
Cuvânt-înainte 


Contextul general. Fenomenul globalizării presupune contacte tot 
mai multe și mai diverse între indivizi proveniţi din culturi diferite: 
întâlniri politice, negocieri economice, educaţie școlară/academică în 
alte țări decât cea de origine, schimburi culturale, oportunităţi de lucru 
în străinătate, turism, emigrare etc. Toate aceste experienţe, depășind 
graniţele propriei culturi, sunt experienţe interculturale: individul intră 
într-o lume nefamiliară lui, trăiește printre oameni care vorbesc, arată, 
se îmbracă, se poartă, gândesc altfel, se confruntă cu obiceiuri, concepții, 
credinţe diferite de cele din ţara de origine. Pentru a comunica eficient 
într-o comunitate străină, individul trebuie să înveţe să abordeze dife- 
renţele, să li se adapteze, construindu-și o nouă personalitate: o 
personalitate interculturală. A comunica cu o persoană dintr-o altă 
cultură înseamnă mai mult decât a vorbi o limbă străină corect gramatical — 
înseamnă în primul rând a comunica în concordanță cu așteptările 
acelei persoane, cu practicile sociale și discursive care formează bagajul 
său cultural, înseamnă a te adapta nevoilor și așteptărilor celuilalt. 


Domeniul comunicării interculturale : între teorie și practică. Domeniul 
comunicării interculturale se constituie la intersecția unor observații, 
date, analize, teorii provenite din domenii relativ diverse — antropologie, 
studii culturale, psihologie, sociologie, comunicare. Ceea ce dă unitate 
acestor perspective eclectice este scopul cercetărilor: de a oferi un 
cadru general menit să faciliteze comunicarea dintre oameni care s-au 
născut și trăiesc în diverse părţi ale lumii, prin cunoașterea, înțelegerea, 
tolerarea și aprecierea diferenţelor. De exemplu: Cum comunică un 
american cu un japonez, un italian cu un suedez, un grec cu un turc? 
Cum se explică diferenţele de percepții, expectaţii, viziuni, forme de 


% 
< 
HI 

> 
O 
zi 
ui 
E 
pă 
ri] 
pi 
? 

= 
O 
co 


10 CUVÂNT-ÎNAINTE 


comunicare dintre ei? Cum pot fi conciliate diferențele, cum pot fi 
evitate neînțelegerile și conflictele? 

În domeniul teoriei comunicării interculturale, obiectivele teoretice 
ale cercetării se corelează cu obiectivele practice privind comunicarea 
cotidiană. 

Fondatorul domeniului comunicării interculturale este considerat 
E. Hall, primul care a folosit sintagma comunicare interculturală în cadrul 
cursurilor ţinute împreună cu lingvistul S. Trager la Foreign Service 
Institute (Washington) pentru diplomaţii americani. De atunci, comu- 
nicarea interculturală a devenit materie de studiu în universitățile din 
întreaga lume, subiect de cercetare pentru antropologi, sociologi, psihologi, 
lingviști, subiect al unor traininguri pentru persoane care lucrează sau 
locuiesc în medii multiculturale. Aplicațiile practice ale teoriilor se 
regăsesc în afaceri şi management, în educaţie (predarea limbii materne 
străinilor, desfășurarea proceselor de învăţare în medii multiculturale), 
în marketing și publicitate, în diplomaţie. 


Domeniul comunicării interculturale în România. În România, comu- 
nicarea interculturală este materie de studiu la facultăţile de comunicare, 
sociologie, psihologie, jurnalism, științe politice, relaţii internaţionale, 
litere, limbi străine, diplomaţie. Perspectiva interculturală este prezentă 
în programele de gimnaziu și liceu; manualele de română și, mai ales, 
cele de limbi străine sunt elaborate din perspectiva comunicării (inter)cul- 
turale. Suportul de studiu și baza teoretică sunt reprezentate de câteva 
cărţi în limbi străine (puţine și neactualizate, nu întotdeauna cele mai 
bune) achiziționate de bibliotecile din România, compilaţii sumare 
integrate de obicei ca paragrafe în alte cărți de comunicare, câteva 
traduceri cărora le lipsește perspectiva ansamblului. Cu toate acestea, 
puţine dintre persoanele angajate, prin natura profesiei lor, în situaţii 
de comunicare interculturală cunosc dificultățile unei interacțiuni de 
acest tip. 


Această carte este o introducere în domeniul comunicării inter- 
culturale : propune o privire de ansamblu, sintetică, asupra domeniului, 
corelând abordarea din antropologie cu perspectiva comunicativ-lingvistică. 
Bazată pe o amplă bibliografie, lucrarea prezintă conceptele de bază, 
sintetizează cercetările în domeniu, exemplifică prin situaţii concrete 
de comunicare din diverse limbi-culturi, propune exerciţii concepute 
ca momente de reflecţie, autoverificare şi autoevaluare pentru cititori. 

Prin conţinut și formă, este în acord cu ultimele publicaţii internaţionale 
în domeniu. Cum gândesc și cum vorbesc ceilalți. Prin labirintul cul- 
turilor este un ghid practic având subiacente rezultatele cercetărilor 
academice în domeniu. 

Prin elementele teoretice și practice, volumul contribuie la educarea și 
formarea unei personalităţi interculturale: o personalitate deschisă la 
nou și la schimbare, tolerantă, flexibilă și adaptabilă realităților multiple 
și diverse ale lumii actuale, cu gândire critică şi spirit de observaţie, cu 
gândire practică, dar și speculativă — într-un cuvânt, o personalitate 
conștientă de multiplele forme pe care le îmbracă diversitatea. 

Deși se bazează pe cercetări riguroase în domeniu, cartea a fost 
redactată într-un stil accesibil unei largi categorii de cititori. Ea acceptă 
lecturi multiple, în funcţie de scopul cititorului. Se adresează așadar 
studenților și profesorilor de la diverse facultăţi umaniste (comunicare 
și relaţii publice, sociologie, psihologie, științe politice, jurnalism, relaţii 
internaţionale, antropologie, litere, limbi străine etc.), ca suport de 
studiu; cercetătorilor în domeniile implicate în comunicarea inter- 
culturală, care vor găsi sinteze și trimiteri utile la diverse probleme de 
interes actual; cercetătorilor interesaţi de specificul cultural al limbii 
române sau persoanelor care ar putea găsi un beneficiu în cunoașterea 
specificului nostru național; profesorilor care predau în contexte multi- 
culturale ; profesorilor care predau limba română ca limbă străină; 
profesorilor care predau limbile unor minorităţi naţionale, ca fundal de 
abordare interculturală a comunicării şi a problemelor sociale ; elevilor 
și profesorilor de liceu, ca fundal de înțelegere a manualelor și programelor 
şcolare, care prevăd corelaţii între fenomenele culturale/literare/lingvis- 
tice românești și cele străine, precum și corelaţii interdisciplinare ; 
traducătorilor și interpreţilor (în diverse domenii); persoanelor care 
oferă servicii lingvistice și servicii de asistenţă culturală imigranţilor în 
România ; trainerilor care organizează seminare de pregătire inter- 
culturală în companiile multinaționale din România ; practicanților în 
domeniul managementului, publicităţii etc. care vor să-și lărgească 
orizontul de cunoaștere și înțelegere a comunicării inter- și trans- 
culturale și care trebuie să găsească soluții eficiente de comunicare ; 
diplomaților ; tuturor celor care se văd, într-un viitor mai apropiat sau 
mai îndepărtat, intrând în contact cu oameni proveniţi dintr-o altă 
cultură ; tuturor celor curioși să cunoască şi să înţeleagă diferenţele de 
gândire şi comunicare dintre diversele populaţii de pe glob. 

Cartea este organizată în cinci capitole : |. Comunicarea; Il. Cultura; 
III. Stiluri culturale de comunicare; IV. Culturi în contact; V. Cultura 
română. Repere. 

Capitolul I introduce concepte fundamentale de comunicare, defi- 
nindu-le, comentându-le, exemplificându-le și relaționându-le pentru a 
face posibilă înțelegerea abordărilor care urmează. La sfârșitul capitolului, 
cititorul va avea o imagine sintetică și generală asupra procesului 
comunicării, a determinărilor multiple care îl modelează. Înțelegerea 
mecanismelor comunicării oferă și beneficiul practic al dezvoltării abilităților 
personale de comunicare. 

Capitolul II defineşte cultura în termeni antropologici și prezintă 
câteva modele teoretice de abordare unitară a formelor în care se 
manifestă diversitatea de mentalitate, de atitudini, de practici sociale, 
de strategii comunicative. Elementele teoretice esenţializate sunt bogat 
exemplificate prin fapte din diverse culturi ale lumii. La sfârșitul capitolului, 
cititorul va avea cunoștințele necesare pentru a înţelege și a-și explica 
diferenţele dintre culturi și va dispune de instrumente pentru a-și 
modela atitudinile și comportamentele astfel încât întâlnirile sale inter- 
culturale să fie eficiente și să îi aducă satisfacţii. 

Capitolul III corelează perspectiva antropologică asupra comunicării 
interculturale cu perspectiva comunicativ-lingvistică. Integrând conceptele 
din primul capitol și conceptele din al doilea, prezentarea va contura o 
hartă a asemănărilor și deosebirilor privind felul în care vorbesc oameni 
din diverse culturi și cum se comportă ei când se întâlnesc pentru a 
dialoga. La sfârșitul capitolului ciiitorul va avea o „listă de control!” care 
îi va prezenta punctele de posibilă divergență în stilul de a comunica 
al unor indivizi aparţinând unor culturi diferite, fiind astfel pus în 
gardă. 

Capitolul IV prezintă aspectele principale implicate în dialogul dintre 
oameni provenind din culturi diferite, care practică stiluri comunicative 
diferite. Trecând în revistă formele de adaptare reciprocă și efectele 
șocului cultural, prezentarea reține soluții concrete pentru formarea 
unei personalităţi interculturale. La sfârșitul capitolului cititorul va ști 
cum să-și modeleze comportamentele comunicative în funcţie de pro- 
venienţa culturală a interlocutorului, cum să evite capcanele neînţe- 
legerilor, cum să interpreteze comportamentele observate la străini, va 
ști la ce să se aștepte când va discuta cu un american, un francez, un 
turc, un japonez etc. 


| 

Capitolul V propune o interpretare a culturii române în perspectiva 
abordărilor din capitolele precedente, concentrându-se mai întâi asupra 
specificului naţional, apoi asupra specificului comunicativ al românilor. 
Cititorul va găsi în prima parte a capitolului o sinteză personală a unor 
puncte de vedere exprimate de sociologi, psihologi, esteticieni, folcloriști, 
filosofi de marcă ai culturii române. Citatele ample au rolul de a 
evidenția concepţiile lor extrem de moderne și actuale. În partea a 
doua va găsi o caracterizare a modului în care „vorbesc românii”; este 
o schiţă bazată pe cercetări personale, detaliate în volumul Cum vorbesc 
românii. Studii de comunicare (inter)cuiturală (Editura Universităţii 
București, 2007). La sfârșitul capitolului cititorul va avea posibilitatea să 
reflecteze asupra elementelor prezentate, să descopere altele, pentru a 
confirma sau infirma opiniile expuse. Oricum, se va afla la un început 
de drum, pe care, dacă îl va parcurge, va avea posibilitatea să se 
cunoască mai bine pe sine și să-i înţeleagă mai ușor pe ceilalți. 


Andra Șerbănescu 
București, octombrie 2007 


I. COMUNICAREA 


1. Comunicarea prin limbă 


Comunicarea este procesul prin care se face schimbul de informații 
între organisme: celulele comunică între ele asigurând astfel 
schimbul de substanţe, animalele comunică prin sunete, mișcări, 
mirosuri, oamenii comunică prin intermediul unui sistem complex 
de simboluri. 

Comunicarea umană reprezintă ansamblul formelor de inter- 
acțiune și totalitatea proceselor prin care oamenii partajează 
informaţie în cadrul societăţii și se raportează la mediu. Între 
celelalte tipuri de comunicare, comunicarea umană se distinge 
prin unicitate și complexitate : alături de elementele nonverbale 
(mimică, gesturi, poziţii corporale, mișcări etc.) și de cele para- 
verbale (sunete, intonaţii, variaţii de intensitate și înălțime a 
tonului), în centrul comunicării umane se află limba. Comunicarea 
umană este o formă de comportament social, dobândit prin 
învăţare. 


1.1. Limba 


În procesul comunicării, indivizii transpun reprezentările cognitive, 
mentale în reprezentări lingvistice. Limba este un sistem complex 
de semne și simboluri folosite de oameni în scopul comunicării. 

A comunica într-o limbă înseamnă a asocia forme şi conţinuturi 
și a le organiza pe baza unor reguli sintactice, semantice și 
pragmatice validate de comunitate într-un anumit moment al 
„existenţei sale, înseamnă a împărtăși aceleași așteptări şi predicții 
în prezența semnelor vehiculate. 

Când comunică prin intermediul limbii, oamenii folosesc 
cuvinte. Acestea au o formă sonoră (rezultată prin combinarea 
unor sunete) și un conţinut, o semnificaţie (reprezintă concepte 
ale unor realități din univers, din lumea înconjurătoare). Asocierea 
dintre forma sonoră și conţinut este, de cele mai multe ori, 
arbitrară, în sensul că nu există o motivare pentru o anumită 
asociere: nu există niciun motiv rațional pentru care unele 
comunități asociază semnificației reprezentate mai jos: 


secvenţa de sunete c+ars+ă și nu ltatc, ptitsti+c+ă, a+n; 
asocierea dintre semnificaţie și fonie este rezultatul unei convenţii 
sociale, a unei convenţii între membrii societăţii, astfel încât, în 
comunitatea vorbitorilor de limbă română, conceptul reprezentat 
prin imaginea de mai sus va fi asociat cu casă, în cea a vorbitorilor 
de franceză cu maison, în cea a vorbitorilor de engleză cu Pouse 
și așa mai departe. Odată adoptată, această convenţie de asociere 
este, în general, stabilă în timp, ceea ce asigură comunicarea 
dintre membrii societăţii și transmiterea limbii din generaţie în 
generaţie. Stabilitatea acestei asocieri convenţionale și arbitrare 
este însă /imitată, tocmai pentru că este o asociere convenţională 
și arbitrară; astfel, în timp, foniei casă i s-au adăugat diverse 
semnificaţii suplimentare, mai mult sau mai puţin legate de 
reprezentarea anterioară — de exemplu, adăpost, familie, casă 

de copii, casă de modă, casă de marcat etc. Toate aceste trăsături 
inerente ale semnului lingvistic! explică existenţa în lume a 
unui număr mare, dar finit, de limbi, precum și evoluţia limbilor 
în timp și spaţiu. Semnele lingvistice au diverse grade de com- 
plexitate: cel mai mic grad de complexitate îl are cuvântul 
(casă), a cărui fonie rezultă din combinarea sunetelor specifice 
unei limbi; urmează grupul de cuvinte, adică sintagma (casa 
mea, casă nou, casa de acolo, casa nouă de peste drum, casa 
nouă a prietenului meu, Dan etc.), propoziţia (Casa nouă de 
acolo este a prietenului meu, Dan), fraza (Casa nouă pe care o 
vezi acolo, peste drum, este a prietenului meu, Dan), textul: 


Publicaţia lunară CASA MEA se adresează publicului ce intenționează 
să își construiască, extindă sau renoveze casele — reședințe permanente 
sau case de vacanţă. Cei direct implicaţi în domeniile proiectării, 
execuţiei, pieţei materialelor de construcţii, finisajelor, echipamentelor 
și instalaţiilor, precum și persoanele pasionate de domeniul abordat 
de revistă pot găsi în paginile acesteia subiecte de interes. Modele 
de case și amenajări peisajere, informaţii de actualitate din lumea 
construcțiilor, prezentări de tehnologii și produse specifice — acestea 
sunt rubricile centrale, prezentate într-un format de 180 de pagini 
bogat ilustrate. Cu un tiraj de 20.000 de exemplare, orientat către un 
target precis și cu o distribuţie naţională performantă, CASA MEA 
asigură o eficientă promovare a jucătorilor de top din domeniile 
menţionate (hip ://www.hiparion.com/reviste/casa-mea.html). 


Semnele se constituie și funcţionează la trei niveluri: sintactic, 
semantic și pragmatic (Morris, 1939). La nivel sintactic, semnele 
se combină după un set de reguli specifice fiecărei limbi : reguli 


1. Teoria prezentată mai sus poartă numele de teoria semnului lingvistic, 
elaborată la începutul secolului al XIX-lea de lingvistul genevez 
Ferdinand de Saussure, în cadrul unei teorii mai ample a semnelor, 
semiotica. Semnele lingvistice sunt doar un tip de semne care 
funcționează în societate, alături de altele, cum ar fi: semnele 
marinărești, semnele de circulație, semnele prin care comunică 
surdomuţii, semnele matematice. 


18 CUM GÂNDESC ȘI CUM VORBESC CEILALȚI 


de combinare a sunetelor (reguli fonetice: c+a+s+ă, nu +c+s+a), 
reguli de combinare a morfemelor (adică a unor părți ale cuvântului, 
reguli morfologice: caste+le, nu le+e+cas), reguli de combinare 
a cuvintelor (reguli sintactice: Și-a cumpărat o casă nouă, nu 
Nouă o a şi casă cumpărat). La nivel semantic, fonia casă 
realizează în limba română următoarea partiție a realității: 


CÂS//Ă! -e f. 1) Construcţie servind ca locuinţă pentru oameni. 
0 De = produs în condiţii casnice. A avea - şi masă a fi îndestulat. 
2) Totalitatea bunurilor ce constituie averea unei persoane; gospodărie. 
3) încăpere cu destinaţie specială într-o clădire. -a ascensorului. 
0 -a mare odaie în casele țărănești destinată oaspeților. 4) Totalitatea 
persoanelor înrudite care locuiesc împreună; familie. 0 A face - 
cu cineva a trăi în înţelegere ; a trăi cu cineva în căsnicie. 5) Nume 
dat unor instituţii, așezăminte, firme comerciale etc. — de cultură. 
- de odihnă. -a scriitorilor. 6) Unitate economică (de producţie, 
de comerţ sau de servicii sociale) care are o conducere unică; 
întreprindere. [G.-D. casei] /<lat. casa. 

CAÂS//X? —e f. 1) Dulap sau lădiță specială în care se păstrează bani, 
hârtii de valoare, documente etc.; seif. 2) Loc special amenajat 
într-un magazin unde se achită costul cumpărăturilor. 3) Încăpere 
într-o instituţie unde se fac încasările și plăţile; casierie. 4) Sumă de 
bani în numerar de care dispune casieria unei întreprinderi, organi- 
zaţii etc.0 A face -a a face bilanţul încasărilor și plăţilor unei zile. 
(G.-D. casei] /<it. cassa; germ. Kasse. 

CĂSĂ? Boală a vinurilor pe care acestea o capătă când ajung în 
contact cu aerul şi care se caracterizează prin tulburare și prin 
schimbarea culorii. /<fr. casse (http://dexonline.ro). 


În engleză, corespondentul sonor house realizează următoarea 


partiție : 


— noun 

1. a building in which people live; residence for human beings. 

2. a household. 

3. (often initial capital letter) a family, including ancestors and 
descendants : tbe great houses of France; the House of Hapsburg. 

4. a building for any purpose: a house of worsbip. | 

Pa a iii ai 


a theater, concert hall, or auditorium: a vaudeville bouse. 

the audience of a theater or the like. 

a place of shelter for an animal, bird, etc. 

the building in which a legislative or official deliberative body 

meets. 

9. (initial capital letter) the body itself, esp. of a bicameral legislature : 
tbe House of Representatives. 

10. a quorum of such a body. 

1]. (ofien initial capital letter) a commercial establishment ; business 
firm : tbe House of Roibschild: a publishing bouse. 

12. a gambling casino. 

13. the management of a commercial establishment or ofa gambling 
casino: rules of tbe bouse. 

14. an advisory or deliberative group, esp. in church or college 
affairs. 

15. a college in an English-type university. 

16. a residential hall in a college or school; dormitory. 

17. the members or residents of any such residential hall. 

18. Informal. a brothel; whorehouse. 

19. British. a variety of lotto or bingo played with paper and pencil, 
esp. by soldiers as a gambling game. 

20. Also called parisb. Curling. the area enclosed by a circle 12 or 
14 ft. (3.7 or 4.2 m) in diameter at each end of the rink, having 
the tee in the center. 

21. Nautical. any enclosed shelter above the weather deck of a 
vessel: bridge house; deck bouse. 

22. Astrology. one of the 12 divisions of the celestial sphere, numbered 

counterclockwise from the point of the eastern horizon. 


oua 


— verb (used witb object) 

23. to put or receive into a house, dwelling, or living quarters : More 
ban 200 students were boused în the dormitory. 

24.to give shelter to; harbor; lodge: 7o bouse flood victims în 
schools. 

25. to provide with a place to work, study, or the like: 7bis building 
houses our executive staff. 

26. to provide storage space for; be a receptacle for or repository 
of: The library bouses 600,000 books. 

27. to remove from exposure ; put in a safe place. 

28. Nautical. 

a. to stow securely. 

b. to lower (an upper mast) and make secure, as alongside the 
lower mast. 

c. to heave (an anchor) home. 

29. Carpentry. 

a. to fit the end or edge of (a board or the like) into a notch, hole, 
or groove. 

b. to form (a joint) between two pieces of wood by fitting the end 


or edge of one into a dado of the other. 


— verb (used without object) 


30. 


to take shelter; dwell. 


— adjective 


31. 
32. 
33. 


34. 


of, pertaining to, or noting a house. 

for or suitable for a house: pouse paint. 

of or being a product made by or for a specific retailer and often 
sold under the store's own label: You // save money on the radio 
if you buy tbe bouse brand. 

served by a restaurant as its customary brand: he house wine. 


— Idioms 


35. 


36. 
37. 


a. 


b. 


38. 
39. 


40. 


bring down the house, to cal! forth vigorous applause from an 
audience; be highly successful: 7be children's performances 
brought down the bouse. 

clean house. 

dress the house, Theater. 

to fill a theater with many people admitted on free passes; 
paper the house. 

to arrange or space the seating of patrons in such a way as to 
make an audience appear larger or a theater or nightclub more 
crowded than it actually is. 

keep house, to maintain a home; manage a household. 

like a house on fire or afire, very quickly; with energy or 
enthusiasm: Tbe new product took off like a house on fire. 

on the house, as a gift from the management; free: Tonigbt tbe 
drinks are on the house. 

41. put or set one's house in order, 

a. to settle one's affairs. 

b. to improve one's behavior or correct one's faults: J+ îs easy to 
criticize otbers, but ît would be better to put one's own bouse în 
order first. i 

(http ://dictionary.reference.com) 


La nivel pragmatic, semnele intră în diverse relații cu utilizatorii. 
Modul în care aceștia folosesc semnele lingvistice depinde de 
CINE foloseşte un semn lingvistic (o persoană cu grad mai mare 
sau mai mic de instrucţie, un vorbitor nativ sau un străin care 
poate face greșeli, un vorbitor mediu sau un specialist într-un 
anumit domeniu, un adult, un bătrân sau un copil, o femeie sau 
un bărbat etc.), CE doreşte să comunice folosind acel semn (să 
transmită o informaţie, să facă un comentariu personal, să facă o 
glumă etc.), CUI i se adresează (unui vorbitor mediu, unui 
specialist, unui copil, unui adult, unei persoane cu probleme 
psihiatrice etc.), PE CE CANAL (într-o comunicare față în faţă, la 
telefon, prin intermediul unui text tipărit, la televizor), ÎN CE 
FORMĂ (monolog sau dialog, întrebare sau ordin, text în proză 
sau în- versuri etc.), UNDE ŞI CÂND (locul și momentul comunicării 
influențează elaborarea mesajelor: un cadru academic, în magazin, 
pe stradă, la serviciu, dimineața sau la miezul Nopții, imediat 
după un eveniment trist sau după unul fericit), CU CE SCOP (pentru 
a pune în circulație o informaţie, pentru amuzament, pentru a 
convinge, pentru a manipula, pentru a oferi sprijin emoţional 
unei persoane, pentru a consilia, pentru a vindeca etc.). 

În cadrul societăţii, limba îndeplinește mai multe funcţii 
interferente: de etichetare (adică de identificare și numire a 
obiectelor din realitate), de interacţiune (de relaţionare cu ceilalți 
membri ai societății), de transmitere (de informaţie), de satisfacere 
a unor nevoi individuale și sociale (exprimarea emoţiei, structurarea 
gândirii, organizarea relaţiilor interumane, rămânerea în istorie 
prin stocarea de informaţie, exprimarea identităţii de grup şi 
personale). 


Li 

În procesul comunicării, oamenii recurg cel mai adesea la 
limbă ; dar limba nu este singurul sistem de semne folosit, ci 
doar cel mai complex, cel mai elaborat. Se pare însă că doar 10% 
din informaţia transmisă este comunicată prin limbă. Alături de 
semnele lingvistice, în comunicare intervin elementele para- 
verbale și cele nonverbale. Elementele paraverbale sunt formate 
din ansamblul sunetelor nearticulate, deci ansamblul emisiilor 
vocale percepute auditiv — altele decât vocalele și consoanele, 
care se combină pentru a constitui semnele lingvistice. În categoria 
elementelor paraverbale intră variațiile de intensitate ale tonului, 
înălțimea, viteza vorbirii, colorarea afectivă a unor enunţuri 
(milă, ură, dispreţ, interes, neliniște etc.), lungimea pauzelor. 
Acestea transmit informaţii legate de procesarea mesajului de 
către vorbitor, atitudinea vorbitorului față de mesaj sau față de 
interlocutor, afectele subiacente comunicării, particularităţi de 
personalitate ale vorbitorului, rolul mai important sau mai puţin 
important al unei secvenţe în cadrul comunicării etc. Elementele 
nonverbale sunt transmise prin alte mijloace decât cele verbale 
și receptate pe alte canale decât cel auditiv. Intră în această 
categorie mimica, mișcările ochilor, zâmbetul, poziţiile corporale, 
folosirea spaţiului, înfățișarea individului în ansamblu, mirosu- 
rile etc. Elementele nonverbale se află în diverse raporturi cu 
comunicarea lingvistică : dublează informaţia codificată lingvistic, 
întărind-o (a spune „da” și, în același timp, a da din cap în semn 
afirmativ), completează informaţia codificată lingvistic („Șterge 
praful !” — spune indicând spre birou), dezambiguizează informaţia 
(„Pune-o aici” — spune indicând primul raft al bibliotecii), substituie 
elementele verbale („Vine?” — îmi răspunse dând din cap în semn 
că „nu”), schimbă semnificaţia elementelor verbale („Eşti foarte 
inteligent!” — intonaţie, mimică, privire exprimând contrariul). În 
afară de faptul că reprezintă 90% din semnificaţiile transmise în 
procesul comunicării, elementele paraverbale și nonverbale, care 

însoțesc mesajul conştient sau inconștient, sunt prioritare în 
decodarea semnificației. Dacă vorbim cu o persoană care, în 

timp ce discută cu noi, se uită atentă pe monitorul computerului, 
avem tendinţa să considerăm că nu ne ascultă, deși verbal ea ne 
asigură : „Spune, te urmăresc cu cea mai mare atenţie !”; dacă ne 
întâlnim pe stradă cu o cunoștință și o întrebăm ce face, iar 
aceasta spune: „Bine, foarte bine”, tindem să credem contrariul 
dacă propoziţia a fost intonată descendent, fără entuziasm, dacă 
persoana arăta rău (palidă, cu cearcăne, prost îmbrăcată, ciufulită), 
iar pe fața ei se citea tristețea. 


1.2. Procesul comunicării. Elementele componente 


Comunicarea este un proces presupunând următoarele elemente : 
emițător (vorbitor), receptor (ascultător), canal de comunicare 
(scris sau oral, direct sau mediat prin telefon, radio, computer etc.), 
cod (simbolurile şi regulile de combinare a simbolurilor, în mod 
particular limba în care are loc comunicarea - vezi supra, 1.1), 
context (situaţia largă în care intervine comunicarea), referent 
(starea de fapte din lumea reală la care se referă comunicarea). 
Fiecare dintre aceste elemente influenţează felul în care comunicăm. 

Datele psiho-fizice ale emiţătorului se reflectă în temele 
abordate, concepţiile pe care le expune, atitudinea față de 
interlocutor, interesul pentru comunicare, abilitățile de folosire a 
limbii şi de relaționare prin limbă, credibilitatea în faţa inter- 
locutorilor, atracţia interpersonală etc.; datele psiho-fizice ale 
receptorului, abilitățile sale de percepţie și interpretare a mesajului, 
capacitatea lui de a oferi un feedback superficial sau real, atracţia 
interpersonală, inteligența, memoria etc. influenţează atât mesajul 
vorbitorului, cât și configurația de ansamblu a schimbului verbal ; 
codul, în mod particular limba de comunicare, presupune activarea 
unor reguli determinate de producerea semnificației, precum și 
o viziune particulară asupra realităţii (vezi capitolul IID) ; alegerea 
canalului — scris, de pildă — presupune absenţa elementelor 
paraverbale şi nonverbale, a unui feedback imediat, în timp ce 

medierea mesajului prin radio, de pildă, înseamnă absența moni- 
torizării vizuale, dar prezenţa elementelor auditive de tip verbal 
și paraverbal; contextul presupune o multitudine de elemente, 
de la locul și momentul concret în care se desfășoară comunicarea 
la istoria comunicativă comună celor doi, de la factori de natură 
relațională (numărul participanţilor la interacțiune, relaţiile dintre 
ei) la vecinătăţile strict lingvistice ale mesajului, de la deter- 
minările pasagere, tranzitorii ale mesajului la elemente constante, 
cum ar fi cultura, ca ansamblu al tuturor modurilor de viaţă, al 
reprezentărilor şi formelor de simbolizare specifice unei comu- 
nităţi (vezi capitolul 1); referentul este identificat global cu tema 
de discuţie (se vorbește diferit despre gravitație, despre cogniţie, 
despre reţete de bucătărie, despre farduri, despre cărţile de 
poezie, despre votul uninominal etc.). Celor șase elemente 
componente ale procesului de comunicare li se adaugă „zgomotul”, 
ca ansamblu al elementelor psiho-fizice care pot afecta transmiterea 
mesajului, îl pot distorsiona (zgomote propriu-zise, de natură 
fizică, dar și distanţa, de pildă, prea mare, dintre interlocutori, 
neatenţia interlocutorului, oboseala vorbitorului, predispoziţii 
sau erori de percepţie etc.). | 

Mecanismele partajării de informaţie de către emițător și 
receptor au fost explicate prin trei teorii, care nu se exclud, ci se 
completează, evidențiind aspecte complementare ale procesului 
de comunicare : teoria codului (Jakobson, 1963), teoria inferenței 
(Grice, 1975), teoria relevanţei (Sperber, Wilson, 1986/1987/ 
1995). 


este decodificat de receptor în virtutea faptului că ambii (emițătorul 
şi receptorul) recurg la același sistem de reguli. Cei doi stabilesc 
o relaţie particulară de comunicare, rezultată din interacțiunea 
specifică a elementelor componente ale acestui proces. 


i 
| 
| 

1. EMIȚĂTOR 


3. INTERPRETARE 


Fig. 1 — Procesul comunicării 
(imagine adaptată după http://clinic.canterbury.ac.uk/key-skills/ 
practice/communication/images/model.gif) 


Numai că între semnificația literală și semnificaţia intenţionată 
de vorbitor nu există întotdeauna o relaţie 1:1. Uneori, semni- 
ficaţiile pot fi doar implicate, sugerate; alteori, același enunţ 
poate avea semnificaţii diferite în funcţie de context; în alte 
situații, enunţuri aparent contradictorii ori paradoxale au semnificaţie 
dincolo de nivelul strict al combinării semnelor lingvistice. Astfel, 
un enunţ ca Jon s-a întors acasă acum o jumătate de oră presu- 
pune, fără a aserta literal, că „există o persoană numită lon” care 
„a fost plecată de acasă” și implică faptul că „acum Ion este 
acasă”. Un enunţ ca Nu a venit nimeni poate funcţiona, de la un 
context la altul, ca simplă constatare (intru în sală și constat că 
nu € venit nimeni), ca reproș (intru în sală și-i reproșez șefului 
de an că nu a venit nimeni, deși îi convocasem azi pe studenţi 
la o întâlnire), ca ameninţare (un hoț pătrunde într-o bancă, 
paznicul încearcă să activeze alarma conectată la poliţie, hoţul și 
paznicul așteaptă privindu-se câteva minute, apoi hoţul, ame- 
nințând cu pistolul, rostește enunţul respectiv), ca laudă (studenţii 
decid să chiulească în grup de la un seminar, iar, cu prima ocazie, 
când se reîntâlnesc la facultate șeful de an îşi laudă colegii 
spunând fraza respectivă), ca întrebare (după ce cu o oră înainte 

toți studenţii lipsiseră de la curs, profesorul spune enunţul 
respectiv, solicitând indirect o explicaţie pentru absenţa studenților). 
Enunţuri aparent contradictorii de tipul Nu e bogat, e putred de 
bogat conţin o diferenţă de gradare, nu de semnificaţie, în ciuda 
opoziţiei negativ/afirmativ care se realizează în plan textual; și 
are valoare cumulativă în enunţul Mănâncă mere şi pere, dar 
consecutivă în A sosit la 4 și va pleca mai departe la 6. Toate 
aceste enunţuri, în care ceea ce se spune literal este mai puţin 
decât ceea ce se implică, sunt înţelese de interlocutor pe baza 
unor mecanisme inferențiale, a unor deducţii în care sensul 
literal este interpretat prin raportare directă și imediată la contextul 
de comunicare. Pentru a-și atinge scopul comunicativ, vorbitorul 
are posibilitatea de a alege una sau alta dintre strategiile comu- 
nicative pe care limba și cultura sa i le pun la dispoziţie. 
Acestor mecanisme, teoria relevanţei le adaugă nuanţarea că 
orice act de semnificare poartă în el garanţia relevanţei optime. 
Pentru a înţelege comunicarea, interlocutorii recurg la mecanisme 
cognitive de interpretare a stimulilor cu cea mai mare relevanță 
contextuală : cu cât efectele cognitive ale procesării enunţului 
sunt mai semnificative pentru individ, cu atât relevanţa individuală 
a mesajului este mai mare; cu cât mecanismul de interpretare 
este mai dificil, cu atât relevanța contextuală a semnificației 
transmise de emiţător este mai mică. Tendinţa naturală a indivizilor 
este de a maximaliza relevanţa stimulilor. În baza acestor trăsături 
ale cunoașterii, individul care percepe un stimul calculează 
efectele sale cognitive, face o selecţie a interpretărilor disponibile 
pentru a o alege pe aceea al cărei efect satisface relevanța 
optimă, construiește o relaţie de tipul premise-concluzii, îmbo- 
găţeşște semnificaţia literală a enunțului cu noi semnificații vehiculate 
implicit în enunţ. Conform acestei teorii, o ironie cum ar fi 
Ce deștept ești ! este definită ca „ecou al unui gând sau al unui enunţ 
tacit însoțit de o atitudine disociativă” ; în exemplul dat, propoziţia 
Ce deștept ești ! este ecoul dezaprobator al unui gând neverbalizat, 
ci doar implicat — Ești foarte prost!; în contextul dat, gândul 
implicat apare ca interpretare relevantă în raport cu persoana 


COMUNICAREA 27 


spre care este îndreptată ironia și în raport cu credinţele vorbi- 
torului despre persoana căreia i se adresează. 


1.3. Particularităţile comunicării 


Din prezentarea de până aici rezultă principalele caracteristici 
ale comunicării: a) comunicarea este un sistem complex de 
semne — verbale și nonverbale ; b) comunicarea este un permanent 
proces de adaptare la sistemul de semnale al interlocutorului; 
c) comunicarea are două dimensiuni: dimensiunea conţinutului 
(ceea ce se spune, se transmite) și dimensiunea relației (forma 
specifică în care se transmite mesajul reflectă relaţiile dintre 
interlocutori); d) comunicarea este o tranzacţie (presupune 
transfer de informaţie între interlocutori, acţiune și reacţie, nego- 
ciere); e) comunicarea se bazează pe tranzacţii simetrice (dife- 
rențele dintre interlocutori sunt minime) sau complementare 
(între interlocutori apar diferenţe semnificative, cu efect în planul 
comunicării); f) comunicarea este un proces circular (stimul — 
răspuns la stimul — stimul — răspuns la stimul... etc.), inevitabil 
(individul nu poate evita comunicarea deoarece, chiar Şi neco- 
municând cu interlocutorul, îi transmite acestuia un mesaj), ire- 
versibil (orice proces de comunicare acceptă corecţii, dar face 
imposibilă suprimarea lui), nerepetabil (orice act de comunicare 
este unic, în măsura în care se produce într-un context nere- 
petabil). | 

Comunicarea este modelată de factori multipli, aflaţi în inter- 
acţiune : patternuri cognitive, mecanisme de producere și percepere 
a mesajului, variabile sociale, variabile psihologice, variabile 
comportamentale, variabile culturale. 

Generalizând, vom spune că: 


a) sistemele de comunicare sunt sisteme deschise, adică inter- 
acționează cu mediul social și fizic în care funcţionează; 

b) procesul comunicării are o structură ierarhică, adică presupune 
relaţii între subsisteme și suprasisteme; 

c) sistemele sunt homeostatice, adică tind să se adapteze schim- 
bărilor interne și externe: o modificare de factori interni sau 
externi determină modificări în structura și funcționarea siste- 
mului, care tinde astfel să atingă o nouă stare de echilibru; 

d) sistemele sunt teleologice, adică sunt programate pentru a 
atinge anumite scopuri specifice. 


2. Nivelurile comunicării în societate 


În cadrul societăţii funcţionează șase niveluri ale comunicării, 
care se deosebesc, pe de o parte, prin configuraţia specifică pe 
care o iau elementele componente ale procesului de comunicare 
(vezi supra, 1.2), iar, pe de altă parte, prin modul particular în 
care se actualizează trăsăturile generale ale comunicării (vezi 
supra, 1.3). 


2.1. Nivelul comunicării intrapersonale 


Este nivelul la care, prin intermediul unui discurs reflexiv, 
individul comunică cu sine însuși în scopul autocunoașterii. 
Conștiinţa de sine (engl. self-awareness), ca rezultat al auto- 
evaluărilor, al reflectării propriei persoane în discursul și ati- 
tudinile celorlalți și al comparaţiilor sociale pe care individul le 
face cu ceilalți, influențează modul în care individul se rela- 
ționează cu semenii prin comunicare. Dinamica egoului, adică a 
relaţiei individului cu sine și cu ceilalţi, a fost explicată de Luft 
şi Ingham (1955) prin așa-numita „fereastră Johari” : 

Fig. 2 — „Fereastra Jobari” 


Necunoscut 
celorlalţi 


(Sursa: hup://upload.wikimedia.orp/wikipedia/en/2/2c/Johari_Window.PNG) 


Cele patru „ferestre” delimitate în desen se constituie la 
intersecţia a două axe — „cunoscut/necunoscut” și „sine/ceilalţi” — 
și sunt interdependente în privința dimensiunilor: modificarea 
dimensiunilor unei ferestre implică modificări în dimensiunile 
celorlalte trei. Fereastra numită „Arena” se constituie la intersecția 
axelor „Cunoscut sinelui” și „Cunoscut celorlalți”, cuprinzând 
acele trăsături ale individului pe care atât el însuși, cât și ceilalți 
și/i le atribuie. Zona numită „Punctul orb” se constituie la 
intersecția axelor „Cunoscut celorlalţi” și „Necunoscut sinelui”, 
cuprinzând trăsături ale individului de care el însuși nu este 
conștient, dar care îi sunt atribuite de ceilalți. Zona numită 
„Faţada” se constituie la intersecția axelor „Necunoscut celorlalți” 
şi „Cunoscut sinelui”, cuprinzând acele trăsături ale personalităţii 
pe care individul le lasă să transpară în interacţiunile sociale, 
presupunând însă și altele, ascunse, nearătate interlocutorilor. 
Zona „Necunoscut” se constituie la intersecția axelor „Necunoscut 
sinelui” și „Necunoscut celorlalți”, cuprinzând acele elemente 
in-/subconştiente de personalitate!. 


1. Autorii propun autocaracterizarea și caracterizarea personalității 
indivizilor pe baza unui set de 52 de adjective (pentru această listă, 
vezi http://en.wikipedia.org/wiki/Johari_window)). 

Calitățile de comunicator ale individului depind de dimensiunile 
corelate ale acestor ferestre. Cu cât zona cunoscută sinelui este 
mai mare (linia verticală se deplasează spre dreapta), cu atât 
individul are abilități mai mari de relaționare datorită auto- 
cunoașterii și capacităţilor de automonitorizare a comporta- 
mentelor comunicative; cu cât zona necunoscută sinelui este 
mai mare (linia verticală se deplasează spre stânga), capacităţile 
de relaționare, de automonitorizare şi de control comunicativ 
sunt mai scăzute ; cu cât zona cunoscută celorlalți este mai mare 
(linia orizontală se deplasează în jos), cu atât individul are 
deschidere comunicativă mai mare, prezintă flexibilitate comu- 
nicativă, dar este, în același timp, vulnerabil, cu cât zona necu- 


noscută celorlalţi este mai mare (linia orizontală se deplasează 


în sus), cu atât individul este mai taciturn, secretos, enigmatic, 
închis, dar vulnerabil într-o măsură mai mică. 


2.2. Nivelul comunicării interpersonale 


Este nivelul la care individul interacționează cu semenii de pe 
poziţii „personale”, adică prin contact direct. Un grad relativ de 
cunoaștere reciprocă le permite interlocutorilor să facă predicții 
și să aibă expectaţii în legătură cu interlocutorul. Interactanţii își 
modelează personalităţile prin comunicare în funcţie de modul 
în care se raportează direct unul la celălalt. Scopul interacțiunilor 
la acest nivel este deopotrivă cunoaşterea de sine şi cunoașterea 
celuilalt. 

Comunicarea interpersonală este, în fapt, un proces ce evoluează 
de-a lungul unui continuum având la un capăt comunicarea 
impersonală, iar la celălalt, comunicarea intimă (foarte personală). 

Comunicarea impersonală are ca input identitatea socială a 
individului, datele sociale care îl caracterizează (apartenenţa la 
o anumită etnie, la un anumit grup social etc.); adeseori, aceste 
„date sociale se reduc la stereotipuri. Puterea explicativă a 
comportamentelor este scăzută, în sensul că interlocutorii pot 


; 
| 
i 

face predicții limitate unul despre celălalt și au o capacitate 
redusă de a explica și motiva acţiunile celuilalt ; interacțiunea se 
bazează pe reguli sociale. Comunicarea intimă are ca input 
identitatea personală a individului, datele psihologice individuale, 
elementele care îl diferenţiază pe individ de grup; puterea 
explicativă a comportamentelor este crescută în măsura în care 
o bună cunoaștere a interlocutorilor permite predicții și explicaţii 
cu grad ridicat de acuratețe în legătură cu celălalt; interacţiunea 
se bazează pe reguli cu caracter individual, rezultate din negocierea 
directă dintre interlocutori de-a lungul întregii lor istorii con- 
versaţionale. Între cele două extremități ale continuumului se 
află diverse grade de cunoaștere interpersonală. 

Relaţiile interpersonale au fost explicate ca un proces cu șase 
etape și două faze fiecare (vezi DeVito, 1994, p. 207): 


1. etapa de contaci: a) faza perceptuală (interactanţii se percep 
vizual, fără a interacţiona verbal); b) faza interacţională 
(interactanţii interacționează verbal) ; 

2. etapa de implicare în relație: a) faza de testare a inter- 
locutorului și a relaţiei; b) faza de intensificare a relaţiei, de 
creștere a gradului de implicare în relaţie ; 

3. etapa de intimitate a relaţiei: a) faza angajamentelor verbale 
dintre interactanţi; b) faza acţiunilor sociale care certifică 
angajamentele verbale; 

4. etapa de deteriorare a relaţiei: a) faza deteriorării intra- 
personale, când individul are sentimentul unei relaţii care 
„nu merge”; b) faza deteriorării interpersonale, când inter- 
actanții își discută deschis nemulțumirile, interacţiunea luând 
forma conflictului verbal ; 

5. etapa de reparare a relaţiei, facultativă: a) faza intraper- 
sonală, constând în analiza individuală a relaţiei și dorinţa de 
revenire în relaţie ; b) faza interpersonală, constând în repararea 
relaţiei prin discuţii cu interlocutorul ; 

6. etapa de disoluţie a relației: a) faza interpersonală a disoluţiei, 
când cel puţin una dintre părți decide să iasă din relaţie şi 
comunică acest lucru ; b) faza socială a disoluţiei, constând în 
separarea totală sau parţială a interactanţilor. 

Procesul constituirii relaţiilor interpersonale este bidirecțional, 
în sensul că interactanţii se pot mișca în ambele direcţii în 
construirea relaţiei: pot avansa la o nouă etapă, pot sta pe loc 
sau se pot întoarce la o etapă anterioară ; ciclic, în sensul că pot 
exista perioade de intensificare sau de răcire a relaţiei ; opţional, 
în sensul că interactanţii pot părăsi relația în cadrul fiecărei 
etape ; variabil, în sensul că durata unei etape/faze este variabilă. 

Fără a fi contradictorii, ci acordând importanţă unor factori 
diferiți, mai multe teorii au încercat să explice dinamica relațiilor 
interpersonale. 


Teoria penetraţiei sociale (Altman, Taylor, 1973) descrie relaţiile 


interpersonale în termenii unui set de teme pe care interactanţii 
le abordează și ai profunzimii cu care discută fiecare dintre 
aceste teme. Numărul de teme comune reprezintă extensiunea 
relaţiei, iar profunzimea. cu care acestea sunt abordate conferă 
relaţiei gradul de intensitate. Cu cât numărul de teme și gradul 
de profunzime sunt mai mari, cu atât relația este mai avansată, 
mai personală, mai intimă. Progresia relaţiei presupune creşterea 
numărului de teme abordate și sporirea gradului de intensitate ; 
regresia relației presupune scăderea numărului de teme și a 
gradului de profunzime. Diagramele de mai jos reprezintă astfel 
de configurații: relaţia interpersonală reprezentată în (a) este 
mai slabă decât cea reprezentată în (b), iar cea reprezentată în 
(b) este mai slabă decât cea reprezentată în (c): 


Fig. 3 — Teoria penetraţiei sociale 


men a atei Îi 

Teoria atracției interpersonale (Berscheid, Walster, 1969) explică 
constituirea şi evoluţia relaţiilor dintre indivizi în termenii atracției 
biologice dintre aceștia, pe baza unor aprecieri subiective de 
tipul a îubi/a uri, a plăcea/a displăcea. În ciuda caracterului 
subiectiv al acestor aprecieri, se pare că există câteva prototipuri 
universale. Atracția interpersonală este determinată de mai mulţi 
factori!: atracţia fizică ; proximitatea fizică sau psihică ; familia- 
ritatea ; similaritatea ; reciprocitatea ; ranforsările. 

Teoria schimbului social (Homans, 1958) face predicția că 
individul are tendința de a dezvolta relaţii interpersonale în 
urma cărora poate obţine beneficii, calculând profitul în termeni 
economici: profit = beneficii — costuri. Conform acestei teorii, 
pentru a stabili și a întreţine o relaţie, individul are nevoie de o 
motivație confom „piramidei nevoilor umane” a lui Maslow 
(A Theory of Human Motivation, 1943) : | 


1. Vom defini în continuare factorii care determină atracţia inter- 
personală. Atracția fizică este determinată de idealul de frumuseţe 
masculină/feminină din cadrul unei societăți, la un moment dat; 
proximitatea fizică sau psihică desemnează apropierea fizică sau 
psihică dintre interactanţi (persoanele care locuiesc sau lucrează 
mai aproape una de alta au șanse mai mari de atracţie reciprocă; 
persoanele care împărtășesc idei asemănătoare au șanse mai mari 
de a fi atrase una de cealaltă); familiaritatea reprezintă obişnuința 
indivizilor unul cu altul, creată în urma unor întâlniri frecvente 
(atracția dintre persoane este direct proporțională cu frecvenţa cu 
care se întâlnesc — altfel spus, „Ochii care nu se văd se uită”); 
similaritatea reflectă asemănările percepute de interactanţi (gradul 
de atracție interpersonală este cu atât mai mare cu cât asemănările 
percepute — idei, reprezentări, valori, atitudini — sunt mai mari); 
reciprocitatea este tendinţa indivizilor de a avea sentimente reciproce 
unul față de altul (sentimentele indivizilor tind să fie reciproce, în 
sensul că orice om preferă compania aceluia în prezenţa căruia 
trăiește experiențe emoționale pozitive); ranforsările reprezintă 
condiționarea unui răspuns de coprezența unui stimul, întărirea 
unui comportament prin mâncare, laude, bani, promovare etc. 
(indivizii par atraşi de cei care le oferă recompense). 

Fig. 4 — Piramida nevoilor umane (Maslow) 


Având ca fundal ecuaţia profitului și „piramida nevoilor umane”, 
individul compară în permanenţă relaţia lui cu alte relații de 
același tip, între alte alternative de relaţii, decizând asupra intrării 
în relaţie, a menţinerii sau a părăsirii ei. 

Teoria echităţii (Adams, 1965) stipulează că decizia indivizilor 
de a continua sau de a ieși dintr-o relaţie rezultă din compararea 
echităţii relaţiei : indivizii decid să continue relaţia atunci când o 
percep ca fiind echitabilă în termenii raportului investiţii/rezultate ; 
indivizii decid să iasă din relaţie atunci când relaţia este percepută 
ca neechitabilă în termenii raportului investiţii/rezultate. Cu alte 
cuvinte, când se percep subapreciaţi sau supraapreciaţi în cadrul 
unei relații, indivizii tind să restabilească echilibrul. 

Teoria evitării incertitudinii (Berger, Calabrese, 1975; Gudykunst 
et al., 1988). Procesul de cunoaștere interpersonală a fost explicat 
prin tendinţa interlocutorilor spre reducerea treptată a incertitudinii, 
adică a necunoscutelor care există între interactanţi în primele 
momente ale interacțiunii. Pe măsură ce interlocutorii inter- 
acţionează, incertitudinile scad ; cei doi pot face predicții din ce 
în ce mai exacte în legătură cu comportamentele celuilalt și pot 
găsi motivații tot mai precise pentru comportamentele celuilalt. 
Eficiența comunicării depinde de capacitatea individului de a 
gestiona situaţiile pe care le percepe ca fiind nesigure, generatoare 

de anxietate, de a elabora strategii adecvate de reducere a 
incertitudinii și anxietăţii. 

Teoria adaptării comunicative (Giles, 1973) concepe comu- 
nicarea ca un proces continuu de adaptare situaţională reciprocă 
a interlocutorilor, prin adoptarea unor strategii sociolingvistice și 
atitudinale care să le permită obţinerea unor rezultate eficiente. 
Adaptarea apare ca o formă de armonizare a vocilor comu- 
nicative. 

Conform feoriei comunicării tranzacționale (Berne, 1964), 
indivizii interacționează adoptând una dintre cele trei ego-stări 
posibile: adult, părinte, copil. În starea de adult, individul se 
poartă, simte, gândește răspunzând adaptat stării curente, în 
urma evaluării obiective și eficiente a situaţiei, ca urmare a 
experienţei acumulate. În starea de copil, individul se întoarce 
la modul de a se comporta, a simți, a gândi specific copilăriei. În 
starea de părinte, individul imită inconștient comportamente ale 
părinţilor sau ale adulţilor pe care în copilărie le-a perceput ca 
eficiente. 


2.3. Nivelul comunicării organizaționale 


Este nivelul la care individul acționează ca membru al unei 
organizaţii (instituţie, grup de interese, corporație etc.) și inter- 
acţionează de pe poziția de rol, cu scopul de a rezolva problemele 
personale sau cele survenite în cadrul organizaţiei!. În orga- 
nizaţii, comunicarea poate fi internă (comunicarea între membrii 
aceleiași organizaţii) sau externă (între organizații). Se spune că 
o bună comunicare (internă și externă) susține eficient o orga- 
nizaţie. 

Poziţia de rol presupune ocuparea unui loc determinat în 
cadrul grupului, din care decurg obligații stipulate prin reguli 


1. Pentru o sinteză privind comunicarea de grup, vezi Hartley (1993) 
și Hargie (1997). 

specifice, implicite sau explicite, precum și anumite costuri 
pentru încălcarea regulilor; de asemenea, presupune existenţa 
unor reguli formale de acţiune și comunicare, generate de 
ierarhia stabilită în cadrul grupului. De aceea, în cadrul orga- 
nizaţiilor se face distincţia între comunicarea formală şi comuni- 
carea informală, comunicarea pe orizontală și comunicarea pe 
verticală (de la inferior la superior, de la superior la inferior). 
Relaţiile dintre indivizi sunt modelate de scopul lor comun, 
presupunând similarități de interacţiune și gândire, în ciuda 
diferenţelor individuale. Fiecare membru al grupului ocupă un 
loc anume în cadrul organizaţiei (are sarcini individuale precise), 
îndeplinește anumite funcţii în menţinerea coeziunii de grup! şi în 
construirea relaţiilor interpersonale?, adoptă un stil de interacțiune 
în cadrul grupului”, constituindu-se în felul acesta reţele de 


1. În menţinerea coeziunii de grup indivizii pot îndeplini diverse 
roluri : unii dintre membrii organizaţiei au rolul de a propune idei și 
scopuri noi, alții de a căuta informaţii, de a solicita opinii, alţii de a 
prezenta informaţii, de a exprima opinii, alții de a dezvolta idei și 
strategii, de a coordona activităţi, de a sintetiza și de a da orientarea 
optimă grupului, de a evalua activitatea organizaţiei, de a stimula 
grupul și de a-l atrage în noi activităţi, de a asigura baza materială, 
de. a consemna activitatea grupului. 

2. În construirea relaţiilor interpersonale indivizii pot avea diverse roluri : 
unii încurajează activităţile de grup și gândirea pozitivă a membrilor 
acestuia, alţii armonizează relaţiile de grup mediind diferențele, alţii 
fac compromisuri pentru a rezolva conflictele, alţii menţin deschise 
canalele de comunicare, alții propun standardele, alţii îşi asumă 
statutul de observator și comentator al activităților grupului, iar alţii 
au o atitudine pasivă, acceptând și urmând direcţiile impuse. 

3. În privinţa stilului de interacţiune, există patru categorii de indivizi: 
indivizii cu orientare socioemoțională pozitivă (manifestă solidaritate 
de grup, tendinţă spre acord cu membrii grupului, sunt detensionaţi), 
indivizii cu orientare socioemoțională negativă (manifestă tendință 
spre dezacord, antagonism, sunt tensionaţi), indivizi care adoptă 
perspectiva răspunsului (dau sugestii, informaţii, oferă opinii şi 
răspunsuri) și indivizii care adoptă perspectiva întrebării (cer informaţii, 
opinii, sugestii). 

comunicare bine determinate. Poziţia ocupată de individ în 
cadrul grupului îi oferă acestuia resurse comunicative clare. 

Activităţile comunicative în care se angajează membrii Organi- 
zaţiilor sunt diverse : a da sarcini de lucru, a identifica și analiza 
probleme, a adopta soluții, a consilia, a face interviuri de an- 
gajare, a evalua activităţile, a crea motivații, a rezolva conflicte, 
a genera idei (brainstorming), a se afirma, a dobândi informaţii, 
a socializa, a organiza/conduce/participa la discuţii, dezbateri, 
şedinţe. | 

Un loc important în cadrul organizaţiei îi revine liderului, 
care exercită controlul asupra membrilor grupului prin mecanismul 
puterii'. Comunicarea este principala formă de manifestare a 
puterii în cadrul organizaţiilor, alături de sistemul instituționalizat 
al recompenselor și pedepselor?. 


1. Se spune că un individ A are putere asupra lui B atunci când A 
poate să influenţeze și să determine comportamentele lui B. Există 
mai multe forme de putere : puterea referentului se exercită datorită 
dorinței membrilor grupului de a se identifica cu deținătorul puterii ; 
puterea legitimă se manifestă atunci când indivizii consideră că 
poziţia îi conferă unei persoane putere și dreptul de a o exercita; 
Puterea recompensei se manifestă atunci când deţinătorul puterii 
este și cel care le poate oferi celorlalți recompense sau le poate da 
sancțiuni; puterea expertului este deținută de individul despre care 
membrii grupului consideră că deține cunoștințe, informaţii importante, . 
corecte etc.; puterea discursivă este conferită individului atunci 
când membrii grupului apreciază abilitatea lui de comunicare și de 
convingere. 


2. Printre calităţile unui lider eficient se numără : onestitatea și abilitatea 


de a evidenția adecvat contribuţiile valoroase, capacitatea de a 
asculta cu atenție și a înțelege problemele personale, tactul și criticile 
constructive, menţinerea unui echilibru între laude și sancţiuni, 
consecvența în acţiuni și atitudini, flexibilitatea, recunoașterea propriilor 
greşeli și acceptarea greșelilor altora, umorul, exemplul personal. 

2.4. Nivelul comunicării publice 


Este nivelul la care individul comunică un mesaj unui public larg, 
de obicei faţă în față (discursuri publice în Parlament, în piaţa 
publică etc.), uneori mediat (discursuri adresate de oficialități cu 
ocazia unor sărbători cum ar fi Anul Nou, Ziua Naţională sau cu 
ocazia unor evenimente, cum ar fi o catastrofă naturală, declanșarea 
unui război etc.). Scopurile comunicării publice sunt diverse: 
informare (asupra unei decizii, asupra unui punct de vedere oficial), 
persuadare, convingere (discursul electoral), construirea identităţii 
colective (felicitări cu ocazia unor sărbători ale colectivității). 
Comunicarea publică se distinge de celelalte forme de comu- 
nicare prin următoarele caracterisitici: vorbitorul apare în fața 
publicului său cu o identitate deja atribuită lui de către public, pe 
baza datelor la care acesta are acces (fapte, atitudini, discursuri 
anterioare, interacțiuni anterioare); publicul este un ascultător 
colectiv, cu un scop comun (ascultarea discursului), dar format 
din indivizi particulari (sex, vârstă, credinţe, valori, atitudini etc.), 
astfel încât psihologia individuală și cea de grup interacționează, 
făcând reacţiile la discurs greu predictibile ; „zgomotul” care per- 
turbă mesajul este greu controlabil, din cauza surselor multiple 
(zgomotul extern de pe canal, percepțiile diferite ale membrilor 
grupului, distanţa fizică şi psihică dintre interlocutori etc.) ; 
feedbackul poate fi atât imediat (aplauze, urale, proteste), cât şi 
întârziat (reacţii ale publicului după încheierea discursului) ; mesajul 
este puternic dependent de context, care orientează și determină 
atât conţinutul, cât şi forma discursului; stilul discursului îmbină 
elemente de elaborare (presupunând etape anterioare de plani- 
ficare, concepere, redactare a discursului) și elemente de sponta- 
neitate (oralitate), configurând un stil special, stilul oral plani- 
ficat! ; elementele nonverbale (înfățișarea vorbitorului, mimică, 


1. Gradul în care elementele de elaborare și cele de planificare apar în 
discursul unei persoane este diferit: unii vorbitori citesc discursul, 
alții îmbină lectura cu adresarea liberă către public, alţii susțin un 

gesturi, postări, folosirea spaţiului, voce, intonaţii etc.) au un rol 
crescut, având în vedere că acestea tind să compenseze distanţa 
relativ mare de interacţiune ; etica discursului public este extrem 
de importantă, având în vedere că scopul vorbitorului este de a 
influența mase largi de oameni; discursul public este însoțit de 
o emoție pozitiv-negativă de tip special, tracul, o combinaţie de 
teamă, reținere și dorință a vorbitorului de a fi pe placul publi- 
cului! ; eficiența discursului public se măsoară prin capacitatea 
vorbitorului de a convinge publicul, de a-l face să adere la ideile 
exprimate. 

Discursul public se fundamentează pe câteva principii, a căror 
respectare îi asigură eficienţa : 


a) principiul încărcăturii informaționale — discursul nu trebuie 
să depășească posibilitățile publicului de asimilare a informaţiei 
în intervalul de timp dat; este nevoie ca itemii de informaţie 
nouă să nu fie exagerat de mulţi, informaţia trebuie elaborată, 
dezvoltată, exemplificată, pentru a da publicului răgazul 
necesar de a o înţelege și procesa; 

b) principiul relevanţei — ascultătorii au tendința de a manifesta 
interes și de a reţine acele informaţii pe care le descoperă a 
fi relevante pentru scopurile personale ; de aceea, vorbitorul 
trebuie să arate publicului utilitatea informaţiilor respective 
pentru atingerea scopului; | 


discurs liber pe baza unci scheme (scrise sau pe care o au în 
minte). Gradul de spontaneitate se corelează de obicei pozitiv cu 
efectul pe care discursul îl are asupra publicului, după cum absenţa 
totală a planificării se corelează negativ cu judecăţile publicului 
despre discurs. 

1. Tracul are asupra vorbitorului un efect pozitiv (îl mobilizează pentru 
a produce un discurs pe care îl crede pe placul publicului) și unul 
negativ (destructurează discursul); folosirea tracului în beneficiul 
discursului este unul dintre elementele fundamentale în dobândirea 
abilității de a vorbi în public. 

c) principiul adaptării la interlocutor — vorbitorul trebuie să se 
adapteze nivelului de cunoștințe al publicului, intereselor, 
atitudinilor, credințelor sale ; 

principiul progresiei tematice — pentru a face discursul ușor 

de urmărit și de înţeles de către public, vorbitorul trebuie să 

elaboreze informaţia pe principiul temă — rhemă, adică pornind 
dinspre datele cunoscute spre cele necunoscute publicului, 
de la informaţia veche spre cea nouă; 

principiul dobândirii de informaţie pe mai multe canale — 

publicul are tendinţa de a reţine informaţia mai bine atunci 

când o percepe simultan pe mai multe canale (auditiv, scriptic, 
vizual) ; 

f) principiul ecbilibrării elementelor abstracte cu cele concrete — 
publicul are capacităţi limitate în a percepe conceptele abstracte, 
de aceea, vorbitorul trebuie să găsească echilibrul optim între 
conceptele abstracte și modalităţile de concretizare a lor; 

8) principiul persuasiunii — vorbitorul trebuie să-și planifice 
strategiile de persuadare, de convingere a publicului, pe care 
îl solicită să adere la ideile exprimate de el; 

h) principiul selecției — publicul percepe selectiv informaţiile 
furnizate de vorbitor, căutând acele elemente care vin în 
sprijinul ideilor, credințelor, valorilor, comportamentelor etc. 
personale; de aceea, vorbitorul trebuie să spună publicului 
său exact acele lucruri pe care publicul dorește să le audă; 

i) principiul inoculării — studiile empirice au demonstrat că 
publicul devine imun atunci când constată că vorbitorul 
dorește să îi schimbe ideile, atitudinile, comportamentele ; 

)) principiul schimbării — strategiile de persuadare ale vorbitorului 
țrebuie să țină cont de rezistenţa publicului la schimbare ; 
astfel, strategiile trebuie modelate în funcţie de atitudinea 
ostilă, indiferentă sau favorabilă a publicului față de temă sau 
faţă de vorbitor; 

k) principiul selecției argumentelor — pentru convingerea publi- 
cului, vorbitorul dispune de argumente logice (fapte, cifre, 
raționamente), argumente emoţionale, argumente etice 

(credibilitate, competenţă), mituri (credinţe străvechi ale persoa- 
nelor, proverbe, evocarea unor personalități mitice), pe care 
le poate folosi, separat sau combinat, în funcţie de valorile 
publicului, de tema discursului sau de scopul urmărit; 

D) principiul cooperării cu publicul — pentru a spori efectul 
argumentaţiei sale, vorbitorul are posibilitatea de a atrage 
publicul în discurs prin întrebări directe, prin adresări directe, 
solicitând opinia acestuia, flatându-l etc.; 

m) charisma — acele calități excepționale cu care o persoană 
este dăruită, având puterea de a influenţa, de a convinge, de 
a inspira, de a-i atrage pe ceilalți de partea ei — altfel spus, 
șarmul personal, magnetismul persoanei. 


2.5. Nivelul comunicării de masă 


Este nivelul la care are loc comunicarea mass-media, adică 
mediată de mijloace tehnice (radio, televizor, presă scrisă, cărţi, 
CD-uri, casete audio și video) sau de convenţii de gen și „de 
cadru” (proiecția filmelor în sălile de cinematograf, concertele 
live, spectacolele de teatru). 

Comunicarea media are următoarele trăsături definitorii : sursa 
mesajului nu se confundă cu emițătorul, ci este reprezentată de 
O Organizaţie care concepe și transmite mesaje într-o anumită 
formă! ; publicul este foarte larg și eterogen, deci cunoașterea lui, 
prin intermediul sondajelor de opinie sau al emisiunilor inter- 
active, este o variabilă greu de controlat ; rolurile de emiţător şi 
receptor sunt rupte unul de altul, în sensul că feedbackul este la 
distanţă față de momentul emiterii mesajului, iar activităţile celor 


1. Distincția emiţător/sursă poate fi exemplificată astfel: emițătorul 
jurnalului de la ora 19.00 difuzat de PRO TV este Andreea Esca; 
sursa este postul PRO "TV, adică instituţia care a organizat trans- 
miterea ştirilor cu un anumit conţinut și reflectând un anumit punct 
de vedere, precum și emiterea știrii într-un anumit format. 

doi sunt practic independente!, procesul comunicării fiind unidi- 
recțional; mesajele, odată transmise, devin un bun colectiv, 
construind ceea ce McLuhan numea „satul global”; contextul 
social are un rol important și determină conţinutul mesajelor, iar 
ancorarea în actualitate şi moda sunt condiţii majore pentru a 
capta şi întreţine interesul publicului. Mass-media nu reprezintă 
realitatea, ci îl ajută pe individ să-și creeze propriile reprezentări. 

Funcţiile comunicării mass-media sunt diverse: mass-media 
informează, formează opinii și gusturi, convinge, manipulează, 
narcotizează (făcând publicul să creadă în realitatea reprezen- 
tărilor propuse), creează sentimentul de grup, oferă momente 
de divertisment şi relaxare, conferă statut şi importanţă socială 
persoanelor mediatizate. 


2.6. Nivelul comunicării interculturale 


Este nivelul la care are loc comunicarea dintre membrii a două 
sau mai multe culturi diferite. Comunicarea interculturală poate 
fi o formă particulară a comunicării interpersonale (atunci când 
interacțiunea verbală are loc între persoane provenite din culturi 
diferite), a comunicării organizaționale (comunicarea în orga- 
nizaţiile multinâţionale, în care lucrează persoane provenite din 
culturi diferite), a comunicării publice (atunci când personalităţi 
ale unei culturi ţin un discurs în faţa unor ascultători dintr-o altă 
cultură), a comunicării de masă (atunci când o organizaţie 
transmite un mesaj mediat membrilor unei culturi străine). Adeseori 
comunicarea de masă mediată tehnic a fost numită comunicare 


1. Independenţa se manifestă prin faptul că receptorul alege singur 
canalul de radio sau de televizor, ziarul sau revista, după criterii 
incontrolabile de emiţător la momentul emiterii mesajului; 
emițătorul nu are mijloace de control real asupra coparticipării 
receptorului la actul de comunicare în momentul emiterii mesajului. 

internațională. Dezvoltarea comunicării interculturale este rezultatul 
globalizării, adică al integrării economice, politice, sociale, religioase, 
culturale a unor populaţii din întreaga lume. 


3. Variabile care modelează comunicarea 
interpersonală 


Comunicarea interpersonală reprezintă principala modalitate de 
relaţionare în cadrul societăţii, influențând, în proporţii variate, 
comunicarea la toate celelalte niveluri (vezi supra, secțiunea 2). 
Procesul comunicării interpersonale este afectat de mai multe 
variabile. 


3.1. Particularitățile individuale ale vorbitorului 


În procesul comunicării, fiecare individ participă cu un set de 
valori, atitudini, comportamente, abilități, caracteristici personale, 
determinate de situaţia de comunicare dată și de experienţele de 
comunicare anterioare ale vorbitorului, de istoria comunicativă 
cu interlocutorul. Astfel, predispoziţiile comunicative, pe de o 
parte, și situaţia de comunicare, pe de altă parte, configurează 
fiecare interacţiune verbală. 

Automonitorizarea este capacitatea individului de a-și ţine 
sub control propriul comportament verbal și nonvebal. Automo- 
nitorizarea este direct corelată cu autocunoaştrea. Indivizii cu 
nivel înalt de automonitorizare sunt preocupați să dobândească 
un repertoriu larg de comportamente sociale, care să le permită 
adaptarea la contextul social ; indivizii cu nivel scăzut de automo- 
nitorizare au un repertoriu restrâns de comportamente sociale și 
nu sunt preocupaţi să și-l dezvolte. În plan comunicativ, indivizii 

cu nivel ridicat de automonitorizare își exprimă adecvat stările 
emoționale, gestionează eficient luările de cuvânt (intervenţii verbale 
scurte, frecvente), au inițiativă verbală (inițiază frecvent teme și 
conversații), au abilitatea de a partaja cu interlocutorul același 
grad de intimitate, își bazează persuasiunea pe argumente logice 
şi se folosesc de „puterea expertului” în argumentare, au gândire 
şi atitudine critică. 

Autodezvăluirea reprezintă disponibilitatea vorbitorului de a-i 
da interlocutorului informaţii despre sine la care acesta nu poate 
avea acces direct. Autodezvăluirea presupune risc și vulnera- 
bilitate, dar, în același timp, contribuie la creșterea gradului de 
intimitate dintre interactanţi. Încrederea mutuală între interactanți 
conduce la reciprocitate în cadrul relaţiei atunci când autodez- 
văluirea vorbitorului atrage același grad de autodezvăluire și din 
partea ascultătorului (vezi și supra, 2.1, „fereastra Johari”). 

Trăsăturile de personalitate pot fi sintetizate pe câteva axe: 
introvertit — extravertit, dominare — subordonare, machiavelism, 
implicare — reticență comunicativă. Introvertiţii au o activitate 
cognitivă mai intensă și sunt mai puţin impulsivi şi spontani, în 
timp ce extravertiţii sunt impulsivi şi spontani, dar au o activitate 
cognitivă superficială. În plan comunicativ, extravertiţii se manifestă 
ca persoane vorbăreţe (vorbesc repede, mult, cu pauze scurte), 
au intensitate vocală ridicată, expresivitate comunicativă, abordează 
tematici diverse, dar generale și puţin focalizate, au precizie în 
decodarea mesajelor nonverbale și manifestă tendinţa de a păstra 
distanțe mari de interacțiune. Indivizii cu personalitate dominatoare 
au un nivel ridicat de excitabilitate și tensiune musculară mare 
în sistemul vocalic, implicându-se puternic în comunicare. În 
consecinţă, au un stil interacţional asertiv, prezintă încredere de 
sine, gestionează cu siguranță interacțiunea verbală (întrerup 
frecvent, vorbesc relativ mult, fac pauze verbale puţine), au 
tendinţa de a folosi modalizatori de certitudine, au intensitate 
vocală ridicată. Machiavelismul se manifestă prin tendinţa accen- 
tuată a persoanei de atingere a scopurilor personale prin manipu- 
larea celorlalți. Persoanele cu nivel ridicat de machiavelism tind 

să fie detașate și calculate în interacțiunea cu interlocutorii, să-și 
asigure independenţa în raport cu ceilalți, recurg adeseori la 
flatare, pedeapsă, recompensă, înşelăciune pentru a-și atrage 
interlocutorii de partea lor, nu au încredere în semeni. Implicarea 
și reticența comunicativă reflectă dorinţa individului de a se 
angaja în activităţi sociale și de a comunica. Astfel, reticenţa 
comunicativă se asociază cu tracul, manifestat în plan comunicativ 
prin ezitări, false începuturi, idei incomplet elaborate sau aban- 
donate, contribuţii verbale scurte, constând în propoziţii simple, 
sărăcie lexicală, anxietate și tensiune comunicativă, expresivitate 
scăzută, atitudini nonverbale de retragere (posturi „de apărare”, 
mimică redusă, mișcări puţine ale capului și mâinilor). 
Capacitățile cognitive ale indivizilor constau în complexitatea 
lor cognitivă și în gradul de anxietate şi stres cognitiv. Com- 
plexitatea cognitivă reflectă capacităţile individului de abstractizare 
și disociere a stimulilor percepuți, prin operaţii de analiză, 
sinteză, categorizare. În plan comunicativ, complexitatea cognitivă 
se reflectă prin abilități comunicative, tendinţa indivizilor de a 
vorbi despre sine, precizie în decodarea semnalelor verbale și 
nonverbale, afectivitate, adoptarea unor coduri elaborate. Anxie- 
tatea și stresul cognitiv sunt emoții negative pe care le trăiește 
individul când percepe un pericol difuz și neprecizat; în plan 
social, anxietatea comunicativă se manifestă prin dorinţa indivi- 
dului de a evita interacţiunea cu ceilalți, prin incapacitatea de a 
gestiona eficient schimbul verbal din cauza unor raționamente 
greșite și a unor atitudini inadecvate sau defensive. Cei care 
manifestă anxietate în comunicare vorbesc mai repede și evită tema 
prin aproximări și lipsă de focalizare, preferă distanţele mai mari 
de interacțiune, fac pauze mari între secvenţe, produc fraze eliptice 
şi multe începuturi false, se bâlbâie, repetă cuvinte și enunţuri. 
Gradul de dependență/independenţă al individului se reflectă 
în gradul de dependenţă/independenţă contextuală și în dorinţa 
individului de afiliere și aprobare. Indivizii cu grad ridicat de 
dependenţă contextuală sunt atenţi la circumstanţele exterioare 
ale comunicării, sunt sensibili la semnalele nonlingvistice pe 

care le primesc, tind să se adapteze interlocutorului, să folosească 
pluralul asocierii și al empatizării (105). Indivizii care manifestă 
dorință de afiliere și aprobare în cadrul grupului tind să subor- 
doneze interesele personale intereselor de grup, să se adapteze 
stilului comunicativ al interlocutorului, să-și privească mai mult 
partenerii de discuţie şi să stabilească distanţe mai mici de 
interacţiune. 

Diferenţele biologice dintre indivizi privesc sexul, vârsta, 
înfățișarea, rasa, sănătatea. Femeile, comparativ cu bărbaţii, 
manifestă preferinţă pentru limbajul standard, corect gramatical, 
pun mai multe întrebări, mai ales întrebări de confirmare (nu-i 
așa ?, da ?), manifestă preferinţă pentru anumite subiecte și au 
tendința de a-și exprima sentimentele, au gesturi și mișcări 
discrete, zâmbesc mai mult, privilegiază comunicarea nonverbală, 
recurg mai frecvent la acte de vorbire indirecte, folosesc deseori 
calificări adjectivale și adverbiale, atenuatori de expresie, cuvinte 
de umplutură, își cer frecvent scuze, își întrerup interlocutorii 
relativ rar, sunt mai puțin argumentative decât bărbaţii. Vârsta se 
reflectă în abilităţile lingvistice și comunicative ale vorbitorilor, 
în temele de discuţie abordate, în pronunţarea cuvintelor, viteza 
vorbirii, intonaţie etc.; limba și comunicarea sunt achiziţionate 
treptat de vorbitori, ajung la maturizare, apoi se degradează odată 
cu înaintarea persoanei în vârstă. Înfăţișarea individului (vezi 
supra, „Teoria atracției interpersonale”) îi permite acestuia diverse 
forme de expresivitate, de influențare a interlocutorului, de 
socializare. Rasa a constituit în timp obiectul unor prejudecăţi și 
prejudicii rasiale, iar în anii din urmă face obiectul corectitudinii 
politice în limbaj. Sănătatea, abilităţile fizice ale individului 
predetermină libertăţile lui de relaționare şi limbajele de care se 
poate servi (limbajul surdomuţilor, comportamentul nonverbal 
al orbilor, influențele handicapului fizic asupra posibilităţilor de 
comunicare etc.), impunând adeseori bariere de comunicare. 

Diferenţele de statut socioeconomic se reflectă în codul la 
care recurg vorbitorii. Astfel, Bernstein (1971) distinge între 

coduri elaborate și coduri restrânse. Codurile elaborate se bazează 
pe structuri gramaticale elaborate, complexe, precise, pe un 
vocabular bogat și nuanţat, sunt libere de context (în sensul că 
receptorul nu are nevoie să facă asumpţii contextuale pentru a 
înţelege semnificaţia codificată prin limbă). Vorbitorul își exprimă 
intenţiile comunicative clar, elaborat, apelând în special la suport 
verbal și mai puţin la elemente nonverbale. Codurile restrânse 
se bazează pe structuri gramaticale simple, economice, pe un 
vocabular primar, sărac, nenuanţat, sunt dependente de context 
(receptorul trebuie să facă multe asumpţii contextuale pentru a 
înţelege semnificaţia). Vorbitorul își exprimă ambiguu intenţiile 
comunicative, apelând frecvent la elemente nonverbale. În opinia 
autorului, vorbitorii din clasele de mijloc şi cele dinspre vârful 
societăţii recurg la coduri elaborate, în timp ce vorbitorii din 
clasele de jos recurg la coduri restrânse. 

Limba folosită de vorbitori pune la dispoziţia acestora posibilităţi 
de expresie determinate și reflectă totodată o viziune asupra 
lumii (vezi capitolul III, „Stiluri culturale de comunicare”). 

Diferențe de natură paraverbală în folosirea limbii. Viteza cu 
care vorbesc indivizii este determinată de trăsături fizice și de 
personalitate, de gradul deschiderii comunicative și al socia- 
bilității. Pauzele din vorbirea persoanelor dau indicaţii legate de 
competenţă, credibilitate, adaptare la interlocutor, procese cog- 
nitive, emoţii. Durata vorbirii dă indicaţii legate de tendinţele de 
dominare și influențare ale vorbitorului, despre stabilitatea emo- 
țională, competenţa vorbitorului, trăsături de personalitate (intro- 
vertit/extravertit). 

Toate aceste variabile contribuie la gestionarea propriei imagini 
de către vorbitor, determinând anumite reacţii din partea interlo- 
cutorului și contribuind la stima de sine a individului. 


1. Stima de sine reflectă corespondenţa dintre eul social perceput și 
eul ideal (ca urmare a valorizărilor pozitive percepute la cei pe 
care îi luăm ca model de interacțiune socială). 

3.2. Particularitățile individuale ale ascultătorului 


Ascultarea este un proces complex implicând mai multe module 
lară de a înțelege și decodifica diverse patternuri de structurare a 
informaţiei, inteligența de a procesa cuvinte, atitudini pozitive 
(dorinţa şi voința de a asculta, interesul față de temă și faţă de 
interlocutor), capacitatea de a păstra în memoria semantică 
informaţia și de a o procesa, capacitatea de a procesa conţinutul 
emoţional al mesajului, asociindu-l cu interpretarea informaţiei, 
capacitatea de a procesa informaţia prin integrarea ei în anumite 
scheme cognitive şi scripturi comportamentale. 

Ascultarea activă presupune înțelegerea și interpretarea adecvată 
a mesajului pentru a oferi interlocutorului un feedback real, 
constructiv. În acest proces sunt implicate deopotrivă obiectivitatea 
și empatia. 

Capacităţile ascultătorului de ascultare activă sunt influențate 
de aceiași factori ca și capacităţile de exprimare ale vorbitorului. 


3.3. Percepția 


În receptarea și interpretarea mesajului, un rol important îl joacă 
percepția. Percepția este procesul de dobândire, interpretare, 
selecţie și organizare a informaţiei senzoriale primite din mediu. 
Percepția se bazează pe : principiul proximităţii (stimulii aflaţi în 
imediată apropiere spaţială sau temporală sunt percepuți ca 
entitate), principiul unităţii (individul tinde să structureze stimulii 
percepuți în forma unei unităţi, să-i integreze unei structuri), 
principiul subiectivităţii (percepţia are caracter subiectiv, individul 
integrând stimulii în patternuri preexistente). 

Următoarele imagini ilustrează caracterul subiectiv al per- 
cepţiei : datele senzoriale pot fi asociate în minte în mod diferit, 
astfel încât, în imaginea din figura 5, putem percepe două obiecte 


| COMUNICAREA 49 
e Ano CE E e a e aratat et aa A 


distincte (o vază albă pe fond negru sau două feţe negre „în 
oglindă”) : 


Fig. 5 - Caracterul subiectiv al percepției 


(Sursa: http://en.wikipedia.org/wiki/Optical_illusion) 


Obiectul „imposibil” din imaginea de mai jos se bazează pe 
o iluzie optică: un obiect bidimensional este interpretat de 
mintea noastră ca obiect tridimensional, inexistent în realitate. 
„Furca dracului” are spre vârf trei capete, dintre care cel din 
mijloc se pierde spre bază, fără a mai putea fi descoperit punctul 
din care pornește. 


Fig. 6 — „Furca dracului” 


(Sursa: hup ://eluzions.com/Illusions/Impossible/Trident_t. gif) 

Percepția este influențată de factori psihologici precum: 
tendinţa asocierii de atribute (indivizii au tendința de a asocia 
pe aceeași axă atributele negative, respectiv atributele pozitive : 
frumos, inteligent, simpatic us urât, prost, antipatic), efectul de 
halo (indivizii au tendinţa de a face deducții despre obiecte și 
fenomene pornind de la o anumită calitate a acestora), efectul 
de halo inversat (indivizii au tendinţa de a face deducţii despre 
obiecte și fenomene pornind de la un defect perceput al acestora), 
autoprofeţia realizării (indivizii tind să se comporte în așa fel 
încât să-și confirme propriile predicții în legătură cu un eveni- 
ment), efectul Pygmalion (tendinţa indivizilor de a vedea realitatea 
așa cum este ea calificată de un interlocutor), percepțiile deformate 
(tendinţa unor indivizi de a vedea fie doar aspectele negative, fie 
doar pe cele pozitive, de a filtra realitatea prin prisma unor preju- 
decăţi), tendința generalizării primei impresii, refuzând stimulii 
care ar contrazice-o, consecvenţa (tendinţa indivizilor de a ignora 
ceea ce contrazice consecvenţa unor aprecieri pozitive/negative 
în legătură cu un obiect sau fenomen), stereotipurile (genera- 
lizarea atributelor de grup şi extinderea lor asupra individului). 

Un rol important în cadrul percepţiei îl are construirea atribu- 
telor. Zeoria atribuirii (Heider, 1982) prezintă procesul prin care 
indivizii construiesc, elaborează atribute, adică explicații în legătură 
cu cauzele care au produs un eveniment. La baza elaborării 
acestor atribute, adică a găsirii acestor explicaţii, stă un proces 
inferenţial (o serie de deducții), expresie a spiritului ştiinţific 
al oricărui individ de a găsi explicaţii pentru fenomenele din 
lumea înconjurătoare. Deducţiile pe care le face individul în 
legătură cu cauzele care au produs un eveniment se plasează pe 
trei dimensiuni general umane: intern/extern, controlabil/incon- 
trolabil, stabil/instabil. Pe prima dimensiune, motivaţia internă 
pune producerea unui eveniment pe seama unor agenţi interni 
individului (E numai vina mea 7), iar motivaţia externă, pe seama 
unor factori exteriori individului (Dracu' m-a pus 7). Pe cea de-a 
doua dimensiune, oamenii consideră că evenimentul a fost produs 

de factori incontrolabili, care nu stau în puterea individului 
(N-am avut ce face ), care nu pot fi modificaţi de acesta, sau de 
factori controlabili, asupra cărora individul poate acţiona (A stat 
în puterile mele să... D. Pe cea de-a treia dimensiune, oamenii 
consideră că evenimentul a fost produs de factori stabili, care nu 
se schimbă situaţional și care produc același efect ori de câte ori 
acţionează (Așa e de când lumea şi pământul P, sau de factori 
instabili, care se schimbă situațional și produc efecte diferite de 
la o situaţie la alta (N-am fost pe fază de data asta ). 


3.4. Relația dintre vorbitor şi ascultător 


Relaţia dintre interactanţi poate fi conceptualizată de-a lungul a 
trei dimensiuni: formal/informal, intens/superficial, egalitate/ 
inegalitate de putere, competitiv, ostil/cooperant, prietenos. 

Comunicarea informală are ca scop principal relaționarea, 
stabilirea de contacte sociale în Situaţii de rutină, în care vorbitorii 
se cunosc și recurg la structuri gramaticale laxe și un lexic 
simplu. Comunicarea formală are ca scop principal transmiterea 
de informaţii și rezolvarea de probleme în Situaţii constrânse de 
reguli sociale și de „etichetă”, când vorbitorii recurg la structuri 
gramaticale complexe și la un vocabular elevat sau de specialitate. 

Gradul de intimitate dintre interlocutori este determinat de 
stadiul în care se află relația interpersonală (vezi supra, 2.2) şi se 
măsoară prin numărul temelor abordate de interactanţi și prin 
profunzimea cu care acestea sunt discutate (vezi supra, 2.2, 
„Teoria penetraţiei sociale”). Este influenţat de disponibilitatea 
interlocutorilor de a se autodezvălui şi de a-și baza relaţia pe 
reciprocitate și mutualitate. 

Puterea și dominarea sunt exercitate de indivizi prin limbă 
(vezi supra, nota 1, p. 37). Dorinţa individului de a avea putere 
este determinată de nevoia personală de superioritate în plan 
social, prin influențarea deciziilor celorlalți. În cadrul relaţiilor 

Pa NIN tn ha n 

În situația , ideologică” de comunicare, conţinutul, forma și 
structura interacțiunii sunt constrânse de un sistem de reguli 
predeterminat: discursul electoral, platforma-program a unui 
partid, predica, ședința de consiliu, interpelările și dezbaterile 
parlamentare. Limitările interacţionale sunt date de „ideologia 
grupului”, de un set normativ de idei care constrâng discursurile 
individuale. În prim-plan trece conformitatea cu ideologia, în 
timp ce elementele care ţin de personalitatea vorbitorului trec în 
plan secundar și se subordonează convenției de aderare la 
normă. 

În situația „socială” de comunicare, interacţiunea are loc de 
pe poziţii de rol prealocate : la medic, la magazin, în instanţă, la 
școală. Deși este constrâns de reguli de interacțiune, individul se 
poate manifesta ca personalitate independentă, cu gândire și 
voinţă proprie, luând decizii în nume personal, recurgând la 
strategii asupra cărora are libertatea de a delibera. 

In situația „de stres”, interactanţii abordează liber subiecte și 


interpersonale există o corelaţie pozitivă între gradul de depen- 
denţă și putere: gradul mare de dependenţă din cadrul relaţiei 
îi conferă individului putere. Relaţiile dintre indivizi aflaţi în inter-- 
acţiune sunt de trei feluri: simetrice (indivizii ocupă poziţii de 
putere simetrice), complementare (între interlocutori există dife- 
rențe maxime de putere), tranzitorii (interlocutorii negociază 
relaţiile de putere, având pe rând acces la poziţii de dominare). 
Puterea deţinută de individ în cadrul interacțiunii se reflectă în 
limbă. Astfel, persoanele care deţin puterea (sau care doresc să o 
dobândească) sunt asertive și argumentative, încearcă să convingă 
prin argumente logice, au tendinţa de a critica persoanele supe- 
rioare ierarhic, folosesc un limbaj expresiv și corect, prin intermediul 
căruia doresc să se facă vizibile, luările lor de cuvânt sunt relativ 
lungi, își întrerup partenerul de discuţie, au poziţii corporale 
relaxate și mișcări ample. 

Relaţia dintre interlocutori poate fi competitivă, ostilă, con- 
flictuală sau cooperantă, prietenoasă, consensuală. Conflictul 


i | 


apare atunci când interactanţii percep scopuri incompatibile, | își concep strategii interacţionale prin adaptare permanentă unul 
contrare. Se manifestă prin strategii interacţionale ale diferențieri | la celălalt. De vorbă cu colegii de şcoală, o discuţie în familie, o 
şi distanţării interlocutorilor, ale negării şi exagerării afectelor | „conversaţie de socializare în sala de așteptare la medic, reîntâlnirea 
negative, ale afirmării propriei identități prin negarea identităţii - | iz colegii de școală după 25 de ani sunt astfel de situaţii în care 
celuilalt. Apar frecvent acte de vorbire precum acuzaţie, reproș, | interlocutorii interacționează pe baza datelor individuale de 


personalitate, raportându-se la o istorie conversaţională comună, 


ameninţare, ironizare ; negaţii frecvente şi cuantificatori universali , i 
dinamică. 


(niciodată, deloc, toată lumea, mereu); injurii, apelative injurioase, fest: 
În situația „interculturală” de comunicare, interlocutorii trebuie 


invective ; limbaj excesiv formal sau excesiv informal; repetiţii, | ă 
i să se adapteze unui sistem nefamiliar de semne și simboluri, 


reveniri la subiect, șabloane, exagerări. | i i 
| negociind nu doar tema sau accesul la cuvânt, ci chiar sistemul 


de comunicare. Comunicarea dintre un american și un japonez, 
un francez și un italian, un suedez și un spaniol, un român și un 
german etc. sau dintre un american şi un francez, un american 
şi un italian, un american și un suedez etc. va avea configurații 
Indivizii interacționează cu semenii lor în diverse situaţii de diferite (vezi capitolul IV). 

comunicare. Acestea ar putea fi reduse la patru prototipuri | 

fundamentale: situaţie „ideologică”, situaţie „socială”, situaţie 

„de stres”, situaţie „interculturală”. 


3.5. Situaţia de comunicare 

3.6. Scopul 


Când comunică, oamenii au trei scopuri fundamentale : personale 
(dezvoltare intelectuală, fericire personală, siguranță personală, 
destindere, autorealizare etc.), familiale (dragoste, căsătorie, 
creşterea copiilor, desfășurarea unor activităţi casnice etc.), sociale 
(căutarea prieteniei unor persoane, cooperare, competiţie, obţi- 
nerea respectului celorlalţi, afiliere la anumite grupuri etc.). 
Aceste scopuri generale își subordonează scopuri particulare, a 
căror diversitate poate fi redusă la scripturi comportamentale și 
comunicaţionale, adică la comportamente stereotipe într-o situaţie 
dată. Planificarea comportamentelor verbale şi adoptarea strategiilor 
de comunicare asigură atingerea scopului. Prin învăţare și expe- 
rienţe sociale diverse, individul dobândește abilitatea de a recurge la 
acele comportamente comunicative care îi asigură atingerea scopului. 


3.7. Stilul comunicativ individual 


Observarea comportamentelor comunicative ale indivizilor în 
diverse situaţii de comunicare a scos în evidenţă existența unor 
constante de-a lungul unor axe: dominant/supus, histrionic/ 
rezervat, conflictual/neconflictual, viu/inexpresiv, calm/frenetic, 
atent/neatent, impresionant/nesemnificativ, deschis/închis, prie- 
tenos/ostil. Aceste axe sunt continuumuri de-a lungul cărora 
trăsătura se manifestă în grade diferite ; comportamentul individului 
rezultă din combinaţia particulară a tuturor acestor axe. 
Indivizii care au un stil comunicativ dominant, histrionic, viu, 
frenetic tind să vorbească mult, să aibă intervenţii relativ lungi, 
să-și întrerupă interlocutorii, să iniţieze Conversaţii și teme, să 
aibă mimică bogată, mișcări ample, să fie asertivi, să folosească 
un limbaj expresiv, să recurgă la variaţii de înălțime a tonului și 
intonație, să gesticuleze etc. Indivizii cu un stil conflictual, ostil 
tind să fie hiperargumentativi și hiperasertivi, să proiecteze în 

discurs emoţii negative, să recurgă la tehnici de disociere de 


"interlocutor și la agresivitate verbală, să blocheze comunicarea 


prin diverse strategii de evitare a subiectului sau de evitare a 
interlocutorului. Stilul deschis se concretizează prin angajarea 
vorbitorului în autodezvăluiri, prin sinceritate, atitudine cooperantă, 
poziții corporale deschise, susținerea privirii interlocutorului. Stilul 
atent presupune ascultare activă, feedback relevant, empatizare 
cu interlocutorul, susținerea comunicativă a acestuia. 


3.8. Comportamentul comunicativ 


În funcţie de situația de comunicare, de scopul interacțiunii, de 
stilul comunicativ și de strategia particulară pentru care optează, 
individul se poate angaja în diverse tipuri de comportamente 
comunicativel. 

Comportamentul euristic a fost gramaticalizat în limbă sub 
forma enunţurilor interogative, iar din punct de vedere dialogic 
se manifestă în cadrul perechii de adiacenţă întrebare-răspuns 
(vezi infra). În funcţie de rolul structural pe care îl au, întrebările 
sunt de două tipuri: (î) întrebări ad-hoc, acte de vorbire în 
cadrul unor conversaţii/discuţii prin care se solicită interlo- 
cutorului să formuleze un răspuns, și (ii) întrebări cu funcţie 
structurală în cadrul unor tipuri specializate de dialoguri, unde 
perechea de adiacenţă întrebare-răspuns reprezintă modul de 
Organizare a discursului (în discursul didactic, în justiţie, în 
consultaţia medicală, în psihoterapie, în interviul mass-media, în 
interogatoriul poliţiei, în anchetele de marketing și în sondajele 
de opinie, în interviul de angajare etc.). 

Comportamentul de ranforsare (de întărire) se constituie ca 
răspuns valorizant pozitiv sau negativ al vorbitorului la o acțiune 


1. Prezentarea comportamentelor comunicative a fost preluată din 
Vasilescu (2005, pp. 794-796). 

(verbală sau nonverbală) a interlocutorului. Scopul ranforsărilor 
pozitive este de a încuraja comportamente viitoare similare cu 
comportamentul ranforsat, iar al ranforsărilor negative este de a 
împiedica repetarea comportamentului respectiv. Ranforsările 
au semnificaţie socială și emoţională pentru interlocutor; se 
concretizează în forma unor acte de vorbire tipice (laude sau 
critici, încurajare sau interdicţie), în forma răsplatei verbale sau 
a sancţiunilor, a recunoașterii meritelor celuilalt prin acte de 
vorbire reprezentative (Mi-a plăcut foarte mult compunerea ia și 
am să-ți pun un zece în catalog / Nu mi-a plăcut deloc cum ai 
lucrat azi, vei primi o notă mică.), expresive (Foarte bine ! Bravo ! 
Cea mai frumoasă lucrare V Să-ţi fie rușine că iar nu ai învățat !), 
declarative (Premiul de excelenţă se acordă doamnei învățătoare 
Ionescu pentru întreaga sa activitate la catedră./ Patru. Te las 
corigent). Ranforsările apar şi în conversaţia cotidiană, dar sunt 
mai frecvente în anumite tipuri de discurs (discursul didactic, 
discursul de evaluare în cadrul diverselor organizaţii, discursul 
publicitar în care folosirea unui produs este răsplătită cu beneficii 
personale etc.). 

Comportamentul de susținere (de sprijin) se concretizează în 
semnale pe care vorbitorul le trimite ascultătorului în legătură cu 
modul în care îl percepe, îl acceptă, îl susţine, oferindu-i sprijin 
informaţional, relațional și emoţional. Este un comportament cu 
rol esenţial în constituirea și întreţinerea relaţiilor interumane. 
Formularea unor răspunsuri suficient de informative la întrebări, 
folosirea unor strategii ale politeții pozitive (vezi înfra), empa- 
tizarea cu celălalt sunt concretizări ale susținerii comunicative 
pe care vorbitorul o oferă interlocutorului, dându-i sentimentul 
apartenenţei la grup, satisfăcându-i nevoia de cooperare, de 
aprobare, de apreciere. 

Comportamentul reflexiv este o formă de răspuns prin care 
vorbitorul curent reflectă ceea ce a spus interlocutorul, marcând 
coparticiparea la dialog, în ciuda rolului pasiv asumat. În cadrul 
dialogului, poate avea diverse funcţii : a) încurajează conversaţia 
(vorbitorul curent îi trimite interlocutorului un semnal că îl 

urmărește, îl lasă să continue, este interesat de ceea ce spune); 
b) induce o schimbare în cursul conversației (vorbitorul îi solicită 
ascultătorului clarificări, reformulări, aprofundări, se concen- 
trează pe anumite porțiuni din discursul interlocutorului) ; c) încheie 
conversaţia (vorbitorul reia spusele interlocutorului pentru a semna- 
liza dorinţa de a abandona subiectul). Printre mărcile lingvistice 
specifice sunt repetițiile (parţiale sau totale), interjecţiile (apa; 
da, da, da...; şi?; bm...), deicticele textuale (așa...; a, acum 
înțeleg...), secvențele prin care se introduc reformulări (adică; 
vrei să zici... ; dacă înțeleg bine... ; deci), conectorii pragmatici 
(ei, deci...), secvențele conclusive (bun, asta a fost, ne oprim 
aici, următorul). 

Prin comportamentul explicativ, vorbitorul prezintă o pro- 
blemă, pentru a o face înțeleasă de un public determinat. Expli- 
caţiile sunt implicate în anumite profesii (discursul didactic, 
discursul avocaţilor, discursul asistenţilor sociali, discursurile din 
ghidurile turistice, discursul științific de popularizare etc.). Printre 
mărcile textuale ale acestui tip de comportament comunicativ se 
numără: structurile explicative, glosările apozitive, metaforele 
cu funcţii concretizatoare, enunţurile asertive, conectorii (în 
primul rând..., în al doilea rând; pe de o parte..., pe de altă 
parte; întâi..., apoi), demarcatorii discursivi (vom discuta în 
continuare... ; până aici am văzut cum... ; o altă întrebare care 
se naște este...), structurile enumerative etc. 

Prin comportamentul autocentrat (autodezvăluirea) indivizii 
se dezvăluie celorlalţi vorbind despre ei înșiși. Tip de Ccompor- 
tament verbal constitutiv pentru anumite genuri și specii literare/ 
jurnalistice (memorialistica, interviurile, CV-urile etc.), autodez- 
văluirea este o parte constitutivă a relaţiilor sociale în măsura în 
care definește stadiul unei relaţii (stadiu iniţial, stadiu avansat, 
stadiu final; relație pozitivă/negativă), gradul de intensitate al 
relaţiei (relaţie superficială/intimă) sau dă indicii asupra direcţiei 
pe care o va urma relația (constituire, continuare, disoluţie, 
repararea relaţiei). În comunicare, autodezvăluirile au funcţie stra- 
tegică: vorbitorul îi propune interlocutorului o imagine despre 

sine, pentru a o negocia pe parcursul interacțiunii verbale. Vor- 
bitorul este constrâns în autodezvăluire de reguli ale modestiei și 
de riscurile pe care le comportă dezvăluirile personale. Printre 
mărcile discursive specifice sunt formele verbale și pronominale 
de persoana I, determinările adjectivale și adverbiale, moda- 
lizatorii subiectivi (părerea mea; zic că ; cred că), frecvenţa 
deicticelor, constituirea unor opoziții discursive eu/ceilalţi, enunţurile 
metadiscursive (dacă mi-aduc aminte; să-ți spun un secreb, 
mărci ale afectivității. 

Comportamentul ludic (umorul) este o formă de Compor- 
tament comunicativ prin care vorbitorul îi solicită ascultătorului 


un răspuns actualizat prin elemente paraverbale (râsul) sau 


nonverbale (zâmbetul). Elementul distinctiv îl constituie atitu- 
dinea ludică faţă de mesaj a participanților la comunicare. Când 
atitudinea ludică este substituită de intenţii ofensatoare, umorul 
se transformă în ironie. Umorul are diverse funcţii în cadrul 
discursului: () vorbitorul îi solicită ascultătorului informaţie 
(modul în care interlocutorul răspunde la umor poate fi un 
indiciu al atitudinii sale în raport cu tema dialogului sau cu 
gradul în care îi acordă atenţie interlocutorului) ; (ii) vorbitorul 
se autodezvăluie (îi dă interlocutorului un semnal de acceptare, 
de cordialitate, semnalizează o atitudine pozitivă, dorința de 
afiliere, de acord) ; (iii) vorbitorul exercită controlul în relaţiile 
interpersonale (reacţia pozitivă la umorul interlocutorului este o 
formă de recompensă, în timp ce refuzul de a răspunde la umor 
poate fi expresia ostilităţii în cadrul relaţiei; prin umor se pot 
umple golurile comunicative, poate fi păstrat interesul interlo- 
cutorului pentru tema în discuţie, se poate anunţa schimbarea 
temei; umorul funcţionează uneori ca formă de obținere a 
acordului/bunăvoinţei/recunoașterii celorlalți); (iv) vorbitorul 
creează un context comun de interacţiune oferind sentimentul 
apartenenţei la grup și al sprijinului mutual ca formă de marcare 
a identităţii de grup; (v) vorbitorul urmărește reglarea anxietăţii în 
cadrul relaţiei de comunicare (eliberarea tensiunilor acumulate, 
ieșirea dintr-o situaţie neplăcută, ieşirea din stările de surescitare — 
glumele din sala de așteptare la dentist, glumele dinaintea unui 

examen etc.); (vi) vorbitorul participă la fixarea tiparelor cognitive 
și a stereotipurilor (vezi, de pildă, glumele pe seama grupurilor 


_etnice) sau le neagă (prin ieșirea din realitate în fantezie). 


3.9. Emotia 


Există două forme principale de cunoaștere : rațiunea (cunoaș- 
terea raţională) și emoția (cunoașterea emoțională). Dacă multă 
vreme ele au fost puse în opoziţie, dacă Occidentul (cartezia- 
nismul european, de pildă) afirma supremaţia rațiunii, iar Orientul 
(confucianismul, de exemplu) pe cea a emoţiei, cercetările 
actuale au relevat o intercondiționare a celor două sfere care 
guvernează comportamentele umane. 


Emoţiile dau semnificaţie vieţii, furnizează motivații importante 
pentru comportamentele noastre, dau culoare gândurilor și formelor 
de cunoaștere. Sunt, cu adevărat, combustibilul psihologic de bază 
pentru creștere, dezvoltare, acţiune (Gudykunst, 2003, p. 91). 


Emoţia este o stare neural-mentală subiectivă care evocă un 
răspuns al individului la un stimul!. Unele emoții sunt considerate, 
în general, pozitive (amuzament, altruism, venerație, calm, confort, 
mulțumire, încredere, dorinţă, satisfacție, euforie, extaz, bucurie, 
mulţumire, gratitudine, surpriză, fericire, speranţă, bunătate, 
dragoste, răbdare), altele negative (agitaţie, furie, angoasă, amă- 
răciune, tristeţe, plictiseală, confuzie, depresie, durere, milă, 
nervozitate, dezamăgire, nemulțumire, dezgust, stânjeneală, invidie, 
teamă, singurătate, frustrare, durere, vinovăţie, umilinţă, gelozie, 
remușcare, [autolcompătimire, egoism, ură, rușine, îngrijorare), 

1. Vom folosi termenul emoție cu sensul său din antropologie, ca 


termen generic pentru diverse stări afective, fără a face disocie- 
rile curente din psihologie (emoţii, sentimente, pasiuni, afecte, 
Stări etc.). 

altele mixte (acceptare, trac, dor, modestie, nostalgie). Dintre 
acestea, cinci sunt considerate emoții de bază, primare, în sensul 
că se regăsesc la toate populaţiile și intră în structura unor emoții 
complexe : furie, frică, tristețe, dezgust, fericire. Diagrama de mai 
jos prezintă principalele emoţii, gradele în care se manifestă și 
relaţiile dintre vecinătăţi. 


Fig. 7 


(Sursa: hup ://fergus.files.wordpress.com/2006/11/plutchikfig6.gif) 

Specificul unei emoţii în raport cu alta este dat de: antecedente 
(factorii care o declanșează), trăsături particulare ale experienţei 
emoţionale, evaluare cognitivă, manifestările verbale și nonverbale 
prin care se manifestă. De exemplu, frica este o emoție negativă, 
ce apare ca reacţie a individului la un stimul pe care acesta îl 
interpretează ca potenţială ameninţare ; pe baza unei inferenţe 
(deducţii) cognitive, individul percepe stimulul respectiv ca 
pericol și trăiește o experiență emoţională negativă, manifestată 
prin anumite expresii faciale particulare și prin anumite compor- 
tamente (de pildă, fuga, chemarea unui ajutor etc.); efectul 
scontat de individ este protejarea de pericol. Vinovăţia este 
sentimentul trăit de o persoană care regretă săvârșirea unei acţiuni, 
determinând retragere, lipsă de încredere în propria persoană” 
autopercepută ca nedemnă, nemeritorie. Speranţa este senti- 
mentul pozitiv care acompaniază încrederea unui individ în 
rezultatele pozitive ale unei acţiuni, funcţionând adeseori ca 
motivaţie de a continua acțiunea. Mândria este emoția asociată cu 
un nivel ridicat al respectului de sine și al bucuriei exacerbate 
pentru realizările personale sau ale grupului din care face parte 
individul. Surpriza este o emoție de scurtă durată rezultată din 
producerea unui eveniment neașteptat ; surprizele pot fi neutre, 
pozitive sau negative și deseori sunt urmate, la un interval scurt 
de timp, de bucurie sau teamă. 

Deși teoreticienii emoției sunt de acord asupra faptului că 
emoțiile îi ajută pe oameni să rezolve problemele fundamentale 
ale vieţii în cadrul societății, există două abordări distincte. Pe 
de o parte, teoriile evoluționiste consideră emoțiile programe 
afective universale, biologice, înnăscute, înscrise în codul genetic 
al oamenilor, care au evoluat în timp și care au funcţia de a 
rezolva amenințările ancestrale și recurente cu care se confruntă 
supraviețuirea („Funcţia primară a emoţiei este de a mobiliza 
organismul să răspundă rapid la provocările interacțiunilor inter- 
personale” — Ekman, 19733, p. 171). Pe de altă parte, teoriile 
constructiviste susțin că emoțiile sunt răspunsuri învățate în 
cadrul societăţii, construite ca parte componentă a discursului social 
în acord cu elemente culturale specifice precum identitatea, 

moralitatea, structura socială („Emoţiile sunt un limbaj primar 
prin care se definesc și se negociază relaţiile sociale ale eului în 
ordinea moralității” — Lutz, White, 1986, p. 417). Abordarea 
social-funcțională a emoţiei integrează teoriile evoluționiste cu 
cele constructiviste, considerând că, prin procese specifice, cultura 
modelează emoţiile primordiale (rezultate din evoluţia genetică), 
producând emoții elaborate cu ajutorul cărora oamenii rezolvă 
diversele probleme ale vieţii în societate. 


Emoţiile sunt o parte componentă a sistemelor prin care sunt 
rezolvate probleme legate de supraviețuirea fizică, de reproducere, 
de guvernare a grupului. Emoţiile primare cu bază biologică și 
universală implică experienţa, percepţia, fiziologia și comunicarea, 
rezolvând problemele survenite în contextul interacțiunilor sociale 
care au loc. Emoţiile elaborate reprezintă un pachet global de 
semnificaţii, comportamente, practici sociale și norme construite în 
jurul emoțiilor primordiale în societăţi umane determinate (Keltner, 
Haidt, 2001, p. 207). 


3.10. Competența de comunicare 


Comunicarea prin limbă presupune competenţă de comunicare, 
adică abilitatea individului de a se adapta circumstanțelor complexe 
în care are loc interacțiunea, pentru a obţine eficiență maximă în 
procesul de comunicare. Competența de comunicare include 
două tipuri de competenţe distincte, dar interdependente : com- 
petenţa lingvistică şi competența pragmatică. 

Competența lingvistică este capacitatea înnăscută a omului 
de a face operaţii cu semne și simboluri lingvistice care să-i 
permită achiziţionarea spontană a limbii materne; facultatea 
limbii constă, în mod fundamental, în creativitatea lingvistică, 
adică în acea capacitate înnăscută a omului de a produce şi 
înțelege un set infinit de enunţuri pe baza unui set finit de 
reguli, cu scopul de a comunica gânduri liber construite. În afară 

de această capacitate genetică a omului, comunicarea presupune 
însă și performanţă, adică actualizarea acelui sistem abstract de 
reguli existente în mintea vorbitorului nativ prin enunţuri afectate 
de factori externi limbii și adaptate lor (Chomsky, 1985). 

Competența pragmatică este capacitatea individului, parţial 
înnăscută, în cea mai mare parte însă dobândită, de a produce 
mesaje adaptate în mod optim la condițiile concrete de comunicare, 
cu scopul de a obține eficiență comunicativă maximă. Competența 
pragmatică se măsoară prin efectele pe care comunicarea le are 
asupra interlocutorului și prin beneficiile comunicative ale vor- 
bitorului. 

Competența de comunicare presupune control, adaptare și 
cooperare. Controlul, cognitiv și operaţional, presupune abilitatea 
individului de a alege și de a aplica una dintre strategiile comu- 
nicative învățate, planificând şi autoreglând, cu flexibilitate, 
comportamentele comunicative în funcție de scopul propus, 
integrând unităţi minimale în unităţi cu grad superior de complexitate. 
Adaptarea presupune capacitatea individului de a-și adecva în 
permanenţă comunicarea scopului general, dar și scopurilor 
parțiale, rezultatelor parţiale și rezultatului final așteptat, interlo- 
cutorilor, contextului general de comunicare. Cooperarea presu- 
pune acţiune asupra interlocutorului și reacție la comportamentele 
sale și la efectele comunicării, schimb informaţional și negociere. 

Competența de comunicare se învaţă și se perfecționează 
prin acţiuni organizate și coordonate, prin experienţe de comu- 
nicare variate și repetate. 


4. Structura interacțiunii verbale 


În cadrul societății, comunicarea poate lua una din următoarele 
forme posibile: monologul sau dialogul. În unele situaţii de 
interacţiune, secvențele monologale alternează cu cele dialogale. 

Când o persoană produce un mesaj, adresându-se unui public 
(real sau imaginar) fără a aștepta un răspuns imediat de la 
acesta, comunicarea ia forma monologului. Monologul se caracte- 
rizează prin lipsa alternanţei la cuvânt. Monologul autoadresat 
se numește solilocviu. În structura lui internă, orice monolog 
are, în esenţă, caracter dialogic prin două trăsături definitorii : 
dialogism! şi plurivocitate?. Orice activitate comunicativă este, în 
esenţa ei, dialogală, chiar dacă, la nivelul structurii de suprafaţă, 
apare ca monolog. 

Dialogul este o practică socială având ca suport limba : o formă 
de comunicare între doi sau mai mulţi vorbitori (< gr. dia, 
„Prin”, „între” + logos, „vorbire”). Pentru ca un dialog să aibă loc 
trebuie satisfăcute următoarele reguli constitutive: a) să existe 
cel puţin doi participanţi la actul de comunicare ; b) participanţii la 
dialog să se afle într-o situaţie comună de interacţiune (față în față 
sau într-o situaţie mediată tehnic — telefon, computer, televizor, 


1. Emiţătorul își concepe monologul din perspectiva destinatarului 
potenţial; în cazul monologului oral (nu scris), emițătorul poate 
monitoriza vizual și auditiv alocutorul și își poate reorganiza în 
permanență mesajul în funcție de reacţiile observate; această 
trăsătură internă a discursului monologal poartă numele de 
dialogism. 

2. Emiţătorul produce acte de limbaj prin creaţie și imitație. El foloseşte 
în mod creativ limbajul, producând enunţuri personale pe baza 
unor reguli recursive de gramatică și a unui vocabular, pentru a-și 
exprima idei, sentimente, atitudini personale ; în același timp însă, 
el imită acte de limbaj produse de ceilalți oameni în împrejurări 
similare, deci foloseşte limba așa cum o fac și ceilalți membri ai 
societăţii. Orice eununț poartă în el nu doar „vocea” celui care îl 
produce la un moment dat, ci și „vocea” acestuia în interacțiuni 
anterioare, precum și „vocile” celorlalţi membri ai societăţii vorbind 
pe aceeași temă, în diverse momente, în diverse circumstanţe 
concrete. Această trăsătură internă a discursului monologal poartă 
numele de plurivocitate. Una dintre manifestările plurivocităţii este 
intertextualitatea, adică particularitatea unui text de a evoca alte 
texte (prin clișee, citate, simboluri etc.). 


COMUNICAREA i 65 


SD EI Egal e a ai 7, 


radio etc.), care să le permită interlocutorilor o legătură inter- 
acţională ; c) între participanţii la dialog să existe interes reciproc 
(vorbitorul trebuie să se oriențeze spre interlocutor, manifestând 
intenţia/dorinţa de a comunica ; ascultătorul trebuie să reacțio- 
neze la ceea ce spune vorbitorul ; atât vorbitorul, cât și ascultătorul 
trebuie să fie dispuși să se angajeze în procese cognitive care 
implică în special memoria de scurtă durată) ; d) participanţii la 
dialog trebuie să aibă un univers comun de discurs (cunoștințe 
comune despre lume, cunoștințe contextuale comune, experienţe 
împărtășite, ca bază a schimbului informaţional). Eficienţa schim- 
bului dialogal este guvernată de următoarele principii: 1) parti- 
cipanţii la dialog trebuie să adopte un comportament dialogal 
care să permită schimbul alternativ de replici (să fie flexibili, 
să-şi inhibe replica proprie sau reacţiile afective atât timp cât 
vorbește interlocutorul, să cedeze cuvântul după o replică rezonabil 
de lungă în raport cu scopul curent al conversaţiei) ; 2) participanţii 
la dialog trebuie să aibă un comportament cooperant, în sensul 
că trebuie să aibă contribuţii verbale care să satisfacă scopul 
curent al interacțiunii (să aibă contribuţii coerente în contextul 
dialogal, semnalizate adecvat în planul expresiei; să manifeste 
preocupare pentru aceeași temă) (Vasilescu, 2005, p. 780). 

La dialog pot lua parte doi sau mai mulți interlocutori. Schim- 
burile verbale cu mai mult de doi participanţi sunt, prin com- 
plexitatea lor, mai mult decât succesiuni de dialoguri cu doi 
participanţi. Complexitatea se manifestă în procesul constituirii 
universului comun de discurs, în progresia tematică, în dinamica 
relaţiilor dintre interlocutori: sistemul înscrierilor la cuvânt; 
„coalițiile” comunicative. și configurarea subgrupurilor comu- 
nicative (cine cu cine interacționează și pe cine ignoră, cine pe 
cine susține din punct de vedere comunicativ, cine pe cine 
contrazice); procesul trecerii de la statutul de vorbitor la cel de 
ascultător, la cel de ascultător pasiv (martor la dialog, potenţial 
interlocutor) sau la cel de martor la dialog, ignorat complet de 
vorbitor și ascultător, fără perspective de a dobândi statut de 
interlocutor în comunicare. 

Fig. 8 — Schimburile verbale cu mai mult de doi participanți 


Interacțiunea verbală are o organizare internă, care poate fi 
descrisă ca o structură ierarhică de niveluri. Unitatea minimală a 
comunicării este actul verbal ; actele verbale se combină, formând 
mișcările comunicative; mișcările comunicative se includ în 
intervenţii ale fiecărui vorbitor; două sau mai multe intervenții 
ale vorbitorilor formează un schimb ; mai multe schimburi formează 
o tranzacţie ; tranzacţiile se relaționează în cadrul unei conversații 
sau discuţii. 


CONVERSAŢIE/DISCUŢIE 
TRANZACŢIE, TRANZACȚIE» 
SCHIMBA SCHIMB, SCHIMB 


INTERVENŢIE, INTERVENȚIE» INTERVENȚIE3 


MIŞCAREA MIȘCARE, IȘCARE3 


ACT, ACT, ACT; 


Fig. 9 — Interacțiunea verbală 


Actul de vorbire. În procesul comunicării, oamenii acționează. 


unul asupra celuilalt prin limbă, producând schimbări în lumea 
înconjurătoare. Unitatea comunicativă minimală este actul de 
vorbire, și anume actul performat prin utilizarea limbii în situații 
de comunicare concrete: secvența produsă de vorbitor cu o 

anumită intenţie comunicativă, într-un context determinat. Într-o 
situație de comunicare dată, un vorbitor produce o secvenţă 
lingvistică (componenta locuţionară a actului de vorbire) cu o 
anumită intenţie (componenta ilocuţionară a actului de vorbire), 
urmărind producerea unor efecte asupra interlocutorului (com- 
ponenta perlocuţionară a actului de vorbire)”. Există șase tipuri 


1. Actele de vorbire au trei componente: componenta locuţionară, 
componenta ilocuționară și componenta perlocuţionară. Componenta 
locuționară este rezultatul producerii unor secvenţe lingvistice 
conforme cu regulile fonetice, gramaticale și semantice ale unei 
limbi date : În clădire sunt doi oameni este o structură care respectă 
regulile de combinare a fonemelor, morfemelor, cuvintelor în limba 
română și se asociază cu o interpretare semantică. Dacă regulile de 
bună formare sunt încălcate, atunci enunţul nu este corect gramatical/ 
acceptabil. Orice enunţ însă este mai mult decât o structură fone- 
tică-gramaticală-semantică ; vorbitorul produce acel enunţ cu o 
anumită intenţie, cu scopul de a acţiona asupra interlocutorului său, 
atașând deci enunţului o forță convenţională numită forță ilocu- 
ționară. Astfel, enunţul În clădire sunt doi oameni poate funcţiona, 
în funcţie de context și de intenția comunicativă a vorbitorului, ca 
o aserțiune (o descriere adevărată sau falsă a unei stări de fapt din 
lumea reală), ca un ordin indirect (vorbitorul îi sugerează portarului 
să-i dea afară pe cei doi intruși din clădire), ca un reproș indirect 
(vorbitorul îi sugerează portarului că nu ar fi trebuit să permită 
pătrunderea niciunui străin în clădire), ca o ameninţare indirectă 
(vorbitorul, un bandit, îl ameninţă pe interlocutor că nu-i va fi greu 
să-l omoare dacă nu face ce îi spune). Pe baza unor inferenţe, 
interlocutorii deduc intenția comunicativă a vorbitotului ; dacă vor- 
bitorul reușește să performeze actul de vorbire astfel încât 
ascultătorul să poată deduce corect intenția vorbitorului, actul de 
vorbire este reușit, este performat cu succes; dacă vorbitorul nu a 
reușit să transmită mesajul astfel încât ascultătorul să deducă intenţia 
sa, atunci actul de vorbire este nereușit, eșuat. Ilocuţia are efecte 
asupra interlocutorului: îl lasă indiferent, îi umple un gol cognitiv, 
îl determină să facă anumite acțiuni motorii, îi induce teamă etc. 
Efectele ilocuţiei reprezintă componenta perlocuționară a actului 
de vorbire. Din acest punct de vedere, un act de vorbire poate fi 

principale de acte de vorbire : acte reprezentative, acte directive, | 
întrebări, acte promisive (comisive), acte expresive și acte 
declarative (declaraţii)! Actele de vorbire pot fi performate direct 


eficient (când actul de vorbire are asupra ascultătorului efectul 
scontat de vorbitor) sau ineficient (când scopul perlocuţionar nu 
este atins) (Vasilescu, 2005, pp. 798-799). 

1. Prin actele de vorbire reprezentative (asertive) vorbitorul își asumă 
conținutul propoziţional, în diverse grade: când spune Astăzi sunt 
2%C, vorbitorul consideră adevărat conţinutul propozițional al 
actului de vorbire. El folosește cuvintele pentru a descrie o stare din 
lumea reală pe care o crede/prezintă ca adevărată. Există diverse 
subclase de acte reprezentative (asertive): afirmaţie, sugestie, insis- 
tență, presupunere, deducție, plângere, reproș etc. Prin actele de 
vorbire directive vorbitorul încearcă să-l determine pe ascultător să 
facă o anumită acţiune: când spune Închide geamul! vorbitorul 
dorește să-l facă pe ascultător să acţioneze în sensul conţinutului 
propoziţional al actului de vorbire („a închide geamul”). El vrea/ 
dorește să schimbe o stare de fapte din lumea reală folosind 
cuvintele. Există diverse subclase de acte directive: ordin, poruncă, 
rugăminte etc. Prin actele de vorbire întrebare vorbitorul îi solicită 
ascultătorului să furnizeze un răspuns care să-i umple un gol 
cognitiv (de diverse tipuri, real sau pretins): La ce oră te întorci 7/ 
La ora.10. Există diverse subclase de acte-întrebare: întrebare, 
interogare, chestionare, informare etc. Prin actele de vorbire comisive 
(promisive) vorbitorul își ia angajamentul să realizeze acțiunea 
specificată de conţinutul propoziţional al actului de vorbire : Promit 
să nu mai întârzii (vorbitorul își ia angajamentul în faţa inter- 
locutorului „de a nu mai întârzia”). Vorbitorul își exprimă intenţia de 
a face astfel încât starea de lucruri din lumea reală să fie conformă 
cuvintelor sale. Subtipuri de acte promisive : promisiune, jurăminte, 
angajamente etc. Prin actele de vorbire expresive vorbitorul își 
exprimă atitudinea (bucurie, entuziasm, tristețe, compasiune, admi- 
raţie etc.) față de conţinutul propoziţional al actului de vorbire: Ce 
frumoasă ești ! (vorbitorul își exprimă admiraţia față de o calitate 
atribuită interlocutoarei, „a fi frumoasă”). Subtipuri de acte de 
vorbire expresive : mulțumirile, felicitările, scuzele, condoleanţele etc. 
Prin actele de vorbire declarative vorbitorul face o declaraţie 

(acte de vorbire directe) sau indirect (acte de vorbire indirecte). 
Actele de vorbire indirecte sunt actele de vorbire performate 
prin intermediul altor acte de vorbire (purtând mărcile formale 
ale altor acte de vorbire). Astfel, vorbitorul poate să-i solicite 
ascultătorului să deschidă fereastra performând un act de vorbire 
direct (marcat prin sintaxa imperativă: Deschide fereastra h sau 
indirect, prin intermediul unui act de vorbire reprezentativ/ 
asertiv (cu sintaxă asertivă: S-a făcut foarte cald aici 7), al unei 
întrebări (cu sintaxă interogativă : Vrei să deschizi fereastra 2, al 
unui act de vorbire expresiv (cu sintaxă exclamativă: Ce cald e 
aici ). În comunicare, interlocutorii folosesc deseori acte de vorbire 
indirecte, interpretate de ascultători pe baza cunoștințelor con- 
textuale comune și a competenţelor comune de comunicare. 
Mişcarea conversaţională. Vorbitorii performează acte de 
vorbire pentru a construi schimbul verbal: pentru a-l iniţia, 
pentru a-l menţine, pentru a face tranziţia de la o temă la alta 
sau pentru a-l încheia. Actele de vorbire se integrează în mișcări 
conversaționale. Mișcarea conversaţională (de iniţiere/menţi- 
nere/de tranziţie/de încheiere) poate fi simplă, alcătuită dintr-un 
singur act de vorbire, sau complexă, alcătuită din mai multe acte 
de vorbire. | 
Replica. Aportul conversaţional (de obicei verbal, dar și non- 

verbal/paraverbal) al unui vorbitor, urmat imediat de contribuţia 

conversaţională a altui vorbitor reprezintă o intervenţie (replică): 
intervenţia (replica) lui A, urmată de intervenţia (replica) lui B, 
urmată de intervenţia (replica) lui A etc. În textele scrise, fiecare 


verbală care instaurează o stare de fapt în lumea reală: spunând Vă 
declar căsătoriţi, ofiţerul stării civile instituie starea de „Căsătorit” 
pentru persoanele spre care este direcționat actul de vorbire. Prin 
cuvinte se performează o acțiune în mod convenţional. Pentru ca 
actul de vorbire să fie performat în condiţii de succes, trebuie 
satisfăcute anumite condiţii extralingvistice, instituționale. „A declara 
căsătoriţi”, „a boteza”, „a declara război”, „a declara şedinţa închisă/ 
deschisă” sunt acte de vorbire declarative. 

„intervenţie (replică) este marcată printr-un semn de punctuație 
specific, linia de dialog. O intervenţie (replică) este formată de 
obicei dintr-o singură mișcare conversațională (de iniţiere, de 
menţinere, de încheiere a conversaţiei) ; există însă și situaţii în 
care, în cadrul unei intervenţii, vorbitorul încheie o secvenţă 
conversaţională și inițiază alta (vezi supra, 2.2). Intervenţia 
(replica) unui vorbitor poate fi formată dintr-un act de vorbire 
sau din mai multe acte de vorbire (vezi supra, 2.2). Lungimea 
intervențiilor este variată : un cuvânt, o sintagmă, o propoziţie, o 
frază, mai multe fraze. În mod ideal, o intervenţie conţine o 
unitate informaţională ; în realitate, nu există o relaţie 1:1 între 
intervenţie și unităţile de informaţie. 

Schimbul de replici. Cea mai mică unitate interactivă, alcătuită, 
de obicei, din două intervenţii (replici), formează un schimb de 
replici. Schimbul de replici este guvernat de principiul alternanţei 
la cuvânt. Intervenţiile care compun un schimb de replici sunt 
succesive, separate de obicei prin pauze care variază între câteva 
microsecunde și câteva zecimi de secundă. În mod ideal, fiecare 
replică ar trebui să fie o unitate informaţională completă. Actua- 
lizarea schimbului de replici presupune accesul la cuvânt al 
interlocutorilor. Interlocutorii recurg la diverse strategii prin care 
„iau cuvântul”, „păstrează cuvântul”, „cedează cuvântul”. Pentru 
a lua cuvântul, vorbitorul poate: (i) să înceapă pur şi simplu să 
vorbească pe o anumită temă; (ii) să preia cuvântul de la 
interlocutor prin introducerea unor mărci de validare a enunțului 
anterior (ab, ob, îmm, da, ei bine) sau a unor conectori transfrastici 
(şi, dar, pentru că, deci) ; Giii) să-şi întrerupă interlocutorul ridi- 
când tonul, folosind cuvinte de „alertă” (pei, ascultă, uite) sau 
făcând comentarii metalingvistice (mă scuzi că te întrerup o 
clipă; aș vrea să adaug ceva; lasă-mă să spun ceva; daţi-mi 
voie; o clipă, vă rog; taci tu, să spun eu. Pentru a păstra 
cuvântul, vorbitorul poate: (i) să-și continue pur și simplu ideea 
fără a-i da interlocutorului posibilitatea să intervină; (ii) să 
recurgă la cuvinte de umplutură pentru a-i semnala interlocutorului 

că nu dorește să abandoneze cuvântul ; Gii) să recurgă la repetiţii 
lexicale și reformulări care îi permit planificarea mesajului fără a 
ceda cuvântul interlocutorului. Contururile intonaționale non- 
terminale, elementele nonverbale și paraverbale (poziţii corporale, 
privirea îndreptată spre interlocutor, mimica, gesturile, debitul 
verbal) sunt elemente care însoțesc mesajul verbal semnalând 
intenţia vorbitorului de a păstra cuvântul. Pentru a ceda cuvântul, 
vorbitorul poate: (î) să performeze anumite acte de vorbire 
Gntrebările, directivele, scuzele, invitaţiile, ofertele sunt acte de 
vorbire care cer, conform principiului perechilor de adiacenţă, 
producerea de către interlocutor a unui răspuns la stimul); 
(ii) să-i dea alocutorului semnale explicite că îi cedează cuvântul 
(secvenţe de apel adresate interlocutorului — vocative, întrebări 
de confirmare) ; (iii) să recurgă la un contur intonaţional ter- 
minal ; (iv) să tacă ; (v) să-i ofere interlocutorului semnale mimico- 
-gestuale (îl privește fix, îl invită prin mimică și/sau gesturi să 
preia cuvântul, își relaxează brusc muşchii feţei etc.). Accesul la 
cuvânt nu este însă reglementat de reguli foarte stricte, pe de o 
parte, iar, pe de altă parte, semnalele angajării comunicative a 
vorbitorului nu sunt univoce. De aici rezultă o serie de fenomene 
comunicative : suprapuneri între vorbitori, sudări de replici (re- 
plici spuse de vorbitori diferiţi, alcătuind însă o singură unitate 
comunicativă — de exemplu, o propoziţie completă), tăceri mai 
lungi. Schimbul de replici se constituie după principiul acţiunii 
(vorbitorului) şi reacției Gnterlocutorului): întrebare — răspuns, 
invitaţie — acceptarea/refuzarea invitației, ordin — îndeplinirea 
ordinului, scuze — acceptarea/respingerea scuzelor etc. Acest 
cuplaj de replici poartă numele de perechi de adiacenţă. Primul 
element al perechii de adiacenţă condiționează un anumit tip de 
reacţie în replica interlocutorului. Uneori schimbul (de replici) 
este alcătuit din trei elemente: acţiune (vorbitorul 1) — reacţie 
(vorbitorul 2) — ratificare (feedback dat de vorbitorul 1 vorbitorului 2). 

Tranzacția. Unul sau mai multe schimburi pe aceeași temă 
formează o tranzacţie. O temă poate fi alcătuită din mai multe 

subteme. Introducerea temei depinde de cunoștințele comune 
ale vorbitorilor, de gradul de cunoaștere reciprocă. Presupune 
adoptarea unor strategii prin care vorbitorul își începe inter- 
acțiunea comunicativă şi își pregăteşte interlocutorii pentru schim- 
bul verbal. Temele pot fi introduse direct, prin acte de vorbire 
reprezentative/asertive, expresive, întrebări, sau indirect, prin 
elemente cu caracter pregătitor (anunţarea temei, anunţarea 
intenţiei de a introduce o temă). Susținerea temei se face prin 
informaţii suplimentare sau prin exprimarea unor atitudini, emoții 
provocate de temă. Abandonarea temei se poate face prin între- 
ruperea schimbului verbal sau prin mărci explicite: lexicale 
(bine, da, asta e, atât am avut de spus), paralingvistice (intonaţie 
descendentă, pauză, râs), nonverbale (mimică, gesturi). Există 
conectori specifici de continuitate (da, apropo, de, eî) sau de 
discontinuitate (dar, ba da), de ezitare (dă, păi). 

Conversaţia, discuţia. Una sau mai multe tranzacţii formează 
O conversaţie sau o discuţie. Conversația este un dialog cu 
caracter neinstituţionalizat: se desfăşoară între membrii unei 
familii, între pricteni, colegi de serviciu în pauză, necunoscuți 
pe stradă ; are ca scop socializarea, cunoașterea celuilalt, dobân- 
direa de informaţii, autoexprimarea etc.; scopul conversaţiei 
este difuz și în continuă negociere ; participanţii interacționează 
și negociază semnificaţia de pe poziţii interpersonale ; are grad 
mic de structurare tematică ; se desfăşoară fără un protocol de 
interacţiune prestabilit. În planul expresiei lingvistice, conver- 
sația este de obicei informală, are grad maxim de libertate și 
este deschisă tuturor opţiunilor permise de limbă în contextul 
de comunicare dat. Conversaţia este considerată forma proto- 
tipică de comunicare în cadrul societăţii. Discuţia este un dialog 
cu caracter instituțional: se desfășoară într-un cadru institu- 
ționalizat (ședința de redacție, consultația medicală, ora didactică, 
interpelările parlamentare, procesele în instanţă, solicitarea de 
informaţii la ghișee specializate etc.); are ca scop prestabilit 
rezolvarea unor probleme de tip instituțional; semnificaţia este 

negociată de pe poziţii de rol; are grad mare de structurare 
tematică și, în mod ideal, se desfășoară conform unui protocol 
de interacțiune mai mult sau mai puţin formalizat. Discuţia are 
de obicei caracter formal și este constrânsă lexical Și gramatical: 
apar termeni de specialitate (cu accepţii tehnice diferite de cele 
din limba curentă, circumscriși unor câmpuri lexico-semantice 
particulare), structuri sintactice fixe, recurente (Ce doriți ?; Pe 
agenda întâlnirii de azi avem următoarele puncte... etc.); formule 
de adresare specifice, incluzând titluri ştiinţifice/academice (domnule 
director, domnule profesor etc.). De-a lungul continuumului 
conversaţie — discuţie pot apărea forme de interacţiune hibride. 


5. Mecanisme comunicative 


Pentru a-și atinge scopurile comunicative, vorbitorii folosesc 
limba strategic, realizând anumite corelaţii între intenţia comu- 
nicativă și forma lingvistică. Unele semnificaţii sunt transmise 
literal, altele doar implicate. Alegerile discursive ale vorbitorului 
și interpretarea lor de către ascultător sunt reglate prin mecanismul 
presupoziţiilor și al implicaţiilor, constrânse de principiul coope- 
rării şi de cel al politeţii (vezi Vasilescu, 2005, passim). 


5.1. Principiul cooperării 


În mod ideal, se presupune că participanţii la dialog sunt indivizi 
raționali, capabili să identifice și să gestioneze scopurile curente 
ale schimbului verbal, să facă astfel încât contribuţiile lor conver- 
saționale să corespundă scopului curent al conversaţiei. Com- 
portamentele lor comunicative se raportează la un set de maxime 
ideale, maximele cooperării, care funcţionează ca puncte de reper 

pentru interlocutori în deducerea semnificației contextuale a unui 
enunț. 
Presupoziţii, implicaţii, implicaturi. O parte din informaţia 


vehiculată implicit în cadrul interacțiunii verbale este transmisă. 


prin intermediul presupoziţiilor, implicaţiilor, implicaturilor. Presu- 
poziţiile sunt parte constitutivă a universului comun de discurs, 
reprezentând precondiţii ale enunţării cu succes a unei pPropo- 
Ziţii: o întrebare cum ar fi Cinea plecat? se justifică doar în 
condiţiile în care „cineva a plecat” (presupoziția întrebării) ; 
aserțiunea A venit Maria se justifică doar în condiţiile în care 
„există cineva pe nume Maria” ; aserțiunea A revenit se justifică 
în condiţiile în care „venise cel Puțin încă o dată înainte de 
momentul vorbirii”. Presupoziţiile se leagă de conţinutul pro- 
poziţional, de valoarea de adevăr, dar mai ales de condiţiile 
pragmatice (contextuale) ale actului de enunțare. În cadrul 
interacțiunii verbale, presupoziţiile suferă procese permanente 
de modificare, o dată cu fiecare nou act de enunţare. Implicaţiile 
sunt consecințele logice ale stării de fapt asertate printr-un 
enunţ: Jon a plecat implică „Ion nu mai este aici”; Voi citi mâine 
implică „Nu citesc azi”. Încălcarea maximelor conversaţionale 
generează implicaturi, adică sensuri contextuale suplimentare la 
care interlocutorii au acces în urma unor inferențe făcute pe 
baza cunoștințelor contextuale comune. De exemplu, la între- 
barea Cât e ceasul? interlocutorul poate răspunde respectând 
maxima cantității și pe cea a relevanţei: £ ora șase; sau poate 


Î. Maxima cantității: cantitatea de informaţie oferită de vorbitor trebuie 
să satisfacă scopul curent al conversației (să nu fie nici prea mare, 
nici prea mică). Maxima calităţii : informaţia oferită de vorbitor 
trebuie să fie adevărată (vorbitorul nu trebuie să spună lucruri pe 
care le crede neadevărate sau pentru care nu are dovezi). Maxima 
relevanței: informaţia oferită de vorbitor trebuie să fie relevantă în 
raport cu contribuţiile comunicative anterioare ale vorbitorilor și în 
raport cu scopul curent al conversaţiei. Maxima manierei: contri- 
buția comunicativă a vorbitorului trebuie să fie formulată clar, 
non-ambiguu, să nu fie obscură, să nu fie prolixă. 


COMUNICAREA 75 
CR E RD EI a A E NI E a ON ENI 


încălca aceste maxime răspunzând: Tocmai a închis la florărie. În 
aparenţă, răspunsul este nerelevant în raport cu întrebarea. Dar 
interlocutorul interpretează acest răspuns pe baza cunoștințelor 
contextuale comune („știm că la florărie închide la ora 6”), a 
principiului cooperării (vorbitorul ştie că ascultătorul se comportă 
ca ființă rațională) și a celor patru maxime (calculând devierea 
de la maximele cantității și a relevanţei, ascultătorul interpretează 
enunţul 7ocmai a închis la florărie ca Este ora 6). Alteori, 
implicaturile sunt mai puţin dependente de contextul concret, 
având un caracter mai mare de generalitate : structurile intero- 
gative funcţionează adeseori ca acte de vorbire directive indirecte 
(Poţi să-mi dai sarea ? = „Dă-mi sarea P ; Vrei să deschizi fereastra ? = 
„Deschide fereastra !” etc.). 


5.2. Principiul politeţii 


Participanţii la comunicare dispun de două imagini comuni- 
cative/imagini publice/feţe : faţa pozitivă și faţa negativă. Faţa 
pozitivă se manifestă prin tendinţa vorbitorilor de a-și manifesta 
dorința de angajare în relaţie cu ceilalţi, atracţia faţă de ceilalți; 
faţa negativă se manifestă prin tendința vorbitorilor de a-și păstra 
un teritoriu privat, neîmpărtășit cu ceilalți participanți la dialog, 
de a se distanţa de ceilalți. Cele două feţe de care dispun 
vorbitorii se concretizează în strategii ale politeţii pozitive (sau 
Strategii ale solidarizării cu interlocutorul), respectiv strategii ale 
politeţii negative (sau strategii ale desolidarizării de interlocutor). 
Alegerea uneia sau alteia dintre strategii este parte a unui 
comportament planificat, menit să contribuie la menţinerea unor 
relaţii interpersonale armonioase. Prin strategiile politeţii pozitive, 
vorbitorii accentuează relația de colaborare cu interlocutorul, iar 
prin strategiile politeţii negative, vorbitorii atenuează potenţialul 
agresiv al unor acte de vorbire care pot afecta dorința de 
independenţă a interlocutorilor. 


Li 

Printre strategiile politeții negative se numără : (i) performarea 
de acte de vorbire expresive (a cere scuze, a exprima regretul, 
a cere iertare) ; (ii) performarea de acte de vorbire indirecte prin 
care sunt diminuate constrângerile vorbitorului asupra inter- 
locutorului, pentru a-i lăsa posibilitatea unor opțiuni (Vrei să 
închizi geamul, te rog ?în loc de Închide geamul), sau se evită 
un refuz (Vii mâine / Aş veni, dar, din păcate, trebuie să merg 
în altă parte.) ; Gii) atenuarea expresiei lingvistice prin modalizatori 
de incertitudine (cred, bănuiesc, sper), prin adverbe, pronume și 
locuţiuni de aproximare (oarecum, într-un fel, cam, cineva) sau 
prin condiţional (Aș zice să mai aşteptăm.), prin litotă, diminutive 
(Mi-ar trebui şi mie o foicică de hârtie, nu mai mulb) ; Civ) imper- 
sonalizarea expresiei prin folosirea verbelor impersonale, a unor 
verbe cu subiecte nonagentive sau a reflexivelor impersonale 
(trebuie, regula este să..., ni se cere să...); (v) reducerea la 
minimum a tuturor presupunerilor legate de interlocutor (prin 
structuri condiționale, temporale: Dacă vrei, pot să te ajut. ; Când 
te botărăști, vin să facem ordine în bibliotecă.) ; (vi) exprimarea 
deferenţei prin folosirea pronumelor de politeţe, a pluralului, a 
titlurilor academice (Domnule academician, vă rog să îmi acordaţi 
un înterviu.) ; (vii) exprimarea subordonării faţă de interlocutor 
(Vă rămân dator!; Aş fi onorat să... ; (viii) neimplicarea comu- 
nicativă (tăcerea, replici scurte, imobilitate). 

Printre strategiile politeții pozitive se numără : (i) performarea 
unor acte de vorbire expresive de tipul complimentelor, flatărilor 
(Ce bluză frumoasă ai!); (ii) folosirea de intensificatori de 
expresie pentru a exagera interesul față de interlocutor (Ze rog, 
atenție la scări, sunt extrem de alunecoase !; Întotdeauna ai fost 
cel mai bun !) ; (iii) folosirea mărcilor solidarității de grup sau ale 
apartenenţei la grup: persoana I plural la verb; pronumele 
personale și posesive de persoana I plural; cuantificatorul toți; 
substantive (grupul nostru, colectivul nostru); pluralul solida- 
rităţii; adresarea inversă (folosirea de către vorbitor a unui 
termen care ar fi de așteptat să fie folosit de către ascultător — ca 
în Ce faci, mamă, acolo? unde substantivul mamă este folosit 

de mama care se adresează fiicei); folosirea desemantizată a 
unor substantive denumind grade de rudenie: Ce faci, soro, 
acolo ?; Păi bine, frate, așa se vorbeşte ?; (iv) empatizarea cu 
interlocutorul (7e înțeleg foarte bine... Știu ce simţi) ; (v) expri- 
marea prin modalizatori a optimismului în raport cu interlocutorul 
(Sunt sigură că vei reuși !; Fără îndoială că ai dreptate !) ; (vi) orien- 
tarea spre interesele celuilalt prin enunțarea unor aserțiuni cu 
funcţie de presecvenţe (Știu că este important pentru tine să ai 
un răspuns cât! mai repede.) ; (vii) folosirea apelativelor care 
marchează intimitatea discursivă (numele mic) și a persoanei a II-a 
a verbului (7); (viii) exprimarea interesului comunicativ pentru 
interlocutor prin conversații fatice, prin operatori discursivi care îl 
încurajează să continue (da, îhm), prin volubilitate (debit verbal, 
gestică, mimică). 


Exerciţii. Aplicaţii 


1. Gândiţi-vă la o situaţie de comunicare între un animal şi un 
om. Descrieţi această situaţie și caracterizaţi-o punând în 
evidenţă trăsăturile sale specifice. 

2. Experimentele au demonstrat că maimuţele pot fi învăţate să 
comunice cu oamenii. Prin ce se deosebește această formă 
de comunicare de comunicarea dintre doi oameni? 

3. Comentaţi următoarea afirmaţie: „Nu doar oamenii vorbesc, 
ci și anumite specii de papagali”. 

4. Observaţi următorul semn lingvistic: >; (pisică) 
Demonstraţi că acest semn lingvistic este arbitrar, convenţional, 
constant, a suferit modificări în timp. 

5. Faceţi o comparaţie între definirea termenului pisică într-un. 
dicționar al limbii române şi într-un dicţionar al unei limbi 
străine pe care o cunoașteți. 


a) Spre deosebire de câini, care pot produce doar 10 

6. Faceţi o comparaţie între următoarele două texte, având în 
vedere atât structura textului, cât și situaţia de comunicare : 


sunete diferite, pisicile pot produce până la 100 de 
astfel de sunete, fiecare exprimând altceva. Un „dicţionar” 
al sunetelor produse de pisică nu există, dar, ca și în 
cazul copiilor foarte mici, ale căror sunete sau gângureli 
le înțelegem după un timp petrecut împreună, petrecând 
un timp cu pisica veţi învăţa să înţelegeți ce își dorește 
ea după sunetele pe care le produce. O pisică mulţumită 
și relaxată va toarce. Există și reversul — o pisică rănită 
foarte grav sau pe care o doare ceva va toarce pentru 
a se linişti. O pisică flămândă sau pur și simplu cerşetoare 
va cere cu insistență mâncare prin mieunături prelungi ; 
cu cât e foamea sau pofta mai mare, cu atât mieunăturile 
sunt mai prelungi și mai „sfâșietoare”. Ca formă de 
salut pentru stăpânul iubit, pisica va întrebuința o gamă 
variată de mârâituri „dulci”, ca un gângurit. Aceste 
mârâituri „dulci” pot fi emise de către pisică și atunci 
când cere sau se așteaptă să fie mângâiată, sau când 
stăpânul vorbește cu ea. Aceste mârâituri „dulci”, mult 
intensificate, vor fi folosite de pisica în călduri pentru 
a-și atrage un eventual partener. Unele pisici în călduri, 
tăcute în general, își pot surprinde stăpânii emițând 
sunete puternice, guturale, specifice. O pisică speriată 
de care vă apropiaţi depășind „limita” de toleranţă va 
folosi un sunet specific (ca un fel de „chhhht”) prin 
care avertizează că limita de apropiere a fost încălcată 
și că, în cazul în care potențialul agresor nu se îndepăr- 


tează, va trece la represalii. Pisicile știu să și mârâie 


ameninţător, mai ales dacă se pregătesc să atace, pentru 
a-și intimida adversarul — poziția corporală asociată cu 
acest sunet este spinarea curbată, blana și coada zbârlite 

și urechile date pe spate (http ://www.animalutze.com/ 

articole/limbaj-pisica.php). 

b) Mieunatul este manifestarea sonoră a pisicii ; în general 
un animal discret, ea poate uneori căuta a se face 
remarcată mieunând ore întregi, fie pentru a cere de 
mâncare, fie pentru a cere să i se deschidă ușa, de 
exemplu. Unele rase de pisici sunt mai zgomotoase 
decât altele, cum ar fi siamezele. Rar, pisica emite un 
mieunat sacadat, de slabă intensitate, când vede o 
pradă la care nu poate ajunge, ca o pasăre sau o 
insectă în zbor, sau chiar privind o emisiune despre 
animale la televizor. Încă din primele zile de viaţă, 
puiul de pisică toarce în timpul suptului, iar mama îi 
răspunde. Ea toarce din plăcere, la fel de bine ca în 
suferinţă : stresată, rănită sau chiar muribundă, o auzim 
torcând. Cel mai des, ea toarce pentru a-și exprima 
dependenţa ; faţă de mamă la naștere, față de om mai 
târziu, când este bolnavă sau când este mângâiată. 
Regăsim acest comportament la rudele sale, marile 
feline, care însă torc doar în primele luni de viaţă. 
Torsul este produs printr-o mișcare coordonată a glotei, 
laringelui şi a anumitor mușchi. Aceste vibrații sonore 
implicând întreg corpul sunt întâlnite la majoritatea 
felinelor, ca și la alte animale, dar mecanismul lor, ca 
și utilitatea, rămân de neexplicat. Se crede că această 
stare, ca și somnul, ar avea un rol reparator pentru 
organismul pisicii. Adulte, felinele mari nu mai torc; 
pisica este singura care toarce sub mângâierile stă- 
pânului: ea vede în acesta „a doua sa mamă” (http :// 

ro.wikipedia.org/wiki/Pisic%oC4%83_de_cas%C4%83). 


7. Demonstraţi prin exemple particularităţile comunicării (sec- 
țiunea 1.3). 

8. Amintiţi-vă de „fereastra Johari”. Testaţi-vă în cadrul unui 
grup de prieteni/colegi: citiţi lista însușirilor prezentată la 
pagina următoare și notaţi fiecare (dumneavoastră, persoana 


80 CUM GÂNDESC ŞI CUM VORBESC CEILALȚI 


ÎN E aa a a Mata 


testată și colegii dumneavoastră) cinci-șase adjective care vă 


caracterizează pe dumneavoastră (persoana testată). 


Adaptabil Amabil Cald 
Calm Capabil Complex 
Conștient de Cu multe cunoştinţe Curajos 
valoarea lui 

Darnic De încredere Demn 
Dependent Emoţionat Energic 
Extravertit Fericit Grijuliu 
Idealist Independent Ingenios 
Inteligent Introvertiit Iscoditor 
Istef Iubitor Încordat 
Încrezător Îndrăznej Înțelept 
Liniștit Logic Maleabil 
Mândru Matur Milos 
Modest Observator atent Organizat 
Prietenos Prostuț Puternic 
Raţional Răbdător Reflexiv 
Relaxat Religios Săritor 
Se impune Spiritual Spontan 
Timid Vesel 


Adjectivele selectate atât de persoana testată, cât și de ceilalți 
vor fi plasate în zona numită „Arena”. Adjectivele selectate 
doar de persoana testată, nu și de ceilalți, vor fi plasate în 
zona numită „Faţada”. Adjectivele care nu sunt alese de 
persoana testată, ci doar de ceilalţi, vor fi plasate în zona 
numită „Punctul orb”. Adjectivele -care nu au fost selectate 
nici de persoana testată, nici de ceilalți participanţi rămân 
într-o zonă necunoscută ; se află aici fie pentru că nu caracte- 


rizează persoana testată, fie pentru că sunt ignorate atât de 


persoana testată, cât și de ceilalți, fie pentru că aceste caracte- 
ristici aparțin zonei subconștiente a eului. Încercaţi să vă 
definiţi stilul comunicativ pe baza celor rezultate din aplicarea 
acestui test (cu valoare strict orientativă). 

9. Citiţi dialogul următor și delimitaţi etapele comunicării inter- 
personale, așa cum apar acestea reflectate în text. Caracterizaţi 
comunicarea dintre personaje în fiecare dintre etapele delimitate, 
argumentând cu elemente din text. 


EL: Bună. 
nicare ? 

EA: Ba da. Mă mir că mă ţii minte. Am chiulit cât am 
putut. 

EL: Şi eu. Mă enerva profesorul. 

EA: De aia am chiulit și eu. Te cheamă Radu, nu-i așa? 

EL: Da. Tu eşti Cristina, nu? 

EA: De ce ai venit la cursul ăsta? 

EL: Lucrez în publicitate și am nevoie de un curs de 
comunicare interpersonală. 

EA: Eu sunt ingineră. Șeful spune că trebuie să învăţ să 
comunic pentru a promova într-o funcţie de conducere. 

EL: După ore mănânci în oraș sau pleci acasă? 

EA: Aş mânca în oraș... Tu? 

EL: Mergem împreună? Te invit... 


„„ Nu ne-am cunoscut la seminarul de comu- 

(La masă) 

EA: De fapt, mă simt flatată că m-ai remarcat la curs. 
Toate fetele din an se uită la tine. 

EL: N-aş crede, dar sună bine. 

EA : Serios. Știi că multe fete vor să fie în compania ta. 

EL: Poate... Eu nu sunt foarte mulțumit de mine, dar, mă 
TOg... Azi e o excepție, desigur. 

EA: Ai replică la orice. 

EL: Bine, hai să mai încerc una. Ce faci diseară? Mergem 
la un film? Dacă n-ai altceva mai bun de făcut... 

EA: Mi-ar face plăcere. Treburile mai pot aștepta... 

EL: Mulţumesc, mă bucur că vom fi împreună. 

EA: Şi mie îmi face plăcere. 


(Șase luni mai târziu) 

EL: Ţi-am adus ceva. 

EA: Ce? 

EL: Uită-te. Sper să-ți placă. 

EA (deschide cutia şi găsește un inel): E foarte frumos! De 
multe ori mi-am imaginat acest moment. Te iubesc. 

EL: Şi eu te iubesc foarte mult. 


(ZI și Ea sunt împreună de cinci ani) 

EL: Am venit! 

EA: Şi eu! 

EL: Miroase a chiftele? 

EA: Da. Mie-mi plac foarte mult. Dacă nu-ți plac, fă-ţi tu 
altceva. 

EL: Bine, mersi. E minunat când vezi că cineva se gândește 
la tine. Nu pot să suport chiftelele... Mai ales de patru 
ori pe săptămână... 

EA: Atunci du-te și mănâncă la restaurant. 

EL: M-aş duce dacă aș avea bani. 

EA: Atunci taci și mănâncă ce ţi-am pus pe masă. Mie îmi 
plac. 

EL: Numai tu contezi... Dar eu nu contez? Dar noi? 

EA: Nu mai există noi... după aventura ta... 

EL: Ți-am spus că îmi pare rău. Asta a fost acum șase luni. 
Știu, am greșit, îmi pare rău. Ce ai de gând acum? 
Ți-am spus că-mi pare rău! 

EA: Şi mie. Dar tu ai greșit, nu eu. 

EL: De-aia te porţi așa cu mine? 

EA: Şi de-aia. M-ai minţit. 

EL: Te-am minţit, dar te iubesc. 

EA: Eu nu te iubesc. Probabil că nu te-am iubit niciodată. 

EL: O să mănânc în oraș... 


(Peste două săptămâni) 

EL (în gând): Nu vreau să ne despărțim. Ce-aș putea face 
pentru asta? 

EA (în gând): Cel mai bine ar fi să ne despărțim. Totul 
este foarte clar. 

EL Ca telefon) : Cristina, eu sunt. Aș vrea să vorbim. 

EA: Nu mai avem ce vorbi. Cel mai bine e să ne despărțim. 

EL: Ai uitat cât de bine ne-am înţeles? E drept, au fost şi 
probleme, dar nu poţi să le uiţi? 

EA: Nu, nu pot. Și nu vreau. S-a terminat. Vom rămâne 
prieteni și atât. 

EL: Pot să te sun mâine? Mai gândeșşte-te. 

EA: Sună dacă vrei, dar n-are rost. 


(Ziua următoare) 

EL: Cristina, eu sunt. Pot să mai sper? Chiar nu mă mai 
iubeşti ? 

EA: Chiar așa. 

EL: Atunci de ce ai stat alături de mine atâta vreme? De ce 

„n-ai plecat de la început? 

EA: Nu știu, probabil că mi-a fost frică să fiu singură. 
EL: Deci ai stat cu mine numai ca să nu fii singură? 
Nebunie curată! Dacă e așa, mai bine plecai de la 


început! Asta mai e viață? 
EA: Nu, nu e. 
EL: Atunci e mai bine să ne despărțim. Nu avem de ce sta 
împreună. Probabil că vrei să-ţi găsești pe altcineva. 
EA: Nu, nu vreau. Dar e mai bine să ne despărțim. 


10. Caracterizați modul particular în care comunică membrii 
organizaţiei dumneavoastră; stabiliți corelaţii între poziţia 
ocupată în cadrul organizației de diverși membri și stilul lor 
particular de a comunica în cadrul organizaţiei. 

11.Citiţi următorul discurs, rostit în Parlament de președintele 
României şi transmis pe posturile de radio și televiziune. 
Analizaţi-l din perspectiva trăsăturilor specifice comunicării 
publice: 


DISCURSUL 
preşedintelui României, Traian Băsescu, 
prilejuit de prezentarea 
Raportului Comisiei Prezidenţiale pentru Analiza 
“Dictaturii Comuniste din România | 
(Parlamentul României, 18 decembrie 2006) 


Domnilor președinți ai Camerelor, 
Domnule prim-ministru, 

Onoraţi membri ai Parlamentului României, 
Distinși invitaţi, 

Dragi compatrioți. 


Ne întrunim astăzi pentru a închide, cu deplină responsa- 
bilitate, un capitol sumbru din trecutul țării noastre. Am 
citit cu mare atenţie Raportul Final al Comisiei Prezi- 
denţiale pentru Analiza Dictaturii Comuniste din România. 

Am găsit în acest document rațiunile pentru care pot con- 
damna regimul comunist. Pentru cetăţenii României, comu- 
nismul a fost un regim impus de un grup politic auto- 
desemnat ca deţinător al adevărului, un regim totalitar 
născut prin violență şi încheiat tot prin violenţă. A fost un 
regim de opresiune, care a expropriat poporul român de 
cinci decenii de istorie modernă, care a călcat în picioare 
legea și a obligat cetăţenii să trăiască în minciună şi frică. 
Comisia Prezidenţială a fost înfiinţată în aprilie 2006, ca 
un răspuns la cererile societăţii de asumare și condamnare 
a trecutului totalitar. Am considerat necesară constituirea 
Comisiei tocmai pentru a fundamenta intelectual și moral 
actul de condamnare. Nu am dorit o simplă repudiere 
formală a trecutului comunist, la nivelul unor declaraţii de 
complezenţă. O asemenea condamnare ar fi fost necon- 
vingătoare. Am cerut Comisiei o analiză riguroasă a com- 
ponentelor sistemului totalitar, a principalelor instituții 
care au făcut posibilă această tragedie, precum și a perso- 
nalităţilor implicate decisiv în sistem. Avem nevoie de o 
analiză aprofundată a sistemului comunist din România. 
Comisia a făcut acest lucru în peste 600 de pagini, lucru 
pentru care îi mulțumesc. Este nevoie în continuare de 
analize pertinente cu privire la aparatul de partid și la 
structurile și metodele Securităţii. Trebuie să avem o radio- 
grafie clară a ceea ce s-a petrecut în domeniul economic, 
unde o industrializare aberantă și o economie de comandă 
au produs consecinţe încă vizibile. Trebuie să avem cât 
mai multe detalii privind colectivizarea agriculturii, stră- 
mutările forțate, prigoana împotriva celor care au rezistat, 
distrugerea elitelor și a sistemului educațional tradiţional, 
hărţuirea cultelor și arestările de personalităţi religioase. 
Avem datele necesare condamnării fără drept de apel a 
regimului comunist din România. O democraţie fără memorie 
este una aflată în gravă suferință. Nu trebuie să uităm, 
Pentru a putea să evităm erorile trecutului. 

Concluziile Comisiei, pe care mi le însușesc, afirmă că 
sistemul comunist totalitar din România a fost impus prin 
dictat străin. Într-adevăr, a fost vorba de un regim ilegitim, 
întemeiat pe o ideologie fanatică, o ideologie a cultivării 
sistematice a urii, pentru care „lupta de clasă” și „dictatura 
proletariatului” simbolizau esența progresului istoric. Impor- 
tată din URSS, ideologia comunistă a justificat atacul împo- 
triva societăţii civile, a pluralismului politic și economic, 
nimicirea partidelor democratice, distrugerea pieţei libere, 
exterminarea prin asasinat, deportări, muncă forţată, întem- 
niţare a sute de mii de oameni. În spatele măștii „uma- 
nismului socialist” s-a ascuns cel mai profund dispreţ 
pentru om ca individ. 

Pe baza examinării literaturii analitice și a mărturiilor 
existente, care probează natura antipatriotică a totalita- 
rismului comunist, putem afirma că regimul comunist din 
România (1945-1989) a fost nelegitim și criminal. Nu neg 
Că au existat perioade de relativă acalmie și că unii oameni 
au crezut în sistem. Pentru copleşitoarea majoritate a 
populaţiei a fost însă vorba de o existență mutilată, trăită 
sub teroarea directă ori indirectă și în care noţiunea de 
libertate își pierduse orice sens. A sosit așadar momentul 
să evaluăm natura și moștenirea regimului comunist. Unii 
au cedat tentaţiei de a idealiza perioada lui Gheorghe 
Gheorghiu-Dej, uitând faptul că acesta a instaurat și a 
consolidat teroarea comunistă în România, cu ale sale sute 
de mii de morţi, regimul lui Nicolae Ceaușescu venind să 
se instaleze pe terenul pregătit și curăţat de ea. Alţii au 
încercat să scuze ororile epocii Ceaușescu în numele 
pretinsului atașament față de valorile naţionale. Adevărul 
e că acestea au fost invocate și supralicitate numai pentru 
a consolida puterea unui grup, prin recursul la un patrio- 
tism de paradă. Altfel spus, regimul comunist din România, 
un sistem totalitar bazat pe încălcarea constantă a drep- 
turilor omului, pe supremaţia unei ideologii ostile societăţii 


——— S——_—— (— [[— (RR cm 


COMUNICAREA 87 


deschise, pe monopolul puterii exercitat de un grup restrâns 
de indivizi, pe represiune, intimidare, umilire și corupție. 
România a suferit consecinţele aplicării dogmelor leniniste : 
industrializarea forțată, întemeiată pe un model economic 
vetust, care favoriza industria grea ; lichidarea proprietății 
private, asociată cu politica brutală de colectivizare a 
agriculturii; nimicirea valorilor tradiționale în numele unei 
false modernizări sociale ; controlul metodic asupra spa- 
iului social, al vieţii intime a cetăţenilor (mai ales prin 
politica natalistă a dictaturii lui N. Ceaușescu). Sfera privată 
a fost astfel aproape complet anexată de către partidul-stat 
totalitar. Viaţa cotidiană în socialismul de stat era invadată 
de elemente propagandistice și de control dictate de 
partid. 
În perioada dintre 1945 şi 1965, dominată de Gheorghiu-Dej, 
a fost aplicată teza „întăririi vigilenţei” și a „intensificării 
luptei de clasă”. Atunci a fost creată Securitatea ca instituţie 
centrală a sistemului represiv. Raportul oferă date cutre- 
murătoare despre Gulagul românesc, cu ale sale peni- 
tenciare şi lagăre de exterminare prin muncă forțată. Sighet, 
Aiud, Gherla, Pitești, Canalul Dunăre-Marea Neagră sunt 
doar câteva dintre numele de pe această veritabilă hartă a 
morții. Sub Ceauşescu, în pofida promisiunilor privind 
întărirea „legalităţii socialiste”, a continuat demonizarea 
proprietăţii private, persecutarea credințelor și practicilor 
religioase, criminalizarea oricărei forme de opoziţie. Nu 
mai puţin semnificativ, Ceaușescu și regimul său au dus la 
paroxism politica de persecutare a femeilor şi copiilor: în 
urma interzicerii avorturilor și a metodelor contraceptive, 
orfelinatele s-au umplut de copii ale căror destine erau, 
pentru cea mai mare parte dintre ei, compromise din 
momentul nașterii. Disidenţa a fost strivită nemilos de 
cerberii regimului și instrumentul lor principal, Securitatea. 
Menţionez aici acţiunile constante de marginalizare, com- 
promitere și lichidare a oricăror forme de gândire și 

acţiune liberă; persecuția mișcării iniţiate și conduse de 
Paul Goma, cea mai importantă acţiune de protest colectiv 
împotriva încălcării drepturilor omului ; arestările și prigoana 
în rândurile muncitorilor mineri care au declanșat greva 
din vara anului 1977, sălbatica persecuție a lui Vasile 
Paraschiv și a altor activiști angajaţi în lupta pentru sindicate 
libere, distrugerea efortului de a crea Sindicatul Liber al 
Oamenilor Muncii din România, acţiunile împotriva unor 
disidenţi, oponenți și critici ai regimului. Nu trebuie uitate 
acțiunile represive împotriva Bisericii Ortodoxe Române, 
a Bisericii Greco-Catolice și a cultelor protestante sau 
neoprotestante. 
În 1975, Nicolae Ceaușescu a semnat, în numele României, 
Actul Final al Conferinţei de la Helsinki. Departe de a se 
conforma angajamentelor luate pe plan internaţional, regimul 
comunist a continuat să calce în picioare drepturile cetă- 
ţenilor. 
Partidul a fost creierul sistemului represiv, iar Securitatea — 
instrumentul care a pus în practică deciziile politice. Ofițerii 
de Securitate și din alte unităţi ale Ministerului de Interne 
erau cei care acționau direct pentru supravegherea și 
intimidarea populaţiei. Securitatea, Miliția, Procuraturile 
militare, grănicerii erau subordonate la rândul lor secţiilor 
specializate ale CC al PCR. Miniștrii de Interne și șefii 
Securității au fost cu toții soldaţi fideli ai partidului. Cei 
mai mulți au fost ei înșiși activiști de partid, înainte de a 
lucra în Securitate. Când încercăm să dezvăluim resorturile 
acestui regim totalitar, este cazul să nu uităm că arhitecţii 
și beneficiarii lui nu au demonstrat niciun fel de scrupule 
şi remușcări. Regimul a inventat instituţii menite să facă 
posibilă distrugerea spiritului liber și manipularea totală a 
subiecţilor statului totalitar: partidul ca elită autodesem- 
nată; poliția secretă (cu braţele sale din interior și din 
exterior); propaganda și agitația; pseudojustiţia aservită 
complet intereselor totalitare. 

Sunt total de acord cu concluzia Raportului că, dincolo de 
unele mici nuanţe, conducătorii comuniști din România 
au rămas fideli preceptelor de bază ale leninismului ca 
tehnică de control și menţinere a totalitarismului bazat pe 
utopia falsului egalitarism social. Ideologia a fost într-adevăr 
la putere. Moștenirea RPR-RSR, ridicată la proporţii absurde 
în ultimii ani ai lui Ceaușescu, a fost aşadar una a despo- 
tismului, a distrugerii și marginalizării valorilor veritabile, 
a eliminării elitelor politice, culturale și religioase și a 
izolării ţării în raport cu direcţiile novatoare din lumea 
ideilor și din tehnologie. 

Principalele acțiuni criminale menţionate în Raport şi pe 
care ţin să le amintesc aici, ca argument pentru această 
prea mult amânată condamnare, sunt următoarele : 

(1) abandonarea intereselor naționale prin servilism în 
relația cu URSS, după impunerea guvernului-marionetă 
condus de Petru Groza (6 martie 1945). În felul acesta a 
debutat o perioadă care a dus la întârzierea istoriei noastre 
cu câteva decenii; 

(2) anihilarea statului de drept şi a pluralismului prin 
înscenări și fraude, mai ales după furtul alegerilor din 
noiembrie 1946; 

(3) distrugerea partidelor politice și a continuității consti- 
tuționale a statului român, prin abdicarea forțată a regelui 
Mihai ; | 

(4) sovietizarea totală, prin forţă, a României, mai ales în 
perioada 1948-1956, și impunerea, sub numele de „dic- 
tatura proletariatului”, a unui sistem politic despotic, condus 
de o castă profitoare, strâns unită în jurul liderului suprem ; 
(5) politica de anihilare a unor întregi categorii sociale în 
numele luptei de clasă. Cei mai de seamă reprezentanți ai 
elitelor din România au fost eliminaţi fie prin asasinat, fie 
prin deportare, întemnițare, muncă forțată sau margi- 
nalizare. S-a recurs la o logică a vinovăţiei colective şi la 
persecutarea familiilor celor bănuiţi de intenţii ori acţiuni 

anticomuniste. S-a recurs la utilizarea unor criterii aberante 

pentru a distruge șansele copiilor din familii cu „origine 

nesănătoasă” de a studia în învățământul superior. 

Ca urmare a politicii regimului comunist, au fost deținute 
în închisori și lagăre, deportate sau strămutate sute de mii 
de persoane. Cifrele propuse de cercetători, luate în consi- 
derare de Comisie, se situează între 500.000 și 2.000.000 
de victime. Dificultatea estimării provine din ascunderea 
sistematică de către Securitate, Procuratură, Miliție, Trupe 
de Grăniceri și alte organe represive a informaţiilor privind 
soarta multora dintre aceste victime ; 

(6) persecuția minorităţilor etnice, religioase, culturale ori 
de orientare sexuală; 
(7) exterminarea grupurilor de partizani care reprezentau 
rezistența anticomunistă armată în munţi (1945-1962) ; 
(8) represiunea împotriva cultelor şi exterminarea sau 
persecutarea tuturor celor care se opuneau comunismului, 
deopotrivă din rândul majorităţii etnice românești, cât și 
din rândul minorităţilor; oprimarea Bisericii Ortodoxe, 
desființarea Bisericii Greco-Catolice, persecuțiile împotriva 
mișcării sioniste ; 
(9) arestarea, uciderea, detenţia politică sau deportarea 
țăranilor care opuneau rezistenţă faţă de colectivizare. 
Lichidarea violentă a revoltelor țărănești (1949-1962) ; 
(10) deportările cu scop de exterminare. Represiunile 
etnice. Gonirea și „vânzarea” evreilor și germanilor; 
(11) represiunea împotriva culturii, eradicarea valorilor 
naţionale, respingerea artei și culturii occidentale, cenzura, 
arestarea și umilirea intelectualilor neînregimentaţi ori 
protestatari (1945-1989) ; 
(12) reprimarea mişcărilor și acțiunilor studențești din 
1956. Procesele împotriva studenţilor protestatari orga- 
nizate de PMR, UTM, UASR şi Securitate (1958-1960), 
„Precum și înscenările din 1965 și din anii următori; 

(13) reprimarea mișcărilor muncitorești din Valea Jiului 
(1977), Brașov (1987) și a celorlalte greve din anii 1980. 
Arestarea și deportarea muncitorilor protestatari ; 

(14) reprimarea oponenților și disidenţilor în anii '70 și 
'80. Arestarea și asasinarea celor mai curajoși oponenți — 
omorârea inginerului Gheorghe Ursu, condamnarea la 
moarte a diplomatului Mircea Răceanu, arestat și judecat 
în 1989; condamnarea la moarte a persoanelor pe care 
regimul le considera vinovate de trădare ; 
(15) distrugerea patrimoniului istoric și cultural prin demo- 
lările din anii 1980, inspirate de grandomania lui Ceaușescu 
și de obsesia lichidării marilor repere culturale și istorice. 
Constrângerea unei părți a populaţiei României de a-și 
părăsi locuinţele în numele politicii de „sistematizare” a 
zonelor rurale; | 

(16) consecinţele dezastruoase ale „Politicii demografice” 
(1966-1989), soldate cu mii de morţi ; 

(17) impunerea unor norme aberante privitoare la „ali- 
mentaţia raţională”, înfometarea populaţiei, oprirea căldurii, 
starea de mizerie, de disperare provenită din degradarea 
fizică la care regimul a condamnat un întreg popor; 
(18) utilizarea mizeriei materiale și morale, precum și a 
fricii ca instrumente de menţinere a puterii comuniste. 
Pretinzând că împlineşte dezideratele marxismului, regimul 
a tratat o întreagă populație ca pe o masă de cobai supuși 
acestui absurd experiment de inginerie socială; 

(19) distrugerea reperelor morale ale societății românești 
și a valorilor ei de solidaritate, în lipsa cărora un popor nu 
poate deveni autorul liber al propriei sale istorii ; 

(20) masacrarea cetăţenilor revoltați, din ordinul lui Nicolae 
Ceaușescu, cu aprobarea conducerii PCR și cu participarea 
efectivă a unor unităţi ale Armatei și Securităţii, în timpul 
Revoluţiei anticomuniste din decembrie 1989. 

Pentru aceste motive, 

Ca şef al statului român, condamn explicit și categoric 
sistemul comunist din România, de la înființarea sa, pe 
bază de dictat, în anii 1944-1947, şi până la prăbușire, 
în decembrie 1989. 

Luând act de realităţile prezentate în Raport, afirm cu 
deplină responsabilitate: Regimul comunist din România 
a fost ilegitim şi criminal. 

Condamnând sistemul comunist din România, îmi afirm 
admiraţia pentru eroismul celor care s-au opus dictaturii, 
de la luptătorii din rezistenţă și militanţii partidelor politice 
anihilate de comuniști și Până la disidenţii și opozanţii 
perioadei Ceaușescu. Aduc aici, în sesiunea solemnă a 
Camerelor reunite ale Parlamentului român, un omagiu 
marilor oameni de stat ca Iuliu Maniu, Ion Mihalache, 
Dinu Brătianu şi lon Flueraș, martirilor Bisericilor precum 
luliu Hossu, Sandu Tudor, Vladimir Ghika, Richard 
Wurmbrand, Mârton Aron, membrilor partidelor demo- 
cratice din România, tuturor victimelor regimului totalitar 
comunist, oponenților și disidenţilor. Ţin să-mi exprim 
prețuirea faţă de curajul patriotic și demnitatea tuturor 
Ssupravieţuitorilor din închisorile comuniste, care sunt ultimii 
martori direcți ai tragediei noastre ca națiune. Ţin de 
asemenea să elogiez gestul intelectualilor care și-au ridicat 
direct glasul împotriva lui Nicolae Ceaușescu : Paul Goma, 
Doina Cornea, Radu Filipescu, Mircea Dinescu, Dan Petrescu, 
Liviu Cangiopol, Gabriel Andreescu, sau gestul disperat, 
căzut astăzi cu totul în uitare, al lui Liviu Babeș, care pe 
2 martie 1989 și-a dat foc la Poiana Brașov pe pârtia Bradu 
în semn de protest față de un regim criminal. În același 
timp, îmi exprim compasiunea pentru suferinţele îndurate 
de marea majoritate a poporului român. 


Posturile de radio occidentale „Europa liberă”, BBC, „Vocea 


Americii”, „Deutsche Welle”, „Radio France Internationale” 

au contribuit esenţial la informarea cetățenilor României 
privind situaţia din ţară și din lume. Spre disperarea 
regimului comunist, Radio „Europa liberă” a fost într-adevăr 
ceea ce s-a dorit a fi: ziarul vorbit al românilor de pretu- 
tindeni. Omagiez memoria unor Ghiţă Ionescu, Mihai 
Cismărescu, No€l Bernard și Vlad Georgescu, oameni care 
au luptat cu altruism și pasiune pentru cunoașterea şi 
rostirea adevărului. Îi elogiez pe Monica Lovinescu și pe 
Virgil Ierunca, cei care, exilându-se fizic, au continuat să 
trăiască zi de zi pentru poporul român, ținând trează, prin 
emisiunile lor de neuitat de la „Europa liberă”, conștiința 
morală a românilor. 

Condamnând acest regim, statul democratic român con- 
damnă instrumentele acestuia, în primul rând Partidul 
Comunist Român și Securitatea. Vreau să fiu bine înţeles. 
Nu mă refer nicio clipă la marea masă a membrilor de 
partid, a căror unică activitate era să-și achite cotizaţia și 
să participe lunar la ședințe golite de orice conţinut. Mă 
refer la instituţia „partidului conducător”, deci la aparatul 
care a făcut posibil regimul totalitar comunist. În cazul 
Securităţii, a fost vorba de o instituție esenţială în sus- 
ținerea statului totalitar comunist, ilegitim și criminal. 

În numele statului român, îmi exprim regretul şi Compa- 
siunea pentru victimele dictaturii comuniste. În numele 
statului român, cer scuze celor care au suferit, familiilor 
lor, tuturor celor care, într-un fel sau altul, şi-au văzut 
destinele ruinate de abuzurile dictaturii. 

Raportul Final conţine numeroase propuneri. Mi-au reţinut 
atenția următoarele : 

— Solicit susţinerea de către Camerele reunite ale Parla- 
mentului a declarației mele de condamnare a crimelor 
comunismului, de regret și de compasiune față de victimele 
acestora, în spiritul Rezoluţiei nr. 1481 a Adunării Parla- 
mentare a Consiliului Europei din 25 ianuarie 2006. 

— Susțin propunerile Comisiei de stabilire a unei zile come- 
morătive în memoria victimelor represiunii şi terorii 
comunisie și propunerea ridicării în Capitală a unui Monu- 
ment al Victimelor Comunismului. 

— Susțin înființarea în Bucureşti a unui Muzeu al Dictaturii 
Comuniste din România. Acest muzeu va fi în egală măsură 
un loc de memorie și unul al afirmării valorilor societăţii 
deschise. Pe lângă Muzeu, este necesară crearea unui 
centru de documentare destinat informaţiei publice, cu 
acces neîngrădit, în care să fie colecţionate documente 
esenţiale pentru înţelegerea fenomenului comunist, a uni- 
versului concentraţionar, a propagandei ca mijloc de con- 
strângere spirituală. 

— Propun organizarea unei expoziţii permanente în cadrul 
Palatului Parlamentului, cu documente ilustrative pentru 
ideea de poliție politică, documente care să fie repre- 
zentative pentru fenomenul încălcării drepturilor civile 
fundamentale în România comunistă. 

— Susţin organizarea unui ciclu de conferințe în marile 
centre universitare din ţară, în care să fie prezentat con- 
ținutul Raportului, însoțit de explicaţii, comentarii și docu- 
mente ilustrative. 

— Propun formarea unui grup de cercetători care să elaboreze 
o Enciclopedie a comunismului românesc. Același grup 
va lucra pentru sintetizarea Raportului Final sub forma 
unui manual școlar. 

— Susţin necesitatea identificării unor soluţii legale în 
vederea anulării condamnărilor emise pe baza unor articole 
cu caracter politic, anularea pedepselor cu închisoare și 
muncă forțată rezultate pe baza Decretului nr. 153/1970 
privind „parazitismul social”, „anarhismul” și orice alt 
„comportament deviant”. Dezavuarea Legii nr. 5 din 6 au- 
gust 1978 pe baza căreia se putea desface contractul de 
muncă pentru „abateri de la etica şi echitatea socialistă”. 

- Susţin modificarea cadrului legislativ prin care să fie 
înlesnită procedura de acordare a cetăţeniei române celor 
cărora le-a fost retrasă de statul totalitar. 
— Susţin modificarea și completarea cadrului legislativ 
privind accesul la arhivele legate de perioada comunistă. 
La 17 ani de la Revoluţia din decembrie 1989, a sosit din 
plin clipa transparenţei şi accesibilităţii arhivelor comuniste. 
Obstacolele întâlnite de către membrii și experţii Comisiei 
trebuie înlăturate de urgenţă și fără ezitări. Legea Arhivelor 
Naţionale trebuie modificată imediat în ceea ce priveşte 
termenele de acces la arhivele de interes istoric. Neglijarea 
îndeplinirii obligaţiei de modificare a Legii Arhivelor arată 
lipsa de voinţă politică în a acorda un acces nediscri- 
minatoriu la arhivele de interes pentru cercetătorii regimului 
comunist. O Românie democratică este una în care accesul 
la istorie, deci la arhive, este liber şi neîngrădit. 
— Susţin solicitările foștilor deținuți politici legate de recu- 
noașterea publică a tragediei prin care au trecut. 
— Susțin propunerea privind înființarea unui sistem de 12 
burse acordate anual, pe bază de concurs, unor cerce- 
tători tineri interesaţi de cercetarea diverselor aspecte ale 
dictaturii comuniste. 
— Afirm necesitatea adaptării Raportului Final pentru obiec- 
tive cu caracter didactic (un manual despre dictatura 
comunistă din România) care să fie predat în învățământul 
mediu. 

Daţi-mi voie să adaug că aplicarea propunerilor pe care 
mi le-am asumat astăzi va da roade numai dacă ne vom 
elibera de orice spirit partizan. După 17 ani de la Revoluţia 
din 1989, niciun partid din România nu trebuie să urmă- 
rească politizarea actului de condamnare a comunismului. 
Gestul meu de azi este consecința firească a faptului că 
ne-am asumat, ca naţiune, valorile democratice. În numele 
acestor valori avem obligaţia de a prelua din istoria noastră 
ceea ce vrem și ceea ce nu vrem să definească identitatea 

importantă: dreptul de a condamna ni-l dă obligația de a 
face să funcționeze instituţiile statului de drept într-o socie- 
tate democratică. Nu avem voie să compromitem aceste 
instituţii. Ele n-au voie să fie discreditate prin faptul că ne 
apropiem de ele cu deprinderile și mentalităţile trecutului 
nostru recent. Eu însumi am criticat adeseori imperfec- 
țiunile sistemului nostru politic, ineficienţa anumitor insti- 
tuții. Dar vinovate nu sunt instituţiile statului de drept, ci 
modul în care noi le facem să funcţioneze, modul în care 
mulți înțeleg să le utilizeze pentru realizarea propriilor 
interese. 

Sunt mulţi, de asemenea, cei care, răzbiţi de greutăţile de 
astăzi, par să-și fi pierdut încrederea în virtuțile demo- 
craţiei în care am intrat. Ei ajung să privească nostalgic 
spre un trecut care, în momentele grele ale acestei pre- 
lungite tranziţii, începe să le pară dintr-o dată luminos. 
Am să le răspund că merită să-și reactiveze memoria. Să-și 
amintească frigul, foamea, întunericul și umilința care 
puseseră stăpânire peste vieţile noastre. În casele multor 
români acestea mai există, din păcate, și astăzi. Nu trebuie 
să uităm că nicio societate adevărată nu se poate ridica 
pe exproprierea libertăţii cetăţenilor ei. Nicio bunăstare 
nu e posibilă într-o societate de oameni neliberi. Poate că 
răul cel mai mare pe care l-a făcut comunismul este 
ignorarea rostului libertăţii pentru fiinţa umană. Numai că 
instituţiile libertăţii democratice nu funcţionează de la 
sine. Orice mașinărie administrativă, ca să funcţioneze, 
are nevoie de oameni calificaţi nu numai profesional, dar 
calificaţi şi pentru democraţie şi libertate. 

Am văzut cum sistemul totalitar comunist a degradat simultan 
comportamentul instituţiilor și pe cel al oamenilor. Trebuie 
să recunoaștem că mentalităţile comuniste continuă să 


noastră de români și de viitori cetățeni ai Uniunii Europene. 
Or, comunismul de export pe care l-am trăit pe pielea 
noastră vreme de cinci decenii este o rană în istoria 
României, o rană care încă mai supurează și pentru care a 
venit vremea să se închidă o dată pentru totdeauna. 
Evocând acum o perioadă pe care mulţi ar dori să o uite, 
am vorbit atât despre trecut, cât și de măsura în care noi, 
cei de azi, dorim să mergem până la capăt în asumarea 
valorilor libertăţii. Aceste valori, chiar înainte de a fi ale 
României sau ale Europei, ţin de valoarea universală, 
sacră, a persoanei umane. Dacă ne întoarcem acum către 
trecut, o facem pentru a rămâne cu faţa spre un viitor în 
care disprețul faţă de individ nu va mai rămâne nepe- 
depsit. 

Acest moment simbolic reprezintă bilanțul a ceea ce am 
irăit şi ziua în care ne întrebăm cu toții cum vrem să 
trăim de acum înainte. 

Ne vom desprinde mai repede de trecut, vom face progrese 
mai temeinice dacă înțelegem ce ne împiedică să fim mai 
performanţi, mai curajoși, mai încrezători în forțele noastre. 
Pe de altă parte, nu trebuie să dăm dovadă de aroganță 
istorică. Scopul meu vizează o autentică reconciliere naţio- 
nală, şi asta cu atât mai mult cu cât numeroase tare ale 
trecutului continuă să ne marcheze. Societatea noastră 
suferă de o neîncredere generalizată. Instituţiile statului 
nu par încă să urmărească vocaţia lor reală, care ţine de 
exercitarea deplină a tuturor drepturilor civile. De la ce se 
întâmplă în spitale la procesul de restituire a proprietăţilor, 
la modul cum se desfășoară actul de justiţie, la relaţia 
instituții publice — cetățean și până la realitatea peniten- 
ciarelor, vedem că lipsa de respect pentru om nu a dispărut 
încă. 

Poate că unii se întreabă ce anume ne dă dreptul să 
condamnăm ? Ca președinte al românilor, aș putea invoca 
faptul că am fost ales. Dar cred că avem o motivație mai 

fără de care vom Purta și în viitor ceva ce seamănă cu 
povara unei boli nevindecate. 

Memoria crimelor comise de regimul comunist din România 
ne ajută să mergem înainte cu un pas mai decis, să 
realizăm schimbările atât de necesare, dar ne ajută și să 
apreciem cadrul democratic în care trăim. Condamnarea 
comunismului ne va încuraja să fim mult mai circumspecţi 
față de propunerile utopice și extremiste, care vor să pună 
în discuţie ordinea constituţională și democraţia. În spatele 
discursurilor nostalgice sau demagogice se află de multe 
ori tentaţia autoritarismului sau chiar a totalitarismului, a 
negării exploziei de energii individuale, de inventivitate și 
creativitate care și-a făcut loc după decembrie 1989. Am 
scăpat definitiv de teroare, am scăpat de frică, astfel încât 
nimeni nu mai are voie să ne pună drepturile fundamen- 
tale sub semnul întrebării. 


Lecţia trecutului ne dovedește că orice regim care-și umileşte 
celățenii nu poate dura şi nu merită să existe. Acum, 
fiecare cetățean poate să ceară liber respectarea drepturilor 
sale inalienabile, iar instituţiile statului trebuie să lucreze 
astfel încât oamenii să nu se mai simtă umiliţi. În această 
perioadă de tranziţie s-a vorbit mult despre criza morală a 
societăţii. Ea ține de numeroase aspecte ale vieţii zilnice. 
Sunt sigur că vom lăsa în urmă starea de neîncredere și 
Pesimismul social în care ne-au cufundat anii de tranziţie 
dacă vom face, împreună, un adevărat examen de con- 
Știință naţională. Declaraţia mea de astăzi și propunerile 
pe care vi le-am prezentat vor încuraja acest proces. 

Nu vreau să devin „Preşedintele care a condamnat comu- 
nismul”. Vreau numai să fiu șeful unui stat care consideră 
că această condamnare ține de normalitate, că, fără această 
condamnare, vom înainta 8reu, vom înainta continuând 
sd cărăm în spate cadavrul Propriului nostru trecut. 

Vă mulțumesc! La mulţi ani, români! Sărbători Fericite! 
Departamentul de Comunicare Publică 

18 Decembrie 2006 ( bitp ://wuwuw presidency.ro/ 
“RID-det&ib=date&id=-82886_PRID=ag) 


12. Alegeţi o emisiune din Programele de radio sau de televiziune 
și caracterizaţi-o sub aspectul specificului comunicării media. 

13. Alegeţi o personalitate publică și caracterizați stilul său comu- 
nicativ pe baza dimensiunilor prezentate în secțiunea 3.7. 
Argumentaţi punctele de vedere exprimate. 

14. Citiţi textele următoare, adaptate după Liliana Ionescu Ruxăndoiu 
(coord.), Interacțiunea verbală în limba română actuală. 
Corpus şi tipologie, Editura Universităţii, București, 2002. Rezolvaţi 
următoarele cerinţe : (i) identificaţi în cele cinci texte tipuri 
de comportamente comunicative; (ii) identificaţi tipuri de 
acte de vorbire; (iii) observați cum se reflectă emoția în 
aceste texte. 


a) 


A : dar îmi este teamă că-ntr-o zi... deși eu N-AM cheie la 
apartament... la noi... au fost [niște discuții odată 
demult 

B: [păi de CE 

A: de foarte mult în familie... sunt un copil adoptat... 

sunt din familii... sunt î... nepoata șiii... adică ne-am 

înţeles foarte bine până la perioada pubertății... odată 

Cuuu pubertatea nu am Teușit să mai găsim niciun 

Punct comun. ea fiind și singură... divorțată... TOT 

motivul am fost eu... aaal al adoptării din familie... nu 

a Vrut să ia din partea tatălui... au divorțat și o persoană 

apro- foarteee îm... CUM să sp- ăăă adică totul să fie 

NUmai și NUmai pentru EA... și EA să fie pe primul-plan. 
și de la pubertate au început discuţiile dintre noi. pe 
mine Niciodată nu a reușit să mă-nţeleagă... întotdeauna 
avea foarte multă înţelegere pentru CEI DE ALĂTURI 
iar pe mine pe- (pentru mine 
B : [Străinii de alături 
A: parcă nu reușea să mai găsească niciun... absolut... 
NU știu... NU am reușit să ne-nţelegem. Acum... deja 
este ALT raport... faptul că ea este bătrână că e... NU 
e foarte bătrână... dar ajungând în situaţia asta de 
BOAlă și de VÂRstă foarte avansată dar sunt persoane 
care și la obzeci de ani [au un 
B: (o: da 
A : tonus fantastic și sunt FOARte tinere. dar ea a decăzut 
foarte mult. și NU pot s-o las. NU POT S-O LAS [săă 
B : [poate căă suferinţa asta a mai și-mblânzit-o nu mai e 
așaaa dură și intransigentă și-ncearcă... o-nţelegere cu 
voi știindu-se singură 
: nuuu 
: nu s-au schimbat lucrurile 
: nuuuu Înuu nuu 
: tot așaaa zmeu a rămas 
: nu_nu_nu tot așa a rămas. chiar ȘI acuma în starea asta 
eu încerc IAR tot timpu îi este frică că cineva o fură 
când lipsește ceva din casă 
B: da” bine şi de voi se teme voi sunteţi [ai ei pe Clne mai 
are 
A: Îşi ȘTIe și ȘTIe și ŞTIe eu... în șifonierul în dormitor 
am... în cele două camereeee sunt ușile închise cheile 
sunt la brâu ca la hangiţă da iar eu NU mă interesează 
am spus că nu mă decât în clipa când dacă moare 
aTUNci poate aTUNCci voi ști ce are-n casă. eu NU ştiu 
ce are-n casă nu știu ce bani nu știu ce... bijuterii... eu 
NU ştiu ce are-n casă. 

B: eu credeam că chestiile-astea se-ntâmplă numai în 
literatură știi 

A:nulnu 

B : le cazu clasic [al unei mame vitrege 

A: Înu_nu 

+B: copilu care află la UN moment dat că nu este copil 

A: eu am ştiut 

B : ai știut dintodeauna? 


A: Domnule, v-am trimis la grefiera de șeldință 

B: [doamnă, am fost la grefieră. grefiera-mi spune că v-a 
adus dosaru-n arhivă. 

A: CÂND mi l-a adus în arhivă. 

B: dumneavoastră mă-ntrebaţi pă mine? 

A: păi grefiera dă ședință dacă [v-a spus că l-a adus... 

B: [înseamnă că cineva [e nebun aicea. 

A: (când. nu-ntrebaţi [şi dumneavoastră CÂND 

B: [înseamnă că cineva este nebun aicea ori este [nebună 
doamna grefieră 

A: [DOmnu avocat 

B: CINE este [nebun în cazu acesta. 

A: [deci DOmnu avocat, haideţi să lămurim (o chestie 

B: [hai să lămurim 

A: dacă dumneavoastră vi se spune a plecat, Domnule, 


dumneavoastră nu vă interesaţi să vă spună DATA când 
a plecat? 

B: a plecat dă pă data de ȘAPTE, domnișoară. 

A: care șapte? 

B: sunt trei colidoare aicea mari și late nu ajunge la... 

A: deci, DOmnu avocat 

B: spuneţi-mi dumneavoastră pă ŞAPTE-A patra pleacă 
ajunge la dumneavoastră și d-atunci [nu 

A: [CARE șapte-a patra. 

B: șapte-a PAtra domnișoară. 

(CA caută dosarul) 

B : daţi-i telefon domnișoarei mariana și-ntrebaţi-o. Domne, 
CÂND a plecat dosaru ăsta. 

A : (Ca telefon)) mariana? a venit un domn avocat la mine 

B: CE naiba ne certăm. 

A: (da telefon)) poți să-mi spui și mie din întâi aprilie 

B: că doar NU e dosaru la judecător din întâi a patra. 

A 

B 


: da să vedeţi 
: 0 fi fost: CINE știe. ziua păcălelilor poate v-a păcălit și 
pe dumneavoastră, poate ne păcălește și pă noi... 
facem reclamaţii ca să... ne arde [de reclamaţii 
A: mai repetaţi-mi vă rog o dată număru 
B : șase șepte șepte pe două mii doi 
A : (a telefon)) mariana... șase sute șapte șapte pe două 
mii doi 
: apelant ciucur Y intimat ciucur. 


A: bună ziua. fiți amabilă, aveţi cumva loțiune gerovital 
pentru regenerarea părulu? 

((B clatină din cap)) 

A: nu. atunci ulei de ricin. 

((B aduce o sticluţă)) 

A : așa şiii dacă aveţi cumva tifon. ((uitându-se la sticluţa 
cu ulei)) [nu aveţi 

B : [comprese sterile sau fașă. 

A: fașă. fașă. ((arătând spre sticluţa cu ulei)) nu aveţi 
decât la gramajul acesta? 

B : da. 

: daţi-mi DOuă vă rog. 


SE E PO DR RR O E E a E as 


PIPI >IwW> ou >o> wo 


d) 


> IP wi > 


P WI > 


A: 
((B punând obiectele într-o pungă) 

: leucoplast aveţi? 

: da. cu rivanol sau fără? 

: fără. simplu. 

:ă rolă, nu? 

: da. 

: la paisprezece mii. 

: [cred că 

: [vă dau? 

: DA. da. 

: treizeci patruzeci și patru de mii. 

: (luând pachetul) mulţumesc. 

: (numărând restul)) patruzeci şi cinci cinzeci. 
: (Uuând restul)) mulţumesc. bună ziua. 


: Salutare ! 
: hehe. [salut. 

: [Im-auzi? 

: ieram în BAieși mă spălam pă dinţi şi ziceam DOAmne 


: păi și chiar sună. da iarăși a intrat robotu după două 
: asta e. dracu să-l ia. BUN. 

: m-a sunat DOINA ș- (auzi? 

: IDAȚ 

: m-a sunat DOINA și mi-a zis de cuTREmur. CUM a fost. 


: MAaaMĂăăă draaagă ! doa :mne_dumnezeule. da” CHIAR 


: [da. Aha. 

da ((întinzându-i o bancnotă)) 


ce parcă sună teleFOnu.. 


ori 


cât de mare. 


d... 


că nu vă mai SPUN niMlca. ă eram pe canapea. scriAm. 
și s-a zgâlțâIT CANApeaua cu mine. și când 

W>oI>ow > 


DI > DI > 9 > 5 > 


PT e e e TR RR RR 


B: 


: îhî:m. până la ea a ajuns cu TOtu altfel. 

: îm 

: și PÂnă la mine ȘI MAI rău [((râs ușor, ironic)) 

: [DAaa. păi AIA e. mai Bine nu ziceam nimic. NU NU 


: e: nu: da' [acu' oricum e bine totul- 
: [a fost de fapt patru șapte cinci şi DOI. cam așa cred. 


: [da 
: simţit FOARTE bine. vorba nanei. a fost CA un LEAgăn. 


: îhîm... | 

: [am simţit că se mișcă canapeaua într-o parte şi-n alta. 
: îttîhîm 

: gaata y linișTEȘte-te. Aaa NU mai spun altă dată. 

: OCHEI. e ochei cu gâtu? 

: am făcut un hemaTOm. sunt NEAgră-n juru gâtului. în 


: [luni scoţi firele? 

: Ă? nooo 

: luni scoţi firele? 

: nu_nu_nu nu. a zis căăă luni MARŢI cel mai devreme. 
: înî:m 

: dar a zis 

: [OCHEI. 

: [c-ar vrea în uichend să mă lase cu gâtul GOL ca să 


: [STAI puţin. CE faci ? de CE 
: [credeam c-ai închis. 


Li 

[m-am dus în dormitoor după un minut așa. încă se 
mai mișca LAMpa. 


NU. 


adică s-a 


pă orizonTAlă. știi? 


rest e bine. n-am infecţie, n-am nimic. am luat anti- 
biotice. am terminat azinoapte. și [mâine mă duc 


_ .. 


seee... Bine. pa. alo? 


PI PY > 5 > a > 


Pi 


B 
A 
B 
A 
B 
A 
B 
A 
B 
A 
B 
A 
B 
A 

Te — 


: bună dimineaţa. 

: bună dimineaţa. 

: CINE-i acolo. 

: de fapt... 'neaţa, horia. s6fia. 

: sofia. tu? 

: da, eu. Vai.. de CÂND mă chinui să te prind 


x. 


: de CÂND mă chinui să te pri... ăăă de când mă chinui 


Și eu să te-aud. UNDE ești tu acum. 


: eu acum sunt în pat. îmi beau cafeluţa. 
: fii atentă. tu st- deci iartă-mă trebuie să mă descalț. nu 


stai încălţată, nu? 


: sunt încălţată. 
: iartă-mă. deci tu stai în pat încălțată. cafeluța [este 


aicea 


: le :xact 

: UNDE-i televizoru? acolo? sau acolo? 

: ei nu. trebuie să stai invers. 

: cum? 

; cu picioarele spre televizor 

: (râde)) faci mişto de mine. deci tu stai așa. da? 
: (Urâde)) 

: Şi te uiţi încolo. da? 

: exact. [da da 

: [și cafeluţa o ţii aici. 

: mai jos. 

: aici? ((râde)) 

: exact 

: (Coftează)) CE faci horia. acuma tu ești horia. CE faci 


horia. 


: bine sofia. 
: da” de CE ești așa dus rău cu sorcova, măi horia? 
: păi... sunt emoţionat. 

A : ești emoţionat, horia? horia, tu ești îndrăgostit? 

B: puţin. 

A: de CINE horihahaha: 

B : ((râde)) vreau să spun că ești un SUPERtip. 

A : stai că se schimbă placa. 
B 
A 
B 


: lextraordinar. 


: (şi drege vocea)) sofia ! 
: da. 


II. CULTURA 


Notă: în exemplele de mai sus, parantezele drepte — [ ] — 
indică suprapunerea replicilor interlocutorilor. Pentru | 1. Definitia antropologică a culturii 


alte convenţii de transcriere, vezi pp. 385-386. | 


Există două accepţii de bază ale termenului cultură: 1) totalitatea 
operelor de artă create de o comunitate umană (literatură, muzică, 
pictură, sculptură etc.) și, în mod particular, cunoștințele unui 
individ în legătură cu acestea; 2) sumă a valorilor, normelor, 
instituţiilor, artefactelor specifice unei comunități (moduri de 
viață, valori umane, credinţe religioase, obiceiuri, moduri de a 
gândi, standarde estetice, expresii lingvistice, stiluri de comu- 
nicare etc.), adică o civilizație determinată, împreună cu toate 
formele ei de manifestare. Pe scurt, cultura este o structură de 
semnificaţii transmisă istoric (,...an historically transmitted pattern 
of meanings...” — Geertz, 1973, p. 89). Cea de a doua accepţie 
o include pe prima și corespunde definiţiei antropologice a 
culturii, la care ne vom raporta în această carte. Vom vorbi deci 
despre cultura română, cultura franceză, cultura japoneză, cultura 
americană etc. 

Geert Hofstede, unul dintre teoreticienii comunicării inter- 
culturale, reprezenta astfel diversele forme de manifestare a 
culturii : 

SIMBOLURI 


azi 


Fig. 1 - Manifestările culturii (Hofstede) 


(Sursa: htp://blog-art.com/delphinebaillergeau/2004/04/manifestations- 
-culturelles) 


Cultura/culturile reflectă capacitatea general umană de a 
codifica și comunica experiențe în manieră simbolică, de a 
vehicula simboluri într-o manieră validată de comunitate. De 
aceea, între culturi există asemănări, dar și deosebiri. Dintre 
acestea, unele sunt imediat observabile, altele subtile. Când 
călătorim într-o altă ţară, adică într-o altă cultură, remarcăm 
imediat stilul clădirilor, modul în care se circulă pe stradă, felul 
în care arată și se îmbracă oamenii, cum își mobilează casele, 
dacă vorbesc repede sau rar, încet sau tare, ce mănâncă și cum 
petrec de sărbători etc. ; din comportamentele pe care le observăm 
sau din discuţii am putea eventual deduce dacă locuitorii unui 
anumit spațiu geografic pun preț pe punctualitate, pe devo- 
tament, pe generozitate, pe prietenie, ce tabuuri au, ce atitudini 
au faţă de bani, față de succes, față de oamenii săraci, față de 
bătrâni sau faţă de animale; motivațiile interne ale unor acţiuni, 
relațiile de cauzalitate, conexiunile dintre fapte și idei, senti- 
mentele și modul specific de a le interioriza, prejudecățile ne 
pot rămâne însă total necunoscute. Asemănările, dar și dife- 
renţele dintre culturi sunt unele de suprafaţă, altele de adâncime, 
profunde. | 

Cultura poate fi studiată în mai multe moduri: studiile mono- 


„culturale investighează o cultură particulară ; studiile comparative 


(engl. comparative studies sau cross-cultural studies) analizează, 
prin comparaţie, două sau mai multe culturi; studiile inter- 
culturale (engl. intercultural studies) urmăresc interacțiunile 
dinamice dintre două sau mai multe culturi; studiile privind 
comunicarea globală prin intermediul mass-mediei sunt reunite 
sub numele de comunicare internațională. Scopul cercetărilor 
este de a pune în evidenţă trăsături constante ale culturilor, 
individual sau comparativ, pentru a putea face predicții în legătură 
cu o cultură dată și pentru a putea explica, unitar și coerent, 
diferenţele observate între culturi, 

Deoarece cultura este creată și vehiculată prin comunicare, o 
parte importantă a studiilor culturale o reprezintă relaţia dintre 
cultură și comunicare (comunicarea verbală, prin limbă, și comu- 
nicarea nonverbală, prin alte sisteme de semne și simboluri). În 
această paradigmă intră studiile de comunicare monoculturală, 
de comunicare transculturală (engl. cross-cultural communication) 
și studiile de comunicare interculturală (engl. intercultural 
communication) (vezi capitolul III). 


2. Metaforele culturii 


Pentru a surprinde esenţa culturii şi caracteristicile ei, antro- 
pologii au recurs adeseori la metafore asociate cu domenii dintre 
cele mai variate (vezi www.culture-at-work.com/concept2.html). 


* Păpușile etnografice. O metaforă simplă, atemporală, dar 
comercială a culturii este „Păpușa în costum naţional”. De 
vânzare în târguri şi în magazinele de suveniruri, ilustrând 
copertele cărţilor și ale revistelor, păpușile evocă imaginea 
locuitorilor şi, odată cu ea, cultura respectivă, esenţializată în 
câteva elemente de fizionomie și detalii vestimentare distinctive. 


Li 


110 CUM GÂNDESC ȘI CUM VORBESC CEILALȚI 


Românașul și româncuţa, păpușile rusești, păpușile în costum 


german, micile japoneze sunt câteva exemple. 


Fig. 2 — Păpușile naționale 


(Surse: htp://svww. romanianorhodoxchurch.com/index.cfm ?pkLink_ID 
www .russiandolls.co.uk/; www.mozartsminors.com/Dolls.htm 
www.orientbox.com/ doll_japanese.html) 


* Miturile. Cultura poate fi văzută și ca o colecţie de mituri 
eroice, basme, povești, legende spuse la gura sobei sau în 
jurul unui foc de tabără, copiilor, seara la culcare, sau între 
adulți. Purtate din gură în gură, miturile se perpetuează în 
grup și, chiar dacă în timp suferă modificări, îşi păstrează 


=20; 


E d 

Fig. 3 — Cultura: Poveşti spuse în jurul focului 


(Sursa: www.culture-at-work.com/ concept2.html) 


Câmpul de forțe. Cultura este un sistem dinamic și poate fi 
imaginată ca un câmp de forțe; fără a fi Simţită și con- 
știentizată, interacţiunea nevăzută a acestor forțe modelează 
individul și societatea. 


Fig. 4 — Cultura: un câmp de forțe 


(Sursa: www.culture-at-work.com/ concept2.html) 


Gbiveciul, bolul de salată, borcanul cu bomboane. Aceste 
metafore înrudite surprind diversitatea elementelor care coexistă 
în același spaţiu, păstrându-și parţial identitatea, dar con- 
tribuind laolaltă la alcătuirea unui amestec nou, altceva decât 
suma părţilor. 


? 

// 
Fig. 5 — Cultura: Bhiveci, salată sau borcan cu bomboane 
(Sursa: Wwwyw.culture-at-work.com/concept2.html) 
* Un organism. Asemenea unui Organism viu, cultura are o | Fig. 7 — Cultura: o bartă mentală 
Structură internă bine definită, cu contur clar, care delimitează 
interiorul de exterior şi permite schimburile cu exteriorul, are (Sursa: www.culture-at-work.com/concept2.html) 


metabolism propriu, viață Toprie, capacităţi de adaptare. . i , 
le tă jA RTODIIE) cap i P * O cutie cu scule. Cultura este ca O cutie cu scule. Fiecare 
sculă în parte îţi permite să acționezi eficient asupra unui 
mecanism specific; doar alegând corect scula potrivită poți 


obţine rezultatele dorite. 


Fig. 6 — Cultura: un organism 


(Sursa: www.culture-at-work.com/concept2.html) 
Fig. 8 — Cultura: o cutie cu scule 


* Obartă mentală. Aşa cum harta este o reprezentare simplificată 
a unui teritoriu real, tot astfel cultura este o hartă mentală (Sursa: www.iccsd.k12.ia.us/.../teachers_toolbox.htm) 
care îi ajută pe oameni să se orienteze printre simbolurile 
vehiculate în jurul lor. Suma conexiunilor și a semnificațiilor 
comune unui grup social reprezintă harta semnificaţiilor cul- 
turale existente în mintea oamenilor care alcătuiesc comu- 
nitatea respectivă. 


*  Obusolă. Cunoașterea științifică a culturii, determinarea valorilor 
ei specifice îi permite străinului să se orienteze în cultura 
respectivă, să nu se rătăcească, să o înţeleagă, să se poziţioneze 
în interiorul ei prin comparaţie cu propria cultură; cunoaşterea îi 
arată străinului drumul pe un traseu de semnificaţii necu- 
noscute. 

N 


Fig. 9 — Cultura: o busolă 


(Sursa: hitp://2004.njsummerreading.org/.../logs/ index.php) 


Sofi al minții umane. Folosind această metaforă, Geert Hofstede 
definea cultura astfel: „Collective programming of the mind 
distinguishing the members of one group or category of 
people from another” („Programare colectivă a minţii care îi 
deosebește pe membrii unui grup/unei categorii de oameni 
de membrii altui grup/altei categorii”). Autorul distinge trei 
niveluri ale programării: nivelul universal, moștenit aproape 
în întregime ; nivelul personalității individuale, parţial moștenit, 
parțial învăţat; nivelul cultural, învăţat. În era computerelor, 
este o metaforă care se impune de la sine. Mintea umană este 
hardul; cultura este softul, alcătuit din algoritmi. Mintea 
funcţionează în conformitate cu programul care i-a fost intro- 
dus. Softul este creat de oameni și tot de ei folosit. Tot astfel, 
cultura este creaţia unui grup de oameni, care „funcţionează” 
în conformitate cu setul de reguli prescris. Cultura este soluţia 
oferită de un grup de indivizi în rezolvarea problemelor 
apărute într-un spaţiu determinat. 

Fig. 10 — Cultura: un soft al minţii umane 


(Sursa: ww w.culture-at-work.com/concept2.himl) 


+ Un aisberg. Cultura este ca un aisberg. Partea de la suprafaţa 


apei, pe care marinarii o zăresc, este asemenea trăsăturilor 
direct perceptibile ale culturii (clădiri, vestimentaţie, înfă- 
ţișare, reguli de conduită socială, mâncare, tradiţii, limbă etc.); 
dar, aşa cum cea mai mare parte a aisbergului este sub ape, 
cea mai importantă parte a culturii este ascunsă și nebănuită: 
valori, mentalități, motivații, reguli și relaţii instituționale, 
roluri sociale, semnificaţia unor noțiuni ca modestie, gene- 
rozitate, hotărâre, feminitate, percepții subiective ale timpului, 
relația cu puterea, conexiuni sociale, retorica discursului etc. În 
același timp, partea invizibilă a culturii este și partea ei cea 
mai periculoasă: așa cum partea nevăzută a aisbergului poate 
scufunda un vas, tot astfel partea nevăzută a culturii poate 
duce la confuzii, neînţelegeri, eșec în comunicare. Un marinar 
priceput poate evita naufragiul, așa cum un individ antrenat 
să comunice în diverse culturi poate evita neînțelegerile, se 
poate adapta diferenţelor culturale. 

3. Caracteristicile culturii 


Cultura este un fenomen extrem de complex. Complexitatea 
derivă din chiar caracteristicile ei. 


1. Cultura este un sistem. Este un ansamblu de elemente între 
care se stabilesc legături diverse. De pildă, așezarea geografică 
determină predominanţa unor activități economice și inexistența 
altora, o anumită vestimentaţie sau modul de construcţie a 
(Sursa: www.culture-at-work.com/concept2.html) locuințelor ; credințele religioase influenţează atitudinile indivizilor 
faţă de semenii lor, dar și faţă de obiecte sau activităţi, ritualurile, 
credinţele ; ierarhiile sociale modelează relaţiile dintre oameni și 
relaţiile dintre oameni și instituţii. Invențiile tehnologice -au 
modificat felul de a se deplasa al oamenilor și relațiile lor cu 
timpul și spaţiul, felul de a se distra, de a găti, de a produce noi 
bunuri. Terorismul, încălzirea globală, ocuparea unor teritorii 
prin război produc mutații în relaţiile dintre oameni, dintre 
oameni și obiecte. Fiecare cultură are propria coerenţă internă, 
servind în mod optim necesităţile membrilor ei. Relaţiile dintre 
elemente sunt dinamice, pot suferi reorganizări, care, odată 
produse într-un punct al sistemului, antrenează modificări în 
diverse alte puncte din sistem ; apariția de noi elemente, dispariţia 
altora, regruparea elementelor existente în noi configurații sunt 
surse ale evoluţiei sistemului din interior. Contactele dintre 
culturi sunt sursele externe ale evoluţiei sistemului cultural. 


Fig. 11 — Cultura: un aisberg 


e O ceapă. Cultura este ca o ceapă: foi peste foi, peste foi, 
ascunzând miezul, la care ajungi abia după ce îndepărtezi 


straturile de deasupra. 


Fig. 12 — Cultura: o ceapă cu multe foi ascunzând miezul 


2. Cultura este vebiculată prin semne. Picturile rupestre din 
peștera Altamira, statuile gigantice din Insula Paștelui, piramidele 
şi mormintele faraonilor sunt semne ale unor culturi dispărute ; 
zgârie-norii din sticlă şi oțel, muzeul Louvre, Legoland-ul, Marele 
Zid Chinezesc, restaurantele McDonald's sunt semne ale unor 
culturi actuale. Ca și acestea, gesturile, modul de ocupare a 
spaţiului, cuvintele, instituţiile, atitudinile oamenilor sunt semne: 
O „expresie” se asociază unei semnificaţii în mod convenţional și 


(Sursa: www.mcpasd.k12.wi.us/.../pages/ONION.htm) 

CEE iti A RER a A 
și ritualuri; prin imitarea celorlalți membri ai societății; prin 
respectarea instrucțiunilor sociale primite direct de la membrii 
familiei sau de la cei din jur: zrebuie să spui bună ziua când 
intri în clasă; trebuie să cedezi locul în autobuz persoanelor 
vârstnice; fetiţele nu vorbesc urât; băieţii trebuie să fie cura- 
joși etc.). 

Există deci două forme de enculturare : encu/turarea prin socializare 


constant. Semnele au caracter arbitrar, în sensul că nu există o 
justificare logică pentru asocierea existentă la un moment dat 
între o expresie și o semnificaţie, de pildă între o cruce și 
creștinism, între o semilună şi religia musulmană, între culoarea 
roşie a semaforului și interdicţia de a traversa strada, între fonia 
a-p-ă/eau/water/wasser şi substanţa chimică H,O. În același timp 
însă, semnele au caracter convenţional: asocierea dintre semni- 


ficat și semnificant, odată constituită, este stabilă și funcționează | . (proces spontan, realizat prin inserţia socială a individului şi 
în virtutea unei convenţii acceptate și respectate de membrii E. traiul zilnic în cadrul comunității) și enculturarea prin educatie 
societăţii — prin convenţie, de Crăciun se împodobește bradul și | (proces dirijat și explicit de instrucţie în cadrul diverselor instituţii 
se fac daruri; orice musulman are obligaţia de a merge cel puţin E. sociale). Prin chiar natura lor, formele de socializare și de 
O dată în viaţă în pelerinaj la Mecca ; în parlament se țin discursuri; educaţie diferă de la o societate la alta, de la o cultură la alta. De 
zâmbetul poate fi semnul bucuriei, dar și al concesiei sau al exemplu, studiile au evidenţiat că, în societatea americană. encul- 
dispreţului, poate avea rol strict social sau poate reflecta relaţia turarea tinde tot mai mult să fie un proces explicit ii care 
dintre doi indivizi. Semnele pe care le percepem pe cale sen- părinţii şi educatorii le expun copiilor valorile societăţii cu 
zorială, prin cele cinci simţuri, se asociază în mintea noastră cu intenţia de a fi învăţate de către aceștia ; elementele verbale 
anumite semnificaţii, această asociere este modelată de cultură. joacă un rol esenţial atât în transmiterea cunoștințelor, cât și în 
Indivizii vehiculează semnele în maniera acceptată de cultura feedbackul pe care copiii îl dau instructorilor. a Sia are 
care le-a produs. | japoneză, funcționează modelul osmozei : părinţii, instructorii și 
copilul se află într-o relație empatetică, apropiată, în care cuvântul 
3. Cultura se învaţă şi se transmite. Procesul prin care indivizii joacă un rol secundar, deoarece învățarea se produce prin imitarea 
dintr-o comunitate învaţă sistemul de valori, mentalităţile, regulile modelului, prin aderarea spontană a copilului la elementele 
de viaţă ale culturii respective poartă numele de enculturare. observate în mediu. 
Comportamentele biologice posibile sunt reduse la cele validate Transmiterea culturii de la o generaţie la alta asigură con- 
de o comunitate dată; natura este filtrată prin cultură. Prin : | tinuitate în viața societăţii. Gradul de enculturare ie pini de 
enculturare, individul se integrează în societate, dobândește contextele fizice și sociale în care trăieşte copilul, de caracte- 
sistemul de norme care îl fac să devină un individ acceptat de risticile psihologice ale membrilor familiei, de practicile educative 
comunitatea sa. Enculturarea este un proces continuu, la care din mediul cultural respectiv. În procesul de enculturare. limba 
este expus atât copilul, cât și adultul. Sunt șase elemente funda- joacă un rol decisiv, fiind instrumentul prin care copilul ai 
mentale pe care le învaţă individul prin enculturare : tehnologia, rizează valorile culturii sale. 
economia, politica, ideologia, viziunea asupra lumii și formele 
de interacțiune în cadrul societății. Acestea se învaţă fie prin sa 4. Cultura este deopotrivă un fenomen social şi unul individual 


educaţie (la grădiniţă, la școală, la universitate, prin expunere 
programată la un sistem explicit de reguli), fie prin socializare 
(prin participarea la evenimente sociale, cum ar fi diverse sărbători 


Pe de o parte, cultura este legată de istoria comunităţii, de 
contextul social al evoluţiei sale, de religie, de evoluţia insti- 
tuţiilor, de evoluţia familiei. Pe de altă parte, este impregnată în 

fiecare individ sub forma unor patternuri de percepţie, de atitudini, 
de comportamente acceptate și așteptate de comunitate. Pe de o 
parte, indivizii sunt „programaţi” de cultura lor să dea anumite 
tipuri de răspunsuri la stimulii veniţi din exterior, iar, pe de altă 
parte, indivizii produc cultura prin comportamentele Și sistemul 
lor de valori. Cultura creează o hartă de semnificații pe care 
indivizii și le interiorizează. A trăi în cadrul unei culturi înseamnă, 
în cele din urmă, a „juca un joc social” după „regulile” acceptate 
de comunitate. 


5. Cultura este o structură polifonică. Nu toţi membrii societăţii 
împărtășesc în același grad valorile culturii lor. În ecuația complexă 
a identității intră nu doar factori culturali, ci şi factori de persona- 
litate (temperament, convingeri personale) și educaţie (grad de 
instrucţie, locul în care individul a primit educaţia respectivă, 
răspunsul individual la procesul educativ). Interacțiunile cultură — 
educaţie — personalitate sunt complexe: personalitatea se con- 
struiește într-un mediu cultural și în strânsă interdependenţă cu 
educaţia primită de individ ; educaţia este produsul unor instituţii 
determinate cultural și are impact diferit asupra personalităţii 
fiecărui individ. Cele trei componente — cultură, educaţie, perso- 
nalitate — nu pot fi deci separate, ci privite în intercondiţionările 
lor multiple. 

Indivizii pot fi, în diferite grade, reprezentanți tipici sau atipici 
ai culturii lor. Indivizii tipici sunt exponenți fideli ai valorilor 
culturale specifice comunității respective, în timp ce indivizii 
atipici sunt modelați mai degrabă de date particulare de perso- 
nalitate (temperament, valori personale, concepții și experienţe 
personale) sau de educaţia primită (direct, într-o altă cultură, 
sau indirect, prin accesul la surse scrise). 

Fig. 13 — Interacțiunea factorilor cultură — educaţie — personalitate în 
determinarea individului 


Prima diagramă din figura 13 reflectă profilul unui individ 
tipic pentru cultura lui; cultura are un rol decisiv în modelarea 
sa. Celelalte două reflectă profilul unor indivizi atipici pentru 
cultura lor, la care educaţia sau personalitatea a influenţat sistemul 
de valori, mentalitatea, comportamentele, într-o măsură mai mare 
decât a făcut-o cultura etc. 


6. Cultura nu are caracter monolit. În cadrul unei culturi se 
întâlnesc diverse subculturi, grupuri de oameni constituite după 
diverse criterii (sex, vârstă, preocupări, apartenenţă socială), 
care, pe fundalul unui nucleu de valori comune cu valorile 
culturii-umbrelă, promovează un set de valori, credinţe, compor- 
tamente particulare prin care se diferenţiază de membrii culturii 
din zona respectivă. În cadrul culturii române, de pildă, putem 
vorbi de subcultura romilor, subcultura mahalalei, subcultura de 
la Vama Veche, subcultura medicilor etc. 

Cercetarea formelor specifice de manifestare a subculturilor, 
a culturilor de consum în diverse societăți poartă numele de 
studii culturale. Scopul studiilor culturale este de a analiza 
fenomenele culturale de consum (moda, literatura, muzica) și 
interrelaționarea lor, de a contribui la înţelegerea contextului 
social, politic, economic, religios, cultural care le-a produs. Este un 

domeniu de studiu interdisciplinar, plasat la intersecţia antropologiei 
cu sociologia, psihologia, semiotica și științele comunicării. 
Fundamentele acestei discipline academice au fost puse de 
Richard Hoggart, care a înfiinţat la Birmingham, în 1964, „Centre 
for Contemporary Cultural Studies”, fiind urmat la conducerea 
institutului de către Stuart Hall. 


7. Cultura este un fenomen dinamic ce se adaptează schim- 
bărilor. Evenimente sociale, istorice, religioase, interacţiunea 
propriu-zisă dintre indivizi, toate la un loc produc mutații în 
sistemul de valori, în percepțiile și obiceiurile comunităţii. Nu- 
cleul se păstrează, în timp ce elementele periferice sunt supuse 
schimbării, ca răspuns de adaptare la modificarea survenită 
într-un punct al sistemului; cultura evoluează servind întot- 
deauna nevoile unei comunităţi determinate într-un anumit mo- 
ment. Regulile jocului se schimbă și sunt asimilate ca atare de 
către jucători. 

Cauzele schimbării sunt externe și interne. Cauzele externe 
sunt reprezentate de schimbări produse în natură, precum și de 
schimbări survenite în alte culturi. Relaţia dintre cultură și natură 
se dezvoltă în dublu sens: pe de o parte, cultura oferă soluţii 
problemelor pe care natura le pune în fața oamenilor, iar pe de 
altă parte, cultura remodelează natura. Încălzirea globală, de 
pildă, produce schimbări în modul de viață al oamenilor, dar în 
același timp acţiunile oamenilor sunt îndreptate spre diminuarea 
efectelor naturale. Cauzele interne ale evoluţiei sunt tocmai 
evoluţiile interne ale culturilor, produse de dezvoltarea tehno- 
logiei, a cercetării, de creșterea economică, de schimbările politice, 
dezvoltarea socială. De pildă, în societatea românească de după 


1989 au intervenit schimbări politice și economice care au 


modificat modul de a trăi al oamenilor. Faţă de perioada tota- 
litară, libertatea de expresie, libera circulaţie, concurenţa, apariţia 
„de mărfuri diverse pe piaţă au atras schimbări cum ar fi: curajul 
de a exprima un punct de vedere personal, transformarea treptată 

a turismului cu scop economic în turism cultural, preocuparea 
pentru diversitate și calitate, schimbarea stilului de viață (hrană, 
îmbrăcăminte, petrecerea timpului liber etc.). 


8. Cultura modelează percepțiile. Percepția este procesul prin 
care individul selectează, structurează, interpretează datele dobân- 
dite senzorial, organizându-le într-un sistem coerent care îi 
permite să înţeleagă lumea. Consensul social asupra percepţiilor 
individuale creează „realitatea” în cadrul acelei societăţi. De 
pildă, majoritatea membrilor din majoritatea culturilor percep 
frunzele copacilor ca fiind verzi și doar puţini oameni, daltoniștii, 
le văd roșii ; percepţia majorităţii se constituie în realitatea acelor 
societăţi. Dacă majoritatea oamenilor ar percepe frunzele copa- 
cilor roșii și doar câţiva le-ar percepe verzi, atunci realitatea ar fi 
că „frunzele sunt roșii”. Percepția este ancorată cultura] : cultura 
îi „învaţă” pe membrii societăţii să perceapă și să interpreteze 
realitatea. De pildă, în cultura română, părinţii aruncă peste casă 
dinții de lapte ai copilului, pentru a-i crește acestuia alţi dinţi, 
frumoși și sănătoși; în cultura americană, copiii pun sub pernă 
dintele de lapte căzut, iar Zâna-măseluţă le aduce în schimb 
bani. În culturile vestice, culoarea de doliu este, de obicei, 
negrul, iar în culturile orientale, albul. În unele culturi, când este 
lună plină, oamenii văd chipul unui om desenat pe suprafața 
Lunii („omul din Lună”); în alte culturi, oamenii văd profilul 
unei femei, un iepure sau chiar un iepure care prepară într-un 
vas o prăjitură japoneză tradițională (mocbd). 


7 

Fig. 14 - Omul din Lună, femeia sau iepurele 


(Sursa: http ://en.wikipedia.org/wiki/Man_in_the_Moon) 


9. Culturile întră în contact. Cultura nu este un fenomen 
izolat. În diverse perioade istorice, diferite culturi au intrat în 
contact (direct sau livresc), influențându-se reciproc. Cultura 
română, de pildă, a intrat în contact cu culturile orientale până 
în a doua jumătate a secolului al XIX-lea (cultura slavă, cultura 
turcă, cultura greacă, cultura rusă), cu cele occidentale (cultura 
franceză, cultura italiană, cultura germană) după a doua jumătate 
a secolului al XIX-lea, iar după 1990 foarte puternică este influența 
culturii americane. Reflexele acestor influenţe au fost sesizate în 
modul de viaţă al oamenilor, în mentalități, în limbă. 

Adaptarea unui individ la o nouă cultură, ca urmare a con- 
tactului direct, relativ îndelungat, cu o altă cultură poartă numele 


de aculturare. În funcţie de amploarea contactului dintre populații, 


timpul de contact și contextul în care acesta se produce, există 
mai multe forme de aculturare: invazia şi colonizarea, presu- 
punând un contact de lungă durată între societăţi globale, având 
ca scop impunerea culturii cuceritoare ; aculturarea unilaterală, 
presupunând preluarea unor elemente ale culturii-gazdă' de către 

Participanți individuali/în grup la evenimente cum ar fi studiul și 
munca în străinătate pe o perioadă limitată de timp ; aculturarea 
bilaterală, presupunând conviețuirea îndelungată a unor populaţii 
într-un anumit spaţiu, ca de pildă convieţuirea în Elveţia a 
romanșilor cu elveţienii de limbă germană, în Liban, a musulmanilor 
cu creștinii; aculturare multilaterală, presupunând contacte con- 
stante și de lungă durată între grupuri etnice înrudite aparţinând 
aceluiași stat, cum ar fi diversele triburi din India sau Zair. 
Globalizarea este o formă particulară a contactului dintre 
culturi, presupunând caracterul integrat, interdependent, inter- 
conectat al domeniilor economic, social, tehnologic, cultural, 
politic, ecologic dintr-un număr tot mai mare de societăți. Efectul 
globalizării îl reprezintă standardizarea vieţii în lume: fast- 
food-urile, plăţile electronice, folosirea computerului personal, 
cumpărăturile din supermarketuri, plecatul în weekend pentru 
relaxare sunt câteva dintre manifestările procesului de globalizare. 


10. Relativismul culturilor. La baza studiilor culturale se află 
principiul relativismului cultural, formulat de Franz Boas 
(1858-1942), părintele antropologiei americane. Conform acestui 
principiu, toate formele de manifestare a unei culturi trebuie 
interpretate în contextul culturii care le-a produs. Principiul 
stipulează pluralismul cultural (există culturi diverse, caracte- 
rizate prin fenomene cu semnificaţii proprii, specifice, diferite 
de la o cultură la alta) și egalitarismul culturilor (nu există o 
ierarhie a culturilor; culturile sunt egale, deoarece satisfac în 
egală măsură nevoile membrilor lor). Bronistaw Malinowski 
(1884-1942), antropolog polonez, a accentuat importanța muncii 
„de teren”, a contactului direct dintre nativi și cercetător, care 
trebuie să observe comportamentele și să „prindă” semnificaţiile 
„pe care acestea le au pentru nativi (vezi şi capitolul IV, „Culturi 
în contact”). 

Termenul opus relativismului este etnocentrismul, tendința 
individului de a privi lumea (diversele culturi) din perspectiva 

propriei culturi, pe care o consideră centrul universului, „buricul 
pământului”, superioară altor culturi. Etnocentrismul este o formă 
de distorsionare a semnificației obiectelor şi fenomenelor prin 
interpretarea lor în contextul propriei culturi, nu în contextul 
culturii care le-a generat. Conceptul de etnocentrism a fost 
introdus și teoretizat de Elena Jacobs Jaye Lau, profesor de 
științe sociale și politice la Yale University (vezi şi capitolul III, 
„Întâlnirea dintre limbi-culturi”). 


4. La temelia culturii: religia, familia, statul 


Dacă ne imaginăm cultura ca un edificiu, atunci fundaţia o 
reprezintă trei instituţii: Biserica, familia, statul. De ce tocmai 
acestea? Datorită importanţei lor în cadrul societăţii: ele conturează 
credinţele, valorile, aspiraţiile, nevoile fundamentale ale oame- 
nilor; prin rezistenţa lor în timp, au asigurat continuitatea SIE 
lizaţiei; sunt purtătoare ale unor mesaje emoţionale puternice 
(dragoste, teamă, bucurie, tristeţe, patriotism, supunere, loiali- 
tate etc.) și își asociază valori simbolice (crucea ca simbol al 
creştinismului, casa ca simbol al familiei, steagul ca simbol al 
naţiunii). Interacțiunea cu semenii în cadrul acestor instituţii conferă 
identitate culturală individului și conturează viziunea despre lume 
a grupului social. 


Religia şi Biserica. Prin religie oamenii își definesc relațiile 
cu natura. Există câteva elemente comune tuturor religiilor: 
autoritatea supremă, fie că se numește Dumnezeu, Isus, Buddha, 
Allah sau Brahman ; învățătura transmisă de autoritate prin inter- 
mediul cărților sfinte, indiferent dacă acestea se numesc Biblia, 
Talmudul, Coranul, Vedele, Upanishadele sau Analectele ; ritua- 
lurile, cum ar fi Învierea, rugăciunea spusă la Zidul Plângerii, 
pelerinajul la Mecca sau meditaţia ; filosofia teologică rezultată 

din speculaţia pe marginea textelor sacre și din ritualuri; etica 
religioasă ; sentimentul siguranței pe care credinţa îl dă omului. 
Diferenţele dintre religii se materializează în șase doctrine reli- 
gioase majore : creștinismul, iudaismul, islamismul, hinduismul, 
budismul, confucianismul. 


Creștinismul este cea mai răspândită religie din lume, cu 
aproximativ 2,1 miliarde de credincioși, cuprinzând teritorii din 
Europa, America, Africa de Sud, Filipine, Oceania și Asia. Creș- 
tinismul cunoaște diverse doctrine și practici religioase : romano- 
-catolicii, creștinismul oriental (Biserica Ortodoxă de Răsărit, 
Biserica Ortodoxă de Apus), Biserica anglicană, Biserica pro- 
testantă (luteranii, reformaţi, evanghelicii, baptiștii, adventiștii 
de ziua a 7-a, penticostalii etc.). Este o religie monoteistă, având 
în centrul ei viaţa și patimile lui Isus din Nazaret, fiul Domnului, 
așa cum ne sunt înfățișate în Noul Testament. Împlinind profeția 
din Vechiul Testament, venirea lui Mesia pe pământ reconciliază 
omenirea cu dumnezeirea, salvând-o de păcatul originar și 
oferindu-i, prin moartea şi învierea lui Isus, viață veșnică. Ridicat 
la Ceruri, așezat de-a dreapta Domnului, Isus se va întoarce 
pentru a da viață celor din morminte și pentru a săvârși Judecata 
de Apoi instaurând împărăţia lui Dumnezeu pe pământ. Credinţa 
în Isus le aduce oamenilor iertarea păcatului originar și îi 
salvează de la moarte spirituală. Un bun creștin trebuie să 
urmeze învăţăturile lui Isus, să respecte cele 10 porunci, să se 
roage pentru a se pătrunde de spiritul sfânt şi a accede, cu voia 
Domnului, la viaţa veșnică. Cuvântul este darul făcut oamenilor 
de Dumnezeu și modul în care Divinitatea comunică cu pământenii ; 
prin predică, preotul le face oamenilor înţelese cuvântul și învă- 
țăturile Mântuitorului. Crucea, amintind de răstignirea lui Isus, 
este cel mai cunoscut simbol creștin. 


Religia iudaică este una dintre cele mai vechi religii mono- 
teiste, îmbrăţișată de aproximativ 14 milioane de persoane. Este 
cuprinsă în Vechiul Testament din Biblie și în Talmud. Un 


128 CUM GÂNDESC Și CUM VORBESC CEILALŢI 


Dumnezeu unic, omniscient, omnipotent, bun și iubitor, trans- 
cendent a creat universul și îl guvernează. Elementul central al 
religiei iudaice nu este o persoană sau un grup de persoane, ci 
respectarea tradiţiei și a învățăturii lui Dumnezeu. Conform 
tradiției, Dumnezeu a făcut un legământ cu Avraam, patriarhul și 
părintele evreilor, cel care a răspândit cuvântul lui Dumnezeu 
respingând idolatria. Prin Moise, cu care s-a întâlnit pe muntele 
Sinai, Dumnezeu a transmis evreilor învăţăturile sale, scrise în 
Tora și explicate în Talmud. Un bun evreu este acela care 
respectă tradiţia și studiază învățăturile lui Dumnezeu. Rolul 
rabinului este de a interpreta și explica învăţăturile lui Dumnezeu. 
În viaţa de zi cu zi, evreii păstrează tradiţii vestimentare (kipa), 
alimentare (mâncare cușer), de muncă și odihnă (sabatul) etc. 


ISlamismul este a doua mare religie (monoteistă) a lumii, la 
care au aderat peste 1,4 miliarde de credincioși musulmani din 
Africa de Nord și de Vest, din Orientul Mijlociu, din Asia Centrală 
şi de Sud-Est, din India, Europa Occidentală, Peninsula Balcanică 
și Rusia. Islamismul presupune supunerea totală a omului voinţei 
lui Dumnezeu. În centrul religiei islamice stau învățăturile Coranului, 
trimise profetului Mohamed de către Allah, prin îngerul Gabriel. 
Pentru musulmani, Mohamed nu este întemeietorul unei noi 
religii, ci restauratorul învățăturilor divine originare, purtate de 
profeţi precum Abraham, Moise, Isus și distorsionate în timp. 
Coranul este chiar cuvântul lui Dumnezeu. De aceea, una dintre 
principalele practici religioase este memorarea exactă, cuvânt cu 
cuvânt, şi recitarea corectă a Coranului. Rugăciunile la ore fixe 
din zi, pelerinajul la Mecca, pomenile date săracilor, postul ținut 
în luna ramazanului, jihadul — războiul sfânt de apărare a 


Islamului — sunt practici de viață avându-și rădăcinile în cre- | 


dinţele religioase. 


Hinduismul este a treia mare religie a lumii, cu aproximativ 
1 miliard de credincioși, răspândită mai ales în India și Nepal, dar 
şi în Sri Lanka, Bangladesh, Indonezia, Malaysia, Fiji, Surinam, 

"Guyana și Trinidad-Tobago; în fapt, este un conglomerat de 


credinţe diverse și tradiţii de viață. Învățăturile religioase sunt 
transmise prin intermediul unor texte de teologie, filosofie, 
mitologie, dintre care cele mai importante prin vechimea și 
caracterul lor exemplar sunt Vedele, Upanishadele, Mahabharata, 
Ramayana. Temele fundamentale sunt : dbarma (etica și îndatoririle 
oamenilor), samsara (ciclul naștere, viaţă, moarte, renaștere), 
karma (acţiune și reacţie), moksba (eliberarea din ciclul samsara). 
Divinitatea este conceptualizată diferit de la o școală la alta: în 
teologia monoteistă/panteistă, Brahman este Sinele suprem, spiritul 
unic și nediferenţiat, esenţa tuturor lucrurilor, principiul infinit 
la care omul poate accede doar prin cunoaștere, prin meditaţie, 
prin dobândirea înțelepciunii ultime, a identităţii sufletului indi- 
vidual cu Brahman; alteori divinitatea este personalizată ca 
Ishvara, fiinţă transcendentă ce poate fi imaginată ca tată, mamă, 
prieten sau copil, iubit sau iubită. Scripturile vorbesc și despre 
zeități, spirite celeste, îngeri, devas. În toate religiile hinduse, 
atman, adică sufletul, este adevăratul sine, etern ca Brahman. 
Scopurile vieţii sunt plăcerea senzuală și bucuria, prosperitatea 
și succesul, respectarea legilor şi a regulilor, eliberarea din ciclul 
nașterii, vieţii, morţii și renașterii. Pentru atingerea acestor sco- 
puri, omul poate alege o metodă (yoga) din mai multe: calea 
iubirii și a devotamentului, calea acţiunii drepte, calea meditaţie, 
calea înțelepciunii. Prin practicile religioase, oamenii încearcă să 
simtă prezenţa lui Dumnezeu și să obţină binecuvântarea zeităților. 
Forme de venerare a divinității sunt ofrandele de mâncare, apă 
sau flori; ritualurile includ aprinderea unor lumânări, sunete de 
clopoței, mișcări delicate de evantaie, melodii cântate la instru- 
mente tradiționale și meditaţia. Locurile de rugăciune sunt templele, 
la care hindușii merg în special cu ocazia festivalurilor religioase, 
relativ numeroase în timpul anului. Guru îşi iniţiază discipolii 
pentru a duce o viață dharmică. Viaţa în societate este condusă 
de reguli precise: astfel, viaţa bărbaţilor este concepută ca 
succesiune de faze (dobândirea învățăturii dharmice, activitatea 
socială și susținerea familiei, retragerea și ascetismul) ; membrii 
societăţii sunt împărțiți în caste (preoții și învățătorii; războinicii 

și regii; oamenii de afaceri și negustorii; oamenii simpli și 
muncitorii). 


Religia budistă, veche de peste 2.500 de ani, își are rădăcinile 
în învăţăturile regelui Buddha ; astăzi are aproximativ 276 de 
milioane de credincioși în întreaga lume. În centrul religiei nu se 
află un Dumnezeu personalizat, ci relaţia dintre umanitate și 
Divinitate. Accentul cade pe dezvoltarea personală a individului 
pentru o înţelegere profundă, prin meditaţie și contemplaţie, a 
naturii adevărate a vieţii. Lumea fizică, tranzitorie, este guvernată 
de suferința cauzată de dorinţa de reîntrupare, deasupra căreia 
omul se poate ridica prin gândul bun, cuvântul bun, fapta bună, 
viața corectă, prin starea mentală adecvată care îi permite detașarea 
de lumea fizică și contemplarea efemerului. 


Conjfucianismul — cod etic, filosofic și religios, politic și 
economic, răspândit în China, Japonia, Coreea, Vietnam -— se 
bazează pe analectele (proverbele, aforismele) lui Confucius. 
Valorile fundamentale ale confucianismului sunt respectarea 
ritualurilor și a etichetei, dragostea în familie, corectitudinea, 
onestitatea și încrederea, bunătatea și umanismul, loialitatea. 
Confucianismul actual derivă din şcoala neoconfucianistă, ca o 
combinaţie a ideilor taoiste și budiste. Confucianismul are ca 
temă principală armonia socială și empatizarea cu celălalt, demni- 
tatea umană și respectul reciproc dintre oameni, autoperfecţionarea, 
respectarea bunelor maniere esenţializate în ritualuri, paternalismul 
şi puterea conducătorului, dezvoltarea sensibilităţii prin arte. 
Oamenii ocupă poziţii predeterminate în cadrul societăţii și au 
obligația de a se comporta în conformitate cu regulile dictate de 
aceste poziţii, de a respecta eticheta, de a-și respecta con- 
temporanii și de a-i venera pe înaintași, demonstrând devotament 
filial și loialitate în raport cu autoritatea. Deși se bazează pe 
ritualuri, confucianismul are puţin a face cu venerarea unor zeități, a 
unei divinităţi ; de aceea, există controverse legate de considerarea 
confucianismului ca religie propriu-zisă. În sensul restrâns al 

termenului religie — de venerare a unor creaturi supranaturale —, 
confucianismul nu este o religie; în sensul larg al termenului — 
de sistem de credințe, sentințe, maxime, aforisme în legătură cu 
etica tradițională, repere de comportament în viaţa de zi cu zi și 
locul omului în univers —, confucianismul este, evident, o religie 
cu principii bine fixate. 

Indiferent de dogmă, religia oferă oamenilor o viziune despre 
lume, care poate fi sintetizată pe două dimensiuni: a) relația 
dintre rațiune și intuiţie, obiectivitate și subiectivitate, ştiinţă și 
religie; b) relaţia dintre dualism și monism. Prima dimensiune 
face distincţie între viziunea mecanicistă asupra lumii — conform 
căreia lumea este de natură fizică, operează după legi ce pot fi 
descoperite, verificate, demonstrate și asupra cărora individul 
poate acţiona (religiile Vestului : creștinism, iudaism) — și viziunea 
nonmecanicistă, conform căreia lumea materială este o iluzie, 
adevărul este dat, nu trebuie cercetat și nu poate fi descoperit în 
ordinea naturală (religiile Estului: budism, confucianism, islamism, 
hinduism). A doua dimensiune face distincţie între viziunea 
dualistă a Vestului (om/natură, minte/corp), în care viaţa are un 
început și un sfârșit, şi cea monistă a Orientului (lumea văzută 
ca unitate), în care viața este ciclică, recurentă. Avându-și punctul 
de pornire în viziunea asupra lumii, valorile individuale și 
colective ale Occidentului și ale Orientului sunt opuse. În Occident, 
individul, element unic și distinct al universului, are ca valori 
fundamentale succesul și fericirea, măsurabile prin bani, popu- 
laritate, încredere ; ele pot fi obținute prin acţiunea individului 
asupra mediului, prin inițiativă și receptivitate la schimbare, prin 
exprimarea emoției și a dorințelor personale; o viziune prag- 
matică și materialistă asupra lumii, o atitudine etică a individului 
în lume stau la baza realizărilor personale și a afirmării voinţei 
proprii. În Orient, individul, ca parte componentă a universului și 
ca membru al grupului din care face parte, are ca valori funda- 
mentale devenirea spirituală, propășirea interioară, cultivarea 
spiritului, virtutea, modestia, atitudinea rezervată în relaţiile cu 
semenii. 

Familia. Importanţa familiei în societate derivă din faptul că 
transformă, prin socializare, un organism biologic în fiinţă umană. 

În cadrul familiei se definește relația dintre individ și grup. 
Conceptul însuși de familie conferă o imagine asupra dimen- 
siunii grupului: familia restrânsă, nucleară (mama, tata, copiii) 
este specifică societăţilor în care relaţiile sociale sunt laxe, în 
timp ce familia lărgită, extinsă (mama, tata, copiii, bunicii, unchii 
și mătușile, verii, cumnațţii, nașii etc.) este specifică societăţilor 
în care oamenii tind să se angajeze în legături puternice, durabile 
cu semenii, bazate pe un sistem predeterminat de drepturi și 
obligaţii morale. Gradul de implicare a familiei în sprijinirea 
copilului modelează gradul de dependenţă dintre membrii socie- 
tăţii: independenţa eului și a acţiunilor personale, respectiv 
dependenţa de grup și corelarea acţiunilor proprii cu acţiunile 
grupului. Relaţiile din cadrul familiei modelează gradul de formalism 
în conduită (formal/informal), încrederea în sine, libertatea de 
exprimare a opiniei, raporturile de egalitate/inegalitate bazate 
pe diverse diferenţe (de sex, de vârstă, de poziţie socială) dintre 
indivizi. Percepția vârstelor se formează tot în familie : valorizarea 
pozitivă sau negativă a bătrâneţii (asociată cu înţelepciunea 
acumulată prin cunoștințe sau, dimpotrivă, cu declinul), rolurile 
sociale în funcţie de vârstă, ierarhiile determinate de vârstă. În 
familie se formează deprinderile de acțiune şi de comunicare. 
Comportamentul adulţilor faţă de copii determină modalităţile 
specifice de integrare a acestora în societate : gradul de autoritate 
a părinţilor asupra copiilor, implicarea lor în activităţile curente 
ale familiei (mersul la cumpărături, la restaurant sau în excursii), 
pedepsele corporale, preocuparea familiei pentru constituirea 
unor grupuri de joacă, implicarea familiei în căsătoria copiilor 
etc. 


Rolurile de gen se fixează tot în cadrul familiei : copiii învaţă - 


distincţia dintre activităţile masculine și activitățile feminine (Cine 
câștigă banii în familie? Cine face treburile în gospodărie? Ce rol 
are fiecare dintre cei doi părinţi în creșterea copiilor?), relaţia 


dintre sexe (gradul de dependență a femeii de bărbat, 

comportamentele specifice), locul fiecăruia în cadrul familiei, 
jocurile copilăriei ca tip particular al „jocurilor din cadrul societăţii. 


Statul este produsul istoriei unei comunități. Scriitorul englez 
Edmund Burke considera istoria „un pact între cei morţi, cei vii 
și cei nenăscuțţi încă”. Rolul statului în viața unei comunități se 
constituie în timp, configurează formele de manifestare a societății 
în prezent şi oferă „zestrea” pentru generaţiile viitoare. Relaţiile 
statului cu individul constituie sursa identităţii sociale a individului, 
sistemul de valori din cadrul societăţii, jalonează scopurile existenței 
individuale și sociale, modelează așteptările indivizilor, psihologia 
socială. De exemplu, ca rezultat al istoriei, din psihologia americană 
fac parte constructe sociale precum se/f-made man, „visul ame- 
rican”, „țara tuturor posibilităţilor”, ze best, „cucerirea spaţiului”, 
în vreme ce din psihologia rușilor fac parte constructe precum 
„invazia”, „apărarea împotriva dușmanilor”, „suferinţa și persecuția”, 
„mama Rusie”, „brutalitatea”. 

O formă de manifestare a statului în viaţa cotidiană o reprezintă 
instituţiile. Printre acestea, școala asigură socializarea individului 
în cultura respectivă. Culturile prezintă diferenţe în ceea ce 
privește specificul interacțiunii didactice. La un capăt al con- 
tinuumului se plasează sistemele educaţionale tradiţionale, iar la 
celălalt — sistemele educaţionale moderne. Astfel, -în sistemele 
tradiționale, procesul didactic este centrat pe elev, în sensul că 
accentul cade asupra particularităţilor elevului, asupra metodelor 
de antrenare a acestuia în procesul dobândirii de cunoștințe și 
abilități; abordările în cadrul procesului educativ au în vedere 
media, nu vârfurile, progresul marii majorități pe care media o 
reprezintă, nu a unei minorităţi cu performanţe de excepţie ; 
scopurile educaţiei sunt evoluţia/dezvoltarea personală, în sensul 
dezvoltării abilității elevilor de a dobândi un loc în societate și 
de a se autoevalua prin raportare la ceilalți, și dobândirea 
abilităţilor de a învăţa (cum se caută informaţia, cum se rezumă 
un text, cum se face o sinteză etc.); accentul cade pe dezvoltarea 
gândirii critice (evaluarea complexă a unor aspecte, 

problematizarea, descoperirea, exprimarea unui punct de vedere 
personal, gândirea inovatoare etc.); profesorul își asumă rolul 
de îndrumător al educaţiei; sunt evaluate nu rezultatele finale, 
ci comportamentul studentului în procesul învăţării — efortul, 
evoluţia lui; o abordare holistă a cunoașterii, prin integrarea 
datelor dobândite la diverse obiecte de învăţământ. În sistemele 
moderne, procesul didactic este centrat pe subiect, deci pe 
dobândirea de informaţii factuale ; interesul se îndreaptă asupra 
unei minorităţi cu performanţe de excepție ; scopurile educaţiei 
sunt „învăţarea în sine şi pentru sine”, memorarea de informaţii ; 
profesorul are rolul de a controla activitatea elevilor; notarea se 
face pe baza testelor punctuale de cunoștințe ; o viziune atomistă 
asupra cunoașterii, în care există graniţe tranșante între diversele 
discipline de studiu. În cultura americană, de pildă, predomină 
sistemul modern ; în cultura britanică — cel tradiţional ; în cultura 
olandeză s-a încercat introducerea sistemului modern, dar reforma 
a fost abandonată din cauza rezistenţei la schimbare a profesorilor; 
în Austria, sistemul educaţiei în școala primară a evoluat spre 
tehnicile moderne. 


5. Diversitatea culturală 


Între culturi există asemănări, deosebiri și influenţe reciproce. 

Asemănările sunt reprezentate de realitățile obiective ale lumii 
în care trăim (există munți, ape, oameni, animale, îmbrăcăminte, 
construcții etc.), de existența unor adevăruri universale (viaţa 
fizică este finită, este o suită de Opțiuni, orice cultură este 
vehiculată prin limbă), de asemănările inerente dintre oameni 
(fizice, fiziologice, psihice), de activităţile universale în care toți 
Oamenii se angajează (dorm, mănâncă, procreează), de răs- 
punsurile pe care le dau la stimulii primiţi din mediu (râd, se 
supără, aşteaptă, speră etc.). 

Deosebirile dintre culturi nu sunt întâmplătoare. Pe de o 
parte, sunt rezultatul mediului geografic, social, cultural, eco- 
nomic, politic, religios, istoric în care s-a dezvoltat o comunitate. 
pe de altă parte, sunt rezultatul interpretării subiective de către 
oameni a diverselor elemente și relaţii din lumea înconjurătoare, 
al percepțiilor diferite ale stimulilor primiţi din exterior. Inter- 
pretările și percepțiile subiective sunt stocate de indivizi în forma 
unor credințe care le modelează gândurile și acţiunile, a unor 
atitudini având subiacente stări psihologice (rezultate din inter- 
acțiunea subtilă a credințelor, sentimentelor și predispoziţiilor 
sociale și individuale), a unor valori, ca sistem de reguli care le 
ghidează alegerile de viaţă, a unor pattemuri culturale. Toate 
determină un mod de viaţă și de interpretare a realităţii. 

Pentru a capta parametrii de variaţie culturală, antropologii și 
sociologii au propus mai multe modele teoretice: 


5.1. Modelul lui Kluckbobn şi Strodtbeck. Valorile 
spre care se orientează cultura 


Primii care au elaborat o metodă articulată de studiere a variaţiei 
culturale au fost Kluckhohn și Strodtbeck (1961) — este vorba de 
value orientation metbod (metoda orientării spre valori). Autorii 
au explicat diferenţele dintre culturi prin cinci valori principale 
(preocupări generale ale oamenilor din toate culturile) și trei 
tipuri de răspunsuri posibile la fiecare dintre cele cinci valori 
(care explică diferenţele dintre culturi). 


* Care este esența naturii umane? 

La această întrebare, tipurile posibile de răspuns sunt: 

— esența naturii umane este răui ; în oameni nu se poate 
avea încredere; ei sunt în mod fundamental răi, deci 
trebuie ţinuţi atent sub control; 

— esenţa naturii umane este mixtă; pe lume există și oameni 
buni, şi oameni răi; oamenii pot fi îndrumați să devină buni; 

— esența naturii umane este binele; oamenii toţi se nasc 


Care este relația dintre om şi natură ? 
La această întrebare, variantele de răspuns sunt: 
— oamenii se subordonează naturii; ei nu pot interveni 

buni, societatea însă îi poate perverti. 


pentru a schimba în vreun fel natura, viața este deter- 
minată în mare măsură de forţe externe, cum ar fi destinul 
și zestrea genetică ; oamenii trăiesc pentru a împlini destinul 
care le-a fost hărăzit; 

oamenii trăiesc în deplină armonie cu natura ; 

oamenii domină natura, o cuceresc, răspund provocărilor 
ei. 


* Încerapori se află oamenii cu timpul ? 


Cele trei variante de răspuns sunt: | 
— oamenii trebuie să privească spre trecut, pentru a învăţa 


din istorie, pentru a extrage de aici învățăminte de urmat, 
trebuie să continue în prezent tradiţiile trecutului; 
oamenii trebuie să trăiască clipa, să se bucure de prezent, 
să nu-și facă griji pentru viitor; 

oamenii trebuie să privească spre viitor, să-și propună 
scopuri, să-și planifice activităţile, să sacrifice ziua de azi 
pentru un rezultat măreț în viitor. 


Care este cea mai bună formă de activitate ? 


Variantele de răspuns sunt: 
— a fi: simpla existenţă a individului pe pământ își este sieși 


suficientă, nu sunt necesare realizări măreţe care să dea 
up sens existenţei ; 

a deveni: scopul omului pe pământ este de a se dezvolta, 
de a se realiza prin devenire; 

a face: măsura valorii omului este dată de ceea ce 
înfăptuiește el, de realizările pe care le obține; efortul și 
munca lui sunt întotdeauna recompensate la justa lor 
valoare. 

+ Care este cea mai bună formă de organizare socială ? 

Variantele de răspuns sunt: 

— forma ideală de organizare a societăţii este cea ierarhică; 
unii oameni se nasc pentru a fi conducători, alţii pentru 
a-i urma pe conducători; ierarhia este deci imanentă 
societăţii ; 

— forma ideală de organizare a societăţii este cea colaterală, 
bazată pe cooperarea tuturor membrilor grupului ; important 
în viață este să te sfătuieşti cu ceilalți, să nu iei decizii de 
unul singur; 

— forma ideală de organizare a societății este cea individuală, 
care promovează egalitatea indivizilor în acțiuni şi în 
luarea deciziilor ; fiecare membru al societăţii trebuie să-și 
ia destinul în propriile mâini, să răspundă pentru faptele 
sale. 


Aplicată la cultura americană, prin observaţii și chestionare, 


metoda a condus la următoarele rezultate .: membrii culturii 


americane, dominantă în Statele Unite, sunt orientaţi spre viitor, 
se focalizează pe acţiune (a face), aspiră să domine natura și 
consideră că natura umană este mixtă; indigenii americani sunt 
orientaţi spre trecut, se focalizează pe existenţă (a /î), valorizează 
acţiunile de grup (colaterale), aspiră să trăiască în armonie cu 
natura și cred că omul, în esenţa lui, este bun. Firește, toate 
tipurile de răspunsuri pot coexista în cadrul unei culturi în 
situaţii particulare și în legătură cu elemente particulare de 
existenţă, așa cum valorile individuale pot fi diferite de tendinţa 
generală a societăţii la un moment dat. 

Notă: 

5.2. Modelul lui Edward T. Hall 


Edward T. Hall poate fi considerat fondatorul disciplinei comu- 
nicare interculturală . Este primul care a folosit această sintagmă 
în cartea sa din 1959, 7be Silent Language, unde a făcut distincția 
între două tipuri de culturi, monocronice și policronice. În cartea 
din 1976, Beyond Culture, Hall a explicat diferențele culturale 
dintre diverse grupuri prin conceptul de dependență con- 
textuală. | 


5.2.1. Culturi monocronice/culturi policronice 


Culturile monocronice cultivă secvenţialitatea evenimentelor (acti- 
vităţile se desfăşoară pe rând, una după alta) și concentrarea 
profundă asupra evenimentului; culturile policronice cultivă 
simultaneitatea evenimentelor (există mai multe evenimente care 
se desfășoară simultan), atenţia distributivă şi concentrarea super- 
ficială asupra evenimentului. 

Studii ulterioare în domeniu au corelat tipul de cultură — 
monocronică/policronică - cu conceptul de punctualitate. În 
culturile monocronice, atitudinea faţă de timp este rigidă: în 
cultura chineză sau în Germania punctualitatea este extrem de 
importantă; a întârzia la o întâlnire îi poate aduce individului 


1. Antropologul Edward T. Hall și lingvistul George L. Trager au pus 
bazele paradigmei originale a comunicării interculturale în cadrul 
unor cursuri de pregătire a diplomaților americani la Foreign Service 
Institute din Washington, cu care cei doi au colaborat în perioada 
1951-1959. Noul domeniu a pornit de la teoria relativismului lingvistic 
(teoria Whorf-Sapir) și de la teoria freudiană a psihanalizei. Născut 
mai mult sau mai puţin accidental, ca formă de instruire practică, 
domeniul a devenit obiect de studiu în universitățile americane și 
apoi în cele japoneze, constituindu-se în timp ca domeniu de 
cercetare autonom. 

prejudicii de imagine sau poate constitui o insultă la adresa 
celuilalt. În culturile policronice, oamenii se raportează mai 
relaxat la noțiunea de timp. Astfel, în America Centrală și de Sud, 
sunt frecvente întârzierile la întâlniri, deoarece oamenii acordă 
prioritate evenimentelor survenite în cursul zilei respective, nu 
unei planificări făcute în agendă ; în Franţa, întârzierile de 15 minute 
sunt acceptate, iar în Orientul Mijlociu, a-l face pe celălalt să 
aștepte, chiar și o oră, este un obicei cultural. Studii asupra 
relaţiei dintre cultură și timp au pus în evidență o „gradare 
culturală” a conceputului de punctualitate : culturi în care punctua- 
litatea este fundamentală, iar lipsa de punctualitate constituie o 
ofensă la adresa celuilalt (China, Indonezia, Japonia, Singapore) ; 
culturi în care punctualitatea este foarte importantă, reprezintă 
un mod de viaţă (Australia, Danemarca, Olanda, Elveţia) ; culturi 
în care punctualitatea este apreciată și așteptată (Austria, Belgia, 
Canada, Ungaria, Turcia, Statele Unite) ; culturi în care punctua- 
litatea este relativ importantă, deși uneori oamenii întârzie 
(Argentina, Bolivia, Franţa, Italia, Portugalia); culturi în care 
punctualitatea este aproximativă (Algeria, Islanda, Irlanda, Liban, 
Spania); culturi în care întârzierile sunt frecvente (America 
Latină, Orientul Mijlociu, Africa). 

Timpul este deci conceptualizat diferit de la o cultură la alta: 
pe de o parte, ca un bun ce poate fi folosit, planificat și 
economisit, iar pe de altă parte, ca un element puţin important 
comparativ cu evenimentele ce pot apărea sau cu relaţiile inter- 
umane. Diverse expresii lingvistice indică o percepție mai concretă 
a timpului (fimpul înseamnă bani, Am investit timp şi bani, Am 
economisiti timp, Am pierdut timpul) sau mai abstractă (timp 
global, expresie a infinității universului). Membrii diverselor 
comunități etnice se raportează la timp în consecinţă : în Armenia, 


vizitele durează multe ore, încep după-amiaza şi se termină - 


noaptea târziu, chiar spre dimineaţă, în timp ce în Statele Unite 
vizitele durează de obicei 2-3 ore, iar unele invitaţii chiar 
precizează intervalul de timp alocat unui eveniment de socia- 
„lizare. Folosirea timpului în societate se leagă adeseori de conceptul 

de putere: a ţine pe cineva la ușă să te aștepte este semnul 
puterii, al faptului că poţi dispune de timpul lui, o formă de 
subordonare a intereselor celuilalt propriei agende. 

O concepţie specială asupra timpului apare în Asia: timpul 
este văzut circular (apud Lewis, 2005), toate evenimentele pornind 
și întorcându-se în același punct, iar și iar; sprijinită de o filosofie 
a ciclurilor vieţii și a reîncarnării, percepţia timpului a modelat 
reacțiile oamenilor. Asiaticii reflectează îndelung înainte de a da 
un răspuns, evaluând întreaga istorie pe care evenimentul o 
implică, au sentimentul lucrului prestabilit, al plasării corecte în 
univers. 


5.2.2. Dependenţa contextuală 


Dependenţa contextuală reprezintă gradul în care membrii diver- 
selor culturi se sprijină în comunicare pe experienţele și expectaţiile 
comune membrilor aceluiași grup. 

În culturile cu grad mare de dependenţă contextuală atenţia 
interactanţilor se concentrează asupra elementelor din lumea 
concretă care fac obiectul comunicării. Cunoştinţele comune 
împărtășite de membrii grupului constituie baza unor inferenţe 
și predicții contextuale, astfel încât unele elemente din discurs 
sunt exprimate indirect sau lăsate neexprimate, subînțelese, 
recuperate contextual în baza cunoștințelor comune de grup. 
Semnificaţia decurge din context (un context multiplu stratificat, 
incluzând istoria socială, normele sociale, relaţiile de rol, contextele 
situaționale și relaționale care se constituie în cadrul prede- 
terminant al interacțiunii). Elementele nonverbale joacă un rol 
important în comunicare. Informaţia este transmisă prin mecanisme 
ale implicitului și decodificată pe baza deducţiilor contextuale. 
Informaţia se organizează în spirală, accentul cade pe exprimarea 
emoțţiei, mesajele au grad mic de structurare, conţinutul este 
puţin focalizat, tăcerea este apreciată. Aceasta este tendinţa 
culturilor în care accentul se pune pe grup, nu pe individ, relaţiile 


? 

dintre indivizi sunt în general stabile și de durată, trecutul este 
considerat superior prezentului, iar indivizii manifestă o relativă 
rezistenţă la schimbare. Opoziția în-grup/out-grup este evidentă. 
Culturi cu un grad ridicat de dependenţă contextuală sunt în 
special culturile orientale. 


Fig. 16 — Reţeaua relaţiilor sociale în culturile individualiste 


(Sursa: http //www.culture-at-work.com/highlow.html) 


Pe continuumul dependenţă mare față de context — dependenţă 
Ă mică față de context, câteva dintre culturile lumii se dispun 
Fig. 15 — Rețeaua relaţiilor sociale în culturile colectiviste i astfel: China, Japonia, Coreea de Sud, țările arabe, America 
Latină, Italia, Marea Britanie, Franța, America de Nord, o parte 
din ţările scandinave, Germania. De exemplu, limba chineză 
este, în mod implicit, un sistem puternic dependent de context: 
pentru a folosi un dicţionar al limbii chineze, utilizatorul trebuie 
să cunoască un număr mare de simboluri, a căror semnificaţie se 
schimbă în funcţie de combinaţiile în care intră. Ceremonia 
„ceaiului la japonezi se bazează pe gesturi extrem de subtile 
învestite cu semnificaţii importante pentru participanţi. 


(Sursa: http ;//Worw.culture-at-work.com/highlow. html) 


În culturile cu grad scăzut de dependenţă contextuală atenţia 
interactanţilor se concentrează asupra cuvintelor, ideilor, semni- 
ficațiilor. Semnificațiile sunt exprimate în text explicit, nonambiguu 
și decodificate pe baza informaţiei transmise literal. Sunt valo- 
rizate formele directe de comunicare, textul se Organizează 
linear, pe baza argumentelor logice, mesajele au un grad ridicat 
de structurare, informaţia este bine focalizată. Elementele non- 
verbale sunt puţin importante, iar cuvântul joacă un rol decisiv 


în constituirea relațiilor interpersonale și sociale. În aceste culturi, 5-3. Modelul lui Geert Hojstede. Parametrii de 
accentul se pune pe individ, nu pe grup, pe momentul prezent | variaţie culturală 

sau pe viitor, nu pe trecut, relațiile dintre oameni sunt super- | 

ficiale și tranzitorii, indivizii manifestă receptivitate la nou și la . O influenţă deosebită asupra studiilor actuale de antropologie 
schimbare. Granița in-grup/out-grup este superficială, ușor de culturală, comunicare interculturală, comunicare organizaţională 


trecut. Aceste tendinţe se manifestă în culturile occidentale. O are teoria variaţiei culturale propusă de Geert Hofstede în 


Li 

1984, dezvoltată în 1997 și 2001. Modelul dimensiunilor de 
variație culturală, elaborat de Geert Hofstede, include elemente 
propuse în modelele precursorilor săi în domeniu. 

Conform acestei teorii, diferențele dintre culturi pot fi captate 
prin cinci parametri de variaţie culturală : individualism/ colectivism, 
masculinitate/feminitate, distanța faţă de putere, evitarea incer- 
titudinii, orientarea temporală. 

Modelul propus de Hofstede este unul „Sintetic”, „artificial” 
(deci nu „natural”), în sensul că absolutizează, din necesități 
metodologice, unul sau altul dintre polii fiecărei dimensiuni de 
variaţie, fără a surprinde interrelaţionările dintre aceste dimen- 
siuni. Totuși, modelul este foarte productiv în cercetările actuale, 
oferind o bază unitară de investigare şi comparare a culturilor, 


- Individualism/colectivism. Această dimensiune captează 
caracteristicile rețelei sociale, relaţiile dintre indivizi, atitudinile 
individului faţă de ceilalţi, relaţia dintre identitatea personală și 
identitatea de grup. Termenii se raportează exclusiv la relaţiile 
din cadrul grupului social, fără nicio conotaţie politică. 

În culturile individualiste accentul cade asupra individului, 
asupra eu-ului. Sistemul relaţiilor sociale este lax: membrii 
colectivităţii se angajează în relaţii superficiale, puţin durabile, 
bazate pe avantajul reciproc, se promovează un mod solitar de 
viaţă și conceptul de familie restrânsă, spaţiul personal este bine 
protejat, iar necesitatea de intimitate (privacy) este foarte puternică. 
Sunt valorizate competiţia și independența individului față de 
grup: independența de acţiune orientată spre rezolvarea pro- 
blemelor, independenţa de gândire și decizie, asumarea răspun- 
derii individuale, exprimarea punctului de vedere, detașarea 
individului de grup prin unicitate și originalitate. Individul este 
interesat de satisfacerea nevoilor personale, de autorealizare ; 
primează scopurile personale în faţa scopurilor de grup. Ine- 
galitatea dintre membrii grupului este acceptată. 

În culturile colectiviste accentul cade asupra grupului, asupra 
colectivului noi. Sistemul relaţiilor sociale este relativ rigid : are 

o organizare internă clară, bine precizată, relaţiile dintre membrii 
societății sunt profunde, de durată, bazate pe loialitate și moralitate, 
sunt promovate viaţa în cadrul comunităţii și conceptul de familie 
lărgită, acţiunile colective, constituirea spaţiului public. Oamenii 
apreciază cooperarea, binele public, dependența individului faţă 
de grup, sincronizarea acţiunilor individuale cu cele ale grupului, 
conservarea unor relaţii armonioase în cadrul acestuia, comunitatea 
de gândire și răspunderea colectivă, conformitatea cu grupul şi 
respectarea normelor de grup. Primează scopul de grup și loialitatea 
faţă de acesta, nu atingerea intereselor personale. Este promovată 
egalitatea între membrii grupului. Rezultatul cercetării desfășurate 
de G. Hofstede în 1984, incluzând 40 de ţări, care au fost evaluate 
în funcţie de locul pe care îl ocupă pe axa individualism/ 
colectivism, arată că cele mai individualiste culturi din lume 
erau, la acea dată, Statele Unite, Australia, Marea Britanie, Canada, 
Olanda, iar cele mai colectiviste, Venezuela, Columbia, Pakistan, 
Peri, Taiwan. Măsurătorile din 1997 arată următorii indici de 
individualism: Statele Unite — 91, Olanda - 80, Franţa — 71, 
Germania — 67, Rusia — 50, Japonia — 46, Hong Kong ze 25, China 
și Africa de Vest — 20, Indonezia - 14. Aproximativ 70% din 
populaţia globului trăiește în societăţi preponderent colectiviste. Se 
observă că majoritatea societăților individualiste sunt țări dez- 
voltate economic sau situate în Vest, în timp ce gradul de 
colectivism are un indice ridicat în special în țările mai puţin 
dezvoltate economic GJaponia este excepția acestei generali- 
zări)!, 


Se E e e e 
1. Schwartz (1994) și Triandis (1995) corelează dimensiunea indivi- 
dualism/colectivism cu dimensiunea „distanţa față de putere” (vezi 
infra) şi fac distincţie între individualismul pe orizontală (bazat pe 
egalitate) și colectivismul pe verticală (bazat pe ierarhie), respectiv 
între individualismul pe orizontală (bazat pe egalitate) şi indivi- 
dualismul pe verticală (bazat pe ierarhie). Astfel, Coreea și Filipine 
prezintă un colectivism pe orizontală, în timp ce naţiunile din sudul 
Europei (vezi proverbul românesc „Capul plecat sabia nu-l taie”) şi 
Japonia (vezi proverbul „Ciocanul bate Cuiul care iese în afară”), un 

* Masculinitate/feminitate. Această dimensiune reflectă 
valorile dominante în societate: valorile asociate cu mascu- 
linitatea, respectiv cu feminitatea, precum și relaţia dintre cele 
două sexe în raport cu diverse roluri sociale. 
În culturile masculine sunt cultivate valori precum puterea, 
ambiția, asertivitatea, agresivitatea, eroismul, rezolvarea conflictelor 
prin luptă, obiectele, banii, competiţia, succesul, progresul; 
munca este unul dintre scopurile vieţii, sunt conservate funcţiile 
sociale tradiționale ale celor două sexe (femeile trebuie să fie 
blânde și capabile de sentimente puternice, să se ocupe de treburile 
casnice, în timp ce bărbații trebuie să fie duri și ambiţioși, să 
asigure familiei cele necesare traiului, să ocupe poziţii de con- 
ducere). Sunt apreciate persoanele puternice, inteligente, nu 
există milă pentru cei slabi, săracii sunt condamnaţi de societate, 
standardele estetice se înscriu în sfera lui „mare” și „repede”. 
În culturile feminine este valorizată egalitatea între sexe, sunt 
promovate comportamentele androgine și relaţiile sociale armo- 
nioase, sunt valorizate atribute feminine cum ar fi prietenia, 
înțelegerea, intuiţia, frumuseţea, bunătatea, generozitatea, soli- 
daritatea, modestia, egalitatea, compasiunea, emoția ; conflictele 
se rezolvă prin negociere și compromis. Relaţiile dintre rolurile 
sociale ale celor două sexe sunt flexibile : băieții și fetele studiază 
aceleași materii la școală, femeile și bărbaţii pot ocupa aceleași 
poziţii în societate, desfăşoară aceleași tipuri de activităţi, își 
asumă aceleași tipuri de obligaţii. Oamenii muncesc pentru a 


colectivism pe verticală. Individualismul din Statele Unite este structurat 
pe orizontală, valorizând creativitatea și ieșirea din șablon, în timp 
ce individualismul din Suedia și Norvegia este structurat pe verticală, 
valorizând egalitatea membrilor societăţii. O modalitate diferită de 
conceptualizare a acestei dimensiuni a fost propusă de Gudykunst, 
Ting-Toomey și Chua (1988): universalism/particularism ; membrii 
culturilor universaliste tind să aplice aceleași standarde de evaluare și 
interpretare în relaţie cu toți membrii societății, în timp ce membrii 
culturilor particulariste tind să-și adapteze standardele de evaluare și 
interpretare în funcţie de situaţiile concrete de interacţiune. 

trăi, sunt dispuşi să-i ajute pe cei săraci, idealul societăţii este 
bunăstarea, iar protejarea mediului, o prioritate. 

Conform studiului efectuat de Hofstede în 1984, următoarele 
ţări se numărau printre cele mai „masculine” : Japonia, Australia, 
Venezuela, Italia, Elveţia ; următoarele țări ocupau primele locuri 
printre cele „feminine”: Suedia, Norvegia, Olanda, Danemarca, 
Finlanda. Măsurătorile din 1997 arată următorii indici de mascu- 
linitate : Japonia — 95, Germania — 66, SUA — 62, Hong Kong — 57, 
China — 50, Indonezia şi Africa de Vest — 46, Franţa — 43, Rusia — 40. 
Se observă că gradul de masculinitate este ridicat în Japonia și în 
unele țări europene ca Germania, Austria, Elveţia, moderat în 
țările anglo-saxone, relativ scăzut în unele ţări latine şi în Asia, 
scăzut în ţările nordice și în Olanda. 


* Distanţa față de putere. Acest parametru măsoară felul 
în care indivizii aflaţi în poziţii ierarhice inferioare percep distanţa 
la care se situează față de putere!. 

În culturile în care distanţa faţă de putere este-mare, indivizii 
consideră că puterea și autoritatea sunt prestabilite, predeter- 
minate, acceptă ierarhia socială și inegalitatea ; respectă statutul 
și rangul; acceptă subordonarea (şi, de pildă, ideea că sub- 
ordonaţii nu iau parte la decizii). Cu cât distanța față de putere 
este mai mare, cu atât posibilitățile individului de a urca pe scara 
socială sunt mai limitate. Cei care deţin puterea își asumă 


1. O dimensiune identificată de Trompenaars (1993) completează 
dimensiunea prezentată de Hofstede, şi anume : Statut conferit (engl. 
ascription) us statut obținut (engl. acbievemenb. În prima categorie 
intră societățile în care sexul, descendența, vârsta, poziţia socială 
conferă individului statut; în a doua categorie intră societățile în 
care statutul se câștigă prin eforturi personale. În primul tip de 
societăți (dominate de valorile confucianismului), individul se definește 
prin poziţia ocupată în cadrul grupului, iar în al doilea tip de societăți 
individul se definește prin realizările sale n Europa Centrală și de 
Nord, în Statele Unite). 

responsabilităţile ce le revin în respectiva poziție, îşi supra- 
veghează îndeaproape subordonații, au tendința de a se diferenţia 
de ceilalţi prin privilegii, însemne, atitudini, mod de a vorbi, 
elitismul este o normă de comportament. Indivizii își dobândesc 
statutul în societate în virtutea a ceea ce „sunt” (descendență 
familială, vârstă, afiliere la anumite grupuri sociale, relaţii, educaţie, 
titlu); de aceea, indiferent de ceea ce fac, nu își pierd statutul, 
ci eventual doar respectul celorlalţi pentru că nu și-au valorificat 
la maximum potenţialul. Printre comportamentele tipice socie- 
tăţilor în care distanța față de putere este mare se numără: 
subordonații nu pun în discuţie deciziile șefilor, elevii evită să 
pună întrebări profesorilor, copiii manifestă obedienţă și respect 
faţă de părinți, ideile originale și libertatea de gândire sunt 


bazat pe consultări cu toţi membrii instituţiei. Egalitatea este 
statuată prin doctrinele economice (rolul angajatului în con- 
struirea bunăstării), politice (pluralism, democraţie, evoluţie) și 
religioase (faptele, bune sau rele, sunt judecate drept de către o 
instanță supremă, indiferent de statutul social al omului). 
Conform studiului efectuat de Hofstede în 1984, următoarele 
ţări preferau distanțe mari față de putere : Filipine, Mexic, Venezucla, 
India, fosta Iugoslavie. Distanțe mici faţă de putere se înregistrau 
în : Austria, Israel, Danemarca, Noua Zeelandă, Irlanda. Măsurătorile 
din 1997 arată următorii indici privind distanţa faţă de putere: 
Rusia — 95, China - 80, Indonezia — 78, Africa de Vest — 77, 
Franţa și Hong Kong — 68, Japonia — 54, SUA — 40, Olanda — 38, 
Germania — 35. Se observă că indicele distanţei faţă de putere 


descurajare sau sancţionate, diferenţele de salarii între șefi și “ este mare în ţările latine, asiatice și africane și mici în ţările 
subalterni sunt foarte mari, comunicarea dintre superiori și germanice. 
inferiori are un caracter formal, stilul de conducere în instituţii 
este autoritar și paternalist. Inegalitatea este statuată prin doctrinele | * Evitarea incertitudinii. Acest parametru măsoară gradul 
economice (ierarhie, stratificare), politice (oligarhie, autocraţie, în care oamenii dintr-o societate sunt afectați de situaţii pe care 
schimbarea sistemului prin revoluţie) și religioase (supunere, le percep ca nesigure, neclare, nestructurate, riscante și doresc 
contemplare). | | să le evite printr-un sistem clar de reguli sau, dimpotrivă, le pot 
În culturile în care distanța față de putere este mică, indivizii gestiona fără un nivel ridicat de stres. Vom distinge deci la un 
consideră ierarhia o structură care asigură buna funcţionare a | capăt al axei societăţi în care nivelul evitării incertitudinii este 
societăţii și conștientizează posibilitatea de a accede în poziţii de . ridicat, iar la celălalt capăt, societăţi în care nivelul evitării 
putere prin merite personale, ca și posibilitatea de a contesta incertitudinii este scăzut. 
deciziile șefilor, dacă acestea sunt proaste; persoanele aflate la - Culturile care tind să evite incertitudinea consideră necunos- 
putere minimalizează inegalitatea socială, promovează relaţii de cutele vieţii de zi cu zi o ameninţare, așa încât încearcă să o 
egalitate cu inferiorii, încurajează şi răsplătesc iniţiativa inferiorilor. reducă. Oamenii gândesc: „Ce e diferit, e periculos” (Hofstede, 
Indivizii își dobândesc statutul social în virtutea a ceea ce „fac” : 1984, p. 119). Există printre membrii societății un nivel ridicat de 
(realizări personale, succese, merite) și trebuie să acţioneze în : stres și un sentiment de anxietate. Aceste culturi se caracte- 
permanenţă pentru a nu-și pierde statutul; copiii sunt trataţi în rizează prin : stabilitate socială, tendința de structurare a activităţilor 
cadrul familiei de pe poziţii de egalitate, elevii discută cu profesorii . - sociale printr-un sistem rigid de reguli formale a căror nerespectare 
și pun întrebări, sunt apreciate şi promovate ideile originale și „este sancţionată, comportament rațional și interiorizarea emoţiei, 


libertatea de gândire, salariile nu reflectă ierarhia, ci importanţa 
activităţii unui individ, comunicarea dintre superiori și inferiori 
„are caracter informal, stilul de conducere în instituţii este democratic, 


evitarea riscului, a ambiguităţii, a hazardului, a conflictului, a 
necunoscutului, planificare riguroasă, respectarea ceremoniilor 
tradiționale, rigiditate și dogmatism, conservatorism și rezistență 

la schimbare, respingerea ideilor deviante de la normă, intoleranţă, 
precizie și punctualitate, preocupare specială pentru consens 
social și nevoia accentuată de securitate și afiliere la grup, tabuuri 
numeroase, impuse în special copiilor, preferința pentru teorii 
grandioase și generale, xenofobie, naționalism, extremism, fun- 
damentalism. În plan filosofic și religios, aceste societăţi cred în 
adevărul suprem, absolut. 

Culturile care acceptă incertitudinea o consideră ca o trăsătură 
inerentă a vieţii de zi cu zi; de aceea, nivelul stresului este 
scăzut și predomină un sentiment de confort psihic. Ele se caracte- 
rizează prin : ritm rapid al schimbărilor sociale, acceptarea riscului 
și a nesiguranţei, a noutăţii privite cu curiozitate, sistem lax de 
reguli ce pot fi ușor schimbate dacă se dovedesc nefuncţionale, 
iniţiativa personală și ideile deviante de la normă, flexibilitate și 
adaptabilitate, toleranţă, atitudine relaxată față de timp, munca 
văzută ca o necesitate, dar, în același timp, leneveala acceptată 
ca plăcută, regionalism, internaţionalism, relativism, empirism. 
Oamenii gândesc : „Tot ce este astfel stârnește curiozitate” (Hofstede, 
1984, p. 119). 

Conform studiului efectuat de Hofstede în 1984, următoarele 
țări evită incertitudinea : Grecia, Portugalia, Belgia, Japonia, fosta 
Iugoslavie ; Singapore, Danemarca, Suedia, Hong Kong, Irlanda 
acceptă incertitudinea. Măsurătorile din 1997 arată următorii 
indici de evitare a incertitudinii : Japonia — 92, Rusia — 90, Franţa — 86, 
Germania — 65, Africa de Vest — 54, Olanda — 53, Indonezia — 48, 
SUA — 46, Hong Kong — 29. Se observă că indicii de evitare a 
incertitudinii sunt ridicați în ţările latine, în Japonia și în ţările de 
limbă germană, dar scăzuţi în ţările anglo-saxone, nordice și în 
China. De asemenea, Hofstede (1984) observa că țările în care 


gradul de evitare a incertitudinii este ridicat sunt mai ales cele - 


catolice, în timp ce țările în care gradul de evitare a incertitudinii 
este scăzut sunt mai ales protestante, hinduse, budiste. S-a 
observat că locuitorii din nordul Statelor Unite tolerează mai 
ușor ambiguitatea decât cei din sud. 

* Orientarea temporală. Parametrul, numit și dinamism 
confucianist, descrie „orizontul de timp” al societăţii și reflectă 
modul în care societatea conceptualizează virtutea în raport cu 
adevărul. Pe baza acestei dimensiuni de variaţie, se face distincție 
între societăţi cu orientare pe termen lung și societăţi cu orientare 
pe termen scurt. 

În culturile cu orientare pe termen lung sunt valorizate auste- 
ritatea, parcimonia, perseverenţa. Aceste societăţi sunt orientate 
spre viitor. Sunt societăţi monocronice, în care oamenii își planifică 
atent activităţile și se angajează într-o singură activitate la un 
moment dat; nivelul de concentrare în îndeplinirea activităţilor 
este ridicat. 

În culturile cu orientare pe termen scurt sunt valorizate respectul 
pentru tradiţie, sentimentul obligaţiei sociale, tendinţa de protejare 
a imaginii personale. Aceste societăţi sunt orientate spre trecut 
sau spre prezent. Sunt societăți policronice, în care oamenii tind 
să se angajeze în mai multe activități deodată ; nivelul de concen- 
trare pe fiecare activitate este relativ scăzut. 

China, Hong Kong, Taiwan, Japonia, Coreea de Sud, India 
sunt culturi cu orientare pe termen lung; țările musulmane, 
țările africane, Marea Britanie, Statele Unite, Pakistan sunt culturi 
cu orientare pe termen scurt. Un indice mediu al orientării 
temporale au Olanda, ţările nordice, Franţa, Germania. 


Corelaţiile preferenţiale stabilite între parametrii de variaţie 
culturală sunt următoarele : individualism/colectivism = mascu- 
linitate/feminitate ; distanța față de putere — evitarea incerti- 
tudinii. Din prima corelaţie au rezultat următoarele date: culturi 
individualiste masculine sunt Statele Unite, țările anglo-saxone, 
culturile germanice, Italia, Ungaria, Polonia, Cehia; culturi 
individualiste feminine sunt țările nordice, Olanda, Franţa, Malta; 
culturi colectiviste masculine sunt Grecia, ţările arabe, Mexic, 

Venezuela, China, Japonia; culturi colectiviste feminine sunt 


Portugalia, Spania, Rusia, Bulgaria, Costa Rica, Chile, Thailanda, 
Coreea. Din a doua corelaţie au rezultat următoarele date: țările 
nordice, ţările anglo-saxone, Statele Unite, Olanda se carac- 
terizează prin distanță mică faţă de putere și nivel scăzut de 
evitare a incertitudinii, în timp ce țările germanice, Ungaria, 
Israel se caracterizează prin distanță mică faţă de putere și nivel 
ridicat de evitare a incertitudinii ; China și India prezintă distanță 
mare față de putere și nivel scăzut de evitare a incertitudinii, în 
timp ce ţările latine, ţările musulmane, Japonia, Coreea, țările 
din Europa de Est prezintă distanţă mare față de putere și nivel 
ridicat de evitare a incertitudinii, 

O grupare a țărilor în funcție de variaţia culturală poate crea 
o imagine sintetică generală a culturilor lumii, chiar dacă există 
variaţii uneori semnificative în cadrul unui grup (apud Ronen, 
1986) : 


Grupul de ţări 


arie norăce 2 
30 
germanice 
anglo-saxone 
latină 
Latină 
Îndepărtat 
O privire globală asupra valorilor înregistrate de diferite 


culturi la fiecare dintre cei cinci parametri îl conduce pe Geert 
Hofstede la următoarea afirmaţie : 


Evitarea _- 
incertitu- 


Feminitate | Distanţa faţă 
/Masculi- | de putere 
nitate 


Indivi- 
dualism/ 
Colectivism 

O grupare a valorilor înregistrate pentru diferite ţări poate da indicii 
în legătură cu rădăcinile diferențelor culturale. Acestea ar trebui 
căutate în istoria comună a țărilor cu valori similare [pentru cele 
cinci dimensiuni]. Toate țările latine, de exemplu, înregistrează valori 
ridicate pe axa distanţei față de putere Şi a evitării incertitudinii. 
Țările latine (în care astăzi se vorbește o limbă romanică, de pildă 
spaniola, portugheza, franceza, italiana) au moștenit cel puţin o 
parte a civilizaţiei lor de la Imperiul Roman, caracterizat în epocă 
prin existenţa unei autorităţi centrale la Roma şi un sistem de legi 
aplicabile cetăţenilor de Pretutindeni. Acest fapt a sădit în mintea 


țări : centralizarea a Promovat distanța mare față de putere, iar rolul 
crescut al legii a promovat tendinţa puternică de evitare a incer- 
titudinii. În Imperiul Chinez a existat, de asemenea, un sistem 


istorice ale diferenţelor culturale sunt de natură speculativă, dar, în 
exemplele date aici, sunt plauzibile. În alte Cazuri, rămân ascunse în 


evenimentele derulate în istorie (http ://feweb.uvt.nl/center/hofstede/ 
page3.htm). 


Prezentarea schematică a dimensiunilor de variaţie culturală 
necesită unele precizări. 

Dimensiunile de variaţie culturală formează un continuum : 
la extremităţi se plasează individualismul/colectivismul, mascu- 
linitatea/feminitatea, distanța mare/mică față de putere, gradul 
ridicat/scăzut de evitare a incertitudinii ; de-a lungul continuu- 
mului, diversele culturi se plasează în diferite puncte, conform 


“indicelui rezultat din măsurătorile sociometrice. 


În același timp, în toate culturile există tendințe spre 
individualism şi colectivism, spre masculinitate și feminitate, Situaţii 

în care distanţa față de putere și gradul de evitare a incertitudinii 
sunt mai mari sau mai mici (Triandis, 1995). 

Caracterizarea unei culturi ca individualistă/ colectivistă, mascu- 
lină/feminină etc. nu are valoarea unui „diagnostic precis”, ci 
este un cadru general de înțelegere și interpretare a unor compor- 
tamente observabile în societate. Mai utilă decât caracterizarea 
unei culturi este comparaţia dintre două culturi, care permite 
observarea unor diferențe mai mari (complementaritate) sau mai 
mici (similitudine) între acestea. În orice caz, dimensiunile de 
variaţie culturală trebuie interpretate ca generalizări care permit 


predicții asupra comportamentelor sociale şi individuale și care - 


formează bazele explicării unitare a diferenţelor observate în 
comportamentul indivizilor proveniţi din diverse culturi. 

O cultură se manifestă ca o sumă de patternuri culturale, 
importante în diferite grade pentru ansamblu; interacţiunea 
dintre ele este complexă, iar formele posibile de manifestare 
sunt, în consecinţă, variate. Aspecte specifice ale unei culturi pot 
fi rezultatul nu doar al unei dimensiuni, ci al interacțiunii dintre 
două-trei dimensiuni de variaţie culturală. De exemplu, modul 
în care vorbitorii au tendința de a interacționa cu străinii se 
plasează la intersecția specifică dintre două axe. individualism/ 
colectivism și evitarea incertitudinii. Astfel, membrii culturilor 
colectiviste se simt mai nesiguri când interacționează cu persoane 
din afara grupului, în timp ce membrii culturilor individualiste 
nu fac această diferenţă. 

În caracterizarea unei culturi de-a lungul unei axe de variaţie 
culturală trebuie avută în vedere valoarea funcţională a trăsăturii 
identificate, modul în care societatea respectivă învestește cu 
valoare un anumit stimul. De exemplu, asertivitatea (abilitatea 
individului de a-și formula clar un punct de vedere distinct, fără 
a-l leza însă pe interlocutor — eng]. assertiveness) este valorizată 
pozitiv în Statele Unite, dar negativ în culturile orientale, unde 
sunt apreciate supunerea, modestia, reținerea. Tracul (emoția pe 
care o are individul pus în situaţia de a se manifesta public, de 
exemplu în cadrul unui discurs — engl. apprebension) este 

interpretat negativ în Statele Unite, dar pozitiv în cultura chineză. 
Și, în ciuda posibilităţii de echivalare a unor concepte dintr-o 
cultură în alta, se pare că unele rămân totuși specifice unei 
culturi date: assertiveness şi apprebension sunt funcţionale în 
cultura americană, în timp ce amae, sasshi, isbin, densbin, doar 
în cultura japoneză. 

Caracterizarea generală aplicată unei societăți trebuie văzută 
ca tendinţă în cadrul societăţii, deci nu identică pentru fiecare 
individ în parte, care, mai mult decât o sumă de trăsături specifice 
culturii, este, în proporţii diferite, produsul unor factori complecși, 
care ar putea fi subsumaţi educaţiei, și al personalității. 

Pe fondul unor trăsături culturale comune apar variaţii de la 
o regiune la alta a unei culturi, de la un grup la altul de indivizi, 
de la o subcultură la alta, ceea ce determină o relaţie specială a 
acestora cu ansamblul cultural în care se integrează. 

Între patternurile culturale există aparente contradicții, care 
au însă o coerenţă internă în cadrul sistemului respectiv. De 
pildă, în Statele Unite valorile individualismului (accentuarea 
eului şi a intereselor individuale) intră în contradicţie cu valorile 
umanismălui (generozitatea, ajutarea săracilor, sprijinirea țărilor 
în curs de dezvoltare); în China confucianistă sau budistă, 
valorizarea armoniei sociale intră în contradicție cu diferenţele 
mari înregistrate între membrii diverselor clase sociale/caste. 

Patternurile culturale se pot modifica în timp, fie ca urmare a 
evoluţiei interne a sistemului, fie ca urmare a influențelor externe; 
deci valorile măsurate pentru o dimensiune culturală pot varia 
în timp. 

Diferenţele dintre culturi nu sunt întâmplătoare, ci motivate, 
în proporţii diferite, de factori geografici, istorici, religioși, econo- 
mici, sociali, politici etc. 

5.4. Modelul lui Ronald Inglebart 


Inglehart a realizat un studiu (care a antrenat aproximativ 60.000 
de respondenţi din 43 de ţări din diverse părţi ale lumii) pentru 
a vedea atitudinea oamenilor față de muncă și câteva activităţi 
corelative : importanţa pe care oamenii o acordă muncii, siguranţa 
locului de muncă, perspectivele de promovare în muncă, utilitatea 
socială a muncii, responsabilitatea în procesul muncii, interesul 
față de munca depusă, desfășurarea activităţilor sub presiune, 
preocuparea de a avea realizări, mărimea salariilor, rolul sindi- 
catelor; importanţa acordată în societate timpului liber, vacan- 
țelor; amabilitatea oamenilor, inițiativa lor, deschiderea spre alți 
oameni, abilităţile de relaţionare. Pe baza acestor parametri, 
autorul identifică două dimensiuni fundamentale de variaţie: 
1) autoritate tradiţională (obedienţă față de autoritatea tradițională, 
adeseori religioasă, importanță acordată familiei și obligaţiilor 
comunitare, mândrie națională, tendință spre naționalism) vs 
autoritate secular-rațională (o viziune laică asupra lumii, în care . Fig. 17 — Modelul lui Ronald Inglebari 
autoritatea trebuie legitimată prin norme raţionale și legale, 
o societate preocupată de acumulare și realizări individuale); 
2) valori ale supravieţuirii (muncă asiduă, nevoia de securitate 
materială, negarea eului) vs valori ale autoexprimării (calitatea 


(Sursa: http ://www..Worldvaluessurvey.org) 


vieţii, emanciparea femeilor și a minorităţilor sexuale ca manifestare *: 6. Emoţia și cultura 

a exprimării libere a eului, toleranţă, încredere interpersonală). | | 

Harta de la pagina următoare prezintă repartizarea celor două Cercetările de antropologie au demonstrat că emoţiile sunt mode- 
variabile în lume. late de cultură atât ca input (ce evenimente particulare declan- 


şează anumite emoții la indivizii dintr-o cultură dată ; de exemplu, 
ce eveniment este perceput ca insultă sau ca pierdere), cât şi ca 
output (dacă și cum se exteriorizează o anumită emoție într-un 
context dat)!. 

Pe fondul unor trăsături comune, diferenţele culturale sunt 
variate și țin de conceptualizarea emoţiei, de maniera în care 


1. Eibel-Eibesfeldt scria: „Omul este descris drept o ființă culturală, 
deoarece controlul impulsurilor înnăscute se realizează cu precădere 

sunt trăite și exprimate, de antecedentele care le declanșează. 


De exemplu: în societățile individualiste, în care individul se 


percepe ca unic și autonom, emoția este conceptualizată ca o 
experienţă personală, subiectivă (în aceeași situaţie, indivizi 
diferiţi pot trăi emoţii diferite), în schimb, în societăţile colec- 
tiviste, unde individul se percepe ca parte a grupului, fiind 
preocupat de relaţia cu ceilalţi, emoția este conceptualizată ca 
experiență de grup obiectivă rezultată din relaţiile constituite în 
cadrul grupului (deci se presupune că în situaţii similare toți 
indivizii vor trăi aceeaşi emoție), individul având tendinţa de 
co-orientare emoţională cu grupul; într-o societate colectivistă 
cum este Turcia, educaţia universitară generează mândria individului 
care reușește să ofere satisfacţie familiei sale, în timp ce într-o 
societate individualistă ca Olanda, educaţia universitară conduce 
la sentimentul satisfacţiei personale ; verbalizarea emoțţiei joacă 
un rol important în societăţile individualiste (express Yourself), 
în timp ce în societăţile colectiviste emoţiile (negative sau pozitive) 
sunt considerate ameninţări la adresa armoniei de grup, așa 
încât trebuie reţinute, neîmpărtășite, neverbalizate, mascate (de 
exemplu, prin zâmbet, în cultura japoneză); în societăţile indivi- 
dualiste occidentale și în Statele Unite pare să existe un ideal 
emoțional al individului (fericirea), în timp ce în societăţile 
colectiviste nu par să existe „reguli” sociale în domeniul emoției ; 
automonitorizarea și autocunoașterea (inclusiv în termeni emo- 
ționali) reprezintă un scop al educaţiei în societăţile occidentale, 
dar nu și în cele orientale ; în societăţile individualiste emoțiile 
negative sunt percepute mai intens, în timp ce în societățile 
colectiviste sunt percepute mai intens emoțiile pozitive; aceeaşi 
emoție, rușinea, de pildă, are efecte negative asupra indivizilor 
din Olanda (care, trăind această emoție, se retrag, preocupaţi de 
propria stare interioară), dar efecte pozitive asupra celor din 
Filipine (care, dimpotrivă, acţionează pentru a redresa relaţia 


prin intermediul tiparelor culturale [...]. Eschimosul își reorientează 
impulsurile agresive sau sexuale prin alte modalităţi decât un massai sau 
„un locuitor dintr-un oraș modern” (apud Terzea-Ofrim, 2002, p. 10). 

compromisă) ; aceeași emoție, mândria, de exemplu, este con- 
siderată pozitivă în Statele Unite, dar negativă în India, iar 
dragostea este o emoție integral pozitivă în culturile occidentale, 
dar mai degrabă apropiată de emoţiile negative în cultura chineză ; 
membrii culturilor cu grad de evitare a incertitudinii ridicat tind 
să-și exprime emoțiile într-o măsură mai mare decât membrii 
culturilor în care gradul de evitare a incertitudinii este mai mic; 
nivelul de anxietate este mai ridicat în culturile cu grad ridicat 
de evitare a incertitudinii, iar disponibilitatea de asumare a 
riscului este mai mare în culturile cu grad scăzut de evitare a 
incertitudinii; chinezii sunt mai puţin expresivi în manifestarea 
emoţiilor decât americanii sau japonezii; în educarea copiilor, 
mamele din Statele Unite, ca și cele din Japonia, evită să exprime 
emoții negative în fața copiilor. Variația culturală în domeniul 
cuvintelor care exprimă emoţii reflectă diferenţe de natură socio- 
psihologică (vezi capitolul 1, „Emoţia”). 

Totuși, dintre numeroasele emoții identificate, șapte sunt con- 
siderate în mod curent emoții universale : furia, dezgustul, teama, 
bucuria, tristețea, surpriza, disprețul (Ekman, 1973a ; Ekman et 
al, 1987). 


Fig. 18 — Expresiile faciale ale emoțiilor universale 


(Sursa: www.images.encarta.msn.com/ .../pho/t629/T629002A..jpg) 


160 CUM GÂNDESC ȘI CUM VORBESC CEILALȚI 


Aceste emoții sunt considerate universale deoarece se manifestă 
prin aceleași expresii faciale și sunt recunoscute ca atare de 
către toți indivizii, sunt percepute și evaluate subiectiv în mod 
similar de membrii tuturor culturilor, cunosc aceleași mijloace 
de mascare. Mai mult chiar, se manifestă în condiții similare la 
primatele nonumane. 

O reprezentare interesantă a prototipurilor emoționale în 
termenii scripturilor culturale propune Anna Wierzbicka (1997, 
p. 436): 


TRISTEŢE 

X simte ceva 

Uneori cineva gândește ceva de felul acesta : 
Ceva rău s-a întâmplat, 

Aș fi vrut să nu se întâmple 

De aceea aș fi vrut să fac ceva, dacă aș fi putut, 
Dar nu pot să fac nimic; 

Din acest motiv această persoană simte ceva rău. 


Chiar și aceste emoții, deși universale, sunt supuse variaţiei 
culturale. Reguli de etalare a emoțiilor, învăţate la vârste foarte 
fragede, modifică expresia acestor emoții : antecedente, intensitate, 
manifestări concrete, percepții subiective. De exemplu, furia 
este declanșată de injustiţia socială doar în societăţile în care 
distanţa față de putere este mică, nu și în societăţile cu distanţa 
mare faţă de putere; frecvent în Statele Unite, dar mai rar în 
Japonia, bucuria este provocată de realizări ale membrilor fami- 
liei sau de realizări personale în plan social; tristeţea este 
prilejuită de relaţiile dintre indivizi rareori în Statele Unite, dar 
frecvent în Japonia ; teama generată de relaţiile interumane este 
frecventă în Japonia, puţin frecventă în Statele Unite ; intensitatea 
emoției (perioada de timp cât este trăită o emoție) pare mai 
mare în Statele Unite, în timp ce în Japonia emoțiile par mai 
superficiale, de scurtă durată ; americanii au tendinţa de a căuta 
și înţelege cauzele emoțiilor pe care le trăiesc, în timp ce japonezii 

manifestă pasivitate în faţa trăirilor interioare ; verbalizarea emo- 
ției este semnificativă în Statele Unite, neimportantă în Japonia ; 
furia este generată de nedreptatea socială doar în societăţile în 
care distanţa față de putere este mică, nu și în ţările cu distanță 
mare faţă de putere. 

În concluzie, emoţiile joacă un rol decisiv în strategiile acționale 
şi lingvistice la care recurg indivizii pentru rezolvarea problemelor 
survenite în cadrul interacțiunii sociale. 


7. Identitatea culturală 


Termenul identitate se folosește generic, în sociologie și în psihologie, 
pentru a desemna modul în care individul se conceptualizează 
pe sine ca entitate distinctă, împărtășind trăsături comune cu 
membrii unui grup, dar și diferențiatoare în raport cu aceștia, 
Chiar unice. Identitatea îi oferă individului cadrul general de 
interpretare a stimulilor primiţi din mediu, explică expectaţiile și 
motivațiile pentru acțiunile, gândurile, sentimentele sale. Este 
rezultatul interacțiunilor complexe dintre identitatea personală 
(identitatea construită de individ în raport cu propriul ideal și 
prin interacțiunea cu ceilalți) și identitatea de grup (identitatea 
socială). 

Identitatea culturală este identitatea împărtășită de membrii 
aceleiași culturi. Este un caz particular, dar cel mai complex, al 
identităţii sociale. Identitatea culturală rezultă din interacțiunea 
complexă a identităţii personale cu identitatea de grup. Grupul 
social relevant îl reprezintă grupul relativ larg format din membrii 
aceleiași culturi, adică din indivizi care împărtășesc aceleași 
credinţe, obiceiuri, valori, sisteme de simbolizare etc. (vezi 
supra, Il.1, 2, 5-6). Elementele fundamentale ale identităţii cul- 
turale sunt: religia, istoria (vezi supra, 1.4) şi limba (vezi înfra, 
capitolul III). Identitatea culturală este identitatea supraordonată 

care configurează și, totodată, rezultă din identitatea personală 
și identitatea de grup a individului. 


7.1. Identitatea personală 


Identitatea personală (engl. se/f-identity, self-concept, personal 
identity) este suma tuturor cunoștințelor și percepţiilor despre 
sine ale unei persoane, incluzând atribute (caracteristici) fizice, 
psihice, sociale modelate de atitudinile, obiceiurile, credinţele, 
ideile persoanei respective. Părţi importante ale identităţii personale, 
fără a se confunda cu aceasta, sunt imaginea de sine, respectul 
de sine și conştiinţa de sine. Imaginea de sine este imaginea 
mentală pe care un individ o are despre sine în legătură cu 
trăsăturile lui obiective (înălţime, greutate, sex, culoarea părului, 
timbrul vocii, coeficient de inteligenţă, capacitate de gestionare 
a emoției etc.) sau cu imaginea pe care și-a format-o despre sine 
prin interacţiune socială (un foarte bun sportiv, cel mai rapid 
alergător, om cu simțul umorului, impulsiv etc.) și în urma 
internalizării unor caracterizări făcute de cei cu care a interacţionat 
(un foarte bun orator, o persoană cu un scris foarte frumos, o 
persoană de încredere, o persoană de obicei puţin luată în 
seamă de colegi etc.). Respectul de sine (engl. self-esteem) repre- 
zintă percepțiile personale subiective ale individului în legătură 
cu importanța/valoarea cu care se autoînvestește. Autocunoaș- 
terea exprimă preocuparea de sine a individului, capacitatea lui 
de a se autoevalua și automonitoriza. Identitatea personală este 
rezultatul activităţilor reflexive ale individului, precum și al 
activităților sale interacţionale. 

Identitatea personală este o sumă a unor identități parţiale, 
activate în funcţie de context: într-un concurs de frumuseţe se 
activează identitatea care strânge la un loc elementele de natură 
fizică şi estetice, într-un concurs de cunoștințe generale este 
activată identitatea ce însumează percepțiile legate de coeficientul 

de inteligenţă, cunoștințe, spontaneitate, viteză de reacţie, capacităţi 
de verbalizare, gestionarea emoțţiei etc. 


7.2. Identitatea socială 


Identitatea socială desemnează conștiința individului de apartenență 
la diverse grupuri: grupuri de vârstă, rasiale, lingvistice, orga- 
nizaţii, echipe sportive, grupuri profesionale și de interese, 
grupări religioase etc. Un individ face parte simultan din mai 
multe grupuri, cu care se identifică, și este identificat în grade 
diferite și în funcție de contextul de interacțiune. La serviciu, 
individul se identifică cu grupul său profesional și cu organizaţia/ 
corporaţia din care face parte, pe terenul de tenis — cu grupul 
jucătorilor de tenis, la biserică — cu gruparea religioasă la care 
este afiliat etc. În activarea unei identități, celelalte sunt estom- 
pate în diverse grade, existând însă ca fundal. Toate aceste 
identități parțiale interacționează, firește, construind identitatea 
socială complexă a unui individ. 

Tajfel şi Turner (1986) identifică trei elemente care explică, 
pe baze sociologice și psihologice, comportamentele de grup: 
categorizarea, identificarea, comparaţia. 


a) Categorizarea este procesul de ordonare de către individ a 
stimulilor veniţi din mediu, prin gruparea lor într-o manieră 
semnificativă, astfel încât percepțiile individuale să capete 
semnificaţie. Altfel spus, este procesul prin care un individ 


1. Există trei teorii principale privind categorizarea, modul în care 
indivizii includ obiecte în aceeași categorie sau în categorii distincte: 
1) teoria ciasică, fundamentată de Platon și Aristotel, conform căreia 
obiectele sunt incluse în categorii bine definite și delimitate pe baza 
asemănărilor, adică a genului proxim și a diferenţei specifice; 
2) teoria grupării conceptuale (engl. conceptual clustering), elabo- 
rată la începutul anilor '80, explicând felul în care mintea 

este inclus/se include într-un grup!. Autorii disting între 
indivizi care au tendință spre categorizări largi (engl. wide 
categorizers) şi indivizi care au tendință spre categorizări 
restrânse (engl. narrow categorizers). Indivizii din prima serie 

c) Pentru comparaţie, indivizii observă două sau mai multe 


grupuri diferite, având tendinţa de a interpreta favorabil 
grupul de care aparţin. Compararea credințelor, obiceiurilor, 
valorilor, acţiunilor duce la evaluarea grupului şi la definirea 


sunt predispuși să includă stimulii discrepanţi în aceeași propriei identități. 
categorie, să construiască cel mai adeseori categorii laxe, accep- 
tând relativ ușor comportamentele deviante de la normă, să 
propună interpretări multiple pentru același stimul, evitând 
stereotipurile și punând accentul pe strategii holiste de inter- 
pretare și pe activităţi de sinteză, să traseze graniţe flexibile 
între membrii grupului și indivizii din afara lui. Indivizii cu 
tendinţă spre categorizări restrânse sunt predispuși să includă 
stimulii discrepanţi în categorii distincte, să construiască cel 
mai adeseori categorii rigide, acceptând greu comportamentele 
deviante de la normă, să producă interpretări rigide ale feno- 
menelor punând accentul pe detaliu și raționamente analitice, 
să menţină graniţe rigide între membrii grupului (engl. ingroup) 
și persoanele din afara lui (engl. outgroup), să se bazeze pe 
stereotipuri rigide şi să construiască atribute (caracterizări) 
negative pentru cei din afara grupului. 

b) Identificarea este procesul psihologic prin care individul se 
include într-un anumit grup ca formă de sporire a stimei de 
sine. Individul tinde să se asocieze grupurilor pe care le 
percepe pozitiv. 


Indivizii au identitate multiplă, complexă și variabilă. Multiplă, 
deoarece, în funcţie de contextul de interacţiune, individul activează 
una sau alta dintre identitățile personale şi se identifică cu unul 
sau altul dintre grupurile din care face parte. Complexă, deoarece 
se construiește din interacțiunea situațională a identităților per- 
sonale și a celor sociale. Variabilă, deoarece identitatea (ca 
reprezentare simbolică a identităţilor) nu este un element constant, 
ci unul emergent, în continuă modificare, negociabil, odată cu 
integrarea de noi experiențe (pozitive sau negative) în sistemul 
individual de valori și percepții, odată cu implicarea în activităţi 
din medii sociale diverse, odată cu modificările survenite în 
mediul de interacţiune etc. Pe continuumul dintre polul iden- 
tităților personale şi cel al identităţilor de grup, individul inter- 
acționează pe baze interpersonale, respectiv pe baza poziţiei de 
grup, adică a poziţiei ocupate într-un grup determinat. S-a 
observat că, odată cu evoluţia relaţiei, indivizii par să-și abandoneze 
identitatea culturală în favoarea identităţii personale. Deși prezentă, 
identitatea culturală nu mai este relevantă în stadiile avansate 
ale relaţiilor interpersonale. 

Zimmerman (1998, apud Gudykunst, 2003) distinge trei tipuri 
de identități care însoțesc orice persoană : identitatea transportabilă, 
esenţa unei ființe, pe care un individ o duce, o „transportă” cu 
el în toate situaţiile de interacțiune; identitatea situațională, 
activată în funcţie de contextul de interacţiune ; identitatea 
discursivă, construită local prin modul de a vorbi al persoanei. 
Construirea identităţilor este un proces subiectiv și emergent, 
rezultatul interacțiunii complexe dintre context, individ și grup. 

Construirea identității este legată direct de alte două procese : 
cunoașierea socială şi construirea atributelor 

asemănărilor rezultate din descrierile conceptuale aplicate unor 
entităţi, care se pot regăsi simultan în mai multe clase (engl. fuzzy 
sets) ; 3) teoria prototipului (E. Rosch, G. Lakoff, R. Martin), conform 
căreia în centrul categoriei se află entitatea percepută a fi cea mai 
reprezentativă pentru categoria respectivă, în raport cu care celelalte 
elemente sunt mai puţin prototipice, adică situate la diferite distanţe 
față de centru. Această ultimă teorie aduce în discuţie subiectivitatea 
culturală a categorizării, în sensul că membrii diverselor culturi 
categorizează în mod diferit aceeași entitate. 


Hi 

Cunoașierea socială (Fiske, Taylor, 1984) este capacitatea 


indivizilor de a se înscrie într-un sistem de relaţii sociale dobândind 


și procesând informaţii despre ceilalți pe baza unor scheme 
cognitive. În opinia autorilor citați, aceste scheme cognitive sunt: 


(î) schema cunoașterii personale — înțelegerea trăsăturilor și a 
scopurilor individuale care influenţează comportamentele 
sociale ale persoanei, ale indivizilor particulari ; 

(ii) schema cunoașterii evenimenţiale — cunoștințele împărtășite 
ale membrilor societății privind procedurile adoptate în 
ocazii și la evenimente sociale particulare ; 

Gii) schema cunoașterii procedurale — cunoștințele indivizilor 
privind regulile de procesare a informaţiei prin punerea în 
relaţie specifică a diverșilor itemi de informație ; 

(iv) schema cunoașterii de sine— automonitorizarea stării psiholo- 
gice a individului care îl ghidează pe acesta în procesarea 
informaţiei, în integrarea stimulilor noi în sistemul expe- 
rienţelor deja dobândite ; rezultă din interacţiunea identităţii 
personale cu identitatea socială a individului; 

(V) schema cunoașterii rolurilor sociale — acel complex de elemente 
care sprijină structurarea percepţiilor și răspunsul la stimuli 
pe baza unor cunoștințe anterioare ; un loc important îl joacă 
stereotipurile. 


Teoria atribuirii (Heider, 1982) explică procesul prin care 
indivizii construiesc, elaborează atribute, adică explicaţii în legătură 
cu cauzele care au produs un eveniment. La baza elaborării 
acestor atribute, adică a găsirii explicaţiilor, stă un proces 
inferenţial (o serie de deducţii), expresia spiritului științific al 
oricărui individ de a găsi explicaţii pentru fenomenele din lumea 
înconjurătoare. Deducţiile pe care le face individul despre cau- 
zele care au produs un eveniment se plasează pe trei dimensiuni 
general umane: intern/extern, controlabil/incontrolabil, stabil/ 
instabil. Pe prima dimensiune, motivaţia internă pune producerea 
unui eveniment pe seama unor agenți interni individului (E numai 

vina mea )), iar motivaţia externă, pe seama unor factori exteriori 
individului (Dracu' m-a pus). Pe cea de a doua dimensiune, 
oamenii consideră că evenimentul a fost produs de factori 
incontrolabili, care nu stau în puterea individului (V-am avut ce 
face!), care nu pot fi modificaţi de către acesta, sau de factori 
controlabili, asupra cărora individul poate acționa (A stat în 
puterile mele să... !. Pe cea de a treia dimensiune, oamenii 
apreciază că evenimentul a fost produs de factori stabili, care nu 
se schimbă situațional și care produc același efect ori de câte ori 
acționează (Așa e de când lumea şi pământul D, sau de factori 
instabili, care se schimbă situaţional și produc efecte diferite de 
la o situaţie la alta (N-am fost pe fază de data asta). La o 
întrebare de tipul Cum vă explicaţi victoria echipei de fotbal a 
României în fața echipei... ?, se pot imagina diverse răspunsuri, 
care reflectă plasarea cauzelor pe cele trei axe (exemplu preluat 
din Mihăilescu, 2000) : 


— Sportivii sunt foarte buni, sunt bine antrenați. (cauză internă, 
controlabilă, stabilă) 

— Sportivii s-au antrenat mult pentru acest meci. (cauză internă, 
controlabilă, instabilă) 

— Sportivii sunt foarte talentaţi. (cauză internă, incontrolabilă, 
stabilă) 

— Sportivii au fost în formă. (cauză internă, incontrolabilă, 
instabilă) 

— Sportivii au un antrenor foarte bun. (cauză externă, contro- 
labilă, stabilă) 

— Echipa adversă este slabă. (cauză externă, incontrolabilă, 
stabilă) 

— Sportivii au profitat de vreme. (cauză externă, incontrolabilă, 
instabilă) 

— Echipa României a avut noroc. (cauză externă, incontrolabilă, 
instabilă) 


S-a constatat că membrii culturilor individualiste au încredere 
limitată în elaborarea atributelor, în timp ce membrii culturilor 

colectiviste se bazează în mod decisiv pe atributele construite în 
legătură cu membrii grupului; că în culturile individualiste există 
tendința elaborării unor atribute interne, în timp ce în culturile 
colectiviste există tendinţa elaborării unor atribute externe. S-a 
constatat, de asemenea, că procesul atribuirii joacă un rol limitat 
în comunicarea interculturală (comunicarea dintre membrii unor 
culturi diferite), deoarece indivizii percep interlocutorul ca impre- 
dictibil. În ceea ce îi privește pe români, Vintilă Mihăilescu 
(2000) este de părere că aceștia tind să explice eșecurile prin 
cauze externe, instabile și incontrolabile, în timp ce reușitele 
tind să le explice prin cauze interne, instabile și incontrolabile 
(Za Dumnezeu şi la români totul e posibil )). 


7.3. Identitate personală şi identitate culturală 


Identitatea personală interacționează cu identitatea culturală. 
Astfel, principala dimensiune de variaţie culturală, individualism/ 
colectivism, se reflectă în planul identității personale ca opoziţie 
între idiocentrism și alocentrism. Idiocentrismul caracterizează 
culturile individualiste : individul acordă atenţie identităţii personale, 
se percepe ca independent față de grup, este preocupat de 
respectul de sine, are un grad ridicat de automonitorizare, își 
exprimă bine gândurile și sentimentele ; stabilirea relaţiilor sociale 
se bazează pe atracţia interpersonală și exclude poziţia și statutul 
social; distanţa socială dintre individ și grup este mare, există 
delimitări laxe ale grupului, relaţiile dintre indivizi se bazează 
pe competiţie și angajare directă și deschisă în conflict, pe 
negociere pe baze interpersonale; este promovată echitatea în 
relațiile dintre indivizi şi legitimitatea (legea, drepturile individuale, 
libertatea de alegere, imparţialitatea, universalismul, criteriul 
priorităţii). Alocentrismul caracterizează în special culturile colec- 
tiviste : individul acordă atenţie identităţii sociale, relaţiilor de 

rol, se percepe în strânsă dependenţă de grup, este preocupat 
de armonizarea relaţiilor sociale, are grad scăzut de monitorizare 
şi nu este preocupat de cultivarea respectului de sine, anticipează 
corect gândurile și sentimentele celorlalți; relaţiile în cadrul 
grupului sunt influențate de relaţiile de rol, între grupuri există 
bariere rigide, negocierea se face de pe poziţii de rol și vizează 
în special negocierea identităţii de grup ; sunt acceptate inechităţile 
sociale în virtutea ierarhiilor ; relaţiile dintre indivizi sunt modelate 
de generozitate și caritate, valori în numele cărora indivizii își 
asumă obligaţii ce decurg din poziția de rol din cadrul societăţii 
i în virtutea apartenenței la grup. În ambele tipuri de societăţi, 
individualiste și colectiviste, există atât indivizi cu personalitate 
idiocentrică, cât și indivizi cu personalitate alocentrică. Astfel, 
idiocentricii din societăţile individualiste acționează „pe cont 
propriu”, în timp ce alocentricii din societăţile individualiste 
prezintă o relativă preocupare faţă de membrii grupului. Idio- 
centricii din societățile colectiviste sunt fie ambivalenţi, fie neagă 
regulile de grup, în timp ce alocentricii din societăţile colectiviste 
aderă în totalitate la normele de grup. Valorile personale ale 
locuitorilor din societățile individualiste tind să fie stimularea, 
hedonismul, puterea, realizările şi autodeterminarea, în timp ce 
valorile personale ale locuitorilor din societăţile colectiviste tind 
să fie tradiţia, conformismul, bunăvoința ; valori comune persoa- 
nelor din ambele tipuri de culturi sunt securitatea, universalismul 
și spiritualitatea. În societăţile individualiste oamenii se auto- 
situează mai degrabă ca independenţi, unici, conduși de propria 
voinţă și de scopuri personale, în timp ce în societăţile colec- 
tiviste aceștia se percep ca entităţi interconectate la grup, cu un 
comportament influenţat de grup, de interesele și tacticile acestuia, 
predispuși să cedeze în favoarea interesului comun, considerând 
aceasta o formă de toleranţă, de maturitate, de flexibilitate. Prin 
corelarea celor două tipuri de autosituare s-a propus următoarea 
tipologie transculturală a indivizilor: () tipul bicultural (puternic 
independent, puternic interdependent) ; (ii) tipul vestic (puter- 
nic independent, slab interdependent) ; (iii) Hpul tradițional (slab 

independent, puternic interdependenv); (iv) tipul alienat (Slab 8. Stereotipurile culturale 
independent, slab interdependen (apud Gudykunst, 2003, 
p. 16). 

De-a lungul dimensiunii de variație „distanţă faţă de putere” 
indivizii se deosebesc prin orientarea pe orizontală (engl. horizontal 
self), respectiv orientarea pe verticală (engl. vertical self). Orientarea 
pe orizontală, tipică pentru culturile în care distanţa faţă de 
putere este mică, presupune un comportament prin care individul 
își manifestă preferința pentru interacțiunile informale și simetrice, 
egalitatea dintre interactanți indiferent de statut, în timp ce 
orientarea pe verticală, tipică pentru culturile în care distanţa 
faţă de putere este mare, presupune un comportament prin care 
individul își manifestă preferința pentru formalism și pentru 
tratamentul diferențial al interactanţilor în funcţie de statutul 
social. 

În culturile cu grad ridicat de evitare a incertitudinii indivizii 
sunt orientaţi spre certitudine, în timp ce în culturile cu grad 
scăzut de evitare a incertitudinii indivizii sunt orientaţi spre 
incertitudine. Indivizii din prima categorie tind să nu includă 
elemente incerte în modul lor de viaţă, în timp ce indivizii din 
a doua categorie acceptă elementele incerte și dezvoltă tehnici 
de reducere a incertitudinii. 

Dimensiunea masculinitate/feminitate se reflectă la nivelul 
persoanei prin rolul psihologic de gen. Rolul psihologic de gen 
masculin cumulează trăsături stereotipe ca agresivitate, tendință 
de dominare, spirit de competiţie, iar rolul psihologic de gen 
feminin cumulează trăsături stereotipe cum ar fi: compasiune, 
sensibilitate, căldură. Astfel, s-a propus următoarea tipologie: 
() indivizi cu identitate de gen masculin (masculinitate puternică, 
feminitate slabă); (ii) indivizi cu identitate de gen feminin 
(masculinitate slabă, feminitate puternică) ; (iii) indivizi cu perso- 
nalitate androgină (masculinitate puternică, feminitate slabă); 
(iv) indivizi cu identitate de gen nediferenţiată (masculinitate 
slabă, feminitate slabă). | 


Formarea stereotipurilor este un proces cognitiv de categorizare 
socială având funcţia de a simplifica și sistematiza stimulii primiţi 
de individ cu scopul de a facilita adaptarea cognitivă şi compor- 
tamentală într-o situaţie de comunicare nouă. 

Indivizii filtrează în permanenţă stimulii primiţi din mediu 
prin prisma propriei culturi. Când realitatea percepută pare să 
iasă din tiparele de gândire deja existente, oamenii recurg la 
stereotipuri : „scurtături în percepție” prin care indivizii confruntați 
cu necunoscuţi încearcă să-i includă pe aceștia în categorii 
constituite apriori, prin extinderea unor atribute de grup gene- 
ralizate asupra fiecărui membru al grupului. Stereotipurile pot fi 
pozitive sau negative. De exemplu, italienii sunt vorbăreți, nemţii — 
punctuali, dau dovadă de precizie și inteligență tehnică, americanii 
sunt bogaţi, francezii — preţioși, chinezii — muncitori și umili, 
scoţienii — zgârciţi, olandezii - neciopliţi etc. Stereotipurile 
rezultă din focalizarea diferențelor dintre culturi şi estomparea 
asemănărilor. 


* ÎNGLISHEMAN. P FRENCIIMAN. 
„Geferous and 4 'Ufa changeable 
affable,deairoua ul disposition, aud 

d fond ot amusement 
, to:excela. 


PUOTCHM AN. 
: mdustrious and 
| tnrdy, clenaly în | 
! their persona 


Fig. 19 — Inhabitants of the World, William Darton, 1790 


172 CUM GÂNDESC ȘI CUM VORBESC CEILALȚI 


Construirea stereotipurilor este un proces bazat pe simplificare 
(reducerea complexităţii), exagerare și distorsionare, generalizare, 
prezentarea atributelor culturale ca parte înnăscută a fiinţei. 

Fiecare cultură are propriile stereotipuri asupra oamenilor din 
alte culturi. Iată câteva dintre stereotipurile românilor : germanii 
se caracterizează prin corectitudine, disciplină, rigoare ; italienii 
sunt petrecăreţi şi vorbăreţi; francezii — romantici, orgolioși şi 
naționaliști ; americanii — grași, nu prea inteligenţi, superficiali, 
deschişi, pragmatici ; rușii sunt alcoolici, duri, puternici, războinici 
(Ultima oră, 29.05.2006). 

De asemenea, fiecare cultură are propriile vederi stereotipe 
asupra membrilor ei. Într-un studiu realizat de studenții Universităţii 
din București, secția de Comunicare şi Relaţii Publice, se relevă 
că românii se consideră ospitalieri, ingenioși, harnici, ipocriţi, 
leneși, ignoranți, săraci; românul tipic este bărbatul între 30 şi 
40 de ani, căsătorit, care mănâncă sarmale și bea ţuică. 

Stereotipurile variază în timp și spaţiu. În Ze livre de la 
description des pays (secolul al XV-lea), Gilles le Bouvier caracte- 
rizează locuitorii diverselor spaţii geografice prin stereotipuri: 
englezii sunt sângeroși și negustori hrăpăreți, elveţienii — cruzi și 
grosolani, scandinavii, polonezii — aprigi şi apucaţi, sicilienii își 
păzesc bine nevestele, napoletanii sunt neciopliţi, răi catolici, 
mari pârâcioși, iar castilienii — iuți la mânie și neciopliţi. Într-o 
carte care a circulat în Austria secolului al XVIII-lea, Scurtă 
descriere a neamurilor europene, imaginea europenilor este 
următoarea : spaniolul — inteligent și înțelept ; francezul — prudent; 
germanul - spiritual; englezul - prost dispus; polonezul — 
limitat; ungurul — chiar mai puţin; rusul — nu are în cap nimic; 
turco-grecul — mai puţin decât atât. Ce a dat Dumnezeu neamurilor? 
Autorul unui text românesc din secolul al XVIII-lea răspunde: 
turcilor — negustoria, rușilor — beţia, nemților — scârnăvia, sașilor — 
râia și slăbiciunea, grecilor. norocul la bani, leșilor — mândria, 
cerchezilor — frumuseţea, moldovenilor — lăudăroșenia, munte- 
nilor — invidia, evreilor — bogăţia, ţiganilor — sărăcia și goliciunea. 
lar autorul unui text din secolul al XIX-lea răspunde : turcului — 
Țara Sfântă, neamţului — lucrul bun, ungurului — ghinionul, 

evreului — înșelătoria. În Baltagul, Mihail Sadoveanu recurge la 
următoarele stereotipuri : neamţul are șurubul ; țiganul — cetera ; 
sârbul — sapa; turcul — prostia și sabia; ungurul — cizme și 


pinteni; rusul — beţia și cerşetoria prin iarmaroace; evreul — 


bani; românul — inimă ușoară, ca să se bucure. Tot pe baza unor 
stereotipuri, Călinescu (1941/1982) caracteriza: „francezii [...] 
raţionaliști, germanii idealiști, englezii pragmatici, rușii mistici, 
orientalii fataliști” (p. 973). 

În ciuda tuturor neajunsurilor pe care le implică, stereo- 
tipurile, ca forme populare de cunoaștere, sunt utile, oferind un 
punct de sprijin în ordonarea stimulilor veniţi dintr-o realitate 
nouă, necunoscută, neînțeleasă. 


Exerciţii. Aplicaţii 


1. Daţi exemple de valori, credinţe, obiceiuri, moduri de viaţă etc. 
specifice culturii române. 

2. Daţi exemple de valori, credințe, obiceiuri, moduri de viaţă etc. 
specifice unei culturi pe care o cunoaşteţi, alta decât cultura 
română. 

3. Prezentaţi comparativ câteva diferenţe dintre cultura română 
şi alte culturi cu care ați luat contact. Încercaţi să explicaţi în 
ce măsură diferenţele respective se corelează cu anumite 
elemente de istorie, de religie, de organizare a instituțiilor. 

4. Încercaţi să explicaţi următoarele metafore ale culturii: cultura — 

un ecosistem; cultura — paleta unui pictor; cultura — un set 

de opțiuni dintr-un set de posibilități; cultura — o pereche de 
cătuşe. 

Propuneţi două metafore ale culturii şi explicaţi-le. 

6. Demonstraţi, pe baza unor exemple din cultura română, 
caracterul de sistem al culturii. | 


NA 

E 


Daţi cinci exemple de semne (expresia și semnificaţia lor) 


vehiculate în cultura română. Demonstraţi caracterul arbitrar, 
convenţional, mutabil şi totodată imutabil al acestor semne. 


Demonstraţi prin câteva exemple afirmaţia „cultura se învaţă 
şi se transmite de la o generaţie la alta”. 

Dumneavoastră vă considerați un reprezentant tipic al culturii 
române? Argumentaţi. 


10. Alcătuiţi un eseu cu tema „Percepţii ale banului în cultura 


1 


[Ic 


12, 


13. 


14. 


română”. În redactarea eseului veţi avea în vedere proverbe, 
zicători, aforisme (de exemplu: Banul este ochiul dracului; 
Dai un ban, dar stai în faţă; Banii nu aduc fericirea ; Ban la 
ban trage) și/sau sinonime pentru cuvântul ban (arginți, 
biștari, lovele, casb, capital, marafeți, parale, ort, Bolo- 
gani etc.). 


„Alegeţi o subcultură (de exemplu, subcultura romilor, a artiștilor, 


a oamenilor de afaceri etc.) și prezentaţi specificul ei în 
cadrul culturii române. 

Ce schimbări aţi perceput în cadrul culturii române după 
1989? Exemplificaţi și comentaţi. 

Prezentaţi rezultatele contactului dintre cultura română și O 
altă cultură. 

Comentaţi următoarele definiţii ale culturii: 

„Cultura este acel complex care include cunoașterea, credinţele, 


arta, morala, dreptul, obiceiurile, precum și alte abilități și 


deprinderi dobândite de om ca membru al societăţii.” (Robert 
Taylor) * „Cultura este comportamentul dobândit al unei 
societăţi sau al unui subgrup.” (Margaret Mead) * „Cultura 
include organizarea producţiei, structura familiei, structura 
instituțiilor care formulează sau guvernează relațiile sociale, 
formele caracteristice prin care comunică membrii societăţii.” 
(Raymond Williams) * „Cultura nu este decât ansamblul poveș- 
tilor pe care ni le spunem despre noi înșine.” (Chifford Geert2) e 
„Modul de viaţă al unei societăți date, transmis din generaţie 
în generaţie, prin instrucţie și prin experienţă. Cultura include 
valorile, limba, stilurile de comunicare, patternurile de gândire 

și normele de comportament.” (7be Concise Columbia 
Encyclopedia) * „O reţea de obiceiuri și patternuri construite 
pe experiențe anterioare.” (Deborab Tannen) e „Set învăţat de 
interpretări partajate privind credinţele, valorile, normele 
subiacente comportamentelor unui grup relativ larg de oameni.” e 
„Un sistem constituit istoric, implicit și explicit de structuri de 
viață împărtăşit de membrii unei comunități umane la un 
anumit moment.” (K/uckbobn și Kelly) e „Formele pe care 
oamenii le au în minte, modelele pe care le urmează în 
percepţie, în relaţionare, în interpretare.” (R. Goodenougb) * 
„Cultura este o activitate partajată social, o proprietate de 
grup, nu una a individului.” (Nieberg) e „Set învăţat de reguli, 
scrise şi nescrise, care îi oferă individului instrucţiunile necesare, 
astfel încât acesta să poată opera eficient în mediul de viaţă 
dat. Aceste reguli privesc nu doar modul în care individul 
acționează, ci și modul în care individul reacţionează, deci 
reprezintă o componentă esenţială a capacităţii noastre de a 
trăi ca ființe umane într-un context social. Altfel spus, cultura 
ne învaţă cum să ne descurcăm «la fața locului».” e „Cultura 
este o proprietate emergentă a comunicării dintre membrii 
societăţii.” (Poole) * „Cultura este consensul membrilor unei 
comunităţi privind semnificaţia simbolurilor verbale și non- 
verbale.” (W.B. Gudykunsb). 


15.Formulaţi un punct de vedere în legătură cu afirmaţia curentă 


conform căreia studiile culturale sunt o antidisciplină, căci 
metoda lor de cercetare nu se încadrează în tiparele disciplinelor 
instituționalizate. 


16. Comentați textul următor, apărut în revista Dilema, nr. 433/ 


2001: 


Americanizarea Europei: o falsă problemă 
Claude Karnooub 


Antiamericanismul cultural pare a deveni un fenomen general 
în momentul când Statele Unite, devenite prima putere 


i 

gerile unor alianţe strategico-economice, ci și ansamblul 
moravurilor lor, al valorilor lor sociale și juridice, produ- 
sele lor culturale, toate la un loc compunând civilizația 
americană. 

Intensitatea opoziţiei variază în diversele țări europene și 
este dependentă de epocile istoriei contemporane. De la 
începutul secolului XX, nu puţine au fost curentele politice 
și culturale europene care și-au extras mesajul din denunţarea 
felului cum americanii au confiscat tradiţiile noastre : întâi 
le-au distrus și apoi au instalat în locul lor produsele 
preferate de numeroșii componenți ai clasei mijlocii ame- 


cheamă la luptă împotriva civilizaţiei Mickey, Disneyland, 
Coca-Cola (poate fi și Pepsi), a superproducţiilor holly- 
woodiene, a fast-foodului, a hamburgerului etc. 

Dacă acest gen de critică poate fi înțeles când este formulat 
de oameni obișnuiți, fără perspectivă istorică, este dificil 
de acceptat când vine din partea intelectualilor și a politi- 
cienilor, care ar trebui să știe despre ce vorbesc. Deoarece, 
dacă aruncăm o privire asupra secolului tocmai încheiat, 
trebuie să ne întrebăm ce s-a întâmplat de Statele Unite au 
dobândit o asemenea putere? Nimic extraordinar: ei au 
primit dividendele unui angajament direct și indirect în 
treburile europene, permis de atitudinile sinucigașe ale 
popoarelor europene, ale responsabililor politici, aleși sau 
nu. 

În cele două războaie mondiale, cele mai puternice naţiuni 
ale Europei (Germania, Marea Britanie și Franţa) s-au 
sfâșiat, s-au măcinat, s-au masacrat, fără rezultate definitive, 
pentru a dobândi autoritatea supremă în conducerea tre- 
burilor lumii, și au uitat că, în ambuscadă, pândește copilul 
risipitor al Europei, Statele Unite. De ce o mare putere în 
expansiune s-ar priva de o asemenea șansă? Încă de la 


mondială, vor nu numai să impună partenerilor lor constrân- . 


ricane. Pe scurt, aceste partide, aceste mișcări, aceste grupări . 

începutul secolului XX, toți indicatorii economici arătau 
slăbiciunea Marii Britanii (aparent pe culmea puterii) și 
puterea în creștere a Statelor Unite. De fapt, în Primul 
Război Mondial, America a exploatat, cu mare abilitate, 
ajutorul dat beligeranţilor aliaţi, dând încă de la începutul 
conflictului multe și gigantice împrumuturi cu dobândă, și 
astfel, după 1916, City a devenit dependent de Wall Street, 
inversând fluxul raportului debit-credit între acești doi 
poli ai economiei planetare. Din 1917, chiar înainte de 
intervenţia corpului expediționar american în Franţa, supre- 
mația mondială americană era instalată. Supremaţie care 
va îngloba foarte repede domeniile culturii, cum ar fi 
influenţa jazzului asupra muzicii de varietăţi și deplasarea 
centrului artelor moderne de la Paris la New York! 
Al Doilea Război Mondial nu a făcut, în cele din urmă, 
decât să dezvolte tendinţa declanșată în timpul celui dintâi, 
sporind dependenţa europeană; intervenţia americană a 
devenit necesară și pentru că aliatul de moment, URSS, 
era, de fapt, inamicul de dinainte și de după război. 

Şi până la urmă, pot fi acceptate criticile meschine formulate 
de nostalgicii europeni faţă de civilizaţia americană? Nu 
este civilizaţia americană fiica risipitoare a civilizaţiei euro- 
pene? În ultimă instanţă, Statele Unite n-au făcut decât să 
radicalizeze elemente existente deja în Europa, duse acolo 
de emigranţi: comedia muzicală și prăjiturile stropite cu 
cremă, opereta vieneză și patiseria de la cafenelele Sacher 
și Mozart. Exagerarea rolului tehnicii venea din Anglia și 
Germania. Vulgaritatea claselor mijlocii se trăgea din Bouvard 
şi Pecuchet, multiplicaţi la scară continentală. Și nu e 
lipsit de importanţă faptul că revolta muncitorească de 1 Mai 
de la Chicago nu face decât să continue tradiţia socialistă 
de pe continent, transportată cu vaporul de cealaltă parte 
a oceanului, deoarece, paradox al istoriei (nu este singurul), 
cea mai mare parte a sărbătorilor muncitorești vin din Statele 
Unite, inima economiei mondiale capitaliste!!! 

Europenii suportă greu bogăţia acestui copil risipitor. Dar 
numai ei sunt de vină. Ei au crezut că pot rezolva pro- 
blemele sociale redutabile create de optimismul nepăsător 
al unei dezvoltări necontrolate, zdrobindu-se reciproc sub 
obuze și bombe pe câmpurile de bătălie și exterminându-se 
apoi în lagăre de concentrare. În acest timp, concurentul 
lor, America, protejată de atacuri prin imensitatea oceanelor, 
profita de război pentru a-și pune în funcţie cele mai 
productive mașini realizate vreodată. Astfel, nu se mai 
poate obiecta împotriva americanizării lumii, doar atât că 
expresia mi se pare falsă. America este de fapt dovada 
europenizării lumii, începută în ziua când un negustor, 
curios și erudit, a reușit să-l convingă pe regele Spaniei că 
acolo, undeva, în Vest, zace, la îndemână, aur, mult aur... 
Cristofor Columb a intuit corect că pentru Occident esenţială 
este bogăția. Dar Vestul, în germană Abeniand, în franceza 
veche coucbant sau ponant, în românește apus și în 
ungurește nyugalt, semnifică în aceste limbi și locul de 
declin, de îmbătrânire, de epuizare... Occidentul este în 
declin sau îl așteaptă gloria finală, alt semn al sfârșitului ? 
În ceea ce mă privește, prefer gloria apoteotică, deoarece 
unii o știu: „Orice imperiu piere”. Titlul acestei cărți de 
Jean-Baptiste Duroselle (este vorba despre /storia relaţiilor 
internaţionale) poartă intuiţia unei istorii desfășurate mereu 
în altă parte, deocamdată fără răspuns... La crepusculul 
vieţii sale, Heidegger scria : „Doar un Dumnezeu ne poate 
salva”; ne rămâne să așteptăm această epifanie... Aștep- 
tarea riscă să fie lungă, foarte lungă. Poate că nu se va 
întâmpla nimic, niciodată, poate că la sfârșit umanitatea 
noastră neolitică va fi înlocuită de noul antropoid, corect 
genetic, cel din postlitic... America a început această 
mutație... Ei și, trăiască mutanțţii! 


CULTURA 179 


17. Interpretaţi afirmaţia lui Franz Boas: „Omul s-a născut liber, 
dar este pretutindeni în lanţurile culturii” (Man îs born free, 
Yet everywbere be is în chains to culture). 

18. Alegeţi una dintre religiile lumii. Documentaţi-vă în legătură 
cu ea. Redactaţi un referat cu tema „Rolul cuvântului în 
religia...”. 

19. Exprimaţi-vă opinia privind legătura dintre religie, familie și 

stat. Comentaţi această relaţie cu referire la un caz particu- 

lar din istoria omenirii: societatea comunistă totalitară din 

România. 

20. Comentaţi următoarea afirmaţie: „Cea mai universală calitate 
este diversitatea” (Montaigne). 

21.Susţineţi cu exemple următoarea afirmaţie : „Oamenii sunt şi 
asemănători, şi diferiţi”. 

22.Comentaţi următorul pasaj tradus din Hofstede er al. (2002, 
p. 29): 


Culturile celor mai bogate țări tind să fie mai degrabă individualiste, 
iar cele din ţările sărace, mai degrabă colectiviste. Acest lucru este 
adevărat și în perspectivă istorică: pe măsură ce țările devin mai 
bogate, tind spre polul individualist al spectrului. Colectivismul 
poate fi văzut ca o formă de adaptare la sărăcie și la resursele 
limitate, iar individualismul - un răspuns la bogăţie și la resurse 
variate. Bogăția le dă oamenilor posibilitatea de a avea grijă de ei 
înșiși, de a se baza pe ei înşişi. Totuşi, oricând este nevoie de un 
echilibru între tendinţele individualiste și cele colectiviste. În socie- 
tăţile colectiviste, indivizii ar putea fi nevoiţi să-și reprime identitatea 
individualistă, ceea ce creează probleme. În societățile individua- 
liste, oamenii s-ar putea simţi singuri și izolați, ar putea dezvolta 
comportamente antisociale sau să se atârne de dorința de a se afilia 
unui grup. 


23.Estimaţi poziţia culturii române pe axa individualism/colec- 
tivism. Încercaţi să vă argumentaţi punctul de vedere. Gân- 
diţi-vă, de pildă, la: relaţiile de familie (familia extinsă), 


OO i 

hora/șezătoarea/apartamentul de bloc, prietenia/amiciţia ; la 


expresii cum ar fi noi și-ai noștri; aveți-vă ca fraţii; a fi în 
rândul lumii; a urma calea bătută ; la proverbe cum ar fi 
Ajută-ţi părinții, că şi ei te ajută; Necuviinţa fiului este ruşinea 
tatălui; Prietenia este cel mai de preț lucru; Sângele apă nu 
se face; Unirea face fericirea etc. 


24. Estimaţi poziţia culturii române pe axa masculinitate/femi- 


nitate. Încercaţi să vă argumentaţi punctul de vedere. Gân- 
diţi-vă, de pildă, la rolurile în cadrul familiei, la expresii de 
tipul: bărbatu-i capul, dar femeia gâtul; în casă la noi cântă 
cocoșul, nu găina; bărbat fără femeie, cal fără frâu; femeie 
fără bărbat, barcă fără cârmă; femeile sunt temelia educaţiei 
în fiecare generație. 


25.Comentaţi următorul pasaj tradus din Hofstede er al. (2002, 


p. 36): 


Ierarhia socială este legată de bunăstare, dar într-o măsură mai mică 
decât individualismul/colectivismul. Cercetările au arătat că, pe 

măsură ce o ţară a devenit mai bogată, distanţa față de putere s-a 
redus. În Situaţii de sărăcie şi de acces limitat la resurse este mai 
ușor de menţinut o distanță mare față de putere. 


26. Estimaţi poziția culturii române privind distanţa față de putere. 


Încercaţi să vă argumentați punctul de vedere urmărind relaţiile 
dintre șefi și subordonați, expresii de tipul: egalitate, dar nu 
pentru căţei; a-și peria şefii. 


27. Încercaţi să estimaţi poziţia culturii române privind gradul de 


acceptare a incertitudinii. Argumentaţi, gândindu-vă, de pildă, 
la atitudinea românilor față de străini/necunoscuţi, atitudinea 
faţă de nou și de schimbare, la sistemul legislativ etc., la 
proverbe ca: Nu da vrabia din mână pe cioara de pe gard; Ce-i 
în mână nu-i minciună; Decât codaş la oraş mai bine-n 
satul tău fruntaş etc. 

28. Încercaţi să estimaţi poziţia culturii române privind orientarea 
temporală. Argumentaţi, având în vedere expresii precum : om 

trăi și-om vedea; mai vedem noi; văzând şi făcând; face 
planul ca țiganul; nu aduce anul ce aduce ceasul etc. sau 
aforisme ca: Prețuiește ce ai azi, căci mâine s-ar putea să 
pierzi. 


29. Având în vedere estimările făcute la exerciţiile anterioare, 


particularizaţi cu situaţia culturii române corelaţiile prezentate 
mai jos: 


Valorile înregistrate de fiecare ţară pentru cele cinci dimensiuni se 
corelează statistic cu o mulţime de alte date despre ţara respectivă. 
De exemplu, distanţa față de putere se corelează cu folosirea 
violenței în relaţiile casnice şi cu diferenţe mari privind veniturile 
locuitorilor din țara respectivă. Individualismul se corelează cu 
bunăstarea naţională (produsul intern brut pe cap de locuitor) și cu 
mobilitatea membrilor diverselor clase sociale, de la o generaţie la 
alta. Masculinitatea se corelează negativ cu acea parte din produsul 
intern brut pe care guvernele ţărilor bogate o alocă pentru susținerea 
dezvoltării Lumii a Treia. Evitarea incertitudinii se asociază cu 
catolicismul şi cu obligaţia legală din țările dezvoltate ca toți cetăţenii 
să aibă buletine de identitate. Orientarea pe termen lung se core- 
lează cu creșterea economică din ultimii 25 de ani, demonstrând că 
succesul economic al țărilor din Asia de Est este rezultatul unei 
orientări accentuate a populaţiei spre viitor prin valorizarea cum- 
Pătării și a perseverenţei (http://feweb.uvt.nl/center/hofstede/ 
page3.htm). 


30.Pe baza experiențelor dumneavoastră (inter)culturale, încer- 


Sl 


cați să explicați modul în care interacţiunea în clasă este 
influențată de: a) dimensiunea individualism/colectivism ; 
b) masculinitate/feminitate ; c) distanță mare/mică faţă de putere ; 
d) grad ridicat/scăzut de evitare a incertitudinii. 

Pe baza experiențelor dumneavoastră (inter)culturale, încercaţi 
să explicaţi modul în care relaţiile de muncă sunt influențate de: 
a) dimensiunea individualism/colectivism ; b) masculinitate/ 
feminitate; c) distanță mare/mică față de putere; d) grad 
ridicat/scăzut de evitare a incertitudinii. 

32. Pe baza experienţelor dumneavoastră Gnter)culturale, încercaţi 

să explicați modul în care relaţiile Și comunicarea în cadrul 
familiei sunt influențate de: a) dimensiunea individualism/ 
colectivism; b) masculinitate/feminitate ; c) distanță mare/ 
mică față de putere; d) grad ridicat/scăzut de evitare a 
incertitudinii. 

33. Alegeţi din lista de termeni dată în continuare trei, pe care 
îi asociaţi cu ideea de imp: organizare, relaxare, stres, 
bani, vacanţă, familie, țigară, muncă, viitor, motivaţie, 
competiție, mâncare, calendar, ceas, mișcare, trecut, obligație. 


a) Ce părere aveţi? Ceilalţi membri ai culturii dumneavoastră 
ar alege aceiași trei termeni? Încercați să explicaţi. 

b) Alcătuiţi un eseu în jurul celor trei termeni aleși, în care să 
vă exprimaţi opinia în legătură cu modul în care percepeţi 
dumneavoastră timpul. 

c) Alegeţi trei termeni pe care în niciun caz nu i-aţi asocia cu 
ideea de zimp. De ce? 

d) Alcătuiţi un eseu în jurul celor trei termeni aleși anterior, 
în care să vă exprimaţi opinia în legătură cu modul în care 
nu percepeți dumneavoastră timpul. 


34.Reacţiile oamenilor în diverse Situaţii sunt indicii ale orien- 
tării lor culturale: colectivism/individualism ; masculinitate/ 
feminitate ; evitarea/tolerarea incertitudinii ; distanță mare/ 
mică faţă de putere; orientare pe termen lung/scurt. Pre- 
zentăm în continuare câteva situații și mai multe tipuri de 
răspuns pentru fiecare. Asociaţi fiecare tip de răspuns cu 
posibila orientare culturală a individului. Explicaţi asocierea 


făcută (exerciţiu tradus și adaptat după Hofstede et a/, 2002, 
PP. 76-82). | 


(i) Sosiţi pe aeroport, într-o țară străină, cu scopul de a 
participa la o întâlnire de afaceri extrem de importantă. 
Sunteţi întâmpinat de o tânără drăguță în jeanşi. Ce gândiţi? 

a) Probabil este secretara omului de afaceri cu care urmează 
să mă întâlnesc. (masculinitate) 

b) Probabil e chiar omul de afaceri cu care urma să mă 
întâlnesc. (feminitate, tolerarea incertitudinii) 

c) E plăcut să fii întâmpinat la aeroport de o persoană 
drăguță. (colectivism) 

d) Cum își permite să vină aşa îmbrăcată pentru a mă 
întâmpina ? (distanță față de putere) 

e) Probabil e o greșeală. E clar că ar trebui să fiu 
întâmpinat de un domn bine îmbrăcat. (zoleranţă scăzută 
față de incertitudine) 


Gi) Sunteţi la o recepție. Staţi de vorbă cu o persoană pe 
care tocmai aţi cunoscut-o. Vine cineva și intră în vorbă 
direct, fără a se prezenta. Ce credeţi? 

a) Probabil e o prietenă apropiată a persoanei cu care 
staţi de vorbă. 

b) E extrem de nepoliticos că a făcut așa ceva. 

c) Interlocutorul dumneavoastră ar trebui să-i spună per- 
soanei să aștepte puţin. 

d) Probabil e o persoană foarte importantă. 

e) Partenerul dumneavoastră de conversaţie ar fi trebuit 
să facă prezentările. 

f) Nimic. 


Gii) Sunteţi primarul unui orășel. O atletă din localitate se întoarce 
mâine de la Jocurile Olimpice, unde s-a clasat pe locul 
patru. Ce faceţi? 

a) Nimic. Locul patru nu înseamnă nimic; doar locul 
întâi contează. 

b) Nimic. Nu e niciun protocol prevăzut pentru astfel de 
situaţii. 

c) Organizaţi o primire grandioasă. Chiar şi simpla par- 
ticipare la Olimpiadă a onorat comunitatea din care a 
plecat. 

d) Organizaţi o primire specială. Nu contează că nu a - (î) La serviciu, toată lumea îi spune șefului pe nume, glumește 
învins, important este că a participat la Olimpiadă. cu el, vorbeşte într-o manieră informală. 
e) Vă consultaţi cu membrii biroului de conducere din (ii) Profesorul face o greșeală. Studenţii își dau seama, dar 
Primărie. nu îndrăznesc să-l corecteze. 
(iii) La un interviu de angajare, aplicantului i se cere să 
(iv) Conduceţi o adunare importantă, la care participă invitați din ai bi IRC ati CEE P i & . Asta 
mai multe țări. În timpul ședinței, un colaborator apropiat ina i i st adie Se de Puia FD fie me Aa i 
A git : j muncă pe care l-a avut în ultimii 20 de ani. 
primește un SMS din care află că băieţelul lui a suferit un A SAE , al 
: a il) SEA î (iv) La un proiect lucrează mai mulți colegi. Fiecare face ce 
grav accident de circulaţie și se află internat în spital. Ce tă SE să : 
fa aa poate şi cât poate. La sfârșit, deși contribuţiile membrilor 
aceţi da Ă A i 
i tii Mitac, Paun colea au | echipei nu au fost egale, toată lumea primește aceeași 
a) Suspendaţi lucrările întâlnirii până a doua zi. Stii ă Ale Dalai 
b) Li permiteți colaboratorului să plece, iar dumneavoastră (v) Doi colegi de serviciu își depun dosarul de promovare. 
rămâneţi în sală pentru a conduce ședința. Primul lucrează de 20 de ani în acel loc, a avut întot- 
c) Teșiţi o clipă din sală împreună cu colaboratorul pentru deauna rezultate meritorii, deși în ultima vreme sunt 
a vorbi cu el și a vedea dacă acesta vrea să plece sau alții mult mai buni decât el. Al doilea este tânăr, lucrează 
să rămână. doar de doi ani la firmă, dar a avut rezultate excelente 
d) Continuaţi ședința, cerându-i colaboratorului să rămână în ultima perioadă. Al doilea este promovat. 
și el. (vi) Patronul unui magazin a încălcat câteva legi minore. 
Inspectorul constată neregulile. Dar pentru că patronul 
(v) Navigând pe internet, găsiți datele de contact ale unei a fost întotdeauna cinstit și nu a deranjat pe nimeni cu 


persoane cu care v-ar interesa să faceţi o afacere. Cum 

procedaţi ? 

a) Îi trimiteţi un e-mail în care îi scrieţi direct („Sunt X şi 
vă propun o colaborare...”; semnaţi cu numele Mic). 

b) Îi trimiteţi un e-mail în care îi scrieţi : „Stimate domnule 
X... Cu cele mai calde sentimente...” și semnaţi cu 
numele întreg. 

C) Îi trimiteţi o scrisoare cu antetul firmei dumneavoastră. 

d) Puneţi secretara să-l contacteze telefonic. 

e) Îi dați telefon chiar dumneavoastră. 


nimic, o discuţie la un pahar de bere rezolvă situația. 
Patronul nu este amendat. 


(vii) O studentă este bolnavă în spital. Tatăl ei merge la 


facultate pentru a vorbi cu profesorii și a le explica de 
ce fiica lui va lipsi de la examen. 


36. Recitiţi precizările de la subcapitolul 5 și particularizaţi ideile 


expuse acolo cu elemente din cultura română. 


37.Recitiţi, în subcapitolul 5, modelul diversităţii culturale propus 


de Kluckhohn și Strodtbeck. Daţi propriile răspunsuri la cele 
cinci teme majore ale umanității. Argumentaţi-vă punctul de 


vedere. 

38.Explicaţi glumele de mai jos făcând apel la conceptul de 
dependență contextuală propus de Edward T. Hall (vezi 
subcapitolul 5). 


35. Încercaţi să determinaţi orientarea culturală a persoanelor 
din situațiile ipotetice prezentate mai jos. Comentaţi. (Exerciţiu 
„tradus și adaptat după FitzGerald, 2003, pp. 230-231.) 

a) De ce și-a schimbat locotenentul Worf culoarea părului? 
Pentru că it was a good day to dye. 
Context: Lt. Worf este un personaj din Star Trek. El face 
parte din societatea extraterestră klingoniană. El repetă 
adeseori un proverb klingonian : J/'s a good day to die (notă: 
lo dye = „a vopsi”; to die = „a muri”; ambele verbe se 
pronunţă identic în limba engleză). 


b) O discuţie între un reprezentant IBM și un producător 
japonez de hardware. Reprezentantul IBM solicită părții 
japoneze 10.000 de subansambluri, făcând precizarea : „Vă 
rugăm, 3 rebuturi la mia de subansambluri !”. Partea japoneză 
a executat comanda și a trimis-o însoţită de următorul 
text: „Noi, poporul japonez, am înţeles cu greu practicile 
voastre de afaceri. Dar ne-am conformat și am produs 
cele treizeci de rebuturi corespunzând celor 10.000 de 
produse livrate. Subansamblurile defecte au fost împachetate 
separat. Sperăm să fiți mulţumiţi”. 


39.Explicaţi gluma de mai jos: 


Naţiunile Unite au organizat un sondaj de opinie în mai 
multe țări ale lumii. Întrebarea pusă a fost: „Vă rugăm să ne 
spuneţi opinia dvs. sinceră în legătură cu posibilele soluții la 
criza de alimente din restul lumii”. Sondajul a fost un eșec. 
De ce? Locuitorii Africii nu au știut ce înseamnă „alimente” ; 
locuitorii din Europa de Est nu au știut ce înseamnă „sinceră” ; 
locuitorii de Europa de Vest nu au știut ce înseamnă „Criză” ; 
locuitorii din China nu au știut ce înseamnă „opinie” ; locuitorii 
din Orientul Mijlociu nu au știut ce înseamnă „soluție” ; locuitorii 
din Statele Unite nu au știut ce înseamnă „restul lumii”. 


40.Realizaţi un referat cu titlul „Diferențe culturale reflectate în 
proverbe” (la alegere, domeniul român-englez, român-francez, 
român-arab etc.). 

41.Documentaţi-vă și realizați un referat cu tema „Cadoul în 
diverse culturi”. 

42. Documentaţi-vă și realizați un referat cu tema „Specificul 
cultural reflectat în bancuri și glume”. 

43. Documentaţi-vă și realizați un referat cu tema „Specificul 

cultural al publicității”. 


44. Citiţi eseul lui Andrei Pleșu Despre bucurie în Est şi Vest. 


a) Realizaţi o sinteză prezentând modul specific în care, în 
opinia autorului, trăiesc românii sentimentul de bucurie, 
comparativ cu locuitorii Occidentului. 

b) Exprimaţi un punct de vedere pe marginea textului citit. 


Despre bucurie în Est și în Vest 
Andrei Pleșu 


Vă mai amintiţi, poate, imagini ale revoluţiei române din 
decembrie 1989, așa cum au apărut ele pe ecranele de 
televiziune din toată lumea. Fusese, s-a spus, prima revoluţie 
„în direct” : un dictator fugea cu elicopterul de pe clădirea 
guvernului, străzile erau pline de tancuri, de soldaţi des- 
cumpăniți şi civili exaltaţi. Se trăgea din toate părţile. 
Euforia nu se putea încă deosebi de teroare, speranţa se 
asocia cu doliul. Ulterior, analiști de toate felurile, din 
România şi din afara ei, au căutat și au găsit argumente 
pentru a relativiza dimensiunea revoluţionară a acelor 
zile. S-au numărat morţii și s-a stabilit că n-au fost destui, 
s-au identificat complicate scenarii conspiraţioniste, s-a 
vorbit de o lovitură de stat comunistă, de o subtilă manevră 
sovietică sau americană, sau sovieto-americană, sau, cum 
altfel, iudeo-masonică. România părea să fi reușit o înşe- 
lătorie de proporţii: organizase ceva care semăna a revoluţie, 
dar care, în realitate, lăsa neatinse structurile dictaturii. 
Era, așadar, marele eșec, excepţia, oaia neagră a Estului 
european. Între timp, suspiciunile s-au mai potolit, oaia a 
devenit comestibilă, a fost invitată să adere la NATO și i 

s-a promis marea pășune europeană. „Evenimentele” din 
decembrie '89 au fost reînvestite cu titlul de „revoluţie”. 
Dar eu nu despre aceste grandioase evoluţii istorice vreau 
să vă vorbesc. Amintirile mele despre revoluția de la 
București sunt mai modeste: ţin de faptul divers, de 
spaime concrete, de detalii mai mult sau mai puţin semni- 
ficative. De pildă, primul strigăt de victorie pe care l-am 
auzit, prima bucurie articulată, atestând schimbarea radicală 
a vremurilor, a venit din partea unei vecine cumsecade, 
fără niciun fel de apetenţe revoluționare. Ea a intrat 
impetuos în curte, trecând, eroic, printre gloanţe și a 
proclamat, în beneficiul întregului cartier: „La magazinul 
din colț se găsesc măsline! Și nu e coadă!”. Am simţit 
imediat aroma viitorului. Am simţit că suntem în pragul 
unei schimbări decisive : de-acum înainte vom avea măsline. 
Și le vom putea cumpăra în orice cantitate, fără măcar să 
stăm la coadă. Din punctul meu de vedere, era o realizare 
suficientă pentru a justifica o revoluţie... 

Bucuria norocoasei mele vecine era, în același timp, un 
ecou al trecutului și o profeție. Era un tip de bucurie pe 
care numai austeritatea economică a unei dictaturi o putea 
explica și care, în scurt timp, urma să dispară. Atingem, 
astfel, o primă treaptă a distincţiei dintre Estul comunist și 
Vestul liber în materie de bucurie : esticul resimțea achiziţia 
măslinelor ca pe o bucurie, în vreme ce vesticul care 
cumpără măsline nu simte nimic. Cu alte cuvinte, ceea ce 
pentru unul e o circumstanţă banală, subînțeleasă, pentru 
celălalt era un eveniment, o șansă electrizantă, o săr- 
bătoare. Pentru estic, „subînţelesul” vesticului era — și este 
încă — o utopie. Observaţia merită oarecare atenţie, pentru 
că, după părerea mea, unul din motivele pentru care Estul 
și Vestul nu se înţeleg uneori este faptul că ele nu se 
„sub-înțeleg”, că au experienţe diferite despre ceea ce 
este, în viaţa zilnică, „de la sine înţeles”. „Normalitatea” 


CULTURA 


Vestului constă într-o lungă listă de „de la sine înţelesuri” 
e de la sine înţeles să găsești de mâncare, să ai căldură în 
casă când afară e frig, să ai, fără întrerupere, curent 
electric, să vină autobuzul la timp, să ai pașaport, să te 
întâlneşti cu cine vrei, să crezi ce vrei, să scrii și să publici 
ce vrei. E de la sine înţeles să înjuri guvernul, să fluieri 
forţele de ordine, să vezi filme din toată lumea, să citești 
orice autor, să porţi sau nu barbă și plete, să faci câţi copii 
vrei, să ai, în genere, drepturi individuale pe care instituţiile 
trebuie să le respecte. Nimic din toate acestea nu era, 
pentru cetățeanul unei țări comuniste, de la sine înţeles. 
De aceea, când din întâmplare sau prin excepție, sau prin 
arbitrara magnanimitate a puterii, unul sau altul din punctele 
listei de mai sus era contrazis de realitate, când aveai 
căldură sau lumină, sau pașaport, sau măsline, când îţi 
apărea o carte sau nu așteptai autobuzul decât o jumătate 
de oră, aveai toate motivele să te bucuri. Improbabilul 
devenea posibil. Minimalul căpăta proporții solemne. 


Bucurii minimale 
A savura din plin bucuriile minimale — iată una din expe- 
rienţele ireductibile ale bucuriei în Răsăritul european 


înainte de 1989. Bucuriile minimale nu trebuie confundate 


cu „bucuriile simple”. Una e să te bucuri de o bucată de 
pâine caldă și de un pahar cu vin, întorcând spatele 
restaurantului sofisticat de peste drum și alta e să te bucuri 
pur și simplu că ai pâine și vin. Aș spune că Vestului îi 
erau accesibile, în mai mare măsură decât nouă, bucuriile 
simple. Noi eram în situația de a ne mulțumi cu bucuriile 
minimale. Regimul totalitar nu ne-a putut lua marile bucurii, 
bucuriile de care orice om are parte, indiferent de con- 
diţiile în care trăiește: bucuria! dragostei, a prieteniei, a 
creativităţii. Dar, obligându-ne să ne concentrăm asupra 
bucuriilor minimale, ne-a văduvit de bucuriile simple. Nu 

luxul ne era interzis, ci firescul, traiul tihnit, noblețea . 
calmă a omenescului. Trebuie să adaug că unul din efectele 
paradoxale ale penuriei era monumentalizarea bucuriilor 
minimale. Bucuria achiziţiei clandestine, a mobilizării 
supraomenești pentru obţinerea unei mese bune ajunsese 
un adevărat sport naţional. Una din formele rezistenţei la 
dictatură era „rezistenţa prin mâncare”. Am sabotat furor-ul 
comunist al austerităţii printr-un efort uriaș, organizat şi 
solidar, al cărui rezultat a fost constituirea unei ample și 
eficiente burse negre a hranei. A procura, laborios, cele 
necesare, a pândi momentul (și locul) distribuţiei fulgu- 
rante a mărfii (a măslinelor, de pildă), a conserva ritualul 
domestic al mesei și al sărbătorilor, a oferi oaspetelui: 
străin un prânz suficient de bun ca el să nu mai înțeleagă 
nimic din discursul despre sărăcie al gazdei — toate acestea 
(plus cozile interminabile și mustind de subversiune) au 
fost forme de rezistență mult mai răspândite decât se 
crede. În România, unde a avea o mașină de scris devenise 
o potenţială infracţiune, n-a existat decât un singur samizdat: 
samizdatul alimentaţiei clandestine. 

Diferenţa dintre cele două jumătăți ale Europei avea, 
pentru fericitul care se întâmpla să călătorească spre Vest, 
inevitabile conotaţii comice. La primele mele contacte cu 
piaţa „capitalistă”, am stârnit perplexitatea multor negustori 
punând întrebări de neînțeles pentru modul lor de viaţă. 
Intram, de pildă, într-o brutărie şi întrebam : „Aveţi pâine?”. 
În prima clipă, cel întrebat amuţea. Glumeam? Eram idiot? 
ÎI luam peste picior? „Bineînţeles că avem pâine! Ce 
altceva credeţi că vindem?” Omul n-avea de unde să știe 
că, în limitele experienței mele, existența pâinii într-o 
brutărie nu era deloc de la sine înțeleasă. Când l-am 
întrebat ce anume din cotidianul occidental îl impresiona 
mai mult, un amic care reuşise să fugă din ţară și se 
stabilise la Paris mi-a răspuns fără să clipească : „Lucrul cel 


mai năucitor e că dacă intri într-o berărie și ceri o bere ţi 
se aduce o bere !”. Lipsa ajunsese, într-un fel, pentru noi, 
la fel de obișnuită ca aerul pe care îl respiram. Şi odată cu 
ea, capacitatea de a ne bucura de aproape nimic. De fapt, 
sfârşisem prin a nu mai percepe catastrofalul lipsei. Îmi 
amintesc că, în februarie 1992, invitat pentru câteva luni 
la Wissenschafiskolleg zu Berlin, am constatat, pe când 
îmi desfăceam bagajele într-un foarte agreabil apartament 
din Grinewald, că nu merge lumina. Era la amiază şi 
mi-am văzut de treabă nestingherit, uitând incidentul. 
După două ore, totul a reintrat, oricum, în normal. La 
București, lumina se întrerupea adeseori, mai ales seara, 
când era nemijlocit necesară. La Berlin însă, întâmplarea a 
provocat o acută criză politică. Pana de electricitate dezor- 
ganizase totul: televiziunile trecuseră pe lângă faliment, 
mamele nu mai putuseră încălzi la timp laptele pentru 
copii, semipreparatele din refrigerator se topiseră, apa 
caldă încetase și așa mai departe. Cât pe-aci să cadă 
guvernul. Bătrânul meu profesor de filosofie din ţară avusese, 
prin urmare, dreptate: „Ai să vezi, spunea el: sfârșitul 
lumii civilizate nu va surveni în urma unei nenorociri de 
proporţii ; totul va porni de la un fleac, de la o comoditate 
curentă, suspendată brusc. Va dispărea, pentru trei zile, 
apa minerală sau hârtia igienică, sau benzina fără plumb. 
Și toţi cei pentru care lucrurile astea fac parte din necesarul 
subînţeles vor sfârşi, dezadaptaţi, în marasm fizic şi psihic. 
Nu marea apocalipsă va fi încheierea, ci o mică apoca- 
lipsă, uşor ridicolă, dar fatală...”. În ajunul unei eventuale 
„mari” apocalipse, Occidentul va fi acela care, cu minunata 
tehnologie de care dispune, cu extraordinarii lui specialiști, 
cu mijloacele sale financiare, va putea salva omenirea. 
Dar dacă ceea ce ne ameninţă este o mică apocalipsă, 
contați pe Europa Centrală și de Est! Vă vom învăţa, 

FI 00 DI DN) al pa Rapid spus, în Vest, interdicţia, ca expresie a unei moralităţi 
unanim acceptate, este legitimă, ceea ce face ca trans- 
gresiunea ei să fie malefică. În Est, interdicţia era nele- 
gitimă, astfel încât transgresiunea ei era un act de curaj 
moral, o formă pură de jubilaţie spirituală. A citi în ascuns 
un mare autor interzis, a avea o viaţă religioasă, a asculta 
„Europa Liberă”, a găzdui prieteni din străinătate, a face 
bancuri pe socoteala guvernului totalitar, a nu declara la 
poliție că ai mașină de scris — erau tot atâtea victorii, tot 
atâtea puncte câștigate împotriva abuzului dictatorial. Bucuriile 
interzise sunt bucurii periculoase. Plăcerea e dublată de 
palpitaţia riscului. Chiar şi anumite bucurii care — în 
condiţii normale — sunt nelegitime, de pildă bucuria de a 
păcăli statul, mergând până la a fura de la stat, dobândeau, 
în contextul comunist, o stranie legitimitate: erau un act 
de sabotaj, un fel de a lua înapoi ceea ce regimul îţi 
confiscase în mod samavolnic de îndată ce venise la 
putere. „Statul” era, în fond, Partidul, adică dușmanul. Mă 
gândesc, uneori, că explozia iresponsabilă a corupţiei în 
unele țări din Europa Răsăriteană de astăzi e supraviețuirea 
inerțială a acestei mentalități, ceea ce, firește, nu scuză 
nimic, chiar dacă poate explica multe... Alături de „pozi- 
tivarea” ideologică a furtului pot menţiona și pozitivarea 
ideologică a viciului. Eram în Polonia, în 1981, când se 
instaurase „starea de urgenţă”. După o anumită oră, era 
interzis să ieși din casă şi să te manifești zgomotos. Vodca 
avea preţuri prohibitive, asta în cazul în care se putea 
găsi. Aflat în atelierul unui pictor, am auzit, deodată, 
dinspre stradă, interjecţiile joviale ale unui chefliu. Gazda 
mea s-a grăbit să observe, pe jumătate în glumă, pe 
jumătate în serios: „A fi beat la ora asta pe străzile Varșoviei 
nu mai este un viciu, ci o formă voioasă de disidență”. 


rapid, tehnica de a trăi cu puţin, de a valorifica Ersatz-ul, 
de a savura nimicul. 


Bucurii negative 
Alături de bucuriile minimale, cetățeanul din Est avea 
parte şi de o sumedenie de bucurii negative. Bucuriile 
minimale sunt euforia strictului necesar. Bucuriile negative 
derivă nu din satisfacția de a avea o experienţă agreabilă, 
ci din aceea de a nu avea o experienţă rea. Bucuriile 
negative se exprimă perfect în sintagma „se putea și mai 
rău”. Ele survin pe fundalul unei așteptări sumbre și derivă 
din neîmplinirea acestei așteptări. Evident, nici vesticului 
nu îi sunt străine asemenea bucurii. Ele sunt, în fond, 
bucurii general umane : bucuria de a nu fi bolnav, bucuria 
de a nu pierde locul de muncă, bucuria de a nu locui cu 
soacra etc. Cum însă „normalitatea” vesticului era diferită 
de a esticului, bucuriile negative ale celui din urmă aveau 
o culoare specifică. Vesticul se bucură că nu păţește nimic 
„anormal”. Esticul se bucura că e scutit de „normalitatea” 
dictaturii : se bucura că din cartea predată unei edituri nu 
i se tăiase prea mult, că nu i se dărâma biserica ori casa, 
că nu fusese turnat la Securitate sau că, deși turnat, nu era 
(încă) penalizat, anchetat sau arestat etc. Vesticul se bucură 
când anomalia răului nu se produce, esticul se bucura 
când se producea „anomalia” binelui. Cu ale cuvinte, 
bucuria negativă a esticului era mai intensă ŞI, ca să spunem 
așa, mai „pozitivă”: bucuria de a scăpa necenzurat sau 
nepedepsit era mai ascuţită și mai „actuală” decât, să 
zicem, bucuria de a fi sănătos care, câtă vreme nu apare 
boala, e, îndeobște, relativ palidă. 


Bucurii interzise 
Să amintim și o a treia categorie de bucurii, resimţite 
diferit în cele două lumi europene: bucuriile interzise. 

consumului ieftin, plăcerea minoră (sau direct trivială), 
bucuriile întâmplătoare și derizorii. 

Nu numai că nu putem avea încă bucuriile voastre, dar 
nici nu suntem pregătiţi, întotdeauna, să le înțelegem. 
Îngăduiţi-mi să dau un exemplu. Ideologia comunistă, 
incapabilă să garanteze un nivel de viață decent (ca să nu 
vorbim de bunăstare) și preocupată mai curând să com- 
promită, prin teroare, bucuria de a trăi, ținea foarte mult 
la tematica fericirii și la ritmica marșului victorios. Cu alte 
cuvinte, bucuria era, în același timp, imposibilă și obli- 
gatorie. Cu atât mai obligatorie cu cât era mai imposibilă. 
Autorii melancolici erau amendaţi drastic, proletarul trebuia 
să creadă într-un viitor luminos, arta trebuia să fie tonică, 
mobilizatoare, euforizantă. Până și tragediile trebuiau să 
fie optimiste. Din când în când, de Ziua Naţională şi la 1 Mai, 
se organizau mari defilări entuziaste, care să exprime 
fericirea generală : elevii zburdau după trasee fixe, muncitorii 
raportau creșteri utopice ale producției, armata își etala 
înzestrarea necesară luptei pentru pace. Alături de spontivi, 
jandarmi și tractoriști, toți „oamenii muncii” trebuiau să 
participe la aceste uriașe manifestări populare, purtând 
lozinci ale biruinţei, steaguri și portrete ale conducătorilor. 
Pentru toată lumea, singurele bucurii reale prilejuite de 
asemenea demonstraţii erau efectele lor „colaterale”: se 
dădea liber de la serviciu și se găseau, brusc, crenvurști și 
bere. În rest, isteria colectivistă, retorica propagandistică, 
scenografia triumfalistă nu făceau decât să intensifice 
marasmul general. În comunism, bucuriile comunitare 
erau abominabile, pentru că erau impuse și mincinoase. 
Prin contrast, viața interioară, valorile individuale, convi- 
vialitatea micului grup de prieteni căpătau o importanţă 
specială. Universul privat era singurul capabil să asigure 
supraviețuirea sufletească și intelectuală. Bucuria se cupla, 
aşadar, mai curând cu concentrarea decât cu expansiunea, 


În căutarea unor bucurii comune 
Am putea spune că bucuria avea, în Est, alt regim temporal 
decât în Vest. Vestului i se potrivește definiţia carteziană a 
bucuriei : „contemplarea unui bine prezenP (Pass. an., UI, 
61, 93). Dar în Est tocmai prezentul, imediatul erau liste 
de conotaţia bucuriei. Singura specie de bucurie asociabilă 
frecvent prezentului era aceea, deja menţionată, a bucuriilor 
negative: un rău anticipat care probabil întârzia să se 
petreacă. Psihologic vorbind, bucuriile negative implică 
însă și ele o suprapunere a timpurilor. Ele se referă la o 
așteptare (așadar, la o proiecţie anticipativă, la un viitor), 
combinată cu o experienţă negativă trecută. Aștepţi ca, 
acum și în viitor, reiterarea — confirmată de trecut — a 


răului să devină prezentă. Te bucuri, prin urmare, că răul 
de care erai sigur nu are loc sau că are loc un bine de care 
te îndoiai. Suntem, cu aceste nuanțe, mai aproape de 
Spinoza decât de Descartes. În Etica sa (II, prop. XVIII, 
schol. II), Spinoza definește bucuria (gaudium) drept 
satisfacția născută din imaginea unui lucru trecut care s-a 
petrecut în ciuda îndoielilor noastre (de cuius eventu 
dubitavimus). În Est, Spinoza continuă să fie valabil. Ne 
bucurăm încă de enorma schimbare survenită în 1989, 
deși nimeni n-a crezut-o posibilă. Și suferim încă de o 
proastă experiență a temporalităţii. Trecutul imediat e 
jalnic, prezentul e dificil, viitorul e incert. Veţi recunoaște 
că, în asemenea condiţii, nu e ușor să-ți păstrezi buna 
dispoziţie... Nu mai avem bucuriile paradoxale, în același 
timp chinuite și exaltante, pe care le provoca universul 
dictatorial, dar nu avem încă nici bucuriile voastre. Ceea 
ce se numește „perioada de tranziţie” este, între altele, o 
perioadă de criză a bucuriei. Suntem expuși fie nostalgiilor 
sterile, fie speranţelor neîntemeiate. Nerăbdarea sincro- 
nizării cu Vestul n-a adus, deocamdată, decât apetitul 

ceea ce nu corespunde cu metabolismul obișnuit al unei 
emoții pozitive. „Bucuria — spunea Sf. Augustin — e expan- 
siunea sufletului (;/fusio anim), în vreme ce tristeţea 
este contracția lui.” Ei bine, comunismul și dictaturile în 
genere reușesc să răstoarne lucrurile. Ele produc bucurii 
ale contracției, ale reducţiei voluntare, ale restricţiei. Exa- 
gerând puţin, aș spune că în regimurile dictatoriale bucuria 
are ceva din metabolismul suferinței: e amară, gâtuită, 
astringentă. Nu întâmplător, jurnalul de detenţie al unui 
mare intelectual evreu din România, Nicu Steinhardt, se 
intitulează Jurnalul fericirii. Un fel de a spune că dezastrul 
pușcăriei nu e incompatibil cu bucuria interioară, dar şi că 
bucuria prizonierului e inevitabil contaminată de atmosfera 
concentraţionară. 

Marcat de astfel de experienţe, esticul nu e pregătit să 
înțeleagă simpatia unanimă existentă, în Vest, pentru miș- 
cările de stradă, pentru marile demonstraţii publice, destinate 
să exprime protestul, solidaritatea sau, pur și simplu, 
bucuria comunitară. Civismul, în această variantă, i se 
pare ușor carnavalesc. Obișnuit cu defilările impuse și 
educat, sub ameninţare, să se abţină de la protestul colectiv, 
est-europeanul nu pricepe cum pot organiza oamenii, de 
bunăvoie, „marșuri de Paști” patronate de emblema lui 
Che Guevara, în loc să petreacă în liniște cu câţiva prieteni, 
și care e miza unor proteste stradale zgomotoase, când 
protestatarii nu riscă nimic și totul e, de fapt, un prilej de 
amuzament, de „socializare” cochetă. Înțelegem, desigur, 
că oamenii au nevoie să se exprime, că vor să se comporte 
responsabil, să-şi demonstreze luciditatea civică, anga- 
jamentul, rostul politic. Dar miza ni se pare mică şi formele 
de manifestare - candid juvenile. În plus, ne tulbură să 
constatăm că sute de mii de oameni se mobilizează, pe tot 
globul, pentru a condamna războiul din Irak, dar că 
împotriva unor dictatori sângeroși de tipul Kim Jong Il, 

Ceaușescu, Saddam Hussein, Gaddafi sau Fidel Castro nu 
s-au născut niciodată mișcări de asemenea anvergură. 
Steven Spielberg declara de curând că cele opt ceasuri 
petrecute cu longevivul dictator cubanez au fost cele mai 
frumoase opt ceasuri din viaţa sa. Iată o bucurie care 
rămâne refuzată est-europenilor. Nu suntem încă pregătiți 
să ne bucurăm de Fidel Castro, să-l invocăm pios pe Mao, 
să ne împrietenim, în numele dreptului internaţional, cu 
guvernul rus, ca și când Cecenia n-ar exista. 
S-ar spune că, în anumite privinţe, noi luăm în glumă ceea 
ce dumneavoastră luaţi în serios și luăm în serios ceea ce 
dumneavoastră luaţi în glumă. Pentru a ajunge la un 
numitor comun, ar trebui ca și dumneavoastră, și noi să 
avem mai mult umor. În ce ne privește, avem oarecare 
antrenament, pentru că, sub dictatură, umorul era adeseori 
o sursă de bucurie compensatoare, o soluţie de supra- 
viețuire. Dar era un umor „de fermentație”, un umor fără 
mare legătură cu veselia. Un fel de a râde în ciuda fun- 
dalului lipsit de orice haz al ideologiei totalitare. Peter 
Berger, un sociolog care trăiește la Boston, dar s-a născut 
la Viena, vorbea, la un moment dat, despre „teribila lipsă 
de umor a ideologiilor revoluţionare din vremea noastră”. 
Nu există dictatori cu umor. Şi singurul fel de a nu te lăsa 
prostit de prostia sumbră, crudă a „revoluţionarilor de 
profesie” este tocmai umorul. Ceea ce avem însă de învăţat 
acum este umorul destins, solar, al oamenilor liberi, un 
umor a cărui motivaţie nu e, în primul rând, defensiva 
neputincioasă, ci o sănătoasă bună dispoziţie. 

Unificarea europeană va însemna, între altele, și o unificare 
a bucuriilor noastre, o armonizare a experienţei bucuriei 
din Est cu experienţa bucuriei din Vest. Vom învăţa să ne 
bucurăm de aceleași lucruri şi, mai ales, vom învăţa să ne 
bucurăm unii de alţii. Trebuie să știți că, înainte de 1989, 
am admirat fără invidie stilul de viaţă apusean. „Fericirea 

altora — spune undeva Balzac — poate fi o sursă de bucurie 
pentru cei care nu pot fi fericiţi.” Chiar și acum, noi ne 
bucurăm mai mult de dumneavoastră decât vă bucuraţi 
dumneavoastră de noi... Cred, totuși, că avem o temelie 
comună pentru a reconstrui o bucurie împărtășită de 
ambele tabere. Avem de refăcut unitatea europeană, pe 
care dezastrul celui de-al Doilea Război Mondial a surpat-o. 
Avem de înălțat o casă în care să conviețuim după marele 
incendiu de la Yalta. Iar reconstrucția, oricât de grea, e 
una din cele mai mari bucurii ale omului. Asta spune, în 
orice caz, o scurtă poveste hassidică, reprodusă de Martin 
Buber: „Cel care se bucură cu adevărat e asemenea unuia 
căruia i-a ars casa şi care, lovit de necaz în adâncul 
inimii, începe să construiască, totuși, O casă nouă. Și 
Pentru fiecare cărămidă nou-așezată, inima lui se umple 
de bucurie. 


(Conferinţă ţinută la deschiderea 
Festivalului internaţional de la Salzburg, 
25 iulie 2003; text apărut în Dilema, nr. 540) 


.Explicaţi următoarea glumă interculturală : 


Care este diferența dintre Rai și Iad? În Rai, poliţia este 
britanică, chelnerii sunt francezi, mecanismele — nemţești, 
amanţii — italieni și totul e organizat ca în Elveţia. În Iad, 
chelnerii sunt britanici, mecanicii — francezi, amanţii — elveţieni, 
poliția — germană și totul e organizat de italieni. 


III. STILURI CULTURALE 
DE COMUNICARE 


Între cultură! și comunicare? există relaţii și condiţionări 
complexe. Cultura este un set de patternuri ce organizează viaţa 
socială și un ansamblu de constructe cognitive în baza cărora 
membrii unei comunităţi tranzacţionează semnificaţii în procesul 
comunicării. Ca ansamblu al modurilor de viaţă, al credințelor, 
mentalităților și valorilor unei societăţi, cultura modelează toate 
formele de comunicare dintre membrii comunităţii; în același 
timp, formele specifice de comunicare din cadrul unei societăți 
determină felul în care indivizii conceptualizează realitatea. Pe de 
o parte, lumea reală impune discursului limite de expresie și 
conţinut; pe de altă parte, limba configurează lumea și ghidează 
înţelegerea ei. Prin această intercondiţionare, realitatea se constituie 
la intersecţia dintre lumea faptic-obiectivă și lumea construită 
prin discurs subiectiv. Gândurile, credințele, ideile, emoțiile 
individului, construite în dialog cu ceilalți membri ai societăţii, 
sunt exteriorizate prin limbă. Formele lexicale, gramaticale și 
retorice pe care le vehiculează limba sunt internalizate ca realitate 
reconstruită — forme de socializare, roluri sociale, expectaţii 
sociale —, într-un cuvânt, ca forme culturale de cunoaștere. În 
continuumul realității obiective limba operează decupaje motivate 
cultural, iar discursul creează o realitate subiectivă a culturii care 


1. Pentru detalii privind conceptul de cuitură, vezi capitolul II. 
2. Pentru detalii privind conceptul de comunicare, vezi capitolul I. 

îl produce. Deci relaţia dintre limbă și cultură este tautologică: 
„Cultura este comunicare, iar comunicarea este cultură” (Hall, 
1959). Altfel spus, comunicăm așa cum ne programează cultura, 
cultura ne programează să comunicăm așa cum comunicăm, 
comunicăm așa cum comunicăm: „Fiinţa umană trăiește în plasa 
de semnificaţii ţesută de ea însăși” (vezi Terzea-Ofrim, 2002, p. 16). 
Pentru cercețător, limba este o cale de acces spre cultură, iar 
cultura oferă motivații pentru alegerile comunicativel. 

În concluzie, cultura este un filtru pentru opţiunile comu- 
nicative de care dispun membrii unei comunități lingvistice. 
„Comunicarea este unică în cadrul fiecărei culturi, dar, în același 
timp, există asemănări şi deosebiri sistematice între culturi” 
(Gudykunst, 2003). De aceea se vorbește despre stiluri comu- 
nicative determinate cultural ; pe scurt, discurs (ancorat) cultura]: 


Definim discursul cultural ca un sistem complex de expresie, de 
termeni, teme, forme și semnificaţiile lor pe care oamenii le folosesc 
în diverse ocazii pentru a-și configura și organiza viaţa socială. 
Folosim termenul cultural având în vedere credințele și valorile pe 
care oamenii le împărtășesc în viaţa publică pentru a-și defini 
identitatea și apartenenţa ; folosim termenul discurs cu accepţia lui 
pragmatică de practici de expresie ocurente în situaţii sociale specifice : 
prin termeni şi teme ne referim la cuvintele propriu-zise, enunţurile 
şi imaginile (verbale și nonverbale) pe care le folosesc oamenii, 
precum și la domeniile de semnificaţii pe care acestea le pun în joc; 
prin forme înțelegem mijloace de expresie recunoscute de societate, 
de la acte independente, cum sunt solicitările, la secvenţe complete 
de acte, cum sunt ritualurile ; prin semnificaţii înțelegem concepte 


1. Mircea Vulcănescu (1991, p. 95) își fundamenta cercetarea privind 
„Dimensiunea românească a existenţei” tocmai pe relaţia dintre 
limbă și cultură: „Materialul pe care se poate sprijini o astfel de 
cercetare ne poate fi dat mai ales [...] de configuraţia limbii şi de 
structura simbolurilor expresive cu circulaţie generală în poporul 
românesc, altfel zis, de calapoadele de gând pe care s-au croit 

cuvintele”. 

de bază și premise despre a fi, a acţiona, a relaţiona, a simţi, a locui, 
recunoscute de oameni ca parte a vieţii lor cotidiene. Fiind un 
construct complex, [cercetarea] discursullui] cultural își îndreaptă 
atenţia spre resursele specifice pe care le folosesc oamenii pentru 
a construi semnificaţii, explicitând sistemul expresiv din care fac 
parte aceste resurse (Carbaugh, Wolf, 1999, p. 24). 


Stilurile culturale de comunicare sunt locul în care limba şi 
cultura se întâlnesc. Acestea sunt cercetate, prin relativizarea 
perspectivelor, în cadrul studiilor de comunicare (mono)yculturală 
(engl. lmonolcultural communication), comunicare transculturală 
(engl. cross-cultural communication), comunicare interculturală 
(engl. intercultural communication). Domeniul comunicării 
(mono)culturale cercetează specificul comunicării în cadrul unei 
culturi date, specificul formelor de comunicare ancorate într-o 
anumită cultură (de exemplu, stilul de comunicare specific 
culturii române - vezi capitolul V). Domeniul comunicării trans- 
culturale cercetează comparativ stilurile comunicative din două 
sau mai multe culturi (de exemplu, stilul de comunicare american 
comparativ cu cel japonez, cel japonez comparativ cu cel chinez, 
cel francez comparativ cu cel german - vezi referiri în acest 
capitol, înfra). Domeniul comunicării interculturale studiază 
modul particular în care comunică indivizi proveniţi din culturi 
diferite, într-o situaţie de comunicare față în faţă, precum și 
rezultatele interacțiunii lor (vezi referiri în acest capitol, înfrâ). 
Integrarea celor trei domenii într-o perspectivă unitară și coerentă 
conduce la o mai bună cunoaştere și înţelegere a asemănărilor 
și deosebirilor privind relaţiile complexe dintre limbă și cultură, 
în diverse situaţii de comunicare, conducând la importante 
predicții teoretice și practice. 

1. Relativismul 


Studiile de comunicare (mono)yculturală, transculturală, inter- 
culturală stau sub semnul relativismului: al relativismului lingvistic 
şi al relativismului funcţional. 


1.1. Relativismul lingvistic 


Relativismul lingvistic, cunoscut și sub numele de „determinism 
lingvistic” sau ipoteza „Whorf-Sapir”, explică diferenţele dintre 
limbi prin diferenţe între formele de cunoaștere ale membrilor 
unei comunități date, iar diferenţele dintre realitățile subiective 
ale unei comunități prin diferenţele de limbă: 


Oamenii nu trăiesc doar în lumea obiectivă, în lumea activităţii 
sociale, ci sunt în egală măsură și prizonierii limbii pe care o 
vorbesc, care este mediul de expresie al societății în care trăiesc [...]. 
De fapt, „lumea reală” este în mare măsură constituită, în mod 
inconștient, din obișnuințele de limbaj ale grupurilor (Sapir, 1921, 
apud Terzea-Ofrim, 2002, p. 23). 


Teoria postulează existenţa unei relații sistematice între gândire 
şi limbă : între modul în care vorbitorii înțeleg (percep, concep- 
tualizează) realitatea și categoriile (lexico-)gramaticale ale unei 
limbi. 


Disecăm natura pe liniile trasate de limba noastră maternă. Categoriile 
și tipurile pe care le izolăm din lumea fenomenelor nu le găsim 
acolo pentru că sar, pur și simplu, în ochi oricărui observator ; 
dimpotrivă, lumea se prezintă într-un flux caleidoscopic de impresii 
pe care mintea noastră trebuie să le organizeze — iar sarcina revine 
sistemelor lingvistice din mintea noastră. Tăiem lumea în bucăţi, o 
organizăm în concepte și atribuim semnificații așa cum atribuim în 
special pentru că suntem parte a acestui contract care prevede să o 

organizăm în acest mod — un contract la care participă întreaga 
comunitate de vorbitori și care este codificat în patternurile limbii. 
Când privesc universul, nu toți observatorii sunt călăuziți de aceleași 
evidențe fizice, decât dacă fundalurile lor lingvistice sunt similare 
sau dacă pot fi cumva calibrate (Whorf, 1956, pp. 213-214). 


Fiinţele umane nu trăiesc doar în lumea obiectivă sau doar în lumea 
activităţii sociale cum este ea înţeleasă în mod curent, dar depind 
foarte mult de limba particulară care a devenit mediul de expresie 
al societăţii lor. Este pur și simplu o iluzie să credem că oamenii se 
adaptează realităţii în absenţa folosirii limbii sau că limba este doar 
un mijloc accidental folosit pentru rezolvarea problemelor de comu- 
nicare și reflecţie. Esenţa problemei constă în faptul că „lumea 
reală” se clădește, în mare parte în mod inconștient, pe obiceiurile 
lingvistice ale grupului. Nu există două limbi suficient de ase- 
mănătoare pentru a putea considera că ele reprezintă aceeași realitate 
socială. Lumile locuite de diverse societăți sunt lumi diferite, nu doar 
aceeași lume pe care cineva a pus etichete diferite... Vedem, auzim 
și trăim experienţele într-un anumit mod pentru că obişnuinţele 
lingvistice ale comunităţii din care facem parte ne creează predispoziția 
de a face anumite alegeri și interpretări (Sapir, 1949, p. 69). 


1.2. Relativismul funcțional (Halliday, 1973) 


Relativismul funcţional pleacă de la premisa că formele specifice 
pe care le vehiculează o limbă dată sunt determinate de uz, 
adică de nevoile sociale și personale ale utilizatorilor, exprimând 
în același timp modul în care oamenii concep și percep socie- 
tatea în care trăiesc. Formele lingvistice codifică o reprezentare 
a lumii aparținând unei societăţi determinate, cu toate elementele 
ei specifice. Și cum societăţile se constituie din medii diverse 
sub aspect istoric, geografic, al valorilor, credințelor, obiceiuri- 
lor etc., limbile sunt diferite. Teoria postulează o relaţie sistematică 
între nevoile de comunicare în cadrul societăţii și limbă, influențând 
gândirea ca urmare a cristalizării acestor relații sistematice în 
forme de comunicare constante, recurente. 

1.3. Universalismul 


O modalitate opusă de interpretare a relaţiei dintre limbă și 
cultură este universalismul, care stipulează existența unor primitive 
semantice universale, combinate cu dotarea genetică a individului, 
care se naște cu „facultatea limbii”. În felul acesta se accentuează 
asemănările dintre limbi, nu diferenţele dintre ele (vezi, printre 
alţii, Chomsky, 1985; Pinker, 1994). 

Şi totuși, cele două teorii aparent opuse devin compatibile 
dacă „distingem între nivelul atomic și nivelul molecular al 
reprezentărilor semantice”. La nivel atomic se poate vorbi de 
reprezentări semantice în termenii unor primitive semantice, în 
timp ce la nivel molecular (la nivelul combinării „atomilor”) 
rezultă combinaţii specifice unei limbi date, având efecte concep- 
tuale specifice asupra utilizatorilor (Gudykunst, 2003, p. 56). 

Concluzii. Înglobând la nivel atomic universalismul, relativismul 
(cel lingvistic și cel funcţional) stipulează: (i) existența unor 
diferenţe între limbi, rezultate din corelaţii sistematice între 
limbă, gândire, uz social; și (ii) egalitarismul, adică egalitatea 
tuturor limbilor, în condiţiile în care acestea servesc scopurile 
unei culturi determinate și nevoile de comunicare ale membrilor 
unei societăți anume. 


2. Diferențe comunicative induse cultural 


Pentru a înţelege felul în care oamenii folosesc limba, trebuie să 
înţelegem felul în care limba este modelată și construită de 
cultură (Philipsen, apud Gudykunst, 2003, p. 57). Diferenţele 
comunicative induse cultural se plasează la două niveluri aflate 
în interacțiune: lingvistic (diferenţe lexico-semantice și grama- 
ticale) şi discursiv (scripturi culturale, practici discursive, structura 
interacțiunii verbale, relaţiile interpersonale și instituționale din 

cadrul societăţii, relaţia dintre elementele verbale și cele non- 
verbale în cadrul comunicării). 


2.1. Nivelul lingvistic 


Discursul se construiește la intersecţia decupajelor pe care structurile 
lexico-gramaticale ale unei limbi date le operează în lumea 
reală. 


Semnificaţiile.cuvintelor sunt fapte sociale, care nu pot fi schimbate 
de indivizi, indiferent de proeminenţa lor socială (Wierzbicka, 
2006a, p. 18). 


În continuumul realităţii, limba, prin intermediul cuvintelor 
și al structurilor lingvistice, operează decupaje împărtășite și 
validate cultural. Pe de o parte, cunoașterea lumii, modul în care 
indivizii se raportează la realitate se corelează, în planul limbii, 
cu interacţiunile dintre lexic, semantică și gramatică ; pe de altă 
parte, fenomenele lingvistice sunt urme ale unor procese cognitive 
determinate cultural. Există deci o interdependenţă între repre- 
zentările cognitive și reprezentările lingvistice: „There is no 
meaning nor existence to universe apart from the cognitive map, 
and this map is recoverable from the structures of language” 
(Givân, 1979, p. 351). 


2.1.1. Lexicul 


Cuvintele nu numesc realități universale, ci realități construite 
cultural pe baza unor percepții sociale determinate, conven- 
ționale. Vocabularul fiecărei limbi reflectă experienţele particulare 
ale unei comunităţi date („Vocabulary is a very sensitive index of 
the culture of the people” — Sapir, 1949, p. 27). Realitatea, ca 
fapt obiectiv și continuu, există ; diferă doar modul în care, prin 


? 

intermediul limbii, diverse comunităţi o segmentează în unităţi 


discrete. Factorii care influențează decupajele lumii sunt de 
natură geografică, istorică, socială. 

Realităţile culturale pe care le numesc cuvintele sunt determinate 
de spațiul geografic în care comunitatea respectivă trăiește, de 
istoria sa, de practicile sociale. De exemplu, conceptul de vară 
are reprezentări diferite în diverse spaţii geografice — la poli, în 
zonele temperate și la ecuator —, ca și zăpadă, soare, cald sau 
Jrig; sintagma strămoşii noștri își asociază reprezentări, atitudini 
și valori diferite în cultura română, în cea britanică, în cea rusă 
sau in cea americană; conceptul viteza legală pe. autostradă 
depinde de convențiile sociale specifice unei societăţi date : este 
de 110 km/h în Finlanda, 120 km/h în Suedia, 130 km/h în Italia 
și România, nelimitată în Germania ; în diverse momente istorice, 
sintagma vecinii de la Nord ai țării noastre a avut referenți 
diferiţi — Polonia, Uniunea Sovietică, Ucraina ; cuvântul rugăciune 
își asociază practici și semnificaţii diferite în religia creştină, în 
cea iudaică, în cea musulmană. 

Zonele de semnificaţie admit partiţii diferite de la o limbă- 
-cultură la alta. De pildă, faptul că în limba eschimoșilor există 
aproximativ 60 de termeni pentru zăpadă, doar doi-trei în 
limbile europene și nici unul în culturile africane reflectă un 
mod diferit de viaţă, de conceptualizare a realității, semnalează 
elementele relevante legate de construirea şi perceperea realită- 
ţii în cultura respectivă (ipoteza determinismului lingvistic — 
B. Whorf); cu toate acestea, experimentele au demonstrat că și un 
locuitor de la ecuator poate percepe fenomenul zăpadă, îl 
descrie în manieră similară cu un eschimos, dar îl interiorizează 
diferit. Limba unui trib din Brazilia (piraha) conţine doar trei 


a e cuie II Ea 

1. Acest exemplu clasic a fost intens dezbătut: s-a invocat, de pildă, 
faptul că în realitate există un număr mult mai mic de termeni 
(trei-patru), iar inventarul numeros ar fi rezultat din punerea laolaltă 
a cuvintelor unor limbi diferite, căci sub numele generic „limba 
eschimoșilor” s-ar identifica mai multe idiomuri înrudite. 

'cuvinte-numeral (unu, doi, mulţi), iar cercetările au demonstrat 


că oamenilor din acest trib le lipseşte chiar și abilitatea de a 
număra de la trei în sus; dar ei nu au nevoie nici de cuvintele 
corespunzătoare celorlalte numere, nici de abilitatea respectivă, 
dată fiind viaţa lor de vânători nomazi, care nu au nevoie să 
numere nimic. Cuvântul românesc nepot desemnează simultan 
două realităţi: „copilul copilului meu” și „copilul fratelui meu/ 
surorii mele”, redate în engleză, de pildă, prin lexeme diferite: 
grandson, respectiv nepbew, iar în aromână există doi termeni 
diferiți pentru uncbi (lăle- unchi; tâta măre- unchiul cel mai în 
vârstă din partea tatălui) sau pentru mătușă (tetă — mătușă; 
mâma mâre — mătușa cea mai în vârstă din partea tatălui), în 
timp ce un termen special, bagianac, desemnează rudenia stabilită 
între soții a două verişoare primare. Gradele de rudenie există ca 
atare în limbile respective, deși, pentru denumirea lor, vorbitorii 
recurg în mod diferit la cuvinte și realizează decupaje diferite în 
continuumul realităţii. Cuvântul câine, în limba chineză, acoperă 
o realitate suplimentară pe care nu o desemnează în culturile 
occidentale, și anume, aceca de „hrană” ; cu toate acestea, indivizi 
din culturile europene au trăit experienţa acestei realități cul- 
turale și pot înțelege încărcătura semantică suplimentară a ter- 
menului, chiar dacă nu este proprie culturii din care provin. 
Semnificaţia „conform cu normele esteticii” este redată în română 
prin cuvinte ca superb, frumos, drăguţ, mişto, în engleză prin 
superb, beautiful, nice, pretty, bandsome, cute, în franceză prin 
cuvinte ca superbe, beau, jolie etc.; în cadrul fiecărei limbi 
(română/engleză/franceză), seriile se organizează într-un mod 
particular, punând în evidenţă diferențe graduale între termeni 
(superb — grad maxim, drăguţ — grad mic), diferențe privind 
capacităţile de combinare cu alte cuvinte (pretty womam/bandsome 
man), diferenţe de repartiție stilistică (frumos — standard, mişto — 
argotic). 

Pentru denumirea aceleiași realități, limbile pot folosi sintagme în 
a căror structură intră cuvinte cu semnificații diferite: rom. struguri 

negri, engl. red grapes; rom. roșu de invidie, fr. jaune d'envie, 


engl. green with envy, it. rosso per l'invidia. Expresiile idiomatice 


conservă, fosilizate, elemente de cultură: rom. /a o aruncătură 
de băj, engl. at a stone's tbrow; rom. a fi în pielea altuia, engl. 
to be în one's shoes. 

Cuvinte corespondente pot desemna realități diferite: rom. 
purpuriu („roșu, de culoarea purpurei”), engl. purple („vânăt, 
vineţiu”) ; rom. (om) inteligent poate însemna într-o cultură „(om) 
care gândește repede și are abilitatea de a se exprima bine” sau 
„(om) care vorbește numai după ce a cumpănit cu griiă răspunsul 
și este sigur de competenţa sa în domeniu”. Asociaţiile mentale 
dintre cuvinte şi lucruri sunt diferite de la o cultură la alta: 
dracul este negru în cultura română, dar roșu în culturile occi- 
dentale ; substantivul vacă, pentru indieni, se asociază cu semnificația 
„animal sacru”, pe care în culturile occidentale nu o are. 

Există cuvinte a căror semnificație culturală diferă de cea literală, 
de dicționar. De exemplu, în culturile arabe — în contexte de 
tipul: Când primiţi la magazin această piesă de maşină ?/Mâine, 
mâine semnifică „Nu știu/Niciodată”, într-o formă politicoasă, 
indirectă de răspuns. 

Metafore ale limbajului comun -— catahreze — reflectă concep- 
tualizări diferite ale realității: rom. /a poalele muntelui, engl. at 
tbe bill's foot; rom. bou („om prost”), engl. ox („om harnic, 
muncitor”). 

Implicaţiile semantice ale cuvintelor diferă de la o limbă la 
alta. De exemplu, în română, a decide presupune pur și simplu 
„a formula o rezoluţie” (Comisia a decis. ..), în timp ce, în engleză, 
to decide implică existenţa „unui proces controversat, a unei dispute 
la capătul căreia s-a ajuns la o concluzie” ; a face un compromis 
are doar implicaţii pozitive în Marea Britanie și Irlanda (înţelegere 
din care ambele părți au ceva de câștigat”), în America de Nord 
poate avea uneori — în situaţii competitive extreme — și implicaţii 
negative („ambele părţi au pierdut ceva”), iar în România are o 
conotaţie preponderent negativă („a face o concesie”), dată de 
contaminarea cu sensul verbului 4(se) compromite şi al adjectivului 


STILURI CULTURALE DE COMUNICARE 209 


participial corespunzător, compromis. Cuvântul business are o 
conotaţie pozitivă în culturile de limbă engleză, dar echivalentul 
său românesc afacere a avut o conotaţie ideologică negativă în 
societatea comunistă, ca și capitalism, profit, concurență ; indi- 
vidualist poate avea o conotaţie pozitivă în unele culturi, „pe 
picioarele lui, capabil să-și ia viaţa pe cont propriu”, în altele, o 
conotație negativă, apropiată de „egoist”. Mai mult chiar, sub 
presiunea ideologiei, anumite cuvinte pot deveni la un moment 
dat „politic corecte/incorecte” : persoane cu dizabilități fizice sau 
psibicebandicapat(Statele Unite), tovarăş/domn (România, perioada 
comunistă). 

Uzul unor sintagme/cuvinte este restricționat de convenţii 
socioculturale : dacă în cultura română sunt acceptate sintagme 
ca doamna Emilia, domnișoara Maria, domnul Florin, această 
asociere pare ciudată locuitorilor din Europa de Vest, așa cum 
folosirea ca apelative, în culturile de limbă engleză, a termenilor 
Mister (în loc de Si) şi Misses (în loc de Madam) este agresivă, 
vulgară ; în cultura spaniolă, numele de familie este folosit în 
comunicarea interpersonală de interlocutori între care gradul de 
intimitate este relativ mic, în timp ce, în cultura română, folosirea 
numelui de familie (neînsoţit de apelativul Jomm/doamnă/domni- 
șoară) este impropriu și apare doar emfatic pentru marcarea 
solidarităţii de grup sau, în presă, ca expresie a unei perspective 
obiective asupra evenimentelor. 

În ciuda unor echivalenţe de traducere dintr-o limbă în alta, 
cuvintele/sintagmele pot reflecta practici discursive, constructe 
culturale și relaţii sociale diferite. De pildă, engl. give a talk 
presupune un discurs public informal frecvent în culturile anglo- 
-saxone, spre deosebire de cultura franceză, unde fâire une 
communication, faire un exposă presupune o comunicare, o 
expunere formală. În lumea anglo-saxonă, conceptul exprimat 
prin termenul communication este extrem de important, având 
ca echivalent în cultura rusă conceptul obscenie, o formă de 
comunicare interpersonală presupunând „a fi împreună și a 
vorbi” cu alte persoane. În culturile anglo-saxone se face distincţie 


bi 

între answers și replies, inexistentă în limbile europene. Conceptel 


desemnate prin fr. demande, germ. Bitte, rus. pros'ba nu au. 
echivalent în engleză, termenul cel mai apropiat ca sens, deși. 


oficial și folosit doar în anumite situaţii, fiind request (apud 
Wierzbicka, 2006a). Practicile discursive evocate prin acești 
termeni îşi au rădăcinile în ideologia societăţilor respective, 
Alteori, termenii se corelează cu practici sociale. Astfel, în cultura 
americană, puternic individualistă, termenul friend (rom. prieten) 
se definește prin: absenţa unor comportamente formale sau 
ritualizate, a unor norme de comportament sau obligaţii ; importanța 
asemănării cu celălalt; afecțiune, încredere, sprijin, onestitate, 
loialitate. În alte culturi, colectiviste, prietenia impune obligații 
şi responsabilităţi. În același timp, cultura americană face distincţie 
între un comportament prietenos (apropiat, sincer) de care 
oamenii dau dovadă din primele momente ale interacțiunii cu 
un străin și prietenia adevărată, rară, nu foarte intensă și în 
general de scurtă durată. Prietenia, în general, este asociată în 
cultura americană cu popularitatea, cu succesul social. De altfel, 
există foarte mulți determinanţi adjectivali folosiţi pe lângă 
substantivul friend pentru a reflecta mai exact tipul relaţiei: 
casual friend, close friend, best friend, good friend, true friend, 
real friend. Termenul echivalent din cultura germană, Freund, 
se folosește restrictiv, aplicându-se doar prietenilor apropiaţi 
(engl. close friend). 

Mai mult decât o diferenţă de semnificaţie latentă și partiție 
în continuumul realității, cuvintele poartă și încărcătura viziunii 
despre lume a unui grup etnic. În culturile occidentale, de pildă, 
prietenia este văzută ca o „chimie” a personalităților, definibilă 
ca „atracție mutuală, atașament, simpatie” ; în culturile budiste, 
relaţiile își au rădăcinile în ciclurile vieților succesive și sunt 
supuse unor cauze complexe neînţelese de individ, numite yuan, 
care determină construirea relaţiilor, tipul și profunzimea lor. 

Unele cuvinte sunt aproape intraductibile, desemnând realități 
culturale ce nu au corespondent într-o altă cultură: engl. self- 
-assertion, privacy, rom. dor. 

2.1.2. Gramatica 


Mai mult decât simpla variaţie tipologică, structurile gramaticale 
specifice unei limbi reflectă moduri diferite de raportare la 


“ realitate. 


„„„cei care utilizează [limbi cu] o gramatică semnificativ diferită sunt 
ghidaţi de gramatica pe care o folosesc să observe și să evalueze în 
mod diferit obiectele externe ale unui act de observare și deci nu 
sunt echivalenți ca observatori, ajungând prin aceasta la viziuni 
diferite asupra lumii (Wierzbicka, 2006a, p. 87). 


Astfel, unele limbi nu marchează genul substantivului (de 
exemplu, limba engleză), în timp ce în altele există trei genuri 
gramaticalizate - masculin, feminin, neutru (ca în germană, 
franceză, română, de pildă) — sau reflectând concepţii ancestrale 
privind forţele binelui și forțele răului!. O entitate poate fi 
conceptualizată ca numărabilă sau nenumărabilă (rom. pâine, 
pâini, engl. bread), desemnată prin singular sau plural (rom. 
mazăre, engl. peas; rom. fasole, engl. beans; rom. mulţi bani, 
engl. mucb money). Referirea la inanimate se face printr-un 
pronume special în engleză (4, dar printr-un pronume comun 
animatelor și inanimatelor în limbile romanice (rom. e], ea /fr. îl, 
elle / it. lui, lei / sp. ello, ella). Sistemul gramatical al politeţii se 
materializează prin desemnarea interlocutorului printr-un singur 
pronume în engleză — you —, prin două în franceză — fu, vous —, 
prin trei în română — tu, dumneata, dumneavoastră —, în funcţie 
de relația de deferenţă dintre interlocutori, prin mai mulţi termeni 
în japoneză, în funcţie de statutul social, rangul, sexul, vârsta 
interlocutorului: omae, kimi, ariate, kisama, anata-sama etc. î 


1. Titlul unei cărți scrise de George Lakoff este Women, Fire, and 
Dangerous Things: Wbat Categories Reaveal About tbe Mind (1987) — 
titlul cărţii ilustrează principiul în baza căruia substantivele dintr-o 
limbă africană sunt încadrate în genul feminin: toate substantivele 
referitoare la femei, la foc şi la lucruri periculoase. 

referirea reverențioasă la interlocutor se face prin utilizarea unej | 


forme de persoana a II-a în română (dumneata, dumneavoastră), 


dar printr-o formă pronominală de persoana a III-a în italiană 


(led). Continuumul temporal este segmentat diferit de la o limbă 
la alta, prin formele verbale (prezenţa în engleză/absenţa. în 
română a timpului present perfect; prezenţa în engleză/absenţa 
în română a aspectului continuu gramaticalizat etc.) sau prin 
reguli de concordanţă a timpurilor în vorbirea indirectă — absente 
în română, prezente și bine formalizate în engleză sau franceză. 
În majoritatea limbilor europene, timpul este văzut ca o linie, 
presupunând o succesiune de momente : trecut, prezent și viitor; 
în cultura amerindienilor hopi, timpul este conceptualizat ciclic, 
nu liniar, ca o entitate difuză, în interiorul căreia acţionează 
categoria intensității, inexistentă în limbi precum engleza, franceza, 
rusa etc. În limba civilizaţiei zulu există două timpuri trecute: 
trecutul care nu are efect în prezent şi trecutul care are efect în 
prezent. Frecvența structurilor sintactice cu diateza pasivă din 
limba rusă a fost pusă în legătură cu o atitudine culturală 
pasiv-contemplativă a individului în lume, în timp ce preferința 
pentru structurile active din culturile anglo-saxone este asociată 
cu atitudini active, cu o filosofie a lui zo act. În dialectul mandarin 
nu există condițional, deoarece oamenii din Orient evită în 
general dezbaterea, speculația, orientându-se în special spre 
aplicaţii practice. 


2.2. Nivelul discursiv 


Proiecţia sistemului abstract al limbii în planul vorbirii, al inter- 
acțiunii într-un context determinat, pune în evidenţă diferenţe 
de natură discursivă între limbi. 

2.2.1. Scripturile culturale 


Procesul comunicării are subiacente scripturi culturale, pe care 
„le activează și le evocă secvențial. Scripturile culturale reprezintă 
“un ansamblu de norme care organizează interacţiunile verbale, 


conferindu-le semnificaţie. Ele includ elemente de Compor- 
tament social, de gândire, de comunicare verbală și nonverbală 
(Hymes, 1968; Gumperz și Hymes, 1986/1972; Shweder, 1993; 
Wierzbicka, 1991/2003, 1994). Orice act de comunicare se des- 
fășoară în cadrul unui script cultural, astfel încât enunţurile 
evocă secvenţe ale acelui script. 

De exemplu, în majoritatea restaurantelor europene și ame- 
ricane, scriptul cultural este următorul: clientul intră în restaurant —> 
se așază la masă — vine chelnerul — ia comanda — clientul 
așteaptă la masă comanda — chelnerul aduce comanda — 
clientul mănâncă — chelnerul aduce nota de plată — clientul 
achită — clientul pleacă. În majoritatea restaurantelor asiatice, 
scriptul cultural este : clientul intră în restaurant —> se așază la 
coadă pentru a alege ce dorește să consume dintre preparatele 
expuse în vitrină — alege — face comanda și o achită la casă — 
se așază la masă și aşteaptă comanda — chelnerul aduce 
comanda — clientul mănâncă — clientul pleacă. Constrânse de 
scripturi culturale, textele capătă semnificaţii culturale diferite. 
Un enunţ ca Am văzut-o aseară pe Ana la restaurant, eu tocmai 
Plătisem, iar ea făcea comanda; n-am putut vorbi cu ea. O voi 
suna deseară se decodează diferit în funcţie de scriptul cultural. 
Conform scriptului european și american, enunţul implică faptul 
că „cei doi nu au putut vorbi pentru că au fost puţin timp 
împreună în restaurant: când vorbitorul tocmai pleca, Ana tocmai 
sosise”. Conform scriptului asiatic, enunţul sugerează că, „deși 
cei doi s-au aflat în restaurant o perioadă de timp în care ar fi 
avut vremea necesară pentru a sta de vorbă, totuși nu au vorbit 
din diverse motive posibile (fiecare era însoţit de cineva, unul 
dintre ei se grăbea, vorbitorul a ezitat să abordeze o anumită 
problemă în restaurant etc.). 

Scripturile culturale au consecinţe în planul textului. Într-un 
articol pe tema învăţării limbilor străine în context intercultural, 
Goddard și Wierzbicka (2006) prezintă câteva astfel de corelaţii: 


1. Un script cultural anglo-saxon legat de „autonomia personală” 
oamenii gândesc așa: 
când cineva face un lucru, e bine ca acea persoană să gândească 

pentru că acum sunt în prezența acestei persoane, nu pot să fac 
anumite lucruri, nu pot 

să spun anumite lucruri, nu pot să pronunţ anumite cuvinte 

dacă această persoană îmi spune: „Vreau să faci un anumit lucru”, 
eu nu pot să spun 

„Nu vreau să fac asta” 

dacă acea persoană vrea ca eu să fac un anumit lucru, ar fi bine să 


așa: îl fac 
„Fac acest lucru pentru că vreau să-l fac”. ar fi foarte rău dacă această persoană s-ar simţi prost din cauza 
mea. 


Consecințele în plan textual ale acestui script cultural sunt diverse; 
frecvența redusă a imperativelor, nefolosirea unor performative de 
tipul Își cer să..., evitarea rugăminților insistente ca o persoană să 
facă ceva, folosirea structurilor interogative pentru a performa 
indirect acte de vorbire directive (Wu ai vrea să... 7, Ce ai spune 
dacă... ?, Ai putea să... ?), formularea indirectă a directivelor în 
forma unor sugestii (Poate ai vrea să...). 


„ Printre consecinţele discursive ale acestui script se numără frecvența 
ridicată a onorificelor, a titlurilor, a formulelor de respect, folosirea 
diverselor registre (în funcţie de statutul social al interlocutorului), 
evitarea refuzului de a face acţiunea cerută de interlocutor, evitarea 
răspunsului direct zu. 


2. Un script cultural rus legat de „autoexprimare” 2.3. Practicile discursive 
oamenii gândesc așa: 
e bine că o persoană vrea ca și ceilalți oameni să ştie ce gândește 
ea cu adevărat 
e bine că o persoană vrea ca și ceilalți oameni să știe ceea ce simte 


ea cu adevărat. 


Configuraţia interacțiunilor verbale este constrânsă de practicile 
discursive specifice unei culturi date, încorporând elemente de 
mentalitate, de ideologie, modalităţi specifice de exprimare a 
identităţii culturale. 

Ansamblul formelor, tehnicilor, mijloacelor și strategiilor de 
interacțiune verbală și nonverbală în cadrul societăţii reprezintă 
practicile discursive specifice acelei societăți. 

De la o cultură la alta, strategiile comunicative la care vorbitorii 
recurg în diverse situaţii variază. De exemplu, o analiză a con- 
ferințelor de presă ţinute de Ministerul chinez al Afacerilor 
Externe, respectiv de Departamentul de Stat American a evi- 


Printre consecinţele textuale ale acestui script se numără utilizarea 
frecventă a unor particule și interjecții prin care vorbitorii își exterio- 
rizează gândurile și sentimentele: Wepravda ! („Nu-i adevărat !”), Ti 
ne prav („N-ai dreptate !”, „Greșești !), Da net (empatizând cu inter- 
locutorul, „Nu!”, „Nu se poate !”), pod/ec („Om de nimic'!”, „Netotule i 
„Jigodie!”), blagorodnii („Om nobil!”, „Om superior!”). 


3. Un script cultural coreean legat de „deferență” 
oamenii gândesc așa: denţiat faptul că, pe parcursul interacțiunii, atât jurnaliştii chinezi, 
când sunt în compania cuiva trebuie să gândesc așa: 
„Această persoană nu e ca mine” 


„Această persoană îmi este superioară” 


cât și cei americani au solicitat informaţii relevante pentru subiectul 


generale din partea autorităţilor, americanii aveau tendinţa de a 


în discuţie ; dar, în timp ce chinezii solicitau în special comentarii 


? 

cere clarificări şi confirmări punctuale ; în timp ce oficialităţile 
chineze evitau răspunsul sau dădeau răspunsuri insuficiente, 
oficialitățile americane formulau direct refuzul de a răspunde la 
o întrebare, însoţindu-l adeseori de o justificare. Diferenţele de 
strategie au explicaţii culturale. Astfel, cultura chineză este prepon- 
derent orientată spre conservarea unor relaţii sociale armonioase 
în cadrul societăţii, spre activităţi de negociere a imaginii publice 
a interlocutorilor, care conduc la construirea unei imagini favorabile, 
atât a vorbitorului, cât şi a interlocutorului ; de aceea, pentru a 
nu afecta imaginea publică a interlocutorului, vorbitorii evită 
refuzurile directe, conflictele verbale, îşi maschează lipsa de 
cunoştinţe într-un anumit subiect, recurg la strategii indirecte de 
comunicare. La polul opus, cultura americană promovează strategii 
directe de comunicare, în care transmiterea eficientă de informaţie 
prevalează asupra strategiilor de negociere a imaginii publice a 
interlocutorilor. În același timp, ideologia comunistă a societăţii 
chineze constrânge interacţiunea verbală, o controlează într-o 
măsură mai mare, îi dă un grad sporit de formalism și rigiditate: 
astfel, spre deosebire de conferințele de presă americane, în 
conferințele de presă ale chinezilor predomină perechile de 
adiacenţă întrebare-răspuns, neurmate de ratificări (follow-up) 
din partea jurnalistului, nu apar apelative și elemente de focalizare 
a discursului, nu apar glume (Jiang, 2006). 

Structura interacțiunii verbale este configurată de strategiile 
de discurs adoptate: perechile de adiacenţă, trecerile de la o 
subtemă la alta etc. De pildă, o comparaţie între convorbirile 
telefonice dintre americani și convorbirile telefonice dintre germani 
a pus în evidență următoarele deosebiri: în timp ce vorbitorii 
americani preferă identificarea de către celălalt după timbrul 
vocii, vorbitorii germani preferă autoidentificarea, spunându-și 
numele; în timp ce interlocutorii americani schimbă formule 
„politicoase de tipul Ce mai faci?, cei germani fie pur și simplu 
omit această formulă intrând direct în subiect, fie doar unul 
dintre interlocutori o rostește și cel mai adesea o transformă, 

prin extindere, în prima temă a interacțiunii (Huth, Taleghani- 


-Nikazm, 2006). 

Un ansamblu de reguli contextuale organizează interacţiunile 
dintre membrii societăţii. De exemplu, în cultura americană, 
interacțiunea didactică (în clasă) este preponderent dialogică, 
astfel încât elevii sunt încurajați să pună întrebări, să-și exprime 
punctul de vedere, să argumenteze, să-l întrerupă pe profesor 
pentru a intra în dialog cu el; în culturile asiatice, interacţiunea 
didactică este preponderent monologică, iar studenţii sunt învăţaţi 
să-l asculte atent pe profesor, fără a-l întrerupe, să nu pună 
întrebări, să preia informaţia în mod necritic. Diferenţele dintre 
cele două modalităţi de interacţiune se explică prin două sisteme 
ale politeţii diferite : sistemul politeţii ierarhice din țările asiatice 
și sistemul politeţii egalitariste din Statele Unite (Scollon, Scollon, 
1995). 

Diferențe culturale apar chiar și în cazul unor texte canonice, 
cum ar fi scrisorile de afaceri, invitaţiile oficiale sau private, 
e-mailurile, anunţurile oficiale, CV-urile, recomandările etc. Aceste 
tipuri de texte au formă (relativ) fixă, conformă cu un anumit 
protocol învăţat explicit de membrii societății, ca modele de 
redactare și structurare a mesajului. Gradul de formalism al unei 
scrisori electronice este diferit de cel al unui e-mail din cultura 
americană (formulele introductive și finale, conţinutul, formulele 
de adresare, libertăţile stilistice admise) ; retorica recomandărilor 
este diferită în cultura germană și în cultura română; forma 
CV-urilor este alta în Europa și în Japonia ; scrisorile de intenţie 
se scriu diferit de la o cultură la alta; există culturi care interzic 
difuzarea unor tipuri de texte (în Coreea de Nord, de pildă, este 
interzis accesul la internet, în societățile totalitare sunt interzise 
chemările la grevă; discursul publicitar a fost cvasiabsent în 
societatea românească totalitară). O comparaţie între două texte 
specifice tranzacţiilor comerciale va evidenția diferenţele culturale 
(domeniul englez — francez), pe fundalul unui conţinut comun 
(adresarea unei plângeri pentru livrarea unor mărfuri de calitate 
necorespunzătoare) : 

We have today received the boxes referred to in your advice note 


of the... We are sorry to tell you that the goods are not according 


with the conditions of the order. We shall have to place the goods 
at your disposal and are awaiting your instructions. Would you 
please let us have your reply as soon as possible (Miroiu, 1992, 
pp. 48-50). 


Nous avions &'€ fort surpris de constater que la qualit€ de la 
marchadise este inferieure ă celle que vous nous fournissiez 
habituellement. Sans doute, s'agit-il d'une erreure commise ă 
hemballage. Nous vous serions donc obligâs de nous envoyer votre 
representant le plus t6t possible, afin qu'il constate le fait par 
lui-m&me. Comptant sur une prochaine reponse, nous vous prâsentons, 
Monsieur, l'expression de nos sentiments tr&s respectueux (Goldiș- 
-Firoiu, 1995). 


În scrisoarea redactată în limba engleză stilul este direct și 
precis, se fac referiri exacte la documente, se lasă la latitudinea 
partenerului de afaceri găsirea unei soluţii pentru corectarea 
situaţiei. Formulele de politeţe sunt relativ scurte, întreaga scrisoare 
fiind redactată succint. În scrisoarea redactată în limba franceză, 
stilul este indirect și evaziv, se face referire la experiența de 
afaceri comună a celor doi parteneri ; formulele de politeţe sunt 
augmentate, iar pentru a diminua pe cât posibil efectele negative 
ale plângerii asupra interlocutorului se invocă posibile scuze 
pentru partener, se sugerează o soluție de rezolvare și totodată 
de validare a conţinutului plângerii de către adresant. 

Cultura impune restricţii și în privinţa canalului de comunicare. 
Într-o anumită situație, unele culturi acceptă comunicarea mediată 
(telefon, e-mail, fax), în timp ce altele o refuză sau preferă 
comunicarea faţă în faţă, pentru că o percep fie mai eficientă, fie 
mai politicoasă. 

2.4. Construirea semnificației 


Semnificaţia se construiește prin mecanisme complexe, bazate 
pe interacțiunea mai multor elemente. 


2.4.1. Gestionarea temei 


Studiile au demonstrat că există diferenţe culturale în structura 
tematică a textelor. 


2.4.1.1. Tiparul discursiv 


O diferenţă semnificativă ţine de tiparul discursiv după care se 
organizează informaţia. Tiparul discursiv reprezintă modul de 
organizare și prezentare a datelor într-un text (scris sau oral), de 
obicei monologal. Există două tipare discursive fundamentale: 
tiparul inductiv și tiparul deductiv. Tiparul inductiv se bazează 
pe acumularea de date pentru formularea, în final, a unei 
concluzii (A+B+C+D E). Tiparul deductiv se bazează pe expri- 
marea ideii generale, a tezei la începutul textului, urmând ca 
aceasta să fie detaliată ulterior în cadrul discursului (A>B+C+D+E). 
Următoarele două texte exemplifică, primul, tiparul inductiv, cel 
de al doilea, tiparul deductiv: 


În cea mai mare parte, producția este asigurată de China. Nu suntem 
încă siguri de reacţia Guvernului. Efectul reclamelor TV nu este în 
totalitate previzibil. Problemele ar trebui tratate cu oarecare precauţie. 
Ar fi poate mai bine să mai așteptăm câteva luni înainte de a lua o 
hotărâre. 


Părerea mea este că ar trebui să mai așteptăm 2-3 luni înainte de a 
lua o hotărâre definitivă. Ar fi o măsură de precauţie pe care o luăm 
având în vedere că: în cea mai mare parte producţia este asigurată 
de China, nu suntem siguri de reacţia Guvernului, iar efectul reclamelor 
nu este în totalitate previzibil. 

Ambele tipare de discurs au funcţia de a reduce incertitudinea 
prin structurarea informaţiei într-un: mod predictibil de către 
ascultător/cititor. Diferă însă locul din text unde cititorul găsește 
esențializată ideea centrală asupra căreia este solicitat să-și 
concentreze atenţia: în cazul tiparelor inductive, atenţia se 
concentrează la sfârșitul textului, acolo unde este formulată 
concluzia ; în cazul tiparelor deductive, atenţia se concentrează 
la începutul textului, acolo unde este formulată teza. Cultura 
japoneză, de pildă, preferă patternurile inductive, în timp ce 
cultura americană, pe cele deductive. 

Cele două tipare de discurs se asociază de obicei cu două 
stiluri distincte : stilul retoric (sofisticat, amplu, controlat, [auto]re- 
flexiv, colectivist, respectând distanţele ierarhice, orientat spre 
autoexprimare și relaţia dintre interlocutori) și, la antipod, stilul 
utilitarist, non-retoric (clar, concis, sincer, pozitivist-empiric, 
individualist, egalitarist, orientat spre transmiterea eficientă a 
informaţiei). În exemplele de mai sus, se observă că primul text, 
construit pe tiparul inductiv, nu este asumat de un vorbitor 
(persoana 1), preferându-se pluralul colectiv-impersonal, termenii 
sunt vagi (în cea mai mare parte, încă, oarecare, ar fi poate), 
faptele sunt prezentate într-o enumerare cu perioadă retorică. 
Propoziţiile sunt dispuse uniform, între ele neexistând conectori 
pragmatici care să expliciteze relaţii logice de tipul cauzalitate, 
consecinţă, concesie, relații spaţio-temporale etc. În textul organizat 
deductiv, enunţul este asumat de vorbitor (părerea mea este), 
termenii sunt preciși (2-3 /uni), între faptele prezentate în text 
se stabileşte în mod explicit o legătură de cauzalitate. 

Apartenența textului la unul dintre tiparele discursive — tiparul 
deductiv sau tiparul inductiv — se corelează cu strategii diferite 
de organizare a informaţiei, pe de o parte, dar și cu strategii 
diferite de lectură și interpretare, pe de altă parte. 

2.4.1.2. Progresia tematică 


Există două variante principale de progresie tematică : progresia 
tematică liniară și progresia tematică în spirală. Progresia liniară 
presupune introducerea, pe rând, a câte unei subteme și epuizarea 
ei, apoi a alteia și așa mai departe; organizarea în spirală 
presupune dezbaterea simultană a două sau mai multe subteme 
și argumentarea lor globală, reveniri la o subtemă precedentă 
rămasă deschisă pentru comentarii suplimentare, reluări redundante 
ale unor subteme sau ale unor concluzii anterioare. În esență, 
diferența constă în grade diferite de structurare a mesajului, de 
corelare a (sub)secvenţelor textuale, de relevanță locală, de 
adaptare la interlocutor. În culturile occidentale tema se orga- 
nizează liniar, iar în culturile orientale — în spirală. 


2.4.1.3. Gradul de focalizare 


Toate temele și subtemele discursului se organizează în jurul 
unui focus, definit drept centru al interesului comunicativ. Stra- 
tegiile discursive, gramaticale și lexicale prin care, de-a lungul 
unei succesiuni de secvenţe discursive, vorbitorul/scriitorul aduce 
și menţine în centrul atenţiei o idee centrală, dominantă, repre- 
zentând, din punctul său de vedere, centrul interesului comu- 
nicativ, poartă numele de focalizare. Centrul interesului comu- 
nicativ poate fi definit mai precis sau mai vag, iar relaţia cu 
acesta a diverselor subsecvenţe textuale poate fi mai strânsă sau 
mai laxă. Astfel, variaţia culturală se manifestă de-a lungul unui 
continuum între două extreme : focalizare maximă a informaţiei, 
în culturile occidentale și în cultura americană - focalizare 
minimă a informaţiei, în culturile din sud-estul Europei, din 
Europa Orientală și Asia. 

Focalizarea maximă presupune un proces de negociere a 
informaţiei constrâns de reguli clare, precise, ceea ce permite 
exprimarea fără echivoc a unui punct de vedere, concentrarea 
ideilor secundare în jurul unei dominante. comunicative; se 
corelează cu preocuparea pentru detaliu, cu informația specifică/ 

particulară pentru o anumită temă, cu profunzimea și ri 
analizei, coduri elaborate și păstrarea strictă în subiect oda 
venții scurte și la obiect. focalizarea minimă a/n a 
lizarea) presupune reguli laxe și implicite de negociere a e Sie 
intre Participanți, astfel încât sensul se construiește context di 
în funcţie de relaţiile dintre Participanți ; accentul cade nu ie 
informaţiei, ci asupra relaţiei dintre participanţii la actul ie 
comunicare ; se corelează cu preferința pentru generalități inf i 
mație globală prezentată sintetic, superficialitate în de rea i 
temei, coduri puţin elaborate, devieri de la subiect și digresiu fa 
intervenții lungi, nu întotdeauna direct relevante pentru te a 
abordată. Sintetizând, textul focalizat este strict orientat Aaaa 
ferma, în timp ce textul nonfocalizat deviază de la temă Sed i 
tându-se spre relația autor-cititor/ascultător. | dă 


răspuns personal, o interpretare subiectivă, în timp ce americanii 
au văzut sarcina de lucru mai degrabă ca pe un exercițiu de 
memorie și prezentare obiectivă a faptelor. 


'234.1.5. Structura retorică 


Orice text (ca rezultat al unui proces de comunicare) are două 
componente: una informativă şi una persuasivă. 

Componenta informativă a textului se referă la informaţia pe 
care emițătorul o transmite receptorului. Studiile arată că în 
unele culturi preocuparea emiţătorilor este de a transmite informaţie 
corectă şi completă pentru rezolvarea problemelor care au declanșat 
interacțiunea (în cultura americană, de exemplu), în timp ce în 
altele interlocutorii filtrează cantitatea și calitatea informaţiei 
care circulă între ei în funcţie de statutul interlocutorului, de 
sex, de relaţii interpersonale (în cultura chineză, de pildă). 
Componenta persuasivă priveşte tipul de argumente, ordonarea 
lor și, mai ales, apelul la logică sau la emoție pentru a atrage 
adeziunea receptorului (cititor sau ascultător). Astfel, tradiţia 
occidentală carteziană privilegiază apelul la rațiune, în timp ce 
confucianismul absolutizează rolul emoţiei. Chinezii spun despre 
ei înșiși: „noi gândim altfel”, „noi nu argumentăm și nu dezbatem”, 
„noi nu punem preţ pe logică”, „noi nu avem retorică”, „limba 
noastră e scrisă în imagini”, „limba noastră e monosilabică” 


(apud Garrett, 1999, p. 59). 


2.4.1.4. Narativizarea 


Gestionarea temei privește în egală măsură emițătorul şi recep- 
torul. Într-un studiu din 1980, Deborah Tannen prezintă . 
experiment făcut cu scopul de a pune în evidenţă corela a 
dintre cultură și modul de feceptare a textului. Două gr ie 
culturale diferite — greci și americani — au privit un pl 
a povesti ulterior ce au văzut. Subiecţii greci și-au centrat naraţiunea 
pe interpretarea celor văzute, judecând evenimentele și personajele 
Subiecţii americani s-au concentrat asupra conţinutului filmului, 
fiind preocupaţi să prezinte cât mai obiectiv evenimentele. 
Autoarea a pus deci în evidenţă două tipuri culturale de narati- 
vizare (de înțelegere și redare a textului perceput). În același 
imp, experimentul a relevat două moduri culturale de înţelegere 
de către subiecţi a sarcinii de lucrul: grecii au formulat un 


ea E E IN NNE 

Totuși, este foarte posibil ca formularea sarcinii de lucru să fi 


influențat răspunsul subiecţilor, date fiind semnificaţiile culturale 
distincte ale termenului a Povesti: o semnificaţie contextualizată. î 

cazul grecilor, în conformitate cu instrucţia primită în şcoală (4 io pl 
„a Prezenta evenimente în manieră subiectivă), o semnificație 


literală, în cazul americanilor (a povesti — a prezenta evenimente în 
manieră obiectivă). Probabil că mai multe variabile culturale au 
interacționat, producând cele două moduri diferite de răspuns. 

1. Într-un articol din 1986, „Reasons for the Lack of Argumentation 
and Debate in the Far East”, Becker scria : „În multe situaţii, ... limba 
orientalilor e folosită mai puţin pentru a comunica și mai degrabă 
pentru a exprima sentimentul apartenenţei la comunitate, pentru a 
felicita, pentru a exprima emoțiile, pentru a începe și sfârși diverse 
activități”. Pentru a-și susține generalizarea, autorul descrie acti- 
vitățile verbale care au loc în cadrul unei cine tradiționale sau a 

2.4.2. Relaţia text-context 


Modul în care culturile conceptualizează relația dintre text și 
context se reflectă în procesul semnificării: semnificaţia se plasează 
în text și se decodează pe baza semnificației literale sau se află 
în context și se decodează prin coroborarea informaţiei textuale 
cu informaţia contextuală. Între culturi apar diferenţe privind 
relaţia dintre semnificaţia exprimată literal în text şi informaţia 
implicită, existentă în context. 

Bernstein (1971) face distincţie între coduri elaborate și coduri 
restrânse. Codurile elaborate se bazează pe structuri gramaticale 
elaborate, complexe, precise, pe un vocabular bogat și nuanţat, 
sunt libere de context (în sensul că receptorul nu are nevoie să 
facă asumpţii contextuale pentru a înțelege semnificaţia codificată 
prin limbă). Vorbitorul își exprimă intenţiile comunicative clar, 
elaborat, apelând în special la suport verbal și mai puţin la 
elemente nonverbale. Codurile restrânse se bazează pe structuri 
gramaticale simple, economice, pe un vocabular primar, sărac, 
nenuanțat, sunt dependente de context (receptorul trebuie să 
facă multe asumpţii contextuale pentru a înţelege semnificaţia). 
Vorbitorul își exprimă ambiguu intenţiile comunicative, apelând 
frecvent la elemente nonverbale. 


Deborah Tannen (1980) vorbește despre culturi scrise vs 


culturi orale. Conform autoarei, în culturile scrise semnificaţia se 
află exprimată literal în text; cunoașterea se bazează pe fapte, 
pe documente, pe mărturii atestate în Scris ; gândirea este analitică, 
secvenţială, liniară ; în formularea concluziilor primează argu- 
mentaţia coerentă, bazată pe logică ; accentul cade pe strategiile 
transmiterii eficiente de informaţie către interlocutor, pe reducerea 
ambiguităţii comunicative. În culturile orale semnificaţia se află 


SI E SE i RR E a N a 
unei petreceri: „Cea mai mare parte a activităţilor lingvistice... 


constă în repetarea papagalicească a sentimentelor exprimate de 


ceilalți; pe măsură ce timpul se scurge, cântecele și muzica iau 


locul cuvintelor”. Se pare că occidentalii nu-și irosesc limba în acest 


„fel (apud Garrett, 1999, pp. 57-58). 

preponderent în context, sensurile sunt, în mare măsură, depen- 


_dente de context, bazate pe mecanisme ale implicitului; cunoș- 


tințele împărtășite de membrii comunităţii sunt semnalate prin 
formule fixe, clișee, proverbe; gândirea este concentrată, sintetică ; 
în formularea concluziilor, vorbitorii caută acordul membrilor gru- 
pului ; este tolerată ambiguitatea comunicativă. Textele următoarelor 
glume reflectă diferenţa dintre semnificaţia dependentă contextual 
şi semnificaţia transmisă literal în cadrul strict al textului: 


De ce și-a schimbat locotenentul Worf culoarea părului? Pentru că 
ît was a good day to dye. 


O discuţie între un reprezentant IBM și un producător japonez de 
hardware. Reprezentantul IBM solicită părţii japoneze 10.000 de 
subansambluri, făcând precizarea : „Vă rugăm, 3 rebuturi la mia de 
subansambluri !”. Partea japoneză a executat comanda și a trimis-o 
însoțită de următorul text: „Noi, poporul japonez, am înțeles cu 
greu practicile voastre de afaceri. Dar ne-am conformat și am produs 
cele treizeci de rebuturi corespunzând celor 10.000 de produse 
livrate. Subansamblurile defecte au fost împachetate separat. Sperăm 
să fiți mulţumiţi”. 


Prima glumă ilustrează mecanismul constituirii sensului în 
strânsă dependenţă cu contextul. Gluma evocă un context împărtășit 
cultural de telespectatorii serialului Star Trek şi poate fi înţeleasă 
doar de cei care cunosc acest context: Lt. Worf este un personaj 
din Star Trek. El face parte din societatea extraterestră klingoniană. 
El repetă adeseori un proverb kKlingonian : 7+'s a good day to die 
(fo die = „a muri” omofon cu to dye = „a vopsi”). 

A doua glumă se bazează exclusiv pe sensul transmis în text 
literal; semnificația glumei poate fi înțeleasă de oricine citește 
textul, fără a se face în vreun fel apel la informaţii suplimentare, 
exterioare textuluil. 


1. În estenţă, gluma reflectă o comunicare interculturală eșuată, din 
cauza înţelegerii greșite de către partenerul japonez a semnificației 
intenţionate de partenerul american. 


Li 

Distincţiile propuse de Bernstein (cod elaborat/ restrâns) şi 
Tannen (culturi scrise/orale) sunt pandantul distincţiei de natură 
sociologică teoretizate de E. Hall (culturi cu grad scăzut/ridicat de 
dependenţă contexuală). 


2.4.3. Performarea actelor de vorbire 


Interacțiunea verbală apare ca o succesiune ordonată de acte de 
vorbire — universalii pragmatice, prezente în toate culturile. Ceea 
ce diferă este sistemul actelor de vorbire (modul specific de 
performare şi funcţionare a acestora, precum și relaţiile reciproce 
dintre ele). 

Conţinutul literal și implicaturile conversaţionale ale actelor 
de vorbire ritualice prezintă variaţie culturală. În Europa, de 
pildă, când se așază la masă, oamenii folosesc formule echi- 
valente cu Poftă bună! / Bon apetit! / Bon apetito !; în China, 
echivalente cu Mănânc, în timp ce în Indonezia sau Statele 
Unite nu există o formulă echivalentă (chiar dacă uneori în 
restaurante se folosește expresia Enjoy it!). În unele limbi africane, 
formulele de mulțumire conţin promisiuni realizabile având un 
conţinut echivalent cu „Am să vin mâine dimineaţă să-ți mulțumesc 
pentru ce ai făcut azi pentru mine”, iar a doua zi după primirea 
unui cadou vorbitorul îl salută pe cel care i-a făcut cadoul 
folosind o formulă echivalentă cu „Mulţumesc pentru cadoul de 
ieri”. Diferite de la o cultură la alta, formulele de salut reflectă 
uneori perspective temporale diferite: în spaniolă, expresiile 
buenos dias, buenas tardes și buenas nocbes reflectă orientarea 
temporală spre viitor (în sensul că formula captează acea perioadă 
a zilei pe care vorbitorii o au înaintea lor), în timp ce expresiile 
echivalente românești bună dimineaţa, bună ziua, bună seara, 
noapte bună reflectă orientarea temporală spre momentul prezent 
(în sensul că formula de salut reflectă timpul vorbirii). Formulele 
complementare de salut sunt verbalizate în moduri diferite: Ce 

ci? / How do you do? / How are You ? / Comment ca va? / 
Comme stai ? (în culturile europene și în cultura americană) și au 
echivalente literale de tipul Ai mâncat deja ? în China sau Unde 
te duci? în Singapore. O comparaţie a formulei în diverse limbi, 
dincolo de diferenţele literale, pune în evidenţă diferenţe con- 
versaţionale (Mihăilescu, 2007): 


În comparaţie cu întrebarea dqu€ ial? (sp.) sau cu ga va? (fr.), care 
au o structură lingvistică impersonală, ce (mai) faci? pare mult mai 
directă, mai personală și implică structural capacitatea de a pune în 
relație diverse fapte conversaţionale prin intermediul lui mai (ad- 
verbul comunică informații și despre timpul scurs, o perioadă mai 
mare, între două întâlniri ale interlocutorilor). Paradoxal, expresia ce 
mai faci? se apropie structural de expresia din engleză, însă 
funcțional este foarte diferită. Analizând valorile celor două formule 
de salut de mai sus, Marica Pietreanu subliniază faptul că expresia 
bow do you do îndeplinește funcția unei formule de salut, fiind 
spusă uneori simultan de ambii vorbitori, chiar de persoane care 
abia fac cunoştinţă. În schimb, ce mai faci? „nu este o autentică 
formulă de salut, cum o consideră G. Caragaţă [...]. În română, 
întrebarea ce mai faci? nu se adresează direct decât cunoscuților [...]. 
Ea se folosește de obicei numai după ce a fost spusă o formulă de 
salur” (1984, p. 131). 


Performarea unui act de vorbire are semnificaţii diferite 
pentru membrii diverselor culturi. De pildă, în culturile occidentale, 
promisiunea presupune că vorbitorul se angajează să facă ceea 
ce se prezintă în conţinutul propoziţional al actului de vorbire 
(Voi veni mâine înseamnă că vorbitorul se angajează „să vină 
mâine”); nerespectarea promisiunii aduce prejudicii imaginii sale 
publice. În culturile africane însă, simpla asertare a intenţiei de - 
a face o acţiune viitoare nu echivalează automat cu o promisiune 
sinceră, ci este doar o promisiune „de politeţe”, făcută pentru a 
păstra relaţiile sociale armonioase între membrii comunității ; 
nerespectarea promisiunii este așteptată de către membrii grupului, 
în schimb un refuz spus direct interlocutorului, în locul unei 
promisiuni „de politeţe”, poate prejudicia imaginea vorbitorului 

și poate deteriora relaţiile sociale. Deci în culturile africane 
promisiunile funcţionează ca acte de vorbire indirecte în perfor- 
marea unui refuz politicos. Faţă de promisiunile „de politeţe”, 
promisiunile sincere se fac în această cultură prin negocierea de 
către interlocutori a condiţiilor de succes implicate în actul de 
„a promite”. Astfel, negocierea se realizează printr-o pereche de 
adiacenţă (interlocutorul întreabă Vorbești serios /Promiţi ?, iar 
interlocutorul confirmă Da, serios/Promit/Pe cuvântul meu), prin 
repetarea enunţului de către interlocutor (Crede-mă că voi veni), 
prin marcarea explicită a aserțiunii ca promisiune sinceră (înso- 
țind-o de o expresie echivalentă cu „Această promisiune o pun 
în gura ta”), respectiv ca promisiune „de politețe” (însoţind-o de 
o expresie echivalentă cu „Am să încerc, să văd dacă pot veni”, 
„Am să fac tot posibilul să vin”). În mod similar, sugestia unei 
invitații la masă (Let's do luncb !) sau a unei întâlniri ulterioare 
(Let's get together some time) nu impune nicio obligaţie vorbi- 
torului (de a se ţine de cuvânt, de a-și cere scuze dacă nu s-a 
ținut de cuvânt etc.). 

Același conţinut propozițional poate semnala acte de vorbire 
diferite, chiar opuse. Astfel, Mulţumesc indică acceptarea în 
culturile europene continentale, dar refuzul în cultura britanică. 

Pentru performarea aceluiași act de vorbire, oamenii din 
diverse culturi apelează la conţinuturi propoziţionale diferite. 
De pildă, în cultura spaniolă, refuzarea unei invitaţii se argu- 
mentează cu elemente din sfera sănătăţii și a vieţii personale, 
niciodată din sfera serviciului ; în cultura română însă, „a fi ocupat”, 
„a avea mult de lucru la serviciu”, „a fi reţinut la serviciu” sunt 
argumente valide pentru un refuz; dacă în cultura română sunt 
acceptate scuze doar parţial argumentate (Am avut o problemă), 
în cultura spaniolă este necesară particularizarea, concretizarea, 
explicitarea problemei respective (Mihăilescu, 2006, ms.). 

Performarea unui act de vorbire cu același conţinut propo- 
ziţional poate genera implicaturi contextuale diferite de la o 
cultură la alta. De exemplu, în culturile africane, a te întâlni pe 

stradă cu o femeie și a-i spune că s-a îngrășat este un compliment 
(„arată bine și este sănătoasă”), în timp ce în culturile din Europa, 
America de Nord și Australia aceeași remarcă este considerată 
nepoliticoasă. 

Există constrângeri pe care culturile le exercită asupra per- 
formării actelor de vorbire : astfel, în Thailanda, vorbitorii nu-și 
exprimă niciodată îndoiala, japonezii pot vorbi ore întregi fără 
a-și exprima clar o opinie, performează acte de vorbire expresive 
atenuate (spun Bine! în loc de Fantastic !, Nu foarte bine... în 
loc de Groaznic), pe când arabii folosesc un număr mare de 
procedee gramaticale pentru emfatizarea aserţiunilor (cum ar fi 
sufixe, repetiţii, repetarea consoanelor sau a vocalelor etc.). 

În situaţii de comunicare date, unele culturi preferă actele de 
vorbire directe (de pildă, Închide geamul, te rog! — în cultura 
poloneză), altele aleg mai degrabă actele de vorbire indirecte 
literale (Poţi să închizi geamul, te rog ? — în cultura americană), 
iar altele, actele de vorbire indirecte nonliterale (aluzia: Nu 
crezi că e cam frig aici ?— în culturile din Orientul Mijlociu). 

Unele culturi pun accentul pe ilocuţie, plasând verbul la 
începutul enunțului (verb-subiect-obiect, subiect-verb-obiect), 
altele pun accentul pe locuţie, plasând verbul spre sfârșitul 
enunțului a cărui forță ilocuţionară poate fi aflată doar după ce 
toate celelalte elemente au fost rostite (subiect-obiect-verb). 

Cuplarea actelor de vorbire în perechi de adiacenţă pune în 
evidență mai multe diferenţe: în unele culturi complimentele 
vorbitorului sunt acceptate de interlocutor (4 o bluză foarte 
frumoasă! / Mulţumesc), în altele, sunt refuzate, ca expresie 
indirectă a modestiei (4; o bluză foarte frumoasă ! / Îmm, nu e 
cine știe ce... e ieflină.); în unele culturi interlocutorii acceptă 
sau refuză ofertele de mâncare sau băutură ale vorbitorului, în 
funcţie de ceea ce vor cu adevărat la momentul respectiv (de 
exemplu, în cultura americană), în timp ce în alte culturi refuzul 
este nesincer și ritualic, interlocutorii așteptând ca vorbitorul să 
repete oferta de mai multe ori (de pildă, în cultura română). 


? 


230 CUM GÂNDESC ȘI CUM VORBESC CEILALŢI 


Diferite de la o cultură la alta sunt Şi „regulile de creativitate» 
verbală : în Ungaria, Turcia, Rusia sunt frecvente insultele verbale, 
în Europa Centrală — ironia, în Marea Britanie — puns and limerichs, 
în Mexic — calamburul. 


2.4.4. Cooperarea interlocutorilor 


Modalităţile de cooperare conversaţională sunt supuse variaţiei 
culturale : maximele cooperării sunt fixate diferit în conștiința 
comunicațională a vorbitorilor aparţinând diverselor culturi Și, 
în consecință, mecanismele generării implicaturilor conversaționale 
diferă. 

În formularea lui Grice (1975), principiul cooperării subor- 
donează patru maxime ale comunicării (maxima cantităţii, maxima 
calității, maxima relevanţei și maxima manierei)! ca universalii 
comunicative, nediferenţiate cultural. Studii ulterioare de etno- 
pragmatică au pus în evidență constrângerile culturale care 
acționează asupra celor patru maxime: există culturi în care 
cantitatea de informaţie transmisă literal este mai mică decât cea 


1. Grice (1975) a formulat principiul cooperării în felul următor: Fă 
astfel încât contribuţia ta conversaţională să fie cea solicitată în momentul 
la care survine, în conformitate cu scopul acceptat sau cu direcția 
schimbului verbal în care eşti angajat. Acestui principiu autorul îi 
subordonează cele patru maxime. Maxima calității: Încearcă să 
faci astfel încât contribuţia ta să fie adevărată - (i) nu spune lucruri 
pe care le crezi false; (ii) nu spune lucruri pentru care îți lipsesc 
probele adecvate. Maxima cantității: Fă astfel încât contribuţia ta 
să fie informativă după cum cer scopurile curente ale schimbului 
verbal — (i) să nu ai o contribuţie mai informativă decât e necesar ; 
(ii) să nu ai o contribuţie mai puţin informativă decât este necesar. 
Maxima relevanţei: Fii relevant, vorbește la subiect. Maxima manierei: 
Fii clar — (i) evită obscuritatea ; (ii) evită ambiguitatea ; (iii) fii scurt; 
(iv) fii ordonat. 

implicată contextual sau în care scurtimea enunţului nu este o 
calitate, ci o dovadă a închiderii comunicative faţă de inter- 
locutor, deci sursă de potenţial conflict; există culturi care se 
abat de la maxima cantităţii printr-un discurs repetitiv-redundant 
sau o subordonează preocupării pentru conservarea armoniei 
sociale, iar vorbitorii spun altceva decât gândesc sau ar dori să 
spună și să facă în mod sincer; există culturi în care gradul de 
focalizare discursivă este foarte scăzut, în care gradul de ambi- 
guitate este ridicat din cauza numărului mare de acte de vorbire 
indirecte, a atenuatorilor de expresie și a modalizatorilor, a elipselor 
numeroase etc., în care se acordă atenţie conţinutului, nu organizării 
formale a mesajului, ceea ce apare ca încălcare a maximelor 
griceene ale relevanţei și manierei. 

În aceste condiții, Clyne (1994, p. 195) completează maxima 
manierei astfel: 


"Fă clare intenţiile tale comunicative numai dacă acest lucru nu 
contravine regulilor politeţii, valorilor culturale fundamentale legate 
de demnitate, armonie, milă, respect. 


În plus, adaugă a cincea maximă, care satisface nevoile 
comunicării interculturale : 


În contribuţia ta comunicativă ia în seamă tot ce știi sau poţi anticipa 
în legătură cu așteptările de comunicare ale interlocutorului (apud 
FitzGerald, 2003, p. 171). 


Felul în care generează asiaticii implicaturile conversaţionale 
nu se explică întotdeauna prin maximele griceene. Astfel, pentru 
a înțelege adevărata intenţie a vorbitorului, nu e de ajuns ca 
ascultătorul să se bazeze pe conţinutul literal și contextul producerii 
enunţului, ci pe întreaga istorie conversaţională a interlocutorilor 
Gap. kan). Intuiţia (coreeană noon-chi, „a măsura din ochi”) 
este deseori decisivă în deducerea semnificației intenţionate de 
vorbitor în baza corelării arbitrare a unor variabile precum istoria 


| 
| 
| 
i 
| 

conversaţională a interlocutorilor, contextul, personalitatea vorbi- 
torului, relaţiile dintre interlocutori, scopul interacțiunii etc. 


2.4.5. Negocierea 


Definită ca tranzacţie între un emițător (vorbitor/scriitor) și un 
receptor (ascultător/cititor), comunicarea presupune negociere .: 
a informaţiei vehiculate pe parcursul interacțiunii, a accesului la 
cuvânt, a relaţiei dintre interlocutori. Textul este deci produsul 
negociat al unei tranzacţii comunicative. 

În ceea ce privește negocierea informaţiei, s-au constatat 
diferenţe culturale privind strategiile adoptate. De pildă, nego- 
ciatorii americani introduc problema încă de la începutul negocierii, 
își exprimă clar un punct de vedere, pe care îl argumentează 
ulterior; negociatorii japonezi preferă o prezentare generală a 
contextului în care a survenit problema, urmând să o expună 
ulterior sau chiar să o lase implicită pe parcursul negocierii ; 
când sunt negociate mai multe probleme, negociatorii americani 
prezintă pe rând fiecare problemă cu argumentaţia ei, în timp ce 
negociatorii japonezi trec în revistă toate problemele la începutul 
negocierii, argumentându-le global; negociatorii americani pro- 
movează un stil activ de negociere (aduc noi argumente, 
contraargumentează, își adaptează argumentaţia la interlocutor), 
în timp ce negociatorii japonezi promovează un stil pasiv de 
negociere (repetă aceleași argumente, sunt mai puţin tentaţi să 
argumenteze și să contraargumenteze, sunt mai puţin flexibili) ; 
scopul negociatorilor americani este de a discuta deschis pro- 
blemele pentru a găsi soluţii, în timp ce țelul negociatorilor 
japonezi este de a ajunge la o înțelegere fără a deteriora relaţiile 
cu interlocutorul. Se poate deci conchide că forța argumentelor 
raționale este mai mare în unele culturi (ca, de pildă, în cultura 
americană) și mai mică în altele (de exemplu, în cultura japoneză) 
(Kotani, 1994). Matsumoto (1988, p. 27, apud Kotani, 1994, p. 74) 
este de părere că în culturi de tipul celei japoneze, rolul hotărâtor 
în persuadare nu îl joacă argumentul logic, ci forța propriei 

personalităţi, performarea unor acte de vorbire prin intermediul 


„cărora vorbitorul se poate impune în fața interlocutorului. 


De asemenea, s-au observat diferenţe culturale în felul în 
care negociatorii abordează subiectul : în cultura arabă, negocierea 
este precedată de o lungă conversaţie fatică, în care sunt discutate 
elemente de viaţă personală, planuri de viitor; în cultura engleză, 
conversaţia fatică iniţială se reduce la câteva formule ritualice și 
amabilităţi; în cultura maghiară, germană, americană, nego- 
ciatorii intră direct în subiect. 

Un loc important în negocierea informaţiei îl joacă verificarea 
gradului în care informaţia este înţeleasă de către interlocutor. 
Care este atitudinea membrilor unei culturi față de neînțelegerile 
apărute în comunicare? Vorbitorul îi semnalează aceste neînţe- 
legeri interlocutorului (ca în culturile occidentale) sau trece cu 
vederea neînjelegerile apărute (ca în culturile orientale)? În ce 
mod sunt semnalate neînțelegerile ? Prin solicitarea unor argumente 
suplimentare ? Solicitând repetarea informaţiei sau reformularea 
ei de către vorbitor? Ironizând vorbitorul? Reproșându-i că nu a 
transmis informaţia suficient de clar? Care este atitudinea vorbi- 
torilor în situaţiile în care percep o incompatibilitate de scopuri 
în raport cu interlocutorii? 


2.5. Structura interacțiunii 


Interacțiunea orală este guvernată de diverse tipuri de reguli: 
reguli ale iniţiativei verbale, reguli ale accesului la cuvânt (lungimea 
intervenţiei, întreruperea. interlocutorilor, suprapunerile dintre 
interlocutori, modalităţi de menținere a cuvântului), reguli privind 
semnalele de recepție (back-channe). 

2.5.1. Iniţiativa verbală 


Inițiativa verbală a interlocutorilor este reglementată nu numai 
la nivel interpersonal, ci și la nivel cultural. Ea se reflectă în 
uzanţele privind persoana care deschide și închide o interacţiune 
(cine salută primul - cine încheie interacțiunea), persoana care, 
în interiorul unei conversaţii/discuțţii, introduce o temă nouă, 
schimbă tema, impune obligaţii comunicative interlocutorilor 
(adresând întrebări, selectând vorbitorul următor). În culturile 
occidentale, orice vorbitor se consideră liber să aibă iniţiativa 
verbală, în timp ce în culturile asiatice acest privilegiu îl are cel 
mai în vârstă sau cel cu statut sau poziţie ierarhică superioară. 


2.5.2. Accesul la cuvânt 


Accesul la cuvânt al interlocutorilor este controlat de norme 
culturale implicite, pe care vorbitorii le învaţă prin interacţiune 
socială sau prin reguli cu caracter explicit, pe care indivizii le 
deprind prin educaţie. 

Bernstein (1971) făcea distincţie între orientarea poziţională 
și orientarea personală în cadrul familiei, prin extensie în cadrul 
grupului imediat relevant. Astfel, orientarea poziţională presupune 
că membrii grupului vorbesc în concordanţă cu poziţia deţinută 
în cadrul grupului. Orientarea personală presupune accesul egal 
la cuvânt al tuturor membrilor grupului. Extrapolând, Estul are o 
orientare poziţională în privința accesului la cuvânt, iar Vestul 
are o orientare personală în acest sens. 

Trompenaars (1993, pp. 68-69) distinge trei tipare de acces la 
cuvânt : tiparul „anglo” — interlocutorii își respectă reciproc cuvântul, 
nu întrerup, dar nici nu fac pauze mari între luările de cuvânt ale 
vorbitorilor succesivi ; tiparul „oriental”, în care luările de cuvânt 
sunt respectate de interlocutori și urmate de pauze relativ lungi, 
semn al faptului că ascultătorul a reflectat cu atenţie la spusele 

vorbitorului curent; tiparul „latino”, în care luările de cuvânt 
tind să fie scurte, cu multe întreruperi și suprapuneri. Autorul 
pune cele trei tipare în legătură cu modul în care populaţiile 
respective percep distanţa faţă de putere. 

Tannen (1980) distinge între două stiluri comunicative : „stilul 
înaltei consideraţii” și „stilul profundei implicări” ; în primul caz, 
vorbitorii (din America de Nord şi Asia) au tendința de a vorbi 
moderat, poate chiar mai rar, evitând să-i întrerupă pe interlocutori, 
atenuând actele de vorbire care ar putea fi înțelese de inter- 
locutor ca o intruziune în spaţiul personal; în al doilea caz, 
vorbitorii (din Europa de Est, America Latină, Orientul Mijlociu) 
au tendința de a vorbi relativ repede şi de a-și întrerupe inter- 
locutorii, semn al coparticipării și al interesului discursiv. 

În cultura palestiniană, interacţiunile verbale urmează principiul 
musayra, reflectat într-un stil indirect de comunicare, bazat pe 
repetiţie și „înfrumusețarea expresiei” prin figuri de stil, elaborat 
din punct de vedere retoric, reflectând preocuparea vorbitorului 
de a proteja imaginea publică a interlocutorului. În cultura 
israeliană, stilul comunicativ are o orientare pragmatică, se 
subordonează principiului dugri, adică este direct, simplu, agresiv, 
orientat spre imaginea publică a vorbitorului, alert, cu multe 
întreruperi și suprapuneri. 

Scollon și Scollon (1995) pun volubilitatea comunicativă vs 
atitudinea comunicativă taciturnă în legătură cu strategiile soli- 
darităţii, ale politeţii pozitive, respectiv cu strategiile deferenței, 
ale politeţii negative din diverse culturi (vezi și înfra, 2.6.4). 

Există mai multe maniere culturale de semnalizare a intenţiilor 
interacționale : de pildă, intenţia de a păstra cuvântul este semna- 
lizată de vorbitorii din Europa Centrală și de Sud printr-un debit 
verbal mai mare și prin ridicarea tonului, iar de cei din Asia de 
Sud-Est printr-un contur intonaţional ascendent, încetinirea ritmului 
vorbirii sau prin repetiţie. 

În concluzie, de la o cultură la alta apar diferențe privind 
competiţia pentru cuvânt: prezenţa sau absenţa ei și formele 
particulare de manifestare. 

2.5.3. Semnalele de recepție (back-channels) 


Semnalele de recepţie sunt intervenţii verbale/paraverbale/non- 
verbale minimale cu funcţie fatică, prin intermediul cărora 
interlocutorul îi semnalează vorbitorului că îl urmărește, îl] 
înțelege, este interesat de ceea ce spune, lăsându-l în același 
timp să-și continue intervenţia. Sunt semnale ale menţinerii 
relației dialogale dintre interlocutori, încuviințând, în același 
timp, monologul vorbitorului curent. Diferenţele culturale constau 
în: frecvenţa cu care interlocutorul oferă back-cbannel vorbi- 
torului ; structura acestor semnale (interjecţii, lexeme, propoziţii) ; 
locul în care sunt plasate în raport cu discursul vorbitorului. În 
cultura japoneză, de pildă, semnalele de recepție (âizucb5) sunt 
extrem de frecvente, însoțesc ritmic vorbirea interlocutorului pe 
tot parcursul derulării ei și sunt, în mare măsură, desemantizate. 
În cultura americană, semnalele de recepţie sunt mai puţin 
frecvente, intervin în punctele de maxim interes comunicativ și 
sunt variate ca semnificație (mergând de la simple interjecții la 
evaluări afective și cognitive ale mesajului transmis de vorbitorul 
curent). 


2.6. Relaţiile interpersonale 


Interacțiunea dintre participanţii la evenimentul comunicativ are 
loc în baza relaţiilor interpersonale existente între aceștia la 
momentul interacțiunii (grad de cunoaștere, simpatie reciprocă, 
interese reciproce, atitudini reciproce), ca rezultat al istoriei 
comunicative comune. Textul, produs al interacțiunii dintre inter- 


locutori, încorporează aspecte ale relaţiei dintre aceștia. Diferenţele. 


interculturale constau în expresia textuală a acestor relații. 

2.6.1. Importanţa acordată relaţiei 


Culturile diferă prin importanţa acordată construirii, prin discurs, 
a relaţiilor interpersonale. Există culturi orientate spre rezolvarea 
problemelor și culturi orientate spre menţinerea relaţiilor dintre 
interlocutori. 

Orientarea spre „probleme” se reflectă în gradul ridicat de 
focalizare a informaţiei (vezi supra), predilecția pentru acte de 
vorbire directe, asertivitate, argumentativitate ; orientarea spre 
„relaţii” se reflectă în gradul scăzut de focalizare a informaţiei, 
preferința pentru acte de vorbire indirecte, lipsă de asertivitate și 
de argumentativitate. | 

Modul în care interactanţii construiesc relaţiile interpersonale 
este, de asemenea, constrâns cultural. Astfel, membrii culturilor 
individualiste își bazează relaţiile interpersonale pe asemănarea 
cu interlocutorul și pe atracţia interpersonală ; membrii culturilor 
colectiviste își bazează relaţiile interpersonale pe similarităţile 
de grup şi pe relaţiile de rol. 


2.6.2. Construirea relaţiei prin intermediul 
conversaţiei fatice 


Conversaţia fatică (small talk) are rol de socializare, esenţial în 
construirea relaţiilor interpersonale. Funcţia sa este de a menţine 
deschis canalul de comunicare dintre membrii societăţii. Temele 
conversaţiei fatice sunt de obicei extrase din realitatea imediată 
și direct accesibilă interlocutorilor (vreme, sport, politică, eve- 
nimente sociale în actualitate, familie, situaţia comună în care se 
află interlocutorii — în tren, în staţie, la meci etc.). Diferă de la o 
cultură la alta amploarea conversaţiei fatice (conversații fatice 
extinse, în culturile africane us conversații fatice scurte, în cultura 
germană sau maghiară), subiectele preferate (vremea și politica în 
Marea Britanie, familia în culturile orientale), gradul de intimitate 
presupus în conversațiile fatice (redus în cultura suedeză, mare 
în cultura italiană). 

2.6.3. Gradul de deschidere comunicativă și intimitate 


Implicarea comunicativă — gradul de deschidere comunicativă și 
intimitate — se măsoară prin disponibilitatea indivizilor de a 
interacţiona cu ceilalți, prin ușurința cu care împărtășesc detalii 
din viața personală, prin tipul și numărul de subiecte abordate 
cu interlocutorii și gradul de profunzime cu care le abordează. 
Mărci ale implicării comunicative sunt: coparticiparea la gestionarea 
subiectului de discuţie, introducerea de teme și subteme în 
comunicare, împărtășirea aceluiași grad de intimitate cu interlo- 
cutorul (formule de adresare, empatizare). Membrii culturilor 
individualiste au tendinţă spre confesiune (engl. self-disclosure), 
în timp ce membrii culturilor colectiviste împărtășesc mai greu 
detalii din viața personală ; americanii percep o intimitate ridicată 
în relaţiile romantice, în vreme ce japonezii optează pentru un 
grad scăzut de intimitate. 

În privința abordării subiectelor de discuţie, americanii mani- 
festă, de exemplu, tendință spre superficialitate, în timp ce 
germanii petrec mult timp discutând, analizând, încercând să 
înţeleagă cauzele și consecinţele fenomenelor. De aceea, americanii 
tind să-i perceapă pe nemți ca „exagerat de serioşi”, în timp ce 
nemții îi percep pe americani ca fiind „politicoși, politicoși, 
politicoşi... şi atâr”. 

Gradul de deschidere comunicativă și intimitate se corelează 
cu gradul de încredere între indivizi : în societăţile individualiste 
încrederea se construiește pe baze interpersonale, în timp ce în 
societăţile colectiviste indivizii manifestă mai degrabă încredere 
în membrii grupului (in-grup) decât în cei din afara lui (0ut-grup). 
În consecință, membrii societăţilor individualiste împărtășesc 
mai ușor detalii de viață personală atunci când au încredere în 
interlocutor, în timp ce membrii societăţilor colectiviste se des- 
tăinuie mai degrabă indivizilor din cercul lor; în întâlnirile de 
început, membrii societăților individualiste își abordează inter- 
locutorii împărtășindu-le informaţii personale, în timp ce membrii 
societăţilor colectiviste preferă să ofere interlocutorilor informaţii 

privind grupul. Următorul dialog imaginat între un american și un 
japonez în timpul unei călătorii cu avionul pe ruta Tokyo — New 
York reflectă deschiderea comunicativă a americanului os 
reticenţa comunicativă a japonezului: 


A: — Sunt Andrew Stewart. Andy. Poftim cartea mea de vizită. 

B: — Mă numesc David Chu. Încântat de cunoștință, domnule 
Stewart. Vă ofer cartea mea de vizită. 

A: — Spune-mi Andy. Cred că am putea face afaceri împreună. 

B: — Da. 

A (citind cartea de vizită) : — Chu... Hon-fai. Hon-fai! Te sun mâine 
să ne întâlnim să discutăm. 

B(zâmbind): — Aştept să mă sunați. (adaptare după Scollon, Scollon, 


1995) 


Mărcile textuale ale gradului diferit de deschidere comu- 
nicativă a celor doi interlocutori sunt: formulele de adresare 
(numele mic) și abordarea directă vs exprimarea protocolară, 
formală ; iniţiativa verbală us conformismul verbal și tendința 
spre închidere a conversaţiei. 

În funcţie de conceptualizarea culturală a relațiilor cu interlo- 
cutorii, indivizii se angajează în mod diferit în gestionarea temei. 
S-a observat, de pildă, că în cadrul procesului educaţional, 
studenții americani își asumă un rol activ și interacționează 
frecvent cu profesorii, în timp ce studenții australieni sau japonezi 
își asumă un rol de receptor pasiv, obedient, respectuos în 
asimilarea cunoștințelor transmise de profesor, deoarece îl percep 
pe acesta într-o poziţie de putere instituțională și informațională. 
Inhibiţia de „a vorbi în clasă” orientează evaluarea spre forme 
de comunicare scrise, în defavoarea celor orale. 


2.6.4. Politeţe și impoliteţe comunicativă 
Cultura favorizează anumite strategii ale politeţii, care configurează 


în mod particular interacțiunea verbală. În accepţie pragmatică, 
politeţea desemnează ansamblul strategiilor comunicative care 


Li 

guvernează comportamentul interacțional al indivizilor, ansamblu] 
opțiunilor comunicative de care dispun vorbitorii pentru a menţine 
relații armonioase în societate. În comunicare, indivizii își negociază 
imaginea publică — pozitivă sau negativă — prin activităţi discursive 
care exprimă dorința de independenţă (imaginea negativă a 
individului), respectiv dorința de afiliere (imaginea pozitivă a 
individului) ; activităţile de imagine (engl. face-work) sunt menite 
să evite ameninţarea imaginii interlocutorilor (Brown, Levinson, 
1979). Impoliteţea comunicativă apare atunci când interlocutorul 
neglijează (conștient sau inconștient) regulile politeții pozitive 
(impolitețe pozitivă), respectiv regulile politeţii negative (impo- 
litețe negativă) (Kienpointner, 1997). 

Diferă de la o cultură la alta preferința pentru strategii ale 
politeţii pozitive, respectiv, strategii ale politeţii negative, situaţiile 
în care vorbitorii apelează la una sau alta dintre cele două 
strategii, precum și mărcile lingvistice ale strategiilor folosite. De 
exemplu, în Rusia, Polonia, ţările latino-americane vorbitorii 
apelează mai frecvent la strategii ale politeții negative, în timp 
ce în Europa de Vest și în culturile anglo-saxone vorbitorii recurg 
cel mai adesea la strategii ale politeţii pozitive ; în cultura americană 
se folosesc strategiile politeții pozitive ori de câte ori vorbitorul 
poate să-și exprime interesul, aprecierea față de interlocutor, 
încrederea în el, disponibilitatea de a se angaja în acţiuni comune; 
în cultura japoneză, strategiile politeţii negative sunt mult mai 
frecvente, folosite pentru a marca diferența de statut dintre 
interlocutori, grija de a nu intra în teritoriul personal al inter- 
locutorului; în cultura română, ospitalitatea se manifestă, de 
pildă, prin strategii ale politeţii pozitive (insistențe verbale, 
dorința de a veni în ajutorul celuilalt), în timp ce în cazul 
relațiilor ierarhice inferiorul recurge la un comportament deferent 
față de superior (strategii ale politeţii negative). Membrii culturilor 
individualiste tind să recurgă mai degrabă la strategii de promovare 
a imaginii personale, în timp ce membrii culturilor colectiviste 
aleg în special strategii de conservare a imaginii celuilalt, pentru 
menţinerea armoniei sociale ; membrii culturilor colectiviste preferă 


» strategii directe și slab dependente de context, pentru conservarea 
imaginii personale, în timp ce membrii culturilor individualiste 
recurg la strategii directe și puternic dependente contextual, 
pentru conservarea armoniei sociale; membrii societăţilor în 
care distanța de putere este mare tind să adopte comportamente 
diferenţiate în funcţie de poziția ierarhică ocupată de inter- 
locutor, în timp ce membrii culturilor în care distanța față de 
„Putere este mică nu par să facă diferenţe importante legate de 
putere în adoptarea strategiilor comunicative. 
Scopul cu care vorbitorii recurg la strategii ale politeţii pozi- 
tive/negative este diferit: în societățile individualiste vorbitorii 
doresc să-și poată exprima liber opiniile, într-o formă acceptabilă 
de către interlocutor și suficient de persuasivă, în timp ce în 
societăţile colectiviste interlocutorii sunt preocupaţi de conservarea 
unor relații armonioase de grup. 
Modul în care sunt performate actele de vorbire este în 
legătură directă cu strategiile politeţii preferate de o cultură dată. 
De exemplu, exprimarea dezacordului cu interlocutorul este un 
act de vorbire care ameninţă imaginea publică a acestuia. Un 
studiu efectuat cu subiecţi din cultura americană și din cultura 
chineză (Liang, Han, 2005) indică faptul că, atunci când își 
exprimă dezacordul faţă de un superior, comparativ cu studenţii 
americani, studenţii chinezi folosesc mai multe Strategii ale 
politeţii negative și mai multe formule de adresare, în timp ce 
exprimarea dezacordului faţă de persoane egale ca statut se face în - 
mod similar în ambele grupuri etnice, prin reducerea strategiilor 
politeții negative pe măsură ce distanţa socială dintre interlocutori 
crește. Acest comportament comunicativ reflectă diferența con- 
Statată între cultura chineză — caracterizată prin distanţă mare față 
de putere — și cultura americană — caracterizată prin distanţă 
mică față de putere (Hofstede, 1984, 1997a). Același studiu a 
evidenţiat și o diferenţă între strategiile politeţii preferate de 
bărbaţi, respectiv de femei în cultura chineză, față de folosirea 
acelorași strategii, atât de către bărbaţi, cât și de către femei, în 
cultura americană. Din nou, concluzia confirmă gradul ridicat de 

masculinitate al culturii chineze, respectiv caracterul prepon- . 


derent feminin al culturii americane (Hofstede, 1984, 19972), 

Pentru a marca distanțarea de interlocutor, nonintruziunea în 
spaţiul său personal, vorbitorii recurg la atenuatori de expresie; 
pentru a marca solidaritatea de grup și pentru a accentua interesul 
faţă de interlocutor, vorbitorii recurg la intensificatori de expresie. 
Raportul dintre atenuatori şi intensificatori diferă de la o cultură 
la alta: de exemplu, în culturile Europei Occidentale predomină 
atenuatorii de expresie, în timp ce în culturile arabe sunt frecvenți 
intensificatorii de expresie. La rândul ei, modalitatea de atenuare 
a expresiei diferă. De pildă, în culturile anglo-saxone enunţurile 
se atenuează preponderent prin procedee gramaticale (moduri 
și timpuri verbale, structuri interogative), în timp ce în limba 
română sunt preferaţi atenuatori lexicali (ezitări — ăăă, păăi -, 
adverbe-modalizatori de incertitudine, expresii ale vagului. — 
cam, oarecum, prea, pe undeva etc.) sau intonaţii de atenuare, 
Intensificatorii de expresie pot lua forma unor enunţuri decla- 
rative sau exclamative (de tipul Vai, ce înteresant!; E minunat ce 
ai făcut; Eşti o fată extrem de inteligentă !, Ai fost cel mai bun; 
Apreciez gestul tău), preferate, de pildă, în cultura americană sau 
în Israel, a unor lexeme de intensificare din categoria gradelor 
de comparaţie, a cuantificatorilor universali, a expresiilor „per- 
soanei” (ca în română — Vă mulțumesc din tot sufletul; Mulţumesc 
- frumos; Mii de scuze; Toate gândurile mele bune) sau, în culturile 
arabe, prin tautologii, determinări ori structuri (cvasi)repetitive 
(de tipul structurilor românești 5 ani de zile; 2 zile pline; de 
dimineaţa până seara ; E foarte frumos, îmi place foarte mult, e 
foarte frumos ?). 

O abordare a sistemului politeţii în termenii principiilor 


comunicative a relevat existența unor maxime ale politeţii precum 


Nu impune, Lasă opțiuni interlocutorului !, Exprimă sentimente 
de camaraderie ! (Lakoff, 1973) sau maxima tactului, maxima 
generozităţii, maxima aprobării, maxima modestiei, maxima acor- 
dului, maxima simpatiei (Leech, 1983). În această abordare, 

culturile diferă în funcţie de felul în care ierarhizează maximele, 
de priorităţile acordate unora dintre ele. Pentru cultura chineză, 


„de exemplu, Gu (1990) identifică patru maxime ale politeţii în 
acţiune: maxima autodenigrării! (autodenigrarea pentru a oferi 


poziţie de superioritate interlocutorului), maxima adresării (folo- 
sirea unor modalități de adresare către interlocutor în funcţie de 
rolul acestuia în cadrul structurilor ierarhice), maxima genero- 
zităţii și maxima tactului. 


2.6.5. Empatizarea cu interlocutorul 


Gradul de empatizare cu interlocutorul marchează capacitatea/ 
disponibilitatea interlocutorului de a privi o problemă din pers- 
pectiva vorbitorului, de „a se pune în locul lui”. 

În culturile în care vorbitorii au tendinţa de a empatiza cu 
interlocutorii predomină strategiile politeţii pozitive, în timp ce 
în culturile în care empatizarea cu interlocutorul nu joacă un rol 
important mai frecvente sunt strategiile politeţii negative. În 
interacţiunile instituţionale apar diferențe de empatizare între 
funcţionarul public și solicitant: în cultura britanică, de pildă, 
funcţionarul public tinde să empatizeze cu interlocutorul, în 
timp ce în culturile orientale comunicarea se desfășoară strict de 
pe poziţii instituţionale, cu reducerea la minimum a conversaţiei 
fatice prin care funcţionarul ar putea empatiza cu solicitantul. 
Mărcile textuale ale empatizării cu interlocutorul sunt încurajările 
verbale, semnalele fatice, împărtășirea sentimentelor interlocu- 
torului, sprijinul comunicativ acordat acestuia. 


1. Întâlnită doar în cultura chineză, maxima autodenigrării are cea mai 
mare forță de acţiune. 

2.6.6. Emoţia 


Codarea și decodarea unui mesaj presupune interacţiunea com- 
plexă a două procese: cognitiv și emoţional. 

Emoţia este subiacentă oricărei interacțiuni verbale şi joacă 
un rol decisiv în reglarea relaţiilor stabilite între membrii societăţii. 
Emoţiile sunt ancorate cultural: pe de o parte, sunt expresia 
culturii, iar, pe de altă parte, dobândesc semnificaţie în contextul 
dinamic creat de cultură. Diferenţele culturale dintre emoții se 
plasează la nivel psihologic și acţional (vezi supra, 11.6) şi se 
reflectă în plan lingvistic-comunicativ. 

Vocabularul emoţiilor este diferit de la o limbă la alta : termenii 
prin care sunt numite stările interioare sunt mai mulți sau mai 
puţini, iar partiţia lingvistică a stărilor afective diferă, astfel încât 
pot exista stări interioare numite de cuvinte separate în unele 
limbi sau de același cuvânt în altele, pot exista cuvinte care 
numesc într-o cultură experienţe emoţionale de care membrii 
altor culturi să nu fie conştienţi. Sensul exact al cuvintelor care 
desemnează emoţii este accesibil numai nativilor. 

Există stări emoţionale condiționate cultural, specifice unor 
spaţii geografice determinate, exprimate prin așa-numitele cuvinte 
„intraductibile”. De pildă, cuvintele amok (Malaysia), cafard 
(Laos, Filipine, Polinezia), mal de pelea (Puerto Rico), îivb'aa 
(Navajo) exprimă un episod disociativ, asemenea atacurilor psihotice, 
manifestat prin izbucniri violente și agresivitate ; ataqgue de nervios 
este o stare afectivă întâlnită la populaţiile latino-americane, 
manifestată ca pierdere a controlului emoţional și care se exteri- 
orizează prin strigăte incontrolabile, crize de plâns, agresivitate 
fizică și verbală ; aviman este un cuvânt indian care desemnează 
o emoție complexă de tipul iubire-mândrie-furie ; dbat (India), 
sukra prameba (Sri Lanka), shen-k'uei (China) exprimă o stare 
de anxietate și ipohondrie, oboseală și epuizare ; fureai desem- 
nează în japoneză sentimentul apartenenţei la comunitate ; ghost 
sikness (la indienii nord-americani) exprimă o obsesie pentru cei 
morţi, manifestată prin insomnie, coşmaruri, anxietate, halucinaţii, 

slăbiciune, pierderea cunoștinței; rettocan, în japoneză, face 
trimitere la un sentiment de inferioritate ; sangue dormido (Insulele 
Capului Verde) se manifestă ca durere sufletească extremă, crize 
cardiace, dezechilibru fizic și emoţional; sukbi este cuvântul 
indian care evocă o stare de pace interioară și fericire!. Astfel de 
emoții (cu expresia lor lingvistică) intră în structura identităţii 
culturale a individului. 

Într-o viziune compozită, antropologică şi lingvistică, Anna 
Wierzbicka (1994, p. 145) propune o analiză a emoţiilor în 
termenii unor primitive/universalii semantice, care ar permite o 
comparaţie culturală a stării afective și a expresiei lingvistice a 
acesteia. De pildă, termenul polonez teskni și termenul englez 
bomesick sunt analizaţi astfel: 


X simte teskni faţă de Y? 

X gândeşte așa: 

Eu sunt departe de Y 

Când eram cu Y mă simţeam bine 

Vreau să fiu cu Y acum 

Dacă acum aș fi fost cu Y m-aș fi simţit bine 
Nu pot să fiu cu Y acum 

De aceea X simte ceva negativ 

X simte bpomesick? 

X gândește așa: 

Acum sunt departe de casă 

Când eram acolo mă simţeam bine 

Vreau să fiu acolo acum | 

Dacă eram acolo acum m-aș fi simţit bine 
Nu pot să fiu acolo acum 

De aceea X simte ceva negativ. 


Analiza în termenii primitivelor semantice pune în evidență 
asemănările (separare, distanţă, stare anterioară de bine, stare 


1. Pentru un inventar al stărilor emoționale condiţionate cultural, vezi 
Terzea-Ofrim (2002, pp. 32-33). 

prezentă de rău, stare dorită, imposibilitate) și diferența (persoană 


US spaţiu) dintre feskni și bomesick. Deşi traducerea unui termen 


prin altul nu poate capta diferența, persoanele din ambele culturi 
sunt capabile să trăiască amândouă sentimentele. 

Între culturi există diferențe legate de modul particular în 
care este exprimată emoția. De exemplu, culturile din Europa de 
Est tolerează exprimarea directă, neatenuată a emoţiei negative 
(critică, remarci personale) cauzate de conflicte interpersonale; 
acest tip de confruntare directă este interpretat ca expresie a 
sincerităţii, a spontancităţii, a relaţiei apropiate dintre membrii 
grupului. Spre deosebire de acestea, deși acceptă conflictul și 
confruntarea directă ca formă de cunoaștere și rezolvare a pro- 
blemelor apărute, culturile de limbă engleză fac acest lucru 
într-o manieră impersonală, raţional, fără implicare emoţională, 
fără a încerca impunerea dogmatică a unui punct de vedere, în 
virtutea dreptului individual al fiecăruia la opinie și acţiune. 
Cercetările au demonstrat, de pildă, că australienii îi percep pe 
polonezi ca nepoliticoși, având tăria opiniilor personale, că francezii 
îşi exprimă cu ușurință emoțiile negative în cadrul confruntărilor, 
că germanii își argumentează dur punctele de vedere. 

În plan textual, emoția are diverse mărci fonetice/paraverbale 
(înălțimea tonului, debitul verbal, ezitări vocale, pauze mari sau 
mici), lexicale (cuvinte marcate emoţional, interjecţii, imprecaţii 
și înjurături etc.), sintactice (bâlbe, false-stari, întreruperi şi 
autoîntreruperi etc.), alături de mărci nonverbale complementare 
textului (tăcerea, poziţii corporale, colorarea feţei, privirea etc.). 
Felul în care sunt marcate emoţiile în plan textual diferă, de 
asemenea, de la o cultură la alta. 


2.6.7. Consens vs conflict 


Relaţiile conflictuale sau consensuale dintre interlocutori afectează 


progresia tematică și structura interacțiunii verbale. Conflictul: 


intervine atunci când două sau mai multe părţi implicate într-o 
relație de comunicare percep o incompatibilitate de scopuri. 

Schematic vorbind, există două tipuri de culturi: culturi 
consensuale, care promovează armonia socială, buna înțelegere 
între indivizi și tind să evite, să atenueze, să mușamalizeze 
conflictul (de exemplu, cultura japoneză); culturi conflictuale, 
în care membrii societăţii tind să se angajeze deschis în conflicte, 
pentru a rezolva astfel divergenţele apărute (de pildă, în Israel); 
în unele culturi vorbitorii tind să-și rezolve conflictele prin 
negocieri directe (ca în cultura americană Ori germană) sau prin 
intermediul unor mediatori (ca în culturile orientale). 

Culturile conceptualizează în mod diferit conflictul. În esenţă, 
de-a lungul unui continuum se plasează doi poli: conceptua- 
lizarea conflictului ca proces și conceptualizarea conflictului ca 
rezultat. În culturile în care conflictul este conceptualizat ca 
proces accentul cade pe negocierea imaginii mutuale sau de 
grup (prestigiu, onoare, demnitate, mândrie, încredere, umilire, 
rușine, vinovăţie, neîncredere), în timp ce în culturile în care 
conflictul este conceptualizat ca rezultat accentul cade pe afirmarea 
identităţii personale (a nevoilor, intereselor, emoțiilor personale), 
pe negocierea și obținerea rapidă a unui rezultat. În modelul 
colectivist orientat spre proces primează adecvarea în abordarea 
opoziţiilor, atingerea unui consens cu implicaţii pe termen lung; 
în modelul individualist orientat spre rezultate primează eficienţa 
negocierii, găsirea unor soluţii sau compromisuri mulţumitoare 
pentru fiecare parte (Ting-Toomey, 1999, pp. 194-230). 

Ting-Toomey și Oetzel (2001) au identificat mai multe tipuri 
de comportamente comunicative în situații de conflict: evitarea 
conflictului (individul evită discutarea deschisă a problemei), 
cedarea (individul acceptă nevoile celuilalt), compromisul (indi- 
vidul negociază pentru găsirea unei căi de mijloc), integrarea 
(individul încearcă să integreze toate informațiile primite pentru 
a găsi o soluţie nouă), dominarea (individul se angajează într-o 
competiţie cu interlocutorul, pentru a câștiga), exprimarea emoțio- 
nală (individul își exprimă emoţiile și sentimentele), agresiunea 
pasivă (individul încearcă să impună în mod indirect o anumită 
soluţie), solicitarea unui mediator (părțile solicită ajutorul unei 

persoane externe). Culturile colectiviste favorizează evitarea 
conflictului, cedarea, compromisul și medierea conflictului de 
către o persoană cu reputație, respectată, pe care persoanele 
implicate o cunosc din interacțiuni anterioare. Culturile indi- 
vidualiste favorizează exprimarea emoției, agresiunea pasivă, 
dominarea și, uneori, medierea conflictului de către o persoană 
independentă. Americanii, chinezii, taiwanezii preferă stilul domi- 
nant într-o mai mare măsură decât japonezii și coreenii ; japonezii 
recurg la stilul de integrare într-o mai mică măsură decât americanii, 
chinezii sau taiwanezii ; chinezii și taiwanezii cedează mai frecvent 
decât americanii, coreenii și japonezii; chinezii evită conflictul 
mai mult decât taiwanezii ; turcii preferă stilul integrativ celui de 
dominare, stilul compromisului și al dominării celui al evitării, 
stilul evitării celui al cedării; iordanienii caută mai degrabă 
colaborarea și nu compromisul, compromisul și nu adaptarea, 
evitarea şi nu dominarea. Un amalgam de strategii de conflict și 
de evitare a conflictului apare în cultura mexicanilor. În același 
timp, pentru membrii culturilor individualiste primează asumarea 
individuală a conflictului, gestionarea lui în baza opiniilor per- 
sonale, în timp ce în culturile colectiviste sunt favorizate, pe de 
O parte, protejarea membrilor grupului în faţa posibilei res- 


ae 


ponsabilități în declanșarea conflictului, iar pe de altă parte, 


gestionarea conflictului pe baza ideilor și opiniilor valorizate de - 


colectivitate. 


2.6.8. Atitudini comunicative 


Despre diverse populaţii se vehiculează stereotipuri ca : „americanii 
sunt joviali și vorbesc tare”, „grecii sunt lăudăroși”, „mexicanii 
sunt exuberanţi”, „suedezii sunt reţinuţi și sobri”. Deși simpli- 
ficatoare, acestea evidenţiază atitudini comunicative ale diverselor 
comunităţi, reflectate în text prin conţinuturi, prin modul în care 
vorbitorul își proiectează imaginea în text, prin structura înscrierilor 
la cuvânt, prin diverse elemente paraverbale (înălţime, debit 
verbal, râs). 

Specificul cultural determină atitudinile comunicative ale 
oamenilor. De pildă, preocuparea pentru armonia de grup din 
culturile colectiviste se repercutează asupra comunicării astfel: 
atitudine rigidă, creativitate reținută, lipsă de complexitate cog- 
nitivă, conformism și conformitate cu normele de comunicare, 
incapacitate autopercepută de a influenţa cursul evenimentelor, 
grad redus de asertivitate și argumentativitate ; în același timp, 
din punct de vedere emoţional, se constată o stabilitate în plan 
personal, familial și social. La polul opus, preocuparea pentru 
dezvoltarea personală din culturile individualiste presupune crea- 
tivitate, importanţă mare acordată opiniilor personale, asertivitate 
și argumentativitate. 


Contribuţia elementelor paraverbale 
şi nonverbale la construirea semnificației 


PA 


Comunicarea umană este un sistem complex în care se între- 
pătrund elemente verbale, paraverbale și nonverbale. Rolul în 
comunicare și semnificaţia elementelor nonverbale și paraverbale 
variază de la o cultură la alta, în strânsă legătură cu dimensiunile de 
variaţie (vezi supra, 11.5). Astfel, gradul de individualism/colec- 
tivism determină felul în care colectivităţile gestionează spaţiul 
individual și colectiv, atitudinea față de proprietatea privată, 
distanțele de interacțiune, gradul de deschidere comunicativă (reflec- 
tat în intonaţii, gesturi, posturi etc.), disponibilitatea indivizilor de 
a se angaja în activități colective sincronizate sau de a-și urmări 
țelurile în mod independent unii de alții, monocronismul/poli- 
cronismul (vezi și supra, II, 5.2.1). Culturile feminine favorizează 
comportamente verbale și nonverbale androgine. Distanţa faţă de 
Putere pare să se coreleze pozitiv cu libertatea de interacțiune a 
membrilor societăţii (cu cât distanța față de putere este mai 
mare, cu atât posibilităţile de interacţiune dintre membrii societăţii 
sunt mai constrânse de reguli ierarhice determinate de relaţii de 
putere și de statut). 

Elementele paraverbale și nonverbale ale comunicării joacă 
un rol esenţial în reducerea stresului și a anxietăţii în comunicarea 


interculturală (dintre membrii unor grupuri/culturi diferite): cu 


cât diferenţele de gestionare a spaţiului și a timpului — incluzând 
distanţe, postiri, gesturi, atingeri, priviri etc. — sunt mai mici, cu 
atât interactanţii se adaptează mai ușor. 


2.7.1. Elementele paraverbale 


Contururile intonaţionale, debitul verbal, înălțimea tonului sunț 
părți constitutive ale textului oral, constrânse cultural. Această 
variație este rezultatul interacțiunilor complexe dintre mai mulţi 
factori, unii genetici, înnăscuţi, alţii rezultați în timpul inter- 
acţiunilor cu mediul sau între indivizi, în cadrul vieţii sociale. 
În India și Pakistan, de exemplu, o bere se cere pe un ton 
descendent, O berej, în timp ce în culturile occidentale aceeași 
comandă se face pe un ton ascendent, O beref. În limba japoneză, 
înălțimea tonului variază în funcţie de interlocutor (bărbat sau 
femeie) și de statutul său social. Animozitatea verbală este 
percepută ca interes pentru interlocutor în cultura americană, 
dar face impresie proastă în cultura germană sau în culturile 
nordice. Persoanele provenite din culturile mediteraneene. și 
americanii vorbesc tare, în timp ce în Europa Centrală se vorbește 
mai încet. Tăcerea este percepută ca ameninţare în culturile 
meridionale și în America de Nord, acceptată în culturile nordice 
şi interpretată ca semn al unei atitudini meditative înțelepte în 
culturile orientale. Pauzele dintre cuvinte nu sunt foarte lungi în 
America de Nord şi în ţările arabe, în schimb în Japonia pre- 
lungirea pauzei poate conferi cuvântului un sens contrar. 

2.7.2. Elementele nonverbale 


Elementele nonverbale sunt prin ele însele texte sau se integrează 
textului verbal, completându-l sau întărindu-l. Individul transmite 
mesaje celor din jur nu doar prin cuvinte, ci prin întreaga lui 
ființă : prin înfăţişare, privire, mimică, gesturi, așezare în spaţiu, 
acțiuni etc. 

Înfăţișarea individului este percepută prin raportare la idealul 
estetic al societății. De exemplu, idealul feminin de frumuseţe în 
culturile occidentale este „înaltă și slabă”, în Japonia — „mignonă”, 
în Africa și Rusia — „grasă”, în China — „ștearsă, care nu atrage 
atenția”. Vestimentaţia respectă un cod cultural: hainele de 
ceremonie reflectă poziţia și statutul social în Japonia, în mediul 
de afaceri german costumul şi cravata sunt obligatorii, stilul 
informal de vestimentație american îi șochează uneori pe europeni, 
femeile arabe își acoperă capul și faţa cu un voal. 

Posturile transmit mesaje care diferă uneori de la o cultură la 
alta : în Japonia, salutul presupune un ritual al înclinării în faţa 
celuilalt; în India se salută cu palmele lipite și capul înclinat ; în 
Suedia e de așteptat să „stai drept” în scaun, în timp ce în Statele 
Unite te poţi cufunda comod în fotoliu sau poţi chiar pune 
picioarele pe masă. A sta picior peste picior este semnul poziţiei 
relaxate în culturile occidentale, dar o gravă ofensă adusă inter- 
locutorului în Turcia. 5 

Aceeași diversitate culturală se constată și în cazul gesturilor. 
Cunoscutul gest în formă de „O”, care în Statele Unite semnifică 
„OK”, în Japonia și Coreea înseamnă „acum vorbim despre bani”, 
în sudul Franţei — „zero, nimic, absenţa valorii”, la arabi este expresia 
ostilităţii, în Mexic și Germania are o conotaţie vulgară, în Rusia 
şi în unele ţări est-europene este un semn sexual indecent, iar în 
Tunisia are semnificația unei amenințări cu moartea. Degetul 
mare în sus semnifică „totul e în ordine” în America Latină, în 
timp ce în unele ţări islamice are o conotaţie sexuală vulgară. 

Contactul vizual cu interlocutorii se stabilește diferit: în 
Statele Unite este de așteptat ca interlocutorii să-și susțină pri- 
virile, în culturile asiatice interlocutorii privesc în jos, deoarece 

susținerea privirii celuilalt timp mai îndelungat este o insultă, în 
Africa, evitarea privirii celuilalt este semn de respect, iar în 
culturile arabe interlocutorii se privesc atent și prelungit. 

(Su)râsul, în majoritatea culturilor, este conotat cu satisfacția, 
mulţumirea, bucuria, în timp ce în cultura japoneză este adeseori 
semn de confuzie, stânjeneală, nesiguranţă. Locuitorii din Surinam 
zâmbesc și râd mai des decât cei din Olanda. 

Mișcările capului au semnificaţii diferite: a da din cap pe 
verticală semnifică aprobare („da”) în multe dintre culturile 
europene, dar negare („nu”) în Bulgaria sau este semn al perceperii 
mesajului (back-cbanneb în Japonia. 

Un criteriu de diferenţiere între culturi îl reprezintă gestionarea 
colectivă a „contactului”. Se vorbește despre culturi cu „grad ridicat 
de contact”, respectiv culturi cu „grad scăzut de contact” (engl. 
bigb contact cultures, low contact cultures — Hall, 1966). Atingerea 
interlocutorului este evitată în Germania, Marea Britanie și Scandinavia, 
frecventă însă în Europa Centrală și de Est, în America Latină și 
în Grecia. În țările arabe, distanţele dintre indivizi sunt foarte 
mici, oamenii se ating frecvent, merg pe stradă ţinându-se de 
mână, pe când în cultura nord-americană distanţele de interacțiune 
sunt mari comparativ cu culturile arabe, dar mai mici decât în 
culturile nordice. S-a constatat că distanţele de interacţiune sunt 
mai mici în țările cu climă caldă (mai apropiate de Ecuator) și 
cresc pe măsură ce ne apropiem de Poli. Andersen et al. (1987, 
apud Gudykunst, 2003, p. 75) pune corelaţia dintre latitudine și 
particularităţile de interacțiune pe seama nivelului de energie, al 
climei și al metabolismului locuitorilor din diverse zone: 


Culturile unde clima este mai rece tind să fie mai orientate spre 
rezolvarea problemelor și mai reci în plan interacțional, în timp ce 
culturile unde clima este mai caldă tind să se orienteze mai degrabă 
spre construirea relaţiilor interpersonale, care sunt mai caldel. 


1. „La latitudini nordice, societăţile trebuie să fie mai structurate, mai 
ordonate, cu mai multe constrângeri, mai organizate, deoarece 
indivizii trebuie să supravieţuiască forțelor dure ale iernii... ; spre 

Când se salută, bărbaţii din Marea Britanie dau mâna, în timp 
ce femeile fac un pas înapoi, schițând o reverență și o mișcare 
a mâinii, iar în Germania, atât bărbaţii, cât și femeile stabilesc 
contactul comunicativ dând mâna ; în Franţa şi România, domnii 
sărută uneori mâna doamnelor ; în timp ce în Europa Occidentală 
bărbaţii nu se salută pupându-se pe obraz, rușii fac frecvent 
acest gest; în cultura spaniolă, gestul sărutului pe obraz este 
frecvent, folosit uneori ca rutină și în întâlnirea dintre necu- 
noscuţi, în timp ce în cultura română este restrâns la persoane 
care se cunosc și se află într-un relativ grad de intimitate; în 
Europa Occidentală indivizii se sărută pe obraz de trei ori, în 
timp ce în România, de obicei, de două ori. Un alt factor care 
reglează distanțele de interacţiune și gradul de accesibilitate 
comunicativă este religia. Astfel, confucianismul cultivă stăpânirea 
de sine, autocontrolul, comportamentul adecvat, imaginea potrivită 
în ochii celorlalţi. Ă 

Elementele olfactive antrenate în comunicare sunt mai impor- 
tante în culturile arabe și mai puţin importante în cultura americană 
și în cele europene. Culturile africane acceptă mirosurile naturale, 
în timp ce în America, Europa Occidentală și în Australia s-a 
dezvoltat o întreagă industrie prin care oamenii se străduiesc să 
acopere mirosurile naturale cu parfumuri obținute pe cale chimică. 

Gestionarea timpului și a spaţiului sunt modalităţi nonverbale 
de comunicare. „Times talks and space speaks” (Hall, 1959). 
Comportamentele sociale se supun unor reguli latente legate de 
folosirea timpului: punctualitatea este esenţială în cultura ger- 
mană, aproximativă în cultura franceză („sfertul academic”), 
neimportantă în culturile sud-americane (întârzieri de peste o 
oră la diverse întâlniri reprezintă un mod de viaţă). În unele 
culturi asiatice și din America Centrală bunele maniere impun ca 
musafirii să plece acasă imediat după masă, iar dacă nu fac acest 


deosebire de acestea, țările de la latitudini sudice produc culturi 
caracterizate prin extravaganţă socială, nu foarte preocupate de 
constrângeri sau de ordonarea lumii.” 

lucru, transmit nonverbal semnificaţia că „nu au mâncat suficient” . 
? 


în schimb, în culturile europene și nord-americane a pleca acasă 


imediat după masă îi dă gazdei semnalul nonverbal că musafirul 
nu se simte bine în compania sa. Spaţiul interacționează cu 
diverse forme de comunicare verbală : distanțele interpersonale 
sau sociale de interacţiune tind să fie mai mari în culturile 
individualiste, unde oamenii simt nevoia unui spaţiu securizant, 
mai mici în culturile colectiviste, unde indivizii se simt con- 
fortabil în grupuri mai largi și acceptă relativ uşor proximitatea 
fizică ; sentimentul „spaţiului personal” (engl. privacy) este mai 
accentuat în cultura americană (de exemplu, mamele bat la ușă 
înainte de a intra în camera copiilor, proprietarii își pun afișe de 
tipul private property pentru delimitarea posesiunii), în timp ce 
în cultura japoneză sentimentul spaţiului personal nu este foarte 
acut (pereţii despărțitori ai camerelor sunt de hârtie, mamele 
intră frecvent în dormitoarele copiilor fără a bate la ușă). Modul 
în care este delimitat spaţiul personal diferă de la o cultura la 
alta : în Statele Unite se pun încuietori de mare siguranţă la uși, în 
Germania se folosesc uși duble, izolate fonic, în Norvegia ușile 
sunt mari, în Belgia şi Olanda ferestrele nu au perdele, în Anglia 
și Canada proprietăţile se delimitează prin garduri vii şi copaci. 
Simţul puternic al proprietăţii accentuează de obicei distanţele 
sociale dintre indivizi. 

Relaţia dintre elementele nonverbale și cele verbale în cadrul 
comunicării este diferită: elementele nonverbale joacă un rol 
extrem de important în culturile cu grad ridicat de dependenţă 
contextuală, dar sunt mai puţin importante, tinzând doar să 
acompanieze comunicarea, fără a interfera cu semnificaţia, în 
culturile cu un grad scăzut de dependenţă contextuală. 

-2.8. Concluzii 


Cultura este vehiculată prin semne și simboluri care alcătuiesc 
un sistem de reprezentări determinate cultural : o hartă de semni- 
ficaţii sociale și personale care satisfac nevoile particulare de 
comunicare ale membrilor comunităţii respective. În același timp, 
comunicarea este una dintre formele de bază prin care se creează 
și se manifestă cultura. Din această intercondiţionare complexă 
rezultă stilul cultural de comunicare. Variația culturală în plan 
comunicativ se manifestă prin: decupajele lumii operate de 
structurile lexicale, semantice și gramaticale ale limbii ; scripturile 
culturale pe care le activează și le evocă secvențial; practicile 
discursive; maniera particulară de constituire a semnificației; 
structura interacțiunii ; relaţiile interpersonale implicate; moda- 
litatea particulară de încorporare a elementelor paraverbale și 
nonverbale. 


3. Corelaţii între variabilele culturale 
și stilurile comunicative 


Între dimensiunile de variaţie culturală (vezi supra, 11.5) și 
stilurile comunicative ale diverselor grupuri etnice (stilurile comu- 
nicative determinate cultural, vezi supra) s-au observat unele 
corelaţii constante. Astfel, dimensiunile de variaţie culturală pot 
fi folosite pentru a face predicții legate de modul în care se 
comunică în diverse culturi; invers, modul particular în care 
comunică membrii unei culturi poate oferi indicii în legătură cu 
locul în care se plasează o cultură pe diverse dimensiuni de 
variaţie. 

Fără a fi absolutizate, aceste corelaţii trebuie citite ca tendințe 
manifestate în diverse grade în diferite societăţi; interacțiunile 

: 
dintre dimensiunile de variaţie culturală, specificul diverselor - 
instituții (școală, biserică, instituţiile statului) și stilurile co: | 


municative sunt însă mult mai subtile, mai nuanțate, mai 
complexe. 


INDIVIDUALISM 
Distanțe mari de interacţiune 


Zâmbetul — expresie a satisfacției | Zâmbetul — sprijin al interacțiunii 
verbale 


Rolul important al conversaţiei Rolul puţin important al 
fatice conversaţiei fatice 


Strategii directe de comunicare, ce | Strategii indirecte de comunicare, 
urmăresc transmiterea directă a cultivând ambiguitatea menită să 
mesajului protejeze relaţiile sociale 
Strategii ale politeții negative, ale | Strategii ale politeţii pozitive, ale 
menținerii imaginii publice păstrării imaginii publice a 
personale, ale obținerii acordului — | interlocutorului, ale susținerii lui, 
din partea interlocutorului ale adeziunii la punctul lui de 
vedere 


Tendinţă de dominare a Tendinţă de subordonare faţă de 
interlocutorului interlocutor 

Tendinţă de implicare în conflicte | Tendinţă de evitare a conflictelor 
verbale verbale 


Strategii de rezolvare a Strategii de rezolvare a 
conflictelor orientate spre conflictelor orientate spre relaţii 


rezultate 
Strategii ale negocierii bazate pe 
roluri sociale 


Strategii de discurs bazate pe 
distincţii evidente între membrii 
grupului şi străinii de grup 


Discurs orientat spre 

prezent/trecut 

Reţinerea sau mascarea emoțţiei 
Li 


Strategii ale negocierii bazate pe 
relaţii interpersonale 

Strategii de discurs bazate pe 
distincţii minime între membrii 
grupului și străinii de grup 
Discurs orientat spre viitor 


Verbalizarea emoţiei 

DISTANȚĂ MARE FAȚĂ DE 
PUTERE PUTERE 


Contact vizual intens Contact vizual limitat 


Lipsa acuităţii în decodarea Acuitate în decodarea elementelor 
|elementelor nonverbale nonverbale 


[DISTANȚĂ MICĂ FAȚĂ DE 


Intensitate vocală Lipsa intensității vocale 

Cuvântul maschează ierarhiile Cuvântul pune în evidență 
ierarhiile 

Strategii ale empatizării cu Strategii ale marcării ierarhiilor 


interlocutorul 
Dreptul de a întrerupe interlocutorul | Evitarea întreruperilor 
Asertivitate ridicată Nonasertivitate 


Promovarea intensă a opiniilor și | Conformitate cu norma, 
drepturilor personale îndeplinirea sarcinilor ce le revin 
conform poziţiei în cadrul grupului 


Puterea discursivă se reflectă în 
strategiile comunicative reflectată în comunicare 


Rolul puţin important al elementelor | Rolul important al elementelor 
nonverbale în comunicare nonverbale în comunicare 
PUTERNICĂ EVITARE A SLABĂ EVITARE A 
INCERTITUDINII INCERTITUDINII 


Explicitul; sensul literal Implicitul; sensul nonliteral 
Lipsa ambiguităţii comunicative Ambiguitate comunicativă 
Intervenţii verbale scurte Intervenţii verbale lungi 


DEPENDENȚĂ 
CONTEXTUALĂ 


Rolul important al elementelor 
nonverbale în comunicare 


INDEPENDENŢĂ 
CONTEXTUALĂ 


Rolul puţin important al 
elementelor nonverbale în 
comunicare 


Focalizare Nonfocalizare 


comunicare | 


258 CUM GÂNDESC ȘI CUM VORBESC CEILALŢI 


|imozae verbală eneear verbale 
ps intrnapi comunice 
esa espresee 
| Sornăr mie de Dacă cbr 

explicită, precisă, directă, creativă, onestă, în timp ce culturile 
colectiviste (de exemplu, culturile asiatice) asigură armonia în 
cadrul grupului cultural printr-o comunicare indirectă, imprecisă, 
implicită. 

Stilul elaborat vs exact vs succint. Stilul elaborat presupune 
folosirea unui limbaj expresiv, bazat pe elocinţă ; culturile arabe, 
de exemplu, recurg frecvent la metafore și comparații expresive. 
Stilul exact, specific culturilor de limbă engleză, pare să se 
conformeze cel mai bine maximei griceene a cantităţii (cantitatea 
de informaţie oferită de vorbitor nu trebuie să fie nici mai mare, 
nici mai mică decât e necesar pentru scopul curent al con- 
versaţiei). Stilul succint se caracterizează prin pauze lungi, cuvinte 
puţine și idei succint exprimate, ca în Japonia, China sau în 
culturile amerindiene. 

Stilul personal vs contextual. Stilul personal este centrat pe 
individ: limbajul reflectă opiniile individului și relaţii cu semenii 
bazate pe egalitate şi lipsă de formalism; deicticele spaţio- 
-temporale, ale pronumelor personale sunt proiecția în text a 
vorbitorului. Stilul contextual (Coreea, Burundi) se bazează pe 
informaţia implicită partajată de interlocutori, pe proiecția în text 
a statutului social și a relaţiilor ierarhice, formale dintre interlocutori. 

Stilul instrumental vs afectiv. Stilul instrumental (folosit de 
americani) presupune o comunicare orientată spre receptor și 
centrată pe rezolvarea problemelor, în timp ce stilul afectiv 
presupune comunicarea orientată spre emiţător și centrată pe 
construirea relaţiei cu interlocutorul. Stilul afectiv poate fi: de 
tip deferent (ca în culturile din Asia de Est), când vorbitorii sunt 
evazivi și confuzi pentru că nu au certitudini legate de modul în 
care receptorul primește mesajul lor, și de tip dramatic (în 
culturile arabe), când accentul se pune pe expresia emoției și pe 
comportamentul nonverbal. 


Intimitate comunicativă Lipsa intimității comunicative 
Expresivitate Lipsa expresivităţii 
Număr mare de back-channels Număr mic de back-cbannels 


Pentru a înţelege stilul de comunicare dintr-o cultură deter- 
minată trebuie cunoscute, pe de o parte, tendinţele generale ale 
culturii pe diverse dimensiuni de variaţie (individualism/colec- 


tivism, distanţă față de putere, evitarea incertitudinii, mascu- 
linitate/feminitate, orientare în timp), iar pe de altă parte, mani- 
festările specifice la nivelul culturii ale uneia sau alteia dintre 
dimensiunile de variaţie culturală. Astfel, concepte specifice 
culturii japoneze, cum ar fi wa (armonie), amae (dependenţă), 
enryo (rezervă, reţinere), dau o configuraţie particulară colecti- 
vismului de tip japonez, în comparaţie cu colectivismul de tip 
coreean, influenţat de conceptul chong (afect) ; stilurile comunicative 
specifice celor două societăţi vor fi diferite, modelate, dincolo 
de colectivism, de mentalități particulare diferite. 


3.1. Clasificarea lui Gudykunst (1988) 


Compararea diverselor stiluri culturale de a vorbi și corelarea lor 
cu dimensiunile de variaţie culturală (Hofstede, 1984, 1997a; 
Hall, 1976) i-au condus pe Gudykunst et al. (1988) la identificarea 
a patru stiluri culturale de comunicare, plasate de-a lungul unui 
continuum: stilul direct vs indirect; stilul elaborat vs exact vs 
succint ; stilul personal vs contextual, stilul instrumental vs afectiv. 

Stilul direct vs indirect. Culturile individualiste (de pildă, 
cultura americană) își asociază valori precum deschidere comu- 
nicativă și onestitate, manifestate printr-o comunicare verbală 

3.2. Clasificarea lui Clyne (1994) 


Autorul distinge patru stiluri comunicative (A, B, C, D), rezultate 
la interfaţa dintre modul în care sunt performate actele de vorbire 
și regulile accesului la cuvânt într-o cultură dată. 

Stilul A (specific Europei continentale și ţărilor din America 
Latină) se caracterizează prin luări de cuvânt mai degrabă lungi 
și un relativ echilibru între strategiile politeții negative și cele ale 
politeţii pozitive în performarea actelor de vorbire ; deosebit de 
frecvente sunt actele de vorbire de tip directiv, precum și plângeri 
sau diverse expresii ale nemulțumirii. 

Stilul B (întâlnit la locuitorii din Asia de Sud) se caracterizează 
prin luări de cuvânt relativ lungi, în care sunt etalate expresii ale 
formalismului birocratic, retorism, repetiţii, paralelism. Sunt favo- 
rizate expresiile politeţii pozitive, explicaţiile lungi, elaborate. 
Se cedează greu cuvântul interlocutorului. 

Stilul C (specific populațiilor din Asia de Sud-Est, China, 
Indonezia, Vietnam) se caracterizează prin luări de cuvânt scurte, 
deferenţă și promovarea unui sistem al politeţii negative. 

Stilul D (specific populațiilor din America și Europa de Nord), 
deși identificat, nu este analizat de autor. 


3.3. Clasificarea lui FitzGerald (2003) 


Analizând interacţiunile dintre interlocutori proveniţi din diverse 
culturi, FitzGerald (2003, pp. 168-169) propune o clasificare 
compozită a stilurilor comunicative, rezultată dintr-o abordare 


integrată a celor patru dimensiuni prezentate mai sus. 


Descriptor Grup cultural . 
(stil de comunicare) 


Instrumental-exact Culturile de limbă engleză, 
culturile din Europa de Nord și de 
Vest 


Spontan-argumentativ Culturile din Europa de Est 

Implicat-expresiv Culturile din Europa de Sud și din 
America Latină . 


Elaborat-dramatic Culturile din Orientul Mijlociu 
Culturile din Asia de Sud 


Succint-supus, deferent Culturile din Europa de Est şi de 
Sud-Est 


Stilul instrumental-exact se bazează pe recunoașterea auto- 
nomiei individului și a dorinţei lui de a alege singur, fără a-i fi 
impuse soluţii; pune accent pe identitatea eului și promovează 
strategii ale politeţii negative. Stilul de comunicare este succint, 
explicit, liniar, orientat spre un scop precis, informaţia se orga- 
nizează deductiv, relaţia dintre interactanţi se bazează pe ega- 
litate, valorizează discuţiile și argumentările neemoționale, obiective. 

Stilul spontan-argumentativ rezultă din exprimarea directă, 
spontană a emoției, valorizează apropierea și sinceritatea. Stilul 
comunicativ este direct, adeseori abrupt, admițând exprimarea 
emoțiilor negative; oamenii argumentează dur, în forță, iar 
pentru impunerea punctului de vedere personal adeseori neso- 
cotesc sentimentele celuilalt. Pentru a-și exprima complet un 
punct de vedere, vorbitorii au tendinţa de a recurge la luări de 
cuvânt relativ lungi, distincte, cu suprapuneri puţine, mai ales 
spre sfârșitul replicii interlocutorului. 

Stilul implicat-expresiv se caracterizează printr-o expresivitate 
de tip emoţional, bazată pe strategii ale politeţii pozitive, dezbaterea 
și argumentarea sunt agreabile și contextualizate, apar supra- 
puneri frecvente care marchează colaborarea dintre interlocutori, 
informaţia este puţin focalizată, sunt tolerate digresiunile. 

Stilul elaborat-dramatic este expresia valorizării în culturile 
respective a relaţiilor armonioase de grup, a unei activităţi de 
imagine orientate spre faţa pozitivă a interlocutorului. De aceea 
sunt preferate luările de cuvânt relativ lungi, se acordă atenţie 


deosebită formei, în defavoarea conţinutului. Printre caracte- 


risticile acestui stil se numără: aserțiuni neargumentate, gene- 
ralizări, înfrumusețarea expresiei prin metafore și comparații, 


repetiţii şi paralelisme, menite să convingă interlocutorul prin 
impresia pe care cuvântul o face asupra lui, nu prin argument. 

Stilul birocratic-afectiv caracterizează societăţile cu dependenţă 
mare de context, care valorizează armonia socială și strategiile 
politeţii pozitive. Accentul cade pe formă, nu pe conţinut, inter- 
venţiile conversaţionale sunt lungi, informaţia este organizată 
inductiv. În argumentare sunt analizate ambele fațete ale unei 
probleme, prezentate, câteodată, în cursul unei singure intervenţii, 
fără ca vorbitorul să-și exprime tranșant punctul de vedere. 
Stilul succint-supus, deferent caracterizează culturile care valo- 
rizează armonia socială, modestia, conformismul și care favo- 
rizează strategiile politeţii pozitive, mascând emoțiile negative şi 
orice exprimare a unui punct de vedere care l-ar putea tulbura 
pe interlocutor. Interacțiunile sunt configurate de statutul social 
al interlocutorilor, se bazează pe o puternică ancorare contextuală, 
ideile sunt exprimate indirect, unele informaţii trebuie deduse 
din context. Luările de cuvânt sunt scurte, vorbitorii fac economie 
de cuvinte, punctele de vedere personale sunt exprimate cu 
prudenţă, pentru a nu afecta echilibrul social, patternurile de 
discurs sunt inductive, liniștea și non-cuvântul sunt bine tolerate. 


4. Rolul limbii în comunicare 


Sintetizând cele prezentate până acum, vom spune că rolul 
limbii în comunicare diferă în cadrul diverselor culturi. 

În culturile occidentale, limba este văzută ca un mijloc de 
autoexprimare și de dobândire a vizibilităţii sociale, în timp ce 
în Orient este considerată un element de coeziune și identitate 
naţională. În culturile occidentale prevalează funcţia de informare 
a limbii, printr-un discurs de tip utilitar în care se acordă prioritate 
dispunerii coerente a informaţiei și dezvoltării unei argumentaţii 
eficiente, în timp ce în culturile orientale predomină funcţia de 
relaționare a limbajului, activată printr-un discurs de tip reflexiv, 
centrat pe sentimente şi pe relațiile dintre participanţii la comunicare. 
În culturile occidentale limba joacă un rol decisiv în negociere, 

ratificare și în formularea deciziilor, în gestionarea imaginii 
personale și în stabilirea relaţiilor interpersonale, pe când în 
culturile orientale rolul decisiv al limbii apare în conservarea 
relațiilor de grup, în confirmarea poziţiei sociale prealocate pe 
care o are fiecare membru al societăţii în reiterarea tradiţiei în 
relaţiile intragrup și intergrup. În timp ce culturile occidentale 
valorizează originalitatea, sinceritatea ca expresie a propriilor 
opinii, argumentativitatea și asertivitatea, culturile orientale valo- 
rizează conformismul, șablonul, proverbul, subordonarea opiniei 
individuale viziunii de viaţă a grupului. Dacă în culturile occidentale 
cuvântul primează în raport cu elementele nonverbale, care 
ocupă un loc secundar, în culturile orientale elementele nonverbale 
și cunoștințele implicite împărtășite cultural joacă un rol decisiv 
în comunicare. 

În determinarea funcţiei pe care „cuvântul” îl are în comunicare, 
un rol important l-au avut sistemele filosofice și religioase care au 
configurat identitatea culturală a diverselor societăți. Tradiţia retorică 
a Vestului este fundamentată pe gândirea lui Socrate, Platon, 
Aristotel, care promovează logica, raţiunea, gândirea analitică, 
exprimarea clară, logică, persuasivă a gândurilor şi ideilor. Tradiţia 
retorică a Orientului se raportează la taoism sau confucianism: 


Pentru a fi așa cum natura a vrut să fii, vorbește rar. Cel ce înţelege 
nu trebuie să predice, cel ce predică nu înţelege. Păstrează pentru 
tine gândurile și cuvintele. Netezește diferenţele și iartă neînţe- 
legerile. Umbrește-ţi isteţimea și simplifică-ţi scopul. Cuvintele sofis- 
ticate și stilul înfrumusețat nu poartă în ele virtutea. Cel mai adeseori 
cuvintele aduc necazuri. 


Un experiment intercultural a scos la iveală date interesante 
în legătură cu perceperea competenţei retorice în culturile occi- 
dentale și în cele orientale. În campaniile electorale, votanţii 
occidentali apreciază argumentaţia și puterea de persuasiune a 
candidaților; votanţii din Coreea au perceput lipsa competenţei 
pragmatice a candidaţilor ca expresie a unui caracter onest, 
demn de încredere. 


264 CUM GÂNDESC ȘI CUM VORBESC CEILALȚI 


a 
Rolul limbii în comunicarea dintre membrii societăţii este 
determinat și de orientarea religioasă a grupului cultural. Astfel, 
creștinismul acordă importanţă cuvântului, văzut deopotrivă ca 
temelie a lumii și ca dar dat omului de către Dumnezeu: 


La început era Cuvântul și Cuvântul era la Dumnezeu și 
Dumnezeu era Cuvântul. Acesta era întru început la Dumnezeu. 
Toate prin El s-au făcut; și fără El nimic nu s-a făcut din ce s-a făcut 
(oan 1.1-3). 


Prin cuvânt Dumnezeu comunică cu credincioşii, iar predica 
este o formă de transmitere a învățămintelor divine. Iudaismul 
pune învăţătura în centrul sistemului său de credinţe; dragostea 
de învăţătură și studierea cărţilor sfinte reprezintă calea spre 
înțelepciune, asemenea lui Adam, care a ales cunoașterea. Pentru 
Islam, Cartea Sfântă, Coranul, păstrează în formă scrisă cuvântul 
lui Allah, atunci când aceasta s-a adresat singura dată umanităţii. 
De aceea, memorarea Coranului, repetarea lui ca formă de 
rugăciune care nu trebuie tulburată este datoria oricărui bun 
musulman, ca și înscrierea în ritual prin pelerinaj. Dimpotrivă, în 
hinduism, Sursa cunoașterii și a înțelepciunii este noncuvântul, 
adică meditaţia și introspecţia, iar pentru budiști cuvântul este o 
iluzie, în timp ce viața corectă, gândul bun, contemplarea și 
meditaţia îi ajută pe credincioși să se ridice deasupra suferințelor 
din lumea fizică. Confucianismul pune cuvântul de duh, proverbul 
şi aforismul în slujba armoniei sociale și a demnităţii umane. 


Exerciţii. Aplicaţii 


1. Comentaţi comparativ citatele următoare : 


Interdependenţa dintre gândire și vorbire pune în evidenţă cu 
claritate faptul că limbile sunt nu atât un mijloc de exprimare a unui 

adevăr prestabilit, cât mai ales un mijloc de descoperire a unui 
adevăr necunoscut anterior. Diversitatea limbilor nu este atât o 
diversitate de sunete şi semne, cât o diversitate a modurilor de a 
privi lumea (Kerenyi, 1996, p. xxxi). 


Gândindu-ne la limbă ca la un instinct, răsturnăm tendințele gene- 
rale de gândire, așa cum ne-au fost transmise ele în special de 
ştiinţele umaniste și de științele sociale. Limba conţine în ea tot 
atâta invenţie culturală cât postura bipedă. Nu este o manifestare a 
capacităţii generale a individului de a folosi simboluri: un copil de 
trei ani este un geniu gramatical, dar este aproape incompetent în 
domeniul artelor vizuale, al iconografiei religioase, al semnelor de 
circulaţie [...]. De îndată ce începem să privim limba nu ca esenţa 
inefabilă a unicității omului, ci ca formă biologică de adaptare la 
nevoia de a comunica informaţie, nu mai e deloc tentant să vedem 
limba ca un modelator insidios al gândirii [...]. Limba ne afectează 
în mod categoric gândurile, nu doar le pune o etichetă de dragul 
etichetei. Dar în mod evident, limba este conduita prin care oamenii 
împărtășesc gânduri și intenţii, achiziționând astfel cunoștințe legate 
de obiceiurile și valorile celor din jur (Pinker, 1994). 


Recitiţi subcapitolul „Diferenţele comunicative induse cultural”. 
Daţi și alte exemple prin care să ilustrați diferenţe în stilurile 
comunicative ale unor grupuri etnice. 

Recitiţi „Diversitatea culturală” din capitolul II și „Diferenţele 
comunicative induse cultural” din acest capitol. Observaţi 
apoi tabelele de la „Corelaţii între variabilele culturale și 
stilurile comunicative” din acest capitol și încercaţi să explicaţi 
fiecare dintre corelaţiile prezentate. 

Amintiţi-vă propriile dumneavoastră experienţe interculturale 
și încercaţi să explicaţi, prin prisma cunoştinţelor dobândite 
în capitolele I și II, neînțelegerile pe care le-aţi constatat 
atunci. Citiţi cu atenţie următoarele dialoguri traduse și adap- 
tate după Scollon și Scollon (1995), apoi rezolvaţi sarcinile 
de lucru. 


a) Caracterizați comparativ stilul cultural de comunicare ilustrat 
prin următoarele două interacțiuni, având în vedere unele 

dintre variabilele prezentate în subcapitolul „Diferenţele 


comunicative induse cultural”. 
LA PRIMĂRIE 


Discuţie la un ghişeu la Primărie. A : englez, m., bătrân; 
B: functionar la ghișeu, f., tânără. A vrea să se mute în 
altă casă deoarece se simte deranjat de unul dintre vecini; 
Steve este un fost funcționar al Primăriei, cu care bătrânul 
discutase deja această problemă. 


- ă, îmi pare rău că te deranjez, dragă... 

: nu mă deranjaţi, luaţi loc 

: da... n-am mai trecut pe aici de ceva vreme, de când 
a plecat Steve 

: da 

: îm, aș vrea să mă mut 

: îhîm... 

: pentru că știi, nu mai vreau să stau acolo... nu mă mai 
simt bine acolo... 

: da, da | 

: ştii, e mai bine de un an de când 

: îhm 

: nu mă împac deloc cu el, de fapt nu-mi mai convine 
deloc să stau acolo 

mhm 

: adică ieri [de exemplu 

-ă, știți cumva] 

: adică ieri, ... vorbeau ... el ... şi celălalt vecin 

: îhm 

: nu știu exact ce se întâmpla, pentru că eu nu mă 
amestec cu €i... știi, eu nu , 

: înm | 

A: dar cum spun, vreau să mă mut de acolo, i-am spus și 

asistentei sociale care mă vizitează 


PP W P> 


B 
A 
B 
A 


> Www 


> wo > bo > bo 

„ă... Vreau să zic, ea ce a spus? 

: păi... și ea a spus același lucru... dacă nu mai vreţi să 
staţi acolo... să căutăm altceva 

: da, da 

: de aia am venit aici, ştii, stau în căsuţa mea de patruzeci 
de patrușunu de ani 

: da, așa e 

: când trăia soţia mea, Steve o cunoștea pe soția mea, și 

: aha 


: Şi atunci mă înţelegeam bine cu vecinul, dar acum 
nu-mi mai place deloc acolo (dă din cap), nu-mi mai 
place și gata] | 

: [da] 

: mie nu-mi place, dacă dumneavoastră credeți că se 


poate trăi aşa 

: a nu, sigur că nu, bineînţeles că nu, nu vă sparge 
nimeni geamurile 

: [da, bine] 

: [dar nu e plăcut) 

: când își tunde iarba 

: înî 

: lasă mizeria pe trotuarul meu 

: și când sunt în grădină stă tot timpul cu ochii pe mine 

: înî 

: vreau să mă mut de acolo 

: aţi completat un formular? 


PWP> WI PoI> Ir > 


(Parantezele drepte semnalează suprapuneri de replici.) 


O PERSOANĂ CU PROBLEME 


Clientul: bărbat, vârstă medie, asiatic (4). Vine însoțit de 
cei doi fii, care pe tot parcursul discuţiei stau în spatele 
lui. Funcţionara: femeie, tânără, asiatică (B). 


N II a a acută o e i e i RR NN a e Sa RN 0 NI a 


B: da, cu ce vă pot ajuta j 

A (cu capul înclinat, privirea ridicată pentru a privi 
spre funcţionară câteva clipe, apoi lasă privirea în 
jos, inspiră): cu serviciul... (intensitate scăzută) e 
foarte complicat... (depărtează mâinile) 

B (privind în Jos): așa, spuneţi 

A (privire scurtă spre B, apoi priveşte în Jos): a doua oară 

B (privire scurtă spre A, apoi privește în jos): la mine? 

A (ezitând, intensitate scăzută): de două ori am fost aici 

B (dă din cap) 

A (privind spre B, apoi în jos): de două ori am fost, dar 
eraţi ocupată 

B (privire scurtă spre A, apoi priveşte în jos dând din 
cap) 

A : am probleme mari... (intensitate scăzută) mă copleșesc 

B (privind în jos, apoi scurt spre A): care este problema? 

A (se uită scurt la B, se întoarce spre cei doi fii, ia o 
bârtie pe care o pune pe masă pentru a fi văzută de 
funcționară) 

B (î] urmăreşte pe A cu privirea, dă din cap) 

A (privind bârtia) ... (intensitate ridicată) acesta e calen- 
darul 

B (privind în jos, dă din cap) 

A (desface hârtia şi indică un punct de pe bârtie) 

B (zine documentul de un colţ, urmărind punctul indicat 
de 4) 

A (privind rapid spre B, apoi în Jos): (intensitate ridicată) 
pe 25 (privește scurt spre B), e semnătura aici 

B (își arcuiește corpul încercând să vadă bine ce e scris 
pe foaie): aţi semnat pe 25 LOR 

A (intensitate ridicată) pe 25 (urmăreşte hârtia cu corpul) 

B: hmm Ă 

A: şi pe 8 iunie (privește scurt spre B, apoi pe foaie) aici 
e semnătura (intensitate ridicată, cu un creion în 

mână arată ceva pe foaie) pe 7 (privire scurtă spre 
B) am intrat în spital 

B (urmăreşte cu degetul pe calendar, îl duce în direcţia 
punctului însemnat de A): o clipă 

A (privire scurtă spre B, apoi în jos): m-am internat 

B: aţi semnat... aţi semnat (urmărește cu corpul un 
traseu pe calendar) când... (aceeași mișcare descrisă 
cu corpul) întâi aici (intensitate ridicată)... (mişcare 
a corpului) când? 

A (privind în jos): 25 

B (mișcare a corpului, pauză prelungită): aţi semnat... 
25... (intensitate ridicată) MAI? 

A: după două săptămâni trebuia (intensitate scăzută)... 
semnătura... 

B: nu... o clipă... (intensitate ridicată) aţi semnat pe 
25 mai sau pe 25 iunie? 

A (dă din cap, indică ceva pe foaie)... (intensitate 
scăzută) 8 iunie 

B : când aţi semnat dumneavoastră? 

A: pe 25 mai... (intensitate scăzută) am semnat o dată 

B (intensitate ridicată) : aţi semnat pe 25 mai? 

A (arată ceva pe hârtie) 

B : în ce lună? 

A (intensitate scăzută) : în mai 

B (intensitate ridicată) : mai? 

A: mai. 


b) Secvenţele marcate în textele următoare sunt semnale de 
recepție (back-cbannels), adică secvenţe prin care inter- 
locutorul îi semnalează vorbitorului curent că îl ascultă cu 
atenţie, că este interesat de ceea ce spune, că înţelege 
ceea ce spune; dând aceste semnale, interlocutorul nu îl 
întrerupe pe vorbitorul curent, ci îl lasă/încurajează să 
continue. Comentaţi deosebirile între cele două dialoguri 

ANRE e Poieni Aia sa aa At le a OR E IE dă 
comunicare. Pe măsură ce cresc, comportamentele nonverbale devin 
atât de ancorate în psihicul lor, încât recurg la acestea aproape 
inconștient (Almaney, Alwan, 1982, p. 16, apud Leathers, 1986, 
p. 256). 


în privința modului în care interlocutorii dau semnale de 
recepție (back-channels). 


Pat (american) : Bine, [lîhâm], bine Tanaka-san 

Tanaka (japonez): [bai = da] 

Pat: Nu uita [după ce] cheltui [banii], facem un [test] 

Tanaka : [bai] [bai bai] [bai] 

Pat: și un afiș în metrou e mai [eficient] decât o reclamă 
în [Cosmopolitan] sau în orice alt [ziar] 

Tanaka: [bai bai] [okay] [bai] 

Pat: Nu cred că oamenii se plictisesc de afișe nu-mi pasă 
nu vreau să-i las [să se plictisească] de ele 

Tanaka : [bai] 

Pat: să le vadă. Dar... trebuie să acoperim principalele 
staţii de metrou, poate punem mai multe în Osaka, nu 
ştiu, tu, tu hotărăști unde le pui, cheltuiește bani cât de 
mulți 

Tanaka (fricativă aspirată, semn al dezaprobării) 

Osaka: Jenny vine astă-seară 

Tanaka : okay 

Pat: noi vom fi aici în fiecare zi să te ajutăm la nevoie 

Tanaka : Mulţumesc 

Pat: okay 


7. Comentaţi: „...fiecare limbă este și ea [...] înțelepciunea lumii 
într-una din versiunile ei”. 


5. Comentaţi următoarele afirmaţii: „O limbă diferită înseamnă 
un stil diferit de viață.” « „Suma înțelepciunii umane nu este 
conținută într-o singură limbă, iar limba nimănui și nicio 
singură limbă nu poate exprima toate formele și gradele 
înțelegerii umane.” (Ezra Pound). 

6. Comentaţi afirmaţia următoare : 


Cultura are propriul sistem de comunicare nonverbală. Copiii învaţă 
acest sistem încă înainte de a stăpâni deprinderile comunicării 
verbale și se bazează pe el ca pe cel mai important mijloc de 


IV. CULTURI ÎN CONTACT 


1. Întâlnirea dintre culturi 


Contactul dintre culturi poate fi indirect (prin tipărituri, prin 
media, prin importul/exportul de produse culturale) sau direct 
(prin întâlnirea dintre indivizi proveniţi din culturi diferite). 
Interesează în cele ce urmează contactul cultural direct între 
indivizi și grupuri aparținând unor culturi diferite. 


1.1. Ciocnirea culturală. Șocul cultural 


La contactul cu o nouă cultură, individul trăiește experiențe 
emoţionale noi, provenite din eforturile lui de adaptare la noul 
sistem de semne. Aceste experienţe îmbracă două forme : ciocnirea 
culturală și șocul cultural. 

Ciocnirea culturală (cultural bump) are loc în timpul contactelor 
de scurtă durată cu o nouă cultură, când individul are timp doar 
să constate diferenţe între cultura sa și cultura-gazdă, manifestă 
un interes moderat față de aceste diferenţe, care îl amuză sau îl 
surprind. 

Șocul cultural se manifestă în timpul contactelor mai lungi 
ale individului cu o nouă cultură. Este o reacţie la dislocarea 
culturală, manifestată ca stare de anxietate ce apare când indi- 
vidul își pierde sistemul familiar de semne și simboluri. Se 

manifestă ca incapacitate temporară de comunicare acompaniată 
de stări emoţionale negative (confuzie, neînțelegere, jenă, iritare. - 
Lă 


frustrare, ruşine, furie). Termenul șoc cultural a fost introdus de sii 
A ci ; 2 - „Luna de miere” 
antropologul american de origine finlandeză Kalvero Oberg. 
N A ntoarcerea acasă 
Şocul cultural cunoaște mai multe faze: DE 
u 
1. „Luna de miere”, când individul manifestă fascinaţie și optimism E 
- _ > A - x. a 
faţă de noua cultură: savurează mâncarea, se bucură de IN a aia „9 Ea o oa te XD 0 0 9 ff it 
calmul care domină societatea, i se par interesante obiceiurile 3 „Umor 
fi . - y 
oamenilor, este preocupat de arhitectura locală. = 
2. Dezorientare: individul este bombardat de stimuli noi, diferiţi Ostilitate 
de cei pe care îi primea în cultura sa, este dezorientat, îi 
lipsesc reperele de interpretare și integrare a acestor stimuli scăzut 
A . pi E! 
în sistem. Ă 2 5 6 
Luni 


3. Ostilitate, enervare: stereotipurile sunt activate emoţional, 
iar diferențele față de cultura originară încep să fie percepute 
ca inconveniente : dorul după mâncarea de acasă, plictiseala 
într-o comunitate considerată neinteresantă, cu obiceiuri cara- 
ghioase și obositoare, melancolie la amintirea locurilor de 
acasă. 

4. Însănătoşire şi acceptare: pe măsură ce individul capătă 
abilitatea de a se descurca în noua societate, diferenţele sunt 
luate ca atare, trecute în fundalul cotidian al existenţei; 
acceptarea noului sistem de viaţă, integrarea în societate prin 
adoptarea unor elemente din noul mod de viaţă. 

5. Biculturalitatea : individul poate trăi confortabil în ambele 
culturi, fără a fi stresat de schimbarea stimulilor diferiți pe 
care îi primește din fiecare cultură. Există controverse în 
legătură cu posibilitatea atingerii acestui nivel. 


Fig. 1 — Curba adaptării culturale 


(Sursa: www .ils.unc.edu/-sankd/INLS204/pg2.htm) 


„Luna de miere” acasă 


„Luna de miere” 


ridicată 


Ajustare acasă 


DISPOZIŢIE Ajustare 


Recuperare acasă 


Recuperare 
scăzută Criză 


(Şoc cultural) 


Criză acasă i 
(Şocul întoarcerii) 


TIMP 


Întoarcerea acasă, revenirea la cultura de origine poate produce Fig. 2 — Curba în „W” a contactului intercultural de scurtă durată 


șocul cultural inversat, caracterizat prin aceleași faze. Diagrama 
următoare este o reprezentare a șocului cultural la contactul cu 
o nouă cultură și a șocului cultural inversat trăit la întoarcerea 
acasă: 


(Sursa: www.soros.org/.../info/nuts_bolts ?skin=printable) 


? 

Efectele șocului cultural variază de la individ la individ în 
privința intensității și a consecinţelor. 


1.2. Reacția indivizilor la şocul cultural: 
aculturarea şi alienarea 


Confruntaţi cu șocul cultural — cu inevitabile sentimente negative 
de nemulțumire, frustrare, confuzie —, indivizii pot ajunge la 
două tipuri de rezultate: aculturarea şi alienarea culturală. Cele 
două rezultate depind de atitudinile iniţiale pe care indivizii le 
au în momentul contactului cu noua cultură și de strategiile de 
gestionare a șocului cultural. 


1.2.1. Aculturarea 


Aculturarea se produce când atitudinile inițiale ale individului 
sunt deschidere, toleranță, acceptare, încredere. În gestionarea 
sentimentelor negative produse de șocul cultural individul alege 
strategii integrative (a observa, a asculta, a întreba, a tolera, a se 
conforma, a face compromisuri etc.). În felul acesta, el va ajunge 
să înțeleagă noua cultură şi să se integreze sistemului ei în 
diverse moduri și grade. 

Aculturarea este procesul prin care indivizii/grupurile de 
indivizi care intră în contact direct sunt atrași treptat de şistemul 
de valori și practici ale unuia sau altuia dintre indivizi/grupuri 
(Redfield, Linton și Herskovits, 1936, p. 149). Modificările în 
patternurile culturale originare se produc pe două direcţii: acul- 
turarea (atragerea individului/grupului spre cealaltă cultură) şi 
deculturarea (pierderea de către individ/grup a+unora dintre 
elementele culturii de origine și înlocuirea lor cu elemente din 
noua cultură). ș 

Procesul de aculturare depinde de locul, scopul și durata 
contactelor dintre indivizii cu medii culturale diferite și cunoaște 

diverse grade de manifestare. Astfel, se disting mai multe tipuri 
de aculturare : 


a) Colonizarea şi invazia. Sunt forme de contact între societăți 
globale. În situaţiile de colonizare, populaţia colonizatoare 
impune populaţiei colonizate propria cultură; este, de pildă, 
cazul colonizării romane în Dacia, cu efecte civilizatoare, în 
urma căreia s-au născut poporul român și limba română, o 
limbă de origine latină. În situaţiile de invazie, membrii 
culturii invadate adoptă unele elemente din cultura inva- 
datoare ; este, de exemplu, cazul invaziilor pe care popoarele 
migratoare (hunii, cumanii, pecenegii, tătarii etc.) le-au întreprins 
pe teritoriul fostei Dacii, în urma cărora populaţia indigenă a 
adoptat unele elemente ale modului de viață (instrumente de 
lucru, elemente de vestimentaţie, tehnici de construire a 
adăposturilor, forme lingvistice). Se observă așadar că între 
invazie și colonizare există o diferenţă în privinţa gradului de 
aculturare. 

b) Aculturarea unilaterală. Se produce în situaţii de contact 
între grupuri de participanţi la un eveniment (de pildă, în 
timpul războiului american din Irak, unii irakieni au deprins 
moduri de viață americane; soldaţii români participanţi la 
conflictul din Irak au dobândit obiceiuri americane de 
viaţă). 

c) Aculiurarea bilaterală. Se produce în cadrul contactelor stabile 
între grupuri naţionale inegale (de exemplu, contactele dintre 
elveţienii de limbă germană şi romanşi) sau egale demografic 
(de pildă, musulmanii şi creştinii din Liban). Membrii culturilor 
în contact se influențează reciproc, în grade diferite. 

d) Aculturarea multilaterală. Are loc în cadrul contactelor stabile 
între numeroase grupuri etnice înrudite din același stat (de 
exemplu, grupurile etnice din India, Zair) sau între grupuri 
etnice diverse care locuiesc pe teritoriul aceluiași stat (nume- 
roasele etnii care trăiesc în Statele Unite, românii, maghiarii, 
germanii din România). 


? 


278 CUM GÂNDESC ȘI CUM VORBESC CEILALŢI 
ED —— i 


e) Contactul între grupuri naționale și grupuri extranaționale 
(emigranţi de scurtă durată, ex-pats, sejurnieri, persoane care 
călătoresc). Grupurile minoritare observă diferenţele faţă de 
cultura lor de provenienţă și preiau elemente din cultura. 
-gazdă ; gradul de aculturare depinde de durata convieţuirii 
cu populaţia autohtonă și de scopul șederii în cadrul comu- 
nității (călătorie de afaceri, muncă, vacanţă etc.). 


Atragerea la noua cultură se produce în grade diferite: parțial 
(adaptarea culturală) sau total (asimilarea). 

Adaptarea este o transformare internă graduală a unui individ 
confruntat cu un mediu cultural nou, în direcţia sporirii compa- 
tibilităţii sale cu noul mediu. Este un proces dinamic, în cadrul 
căruia individul își confruntă cunoștințele și obișnuințele culturale 
cu cele ale noului mediu, constatând diferenţe și asemănări și 
adaptându-se noului mediu din necesități practice legate de 
existenţă. Procesul de adaptare este influenţat, pe de o parte, de 
mediul-gazdă (receptivitatea şi toleranța nativilor la diferenţele 
culturale, presiunea culturală impusă străinului în sensul adaptării), 
iar pe de altă parte, de predispoziţiile individuale ale celui 
confruntat cu o nouă cultură (fundalul cultural și rasial al persoanei, 
atribute de personalitate, toleranța pentru diversitate, gradul de 
pregătire pentru schimbare). În acest proces de adaptare comu- 
nicarea joacă un rol important: cu cât competenţa de comunicare 
a non-nativului se suprapune mai bine peste competenţa de 
comunicare a nativului, cu atât procesul de adaptare este mai 
eficient. Rezultateale adaptării culturale sunt adecvarea funcţională 
a individului, sănătatea lui psihică și dobândirea unei identități 
interculturale (Kim, 1988, 2001). Adaptarea este o formă de 
rezolvare a diferenţelor în cadrul unui efort al individului de a-l 
înţelege pe celălalt. În procesul de adaptare, atitudinile comune 
ale interactanţilor par să conteze mai mult decât asemănările/ 
diferenţele dintre culturi sau competențele lingvistice. Toleranţa, 
receptivitatea la nou, curiozitatea interculturală, conștiința diferenţei, 
observarea diferenţelor, acceptarea diferenţelor, ascultarea atentă, 

atitudinea noncritică, umorul sunt atitudini care favorizează 
adaptarea. 

Asimilarea este un proces avansat de pierdere a valorilor 
culturii originare și integrarea totală în cultura dominantă (engl. 
mainstream culture). 

Demarcaţia dintre aculturare și asimilare este greu de stabilit. 


1.2.2. Alienarea culturală 


Alienarea culturală se produce atunci când individul are atitudini 
inițiale de suspiciune, teamă, neîncredere, intoleranţă. În gestio- 
narea șocului cultural, individul alege strategii reactive (a critica, 
a se retrage). Când indivizii nu sunt capabili să se adapteze la 
noua cultură, ei suferă un proces de alienare culturală, ce se 
manifestă ca proces de devalorizare a culturii-gazdă și dorința 
de întoarcere la cultura de origine, individul având sentimente 
de marginalizare socială, frustrare, furie. Sentimentul „dezrădă- 
cinării” este parte a alienării culturale. 


2. Comunicarea interculturală 


Comportamentele comunicative ale indivizilor sunt rezultatul 
interacțiunilor complexe dintre factori culturali, factori contextuali, 
cunoaștere și emoție. Modul în care comunicăm este ancorat 
cultural, modelat de mentalităţile, valorile, practicile, expectaţiile 
specifice unui grup etnic, la rândul lor create și vehiculate în 
procesul comunicării. „Cultura înseamnă comunicare, iar comu- 
nicarea înseamnă cultură” (Hall, 1959, p. 186). Putem verbaliza 
această condiționare complexă dintre limbă şi cultură prin termenul 
limbă-cultură. Orice modificare a factorului cultural are efect 
asupra comunicării dintre indivizi. 

Situaţiile de comunicare la care participă indivizi proveniţi 


din culturi diferite se numesc situații de comunicare interculturală, 


În procesul comunicării interculturale, indivizi din medii culturale 
diferite își negociază identitățile culturale, regulile de semnificare, 
percepțiile, efectele produse în cadrul interacțiunii. De aceea, a 
vorbi o limbă străină, limba celuilalt, nu este o garanţie a 
comunicării eficiente dintre indivizi. A vorbi o limbă străină 


presupune mai mult decât a-ţi însuși regulile de structură și 


vocabularul limbii respective: înseamnă a vehicula semne și 
simboluri în maniera validată de cultura respectivă. „Dacă învăţăm 
limba celuilalt, dar nu şi cultura lui, riscăm să ne facem de râs 
fluent” (Sukwiwat, 1981, apud FitzGerald, 2003). 

Configurația schimburilor verbale variază în funcţie de iden- 
titatea culturală şi lingvistică a indivizilor care iau parte la 
interacțiune. Exemple care să ilustreze acest fenomen apar în 
FitzGerald (2003), de unde vom cita următoarele dialoguri pentru 
a ilustra un tip de diferenţă, gestionarea accesului la cuvânt în 
grupuri interculturale diferite! : 


Grupul 1 (Tema de discuţie: Transplantul de inimă. Participanți: 
Jack, australian vorbitor nativ de engleză; Asmaban, femeie din 
Orientul Mijlociu ; Yolanda, femeie din America Latină ; Doai, bărbat 
din Asia de Sud-Est) 


Jack: Am lucrat în toată, Australia. Am lucrat ca îngrijitor de turme. 
Doai: Tu (pauză) îngrijitor de turme? 

Jack: Un fel de cow-boy. 

Doai: [Cow-boyl 

Asmaban: A...] 

Jack: x dar am lucrat în Nord, [adunam turmele] 


+ 
Ei 


1. Traducerea îmi aparţine — după FitzGerald (2003, pp. 115-116). 
Semnele folosite, aceleași cu cele din original, indică: XXX — 
secvențe neînțelese de persoana care a realizat transcrierile de 
pe bandă ; [...] notează suprapunerile dintre interlocutori. 

Doai: |(xxx)] de cai? 

Jack: Da, da, de cai. 

Yolanda: xxx plac caii 

Asmaban: Îmi plac caii, da 

Yolanda: Mai demult [am călărit] 

Asmaban: l-am spus] soțului meu vreau să merg undeva și să... 
dar n-a știut și vreau să merg [xxx] 

Doai: (Dar ai] călărit vreodată? [Ai călărit vreodată ?] 
Jack: |E un loc] 
Asmaban: ÎNu, mi-ar plăcea] 

Yolanda: Am călărit o dată 


Se observă că vorbitorul nativ produce enunţuri elaborate, 
complexe, clare, își reţine replica atunci când este întrerupt, nu 
întrerupe. Se observă cum Doai tinde să reflecte discursul inter- 
locutorului, ca formă de colaborare comunicativă, repetă secvențele 
peste care au existat suprapuneri. Ashman are tendinţa de a-și 
întrerupe interlocutorul vorbind odată cu el, de a-și păstra cuvântul 
pentru o intervenţie mai lungă. Per ansamblu, interacţiunea se 
constituie din replici scurte, cu multe întreruperi și propoziţii 
neterminate, cu multe suprapuneri având rolul de a marca 
dorința de clarificare și de colaborare a interlocutorilor. 


Grupul 2 (Tema de discuţie: Transplantul de inimă. Participanți: 
Jill, australiancă, vorbitoare nativă de engleză; Elvid, bărbat din 
Europa de Est; Paloma, femeie din America de Sud; Anb, femeie 
din Asia de Sud-Esv): 


Jill: De fapt, și eu m-am gândit... ăăă la numărul cinci, bărbatul din 
Rusia, care de asemenea este conectat la un plămân și la o inimă 
artificială 

Elvid: Da, şi eu 

Jill: şi are şi trei copii 

Elvid: Da. 

Jill: şi asta a contat că, Îștii, l-am pus] 

Paloma: (Şi eu l-am pus] tot primul. Dar nu pentru că are trei copii. 
Încerc să gândesc cu capul, nu cu inima. 

Jill: — deci... adică tu crezi că numărul doi e cel mai bolnav 
sau numărul [cinci care] 
Paloma: |nu el important să dai inima 

Ebid: numărul unul. Numărul unu e cel mai bolnav 

Paloma [celui xxxx ci celui care mai] are șanse să trăiască după 
aceea. Care este în cea mai bună stare pentru a trăi cu acea 


inimă. 


Şi în acest grup se observă că vorbitorul australian întrerupe 
puţin și cedează imediat cuvântul când este întrerupt de inter- 
locutor, lăsându-l pe acesta să continue. Elvid întrerupe rar și 
are tendinţa de a-și exprima acordul cu interlocutorul, în timp ce 
Paloma întrerupe cel mai frecvent, pe cea mai lungă durată 
de timp, îşi continuă ideea fără a se opri, deși se suprapune cu 
celălalt interlocutor, are cele mai lungi și elaborate intervenții. 
Per ansamblu, interacţiunea este dominată de Paloma, secondată 
de Jill, care, în ciuda tendinței de a-și dezvolta ideile, se întrerupe 
imediat ce un alt vorbitor își anunţă intenţia de a lua cuvântul, 
în timp ce Elvid are contribuţii mai scurte, mai puţin importante 
în plan informaţional, care se suprapun puţin cu ale interlocu- 
torului ; Paloma tinde să fie argumentativă şi conflictuală, în timp 
ce Elvid pare mai degrabă să accentueze consensul de grup. 

Comparaţia dintre cele două dialoguri pune în evidenţă, pe 
de o parte, elemente constante de comportament verbal ale 
unor indivizi proveniţi din anumite zone culturale, iar, pe de altă 
parte, ilustrează configurații distincte ale interacțiunii în funcție 
de stilurile comunicative ale interactanţilor din grup. | 

În situaţiile de comunicare interculturală pot apărea bariere 
de comunicare, neînţelegeri provocate de diferenţele compor- 
tamentale/perceptuale/de semnificare existente, între indivizii 
proveniţi din culturi diferite, precum și de activarea SISre0» 
tipurilor (negative). Neînţelegerile, interpretările greșite, rupturile 
de comunicare sunt o trăsătură inerentă a comunicării inter- 
culturale. 

În plan interacţional, diferenţele dintre membrii unor grupuri 
etnice se reflectă în stilul cultural de comunicare. Indivizi proveniţi 
din culturi diferite au stiluri de comunicare diferite: recurg la 
alte reguli gramaticale şi norme pragmatice, având expectaţii 
comunicative de alt tip. Când se află într-o situaţie de comunicare 
interculturală, vorbitorii au tendinţa de a aplica normele lingvistice 
și resursele pragmatice ale limbii-culturii materne, având expectații 
comunicative diferite de ale interlocutorului: Acest transfer poate 
fi pozitiv (în măsura în care cele două limbi-culturi se aseamănă) 
sau negativ (acolo unde cele două limbi-culturi se deosebesc). 
Transferul negativ dă naștere neînțelegerilor dintre interlocutori. 
Acestea pot fi superficiale, interlocutorii rezolvându-le ușor sau 
acordându-le atenție minimă ; pot conduce la probleme de adap- 
tare reciprocă între interlocutori (stres intercultural) ; pot produce 
grave conflicte de comunicare. 

Studiile au pus în evidenţă faptul că nativii tolerează greșelile 
de limbă (lexicale și gramaticale) ale străinilor, dar recurg foarte 
repede la stereotipuri negative legate de interlocutorii care nu 
respectă regulile interacţionale validate de cultura-gazdă. În acest 
mod explică Tannen (1980) stereotipurile negative aplicate evreilor 
din New York („agresivi și ofensivi”), iar Young (1994) — stereo- 
tipurile aplicate chinezilor („impenetrabili şi evazivi”). 

Lingvista de origine poloneză Anna Wierzbicka! face mărtu- 
risiri (1997, pp. 119-121) despre „viaţa dublă” pe care a trăit-o 
când a trebuit să se adapteze la limba-cultura anglo-australiană 
și despre sentimentul, pe de o parte, că își trădează limba 
maternă, iar pe de altă parte, că personalitatea ei se îmbogățește 
din contactul cu un nou sistem de valori. A învăţat că trebuie „să 
se calmeze”, să fie mai puţin „tăioasă” și „directă”, „mai puţin 


1. Anna Wierzbicka s-a născut în Polonia și este în prezent profesor de 
lingvistică la Universitatea Naţională din Australia. Studiile ei de 


Pragmatică, semantică, antropologie și comunicare interculturală 
sunt cunoscute și apreciate în lume. 

entuziastă”, „mai puţin categorică” în idei și mai ales în exprimarea 
lor; a deprins stilul „anglo” de temperare a afirmațiilor (engl. 
understatemenb), în locul exprimărilor hiperbolice și emfatice 
din limba poloneză ; a renunţat să mai fie dogmatică (impunând 
ideile ei celorlalţi), argumentativă sau excesiv implicată afectiv ; 
a învățat cum să-și păstreze cuvântul în dialog (N-am terminat; 
Lasă-mă să termin), să înlocuiască imperativele (Fă cutare lucru 
cu structuri interogative de diverse tipuri (4i putea, te rog, să... ?; 
Ai vrea să... ?; Te superi dacă te rog să... ?; De ce n-am face... ?; 
Ce zici de... 2. Totuşi nu a reușit niciodată să joace jocul How 
are you 7/ I'm fine, bow are you?, să-şi înceapă conversațiile 
vorbind despre vreme, să flecărească sau să spună „minciuni 
albe” și nici să spună Mi-a părut bine că te-am văzut pentru că 
nu putea fi suficient de spontană și nici nu putea să-și ia aerul 
individualist pe care astfel de formule ritualice îl presupun. „Pe 
de altă parte, am învăţat să folosesc — și chiar savurez — unele 
strategii conversaţionale anglo de tipul Sunt de acord cu tine, pe 
de altă parte însă, trebuie să recunoșii că..., în loc să spun 
simplu Nu” 

Experiențele de comunicare interculturală îl ajută pe individ 
să cunoască și să aprecieze alte culturi, dar totodată să-și înțe- 
leagă mai bine propria cultură. 

Mai multe elemente pot afecta comunicarea interculturală, 
ducând la neînţelegeri și chiar conflicte interculturale: etno- 
centrismul, activarea stereotipurilor și a prejudecăţilor, predis- 
poziţiile cognitive, identitatea socială, emoția. 

Etnocentrismul, caracteristic oricărui grup cultural, este tendința 
care îl face pe individ să se plaseze „în centrul universului”, să 
evalueze din perspectiva normelor și a valorilor propriei culturi 
toate celelalte forme de manifestare exterioare culturii sale. 
Totodată, etnocentrismul îl determină pe individ să considere 
normele și valorile societăţii sale ca fiind bune, superioare altora, 
morale, adecvate, normale, exagerând astfel diferenţele faţă de 
alte grupuri culturale și trecând cu vederea asemănările, valo- 
rizând negativ comportamentele deviante de la propriile norme, 

dezvoltând sentimente negative față de ceilalţi (ostilitate, dispreţ, 
neîncredere). Culturile prezintă diverse grade de etnocentrism: 
culturile orientate spre toleranță, armonie și valorizarea diferenţei 
au un nivel scăzut de etnocentrism, în timp ce culturile exagerat 
orientate spre trecut și tradiție sau care perpetuează sentimentul 
superiorității prezintă un nivel ridicat de etnocentrism!. 

În general, stereotipurile (vezi capitolul II, „Stereotipurile 
culturale”) sunt puncte de sprijin în comunicarea interculturală, 
oferind interactanţilor puncte de pornire pentru reducerea incer- 
titudinii comunicative. Problemele de comunicare apar atunci când 
caracterizările stereotipe sunt absolutizate și devin bariere în 
interacţiune, în negocierea semnificației şi a relaţiei. 

Activarea stereotipurilor atrage după sine activarea preju- 
decăţilor și a predispoziţiilor cognitive. Prejudecăţile sunt în 
lumea contemporană mai puţin de natură etnică și rasială privind 
o presupusă inferioritate biologică, cât mai ales legate de sistemul 
de valori al celuilalt. Predispoziţiile cognitive afectează modul în 
care indivizii procesează informaţia primită de la celălalt (ce 
informaţie este percepută, cum este integrată în sistemul celor- 
lalte informaţii, stocată în memorie și utilizată în procesarea 
informaţiilor). Felul în care îi judecăm pe ceilalți depinde de 
prejudecățile și predispoziţiile noastre cognitive. 

Tendinţa indivizilor de a-și construi o identitate socială şi de 
a-și păstra o imagine favorabilă în cadrul comunităţii din care fac 
parte îi determină să-i evalueze pozitiv pe membrii propriului 
grup şi negativ pe membrii altor grupuri. În același timp, cu cât 
identitatea de grup a unui individ este mai puternică, cu atât mai 


1. Un exemplu hazliu de etnocentrism apare într-o comedie romantică 
americană din anul 2002. Tatăl eroinei, grec de origine, are tendinţa 
de a exagera superioritatea culturii sale în raport cu cea americană. 


Următorul dialog este relevant: „- Spune-mi orice cuvânt și îţi voi 
demonstra că are rădăcină grecească!/- Zău, ce zici de cuvântul 
kimono?” 


Lă 

mult acesta are tendinţa de a aplica judecăţi uniforme în raport 
cu membrii altor grupuri. Totodată, cu cât identificarea unui 
individ cu grupul său este mai puternică, cu atât mai clar va 
percepe diferenţele dintre grupul său și grupuri străine. 

Comunicarea dintre membrii unor culturi diferite este afectată 
negativ de emoții negative precum anxietate, dispreţ etc. și 
pozitiv de emoții pozitive precum interes pentru cultura celuilalt, 
apreciere, toleranță. Totodată, pentru reducerea incertitudinii în 
comunicarea interculturală, membrii culturilor individualiste se 
sprijină pe informaţiile pe care le extrag din interacţiunea cu 
indivizi determinaţi, în timp ce membrii culturilor colectiviste se 
sprijină pe informaţii venite de la alți membri ai grupului lor sau 
ai celuilalt grup. 

Cercetările de comunicare interculturală au evidențiat modalități 
prin care indivizii pot preîntâmpina problemele de comunicare 
generate de cauzele prezentate aici (pentru o sinteză, vezi 
Gudykunst, 2003, pp. 111-126). Printre aceste modalităţi se 
numără : cunoașterea corectă și aprofundată a valorilor și regulilor 
specifice altor culturi, evitarea stereotipurilor, evitarea predis- 
poziţiilor cognitive prin procesarea efectivă a stimulilor veniţi 
din exterior și formarea unor atribute interne, evitarea identi- 
ficării foarte puternice cu grupul și integrarea propriei identități 
unor supragrupuri regionale, de preocupări etc., observarea în 
primul rând a asemănărilor, nu a deosebirilor faţă de ceilalţi, 
promovarea unor atitudini și comportamente pozitive față de 
străini, gestionarea anxietăţii și a incertitudinii prin dezvoltarea 
unor strategii personale de reducere a incertitudinii, empatizarea 
cu interlocutorul, stabilirea unor contacte de durată, profunde 
cu membrii altor culturi, formarea unor atitudini noncritice. 

În concluzie, : 


comunicarea interculturală este un proces prin care se creează și se 
mențin graniţe culturale sau prin care se fac punți peste graniţele 
dintre diverse grupuri (Yum, 1984, apud Gudykunst 2003, p. 264). 

Comunicarea interculturală prezintă următoarele trăsături: 
a) este o formă restrânsă de comunicare, cu un conţinut informațional 
redus, în care indivizii manifestă dorinţă limitată de interacțiune, 
gradul de interes interpersonal fiind direct proporțional cu antici- 
parea unor întâlniri viitoare ; b) se caracterizează printr-un grad 
ridicat de ambiguitate și incertitudine, în măsura în care se 
solicită interlocutorului informaţie puţină și sunt activate stereoti- 
purile, predicțiile fiind blocate parțial de dezinteres, parțial de 
stereotipuri ; c) indivizii manifestă încredere scăzută în elaborarea 
atributelor și anticiparea unor presupuse motivații. | 


3. Competența de comunicare interculturală 


Pentru a putea comunica eficient cu membrii altor culturi, individul 
are nevoie să-și dezvolte competența de comunicare intercul- 
turală. 

În linii generale, acest tip de competență reprezintă capa- 
citatea individului de a se adapta stilului comunicativ specific 
altei culturi, de a gestiona eficient, cu succes, situaţiile de 
comunicare interculturală : 


Abilitatea de a funcționa într-o manieră percepută de celălalt ca 
relativ convergentă cu nevoile, capacităţile, scopurile și așteptările 
indivizilor care interacționează, în paralel cu satisfacerea nevoilor, 
motivaţiilor, capacităților, scopurilor și aşteptărilor personale (Ruben, 
1976, p. 336). | 


Competența de comunicare interculturală se definește pe trei 
dimensiuni: a) capacităţile și abilităţile interne ale individului; 
b) rezultatele comunicării; c) atitudinile individuale. 

Prima dimensiune vizează capacităţile şi abilităţile interne 
globale ale individului de a facilita procesul de comunicare, de 

a participa cu succes la un eveniment comunicativ intercultura] 
de a gestiona eficient schimburile verbale care au loc în diferite 
contexte, de a se adapta stresului comunicativ pe care îl presupun 
diferenţele și lipsa de familiaritate cu o cultură, alta decât cea de 
origine (Kim, 1988). Sunt implicate capacităţile cognitive, afective 
și operaţionale ale individului. Capacitățile cognitive privesc 
complexitatea cognitivă a individului, modul în care acesta 
operează categorizările sociale (categorizări restrânse sau largi), 
gradul de rigiditate/flexibilitate cognitivă, capacitatea de relativizare 
a perspectivei în interpretarea stimulilor externi și interni, orientarea 
spre cunoaștere, receptivitatea la diferenţele culturale. Capacitățile 
afective vizează predispoziţiile motivaţionale și atitudinale, adapta- 
bilitatea, motivaţia de adaptare, atitudinea eului faţă de celălalt, 
toleranța faţă de ambiguitate, capacitatea de empatizare, capacitatea 
de distanţare psihologică, gradul de anxietate în întâlnirile intergrup, 
gradul de evitare a incertitudinii, etnocentrismul, prejudecățile şi 
stereotipurile, încrederea, prietenia, cooperarea, calmul, auto- 
controlul de care individul e capabil să dea dovadă în situații de 
stres. Capacităţile operaţionale privesc complexitatea și flexibilitatea 
comportamentală a individului, capacitatea lui de adaptare comu- 
nicativă, abilitatea de a elabora mesaje cu grade diferite de 
complexitate, de a echilibra orientarea spre sine cu orientarea 
spre interlocutor, de a gestiona adecvat relațiile interpersonale, 
capacitatea de implicare interacţională, abilităţile de ascultare 
activă, capacitatea de autodezvăluire, abilităţile descriptive, de 
exprimare a emoţiilor, de negociere, de afiliere, de reciprocitate 
în relaţiile interpersonale, de concentrare. 

Cea de-a doua dimensiune vizează judecăţi ale interlocutorilor 
privind eficienţa, acurateţea, adaptarea contextuală a compor- 
tamentului comunicativ al unui individ într-o situaţie particulară 
de interacțiune. Competența de comunicare intraculturală se 
măsoară prin gradul în care un individ și-a însușit regulile de 
comunicare specifice culturii cu care intră în contact. 

A treia dimensiune, a atitudinilor, presupune deschidere și 
interes pentru noutate, dorinţa de a înţelege ncvoile celorlalţi, 


CULTURI ÎN CONTACT 289 
N E E 0 E EN Aa tal bă Ma a tu ni E ae Sa VI a cei 


atenţie în observarea diferenţelor, acceptarea diferenţelor, dispo- 
nibilitatea de a adopta comportamente comunicative variate, 
dorinţă de învăţare, reținerea emoțiilor negative față de interlocutori 
care au comportamente diferite de cele ale propriei persoane, 
ascultare activă, umor, creativitate, încredere. 

Determinarea/judecarea competenţei de comunicare inter- 
culturală se face în funcție de doi parametri : eficiența şi adecvarea. 
Comunicarea (interculturală) este eficientă când indivizii reușesc 
să-și atingă scopurile propuse și este adecvată când indivizii 
cunosc și respectă constrângerile impuse comportamentelor comu- 
nicative de seturi diverse de reguli. Combinarea celor doi para- 
metri conduce la patru stiluri de comunicare interculturală cu 
rezultate diferite (Spitzberg, 2000, apud Gudykunst, 2003, 
p. 193): 


a) comunicarea minimală are trăsăturile |- eficienţă, — adecvare] 
şi este de calitate scăzută ; 

b) comunicarea suficientă are trăsăturile |- eficienţă, + adecvare], 
respectă constrângerile sociocontextuale, dar nu contribuie 
la atingerea unor scopuri (inter)personale; 

Cc) comunicarea maximală are trăsăturile [+ eficienţă, — adecvare]; 
prin intermediul acestui tip de comunicare individul își atinge 
scopurile personale, dar neglijează regulile de adecvare socio- 
contextuală prin agresivitate verbală, machiavelism, înșelătorie, 
încălcarea drepturilor altora ; 

d) comunicarea optimă are trăsăturile [+ eficienţă, + adecvare]; 
interlocutorii își ating scopurile personale recurgând la un 
comportament verbal și nonverbal adecvat situaţiei de comu- 
nicare. 


O parte importantă a competenţei de comunicare intercul- 
turală o reprezintă capacitatea individului de negociere a identității 
sale culturale. Cupach și Imahori (1993, apud Gudykunst, 2003) 
sunt de părere că, deși indivizii au identități sociale diferite, ei se 
angajează în acest tip de negociere datorită dorinței umane 
universale de promovare a unei imagini personale favorabile, 

acceptată de interlocutor; cum partenerii de interacţiune se 
cunosc puţin, ei vor avea tendința să se angajeze în procese de 
negociere a identităţii pe baze interpersonale, deci măsurabile 
prin eficiența comunicării și rezultatele obținute. Din negociere 
rezultă o identitate relațională. 

În acest proces, un rol important îl joacă limba. Indivizii își 
afirmă și îşi negociază identitatea prin limbă. Folosirea limbii în 
procesul de negociere a identităţii culturale este influenţată de 
vitalitatea etnolingvistică (Giles, Bourhis, Taylor, 1977). Vitalitatea 
etnolingvistică este determinată de: a) aspecte obiective care 
influențează comportamentul lingvistic al unui grup etnic și 
asigură supraviețuirea lui: statutul (puterea economică, stima de 
sine, mândria istorică, recunoașterea și respectul internaţional), 
baza demografică (concentrarea demografică, căsătorii în cadrul 
grupului, rata scăzută de emigrare, rata crescută a natalității), 
sprijinul instituţional (reprezentarea limbii în cadrul instituţiilor) 
şi b) percepţia subiectivă a vitalităţii. 

Competența de comunicare interculturală se dobândește prin 
învăţare : individul învaţă să înţeleagă diferenţele dintre culturi 
și să acţioneze asupra lor pentru a rezolva eficient problemele 
zilnice cu care se confruntă oamenii. În procesul de învăţare 
interculturală sunt implicate activități complexe precum : cunoaş- 
terea aspectelor teoretice legate de comunicarea interculturală, 
observarea atentă a asemănărilor şi deosebirilor dintre propria 
cultură și cultura-ţintă, înțelegerea și explicarea diferenţelor, 
autoanaliza și reflecția, viaţa în medii culturale diverse. Clyne 
(1994, p. 195, apud FitzGerald, 2003, p. 172) notează: 


Aceia care sunt buni comunicatori interculturali știu să se exprime 
într-un stil cultural neutru și știu ce întrebări să pună pentru a 
rezolva potenţialele neînțelegeri care ar afecta comunicarea. 


Kim (1986, apud Gudykunst, 2003, p. 179) este de părere că 
există o corelaţie între eterogenitatea relaţiilor de comunicare ale 
individului în cadrul grupului său și competenţa de comunicare 

cu membrii din afara grupului: cu cât relaţiile de comunicare ale 
individului în cadrul grupului sunt mai eterogene, cu atât com- 
petenţa sa de comunicare cu persoane din afara grupului (în 
particular, competenţa de comunicare interculturală) este mai 
mare. 

În paralel cu învăţarea, o serie de cunoștințe și abilităţi 
personale favorizează dezvoltarea competenţei de comunicare 
interculturală: cunoașterea particularităţii culturii cu care se 
interacționează, fluenţa în limba-gazdă, capacitatea vorbitorului 
de a observa și înțelege diferenţele de comunicare, gradul de 
autocunoaștere și cunoaștere a celuilalt, capacitatea de a face 
predicții corecte, deschidere și interes pentru noutate, capacitate 
de automonitorizare, complexitate cognitivă, abilitatea de a 
rezolva probleme, sensibilitate interculturală, relaxare socială, 
sentimente pozitive faţă de cultura celuilalt, capacitate de empa- 
tizare, capacitate de decodare a semnelor nonverbale, flexibilitate 
comportamentală etc. (vezi Gudykunst, 2003, p. 203). 

Comunicarea interculturală presupune deci adoptarea unor 
strategii speciale de interacţiune. Bowe şi Fernandez (1996, apud 
FitzGerald, 2003, p. 172) identifică şase strategii comunicative 
utile în situaţii de comunicare interculturală : 


a) Colaborarea interlocutorilor, astfel încât fiecare să se asigure 
că mesajul a fost corect transmis și înțeles: vorbitorul va 
segmenta -mesajul în enunţuri scurte, va face pauze pentru a 
da timp interlocutorului să-i transmită un feedback; inter- 
locutorul va repeta informaţia pentru a se asigura că a receptat 
corect mesajul și va folosi întrebări pentru clarificarea porţiunilor 
problematice din mesaj. 

b) Crearea unui spirit pozitiv de echipă: atenuarea actelor de 
vorbire prin care interlocutorului i se creează obligaţii sau 
care i-ar putea afecta imaginea publică (de pildă, directive, 
plângeri), evitarea confruntărilor directe, solicitarea cooperării 
exprimând deschis teama de unele neînţelegeri generate de 
un sistem cultural diferit de valori. 

c) Atenţie la posibile diferenţe culturale: interlocutorii vor avea 
în vedere posibile diferenţe în sistemul cultural de valori și 
faptul că aceste diferențe pot afecta modul de comunicare. 

d) Adaptare înteracțională: interlocutorii vor respecta luarea 
de cuvânt a interlocutorului, neîntrerupând și producând 
intervenţii de dimensiuni aproximativ egale cu ale inter- 
locutorului. 

e) Vorbire simplă: indiferent de limba comună folosită în inter- 
acțiune, vorbitorii ar trebui să se limiteze la un vocabular 
restrâns și la structuri gramaticale simple, pentru a evita 
confuzii și complicaţii suplimentare, determinate de niveluri 
diferite de cunoaştere a limbii de interacţiune. 

£) Evitarea structurilor negramaticale, nenaturale, neconforme 
limbii de interacțiune: simplificările exagerate, bazate pe 
incorectitudine gramaticală și destructurarea mesajului (Me, 
Tarzan, you, Jane), aşa-numita „vorbire a străinului” (engl. 
foreigner talk), îngreunează înţelegerea. 


Byrne și FitzGerald (1996, apud FitzGerald, 2003, p. 173) au 
făcut distincţie între: (a) strategii generale, recomandate în 
majoritatea situațiilor de comunicare interculturală ; și (b) strategii 
suplimentare, recomandate în situaţiile în care interlocutorul nu 
stăpânește foarte bine limba de interacțiune. Tabelul de mai jos 
sintetizează strategiile recomandate de cei doi autori. 


(a) Strategii generale 
II To) Strategii suplimentare 


Comunicaţi interlocutorului orice diferenţă culturală de comunicare 
despre care aveți impresia că ar putea împiedica desfășurarea eficientă 
a interacțiunii ! 


Dacă apar neînţelegeri, reformulaţi enunţul, nu îl repetaţi ! 


Clarificaţi cu interlocutorul intenţiile din spatele enunţurior 

dumneavoastră, având în vedere că interlocutorul s-ar putea să nu 
împărtășească aceeași viziune asupra realităţii sau același mod de a 
comunica un conţinut! 
Să vă așteptați la faptul că interlocutorul ar putea formula ideile altfel 
decât dumneavoastră ! 

Repetaţi ideile importante sau dificile, 
asiguraţi-vă că mesajul a fost corect 
înţeles de interlocutor ! 


Semnalaţi interlocutorului în mod 
explicit atunci când urmează o pante 
importantă sau dificilă a mesajului 
dumneavoastră (Fiţi atent acum; 

E foarte important să înţelegeți ce 
spun în continuare, Şi acum ideea 
centrală a mesajului meu etc.)! 
Formulați enunţuri simple și corecte, 
fără balast! 


4. Identitatea interculturală 


Identitatea pe care și-o construiesc indivizii în întâlnirile inter- 
culturale (adică dintre membrii unor culturi diferite) se numește 
identitate înterculturală. Pus în situaţia de a comunica frecvent 
cu membrii altor culturi, individul dobândește o personalitate 
interculturală care, în linii generale, corespunde evoluţiei de la 
etnocentrism la acceptarea și aprecierea altor culturi, a dife- 
renţelor dintre ele. 

În cazul particular al comunicării interculturale, abilitatea de 
negociere a identității este parte a competenţei de comunicare 
interculturală. Negocierea identităţii în întâlnirile interculturale 
cunoaște trei faze ciclice : a) „încercare şi eroare” (engl. trial and 
error), când interlocutorii se studiază reciproc pentru a observa 
diferenţele, dar mai ales asemănările pe care își pot fundamenta 
comunicarea ; b) construirea identităţii relaționale, când interlocutorii 
proveniţi din culturi diferite ajung la o bază mutual acceptabilă 

pentru dezvoltarea relaţiei, deși identitățile culturale ale inter- 


actanţilor sunt divergente; c) renegocierea identităților culturale 


pe baza identităţii relaționale emergente (Cupach și Imahori, 
apud Gudykunst, 2003, pp. 175-178). 

Ting-Toomey (1999) elaborează o teorie a negocierii identității 
în 20 de propoziţii: (1) cu cât autoidentificările indivizilor sunt 
mai securizante, cu atât aceștia sunt mai deschiși la interacțiunea 
cu membrii altor culturi ; (2) cu cât indivizii își percep identitatea 
mai vulnerabilă, cu atât sunt mai reticenţi la comunicarea cu 
membrii altor culturi și trăiesc mai puternic sentimentul anxietăţii ; 
(3) vulnerabilitatea indivizilor este determinată de nevoia indi- 
vidului de securitate; (4) cu cât indivizii resimt mai puternic 
sentimentul incluziunii în grup, cu atât apreciază mai mult 
apartenenţa la acesta și delimitarea lui de altele; (5) cu cât 
indivizii resimt mai puternic nevoia de a se delimita de ceilalți 
membri ai grupului, cu atât mai mult au tendinţa de a se plasa 
la distanţă de ceilalți membri ai acestuia ; (6) abilitatea indivizilor 
de a-și negocia identitatea depinde de abilitatea individuală de 
gestionare a raportului dintre securitatea percepută și vulne- 
rabilitatea percepută; (7) abilitatea indivizilor de a-și negocia 
identitatea depinde de abilitatea individuală de gestionare a 
raportului dintre nevoia personală de includere în grup și cea de 
diferenţiere de grup; (8) cu cât sunt mai securizante auto- 
identificările unui individ, cu atât mai mare este coerenţa iden- 
tității; (9) cu cât sunt mai securizante autoidentificările unui 
individ, cu atât mai mare este stima de sine ; (10) cu cât stima de 
sine a individului este mai mare, cu atât mai mare este eficienţa 
lui în gestionarea situaţiilor de comunicare interculturală ; (11) cu 
cât stima apartenenţei la grup a individului este mai mare, cu 
atât mai mare este eficienţa lui în gestionarea situaţiilor de 
comunicare interculturală ; (12) gradul de motivare:a individului 
_de a comunica cu străini influenţează gradul de inventivitate în 
căutarea resurselor comunicative ; (13)-(14)-(15) cu cât resursele 
cognitive, afective și comportamentale ale individului sunt mai mari, 
cu atât negocierea identităţii este mai eficientă ; (16)-(17)-(18) cu 

cât resursele comunicative ale individului sunt mai mari, cu atât 
mai eficienţi sunt indivizii în confirmarea identității, în coordo- 
narea cu interactantul, în armonizarea cu acesta ; (19)-(20) cu cât 
resursele individuale de comunicare sunt mai mari, cu atât mai 
flexibili sunt indivizii în construirea unor scopuri interacţionale 
comune și în dezvoltarea intercomprehensiunii și a unor semni- 
ficaţii identitare comune (prezentare făcută după sinteza din 
Gudykunst, 2003, pp. 177-178). 

Collier și Thomas (1988) elaborează o teorie a negocierii 
identității interculturale în șase asumpțţii, cinci axiome și o 
teoremă. Asumpții: (1) prin discurs, indivizii negociază identități 
multiple ; (2) comunicarea interculturală presupune asumarea și 
acceptarea discursivă a unor identități culturale diferite ; (3) com- 
petenţa de comunicare interculturală presupune gestionarea 
coerentă a semnificației, respectarea regulilor adecvate și obținerea 
unor rezultate comunicative pozitive ; (4) competenţa de comu- 
nicare interculturală presupune negocierea semnificaţiilor partajate, 
a regulilor, a rezultatelor pozitive ; (5) competenţa de comunicare 
interculturală presupune validarea identităţilor culturale ; (6) iden- 
titățile culturale variază în funcţie de domeniul identităţii (engl. 
scope, numărul indivizilor care împărtăşesc identitatea respec- 
tivă), vizibilitate (engl. salience, importanța pe care identitatea o 
are în cadrul unui proces de comunicare dat), intensitate (engl. 
intensity, puterea cu care identitatea este comunicată celorlalţi 
participanţi la interacţiune) (pentru o imagine sintetică asupra 
identității și negocierii identităţii, vezi Gudykunst, 2003). Cele 
cinci axiome fundamentate pe aceste șase asumpţii sunt: (a) cu 
cât diferenţa dintre norme și semnificaţii este mai mare, cu atât 
gradul de interculturalitate implicat în comunicare este mai mare ; 
(b) cu cât competenţa de comunicare interculturală a indivizilor 
este mai mare, cu atât capacitatea de gestionare a relației de 
comunicare este mai mare ; (c) cu cât diferenţa dintre identitățile 
culturale este mai mare, cu atât gradul de interculturalitate al 
contactului este mai mare ; (d) cu cât există o potrivire mai mare 
între particularitățile identităţii culturale atribuite de vorbitor 

interlocutorului și particularitățile asumate de interlocutorul însuși, 
cu atât gradul de competenţă interculturală este mai mare; 
(e) referinţele lingvistice la identitatea culturală prezintă variaţie 
sistematică şi convergentă cu factorii sociocontextuali, precum 
participanţii la interacțiune, episodul interacţional, temă etc. 
“Teorema sintetizează : cu cât identitățile culturale sunt asumate 
într-o mai mare măsură, cu atât mai importante devin în raport cu 
alte tipuri de identitate (pentru o sinteză, vezi Gudykunst, 2003, p. 178). 


Exerciţii. Aplicaţii 


1. Dacă aţi avut ocazia să călătoriţi în străinătate, povestiţi felul 
în care aţi interiorizat șocul cultural, întâlnirea cu o cultură 
care nu vă era familiară. Ce reacţii aţi avut? Ce aţi simţit? Ce 
aţi gândit? Aţi reușit să vă adaptaţi? În ce mod? 

2. Ce credeţi despre dumneavoastră ? Aveţi competenţă de comu- 
nicare interculturală ? Argumentaţi punctul de vedere pornind 
de la datele prezentate în acest capitol. 

3. Identificaţi și explicaţi neînțelegerile apărute în următoarea 
situaţie de comunicare interculturală : 


CHIUVETA 


Discuţie la Primărie. A: reclamant (m., bătrân, englez). 
B: funcţionar la primărie (f., tânără, de origine asiatică, 
vorbește fluent engleza). 


A: l-am căutat pe instalator pe șantier 

B (privește în jos, apoi privește spre A): daaa 

A: în afara orașului... acum am venit la dumneavoastră 
B (se apleacă spre A) 

A: am luat număr de audienţă... aveţi pe listă. 76. 
B: da 
A: pentru... pentru reparația la chiuvetă, da? 

B (dă ușor din cap fără a spune nimic) 

A (în mod evident, A așteaptă ceva în plus): ... și ăăăă... am 
mai fost la dumneavoastră acum câteva săptămâni (se 
ridică în vârful picioarelor şi arată cu capul spre un 
alt funcționar de la un gbișeu alăturab) domnu' mi-a 
spus că o să trimită un instalator 

B: am să verific, da? (se ridică și pleacă de la ghişeu fără 
a aşiepta vreun răspuns de la bătrân) 

A (cu gura căscată, urmărește cu privirea pe B, apoi îşi 
rotește privirea în jur până îi cad ochii pe un alt funcțio- 
nar, la care se uită) hm, a naibii treabă (continuă să 
privească în jur, căutând pe cineva să îi dea un răspuns, 
apoi continuă pe ton ridicat, ca şi cum nu s-ar fi 
întrerup) au venit și s-au uitat și nu au făcut nimic 

B (se uită în jos căutând ceva într-un registru, fără a se 
uita la A) 

A: şi ne-au lăsat cu chiuveta aia găurită (se apleacă spre B, 
își sprijină bărbia în palme) n-au lipit-o (se îndreaptă) 
au lăsat-o așa (arată cu degetul spre B) şi i-am anunţat 
din ianuarie că e găurită, din prima săptămână a lui 
ianuarie (vădit iritab e inadmisibil (dă din cap enervat) 

B (se uită prin hârtii, apoi pe monitorul computerului) 

A: te-ai mai uitat o dată pe computer când am venit 

B (se mai uită o dată prin hârtii, se ridică de la birou și 
pleacă, se întoarce, se așază) 

A (privește uluit în jur) 

B: staţi la numărul 66, da? (cu ochii în foaie) 

A: a fost inspectorul acum câteva luni și a văzut (zitându-se 
fix la B) | 

B : da, procesul-verbal e aici 

A: da 


B (se îndreaptă spre A, se uită la A): trimit instalatorul 
săptămâna asta să o repare (/asă capul în jos) 

A (parcă așteptând ceva, neîncrezălor): daaa? 

B (se uită în hârtii şi scrie) 

A: îi spuneţi dumneavoastră unde să vină, da? 


B (scotocește printre hârtii, scrie ceva) 
A (ridică o mână, murmură ceva) 
B (se ridică de la birou, dă un telefon, se așază): totul e în 


ordine 
A (ridică brusc capul, deschide gura, uimit de acest răspuns, 
se ridică, iese fără a spune o vorbă) 


4. Caracterizaţi interacțiunea verbală prezentată mai jos: 
TURC ŞI CERȘETOR 


Dialog între un turc CI), care vorbeşte flueni germana, şi 
un cerşetor german (G). 


T: ziua bună 

G: ziua bună 

T: scuză-mă că te întreb, nu ai niciun sprijin financiar de 
la Consiliul local? 
: nu, am... Sunt sub nivelul de subzistență, am 405 


euro pensie, plus compensație pentru accident, mi s-a 
aprobat, dar încă nu am primit-o 
: nu iei nimic de la asigurări sociale? 


: nu, nu 
: păcat du-te și încearcă să obţii ceva 

: da, îmi... : 
: pe frigul acesta ești așa subţire îmbrăcat... 
: îmi dau un ajutor de 84 de euro, asta e tot 
: 84 de euro? 

T: pe lună sau cum? 

G: da, pe lună. 

T (mirab): doar 84 de euro pe lună? 
G: ajutor pentru întreţinere, știi 


T: hm... 

G: Atâta am pensia, 405 euro pe lună, cu asta trebuie să 
trăiesc 

T: hm. Săracul de tine, ţi-e greu, nu? 

G: greu de tot, poate de la întâi să fie alfel 

T: porcărie curată, ar trebui făcut ceva pentru cei nedreptățiţi 
ca tine 
: da, asta e... 


ez de 


: după atâţia ani de muncă stai acum în frig și cerșeşti la 
colț de stradă 

: așa e 

: asta nu e bine 

: nu nu e bine. tu... turc? 

: mmm, da 

: mi-am dat seama 

: ai nevoie de ajutor 

: nu €e nevoie să mă ajuţi 

: da, bine, vreau să zic... dacă 

G (foarte repede) : da-da-da aşa e 

T: poftim? 

G : ai dreptate. 

T (ron scăzut): în fond, de aia... 

G: da, aşa e 

T: uite și de la mine ceva (îi dă câteva monede) 

G: mulțumesc 

T: la revedere 

G: la revedere 


30103030 

INTERVIU DE ANGAJARE 


1: deci de ce vreţi să lucraţi pe vehicule mai mari? Ce v-a 
determinat să...? 


A : lucrez pe mașini mici de mai mulţi ani, învățându-i pe 
alţii să conducă... de fapt, mie îmi place să conduc... 
mai ales autobuze... sunt vehicule mari... de mult mă 
gândesc să îmi găsesc o slujbă de acest fel, dar nu am 


avut până acum curajul să aplic pentru o astfel de 
slujbă... acum mi-am luat inima în dinţi 

1: deci, de fapt, îţi place foarte mult să conduci 

A: exact 

1: de vreme ce ai fost atâţia ani instructor... e o muncă 
grea 

A: da, dar mi-a plăcut 

|: deci vrei să conduci autovehicule mai mari... 


Secvenţele marcate în textele următoare sunt semnale de 
recepție (back-cbannels), adică secvenţe prin care interlo- 
cutorul îi semnalează vorbitorului curent că îl ascultă cu 
atenţie, că este interesat de ceea ce spune, că înțelege mesajul ; 
dând aceste semnale, interlocutorul nu-l întrerupe pe vor- 
bitorul curent, ci îl lasă/încurajează să continue. Explicaţi 
neînțelegerea apărută în comunicare din cauza diferenţelor 
culturale privind modul de a oferi semnale de recepție (back- 
-channels). 


ASCULTAREA ACTIVĂ 


Pat (american): bine, [îhâm], bine Tanaka-san 


Tanaka Gaponez): [bai = da] | 
Pat: nu uita [după ce] cheltui [banii], facem un [test] 
Tanaka : [bai] [bai bai] [bai] 

Pat: şi un afiș în metrou e mai [eficient] decât o reclamă 
în (Cosmopolitan) sau în orice alt [ziar] 

Tanaka: [bai bai] [okay] [bai] 

Pat: nu cred că oamenii se plictisesc de afișe nu-mi pasă 
nu vreau să-i las [să se plictisească] de ele 

Tanaka : [bai] 

Pat: să le vadă. Dar... trebuie să acoperim principalele 
staţii de metrou, poate punem mai multe în Osaka, nu 
ştiu, tu, tu hotărăşti unde le pui, cheltuiește bani cât de 
mulţi 

Tanaka (fricativă aspirată, semn al dezaprobării) 

Osaka: jenny vine astă-seară 

Tanaka: okay 

Pat: noi vom fi aici în fiecare zi să te ajutăm la nevoie 

Tanaka: mulţumesc. 

Pat: okay 


7. Dialogurile care urmează (traduse și adaptate după http:// 


oregonstate.edu/instruct/comm440-540/culture.htm) reflectă, 
fiecare, diferențe de comunicare corelate cu câte o dimen 
siune de variaţie culturală. Explicaţi felul în care se corelează 
această dimensiune cu stilul cultural de comunicare, realizând 
o comparaţie între interlocutori. 


a) Distanţa faţă de putere 


Domnul Walker: Domnule Singh, mă întrebam dacă au 
sosit cărțile pe care le-am cerut... 

Domnul Singh: Da, da. Cărţile au ajuns în depozit. 

Domnul Walker: A, bun, poate reușesc să trec să le iau în 
drum spre casă. 


Domnul Singh: A, nu este nevoie. Trimit pe cineva să vi 
le aducă. 

Domnul Walker: Sunteţi foarte amabil, dar nu e nevoie. 
Mă duc să văd, poate e nevoie de mine. 

Domnul Singh: Nu, nu. Aşteptaţi aici, domnule Walker. Şi 
bem un ceai împreună. 


b) Individualism/colectivism 


Domnul Anderson: În timpul examenului, Hassan s-a uitat 
în lucrarea ta. 

Abdulab: Da? 

Domnul Anderson : Da, şi a copiat de la tine răspunsul la 


câteva întrebări. 
Abdulab : Probabil nu a știut răspunsul. 
Domnul Anderson : Sunt convins că nu l-a ştiut. 
Abdulab: Atunci a avut noroc că a stat lângă mine. 


c) Masculinitate/feminitate 


Domnul Thomas: Ei, după câte am înțeles, compania 
dumneavoastră este cea mai bună firmă de arhitectură 
din Tokyo. 

Domnul Obmae: Vă mulțumesc pentru invitaţia de a fi 
aici. 

Domnul Thomas: Dimpotrivă, plăcerea este de partea 
noastră. Deci, scrie aici că aveţi o afacere profitabilă 
de peste 30 de ani. 

Domnul Obmae: Am înregistrat câteva mici succese, da. 
Aţi vorbit cu domnul Mizawa? 

Domnul Thomas: Da, am vorbit. Mi-a spus că multe 
dintre clădirile proiectate de voi au câștigat premii 
importante. 

Domnul Obmae: Câteva dintre ele proabil că da. 

Domnul Thomas: Şi aveţi o experienţă bogată în. domeniul 
blocurilor destinate birourilor. 

Domnul Obmae: Am proiectat câteva. 

Domnul Thomas: Vă angajaţi la un proiect de dimen- 
siunile acestuia? 

Domnul Obmae: Vom încerca să facem tot ce putem mai 
bine. 

Domnnul Thomas: Tot ce puteţi? Aici scrie că aţi proiectat 
blocuri de două ori cât ăsta! 

Domnul Ohmae: Posibil... 

Domnul Thomas: Ezitaţi să luaţi acest proiect? 

Domnul Obmae: Să ezităm? Mă scuzaţi, nu. 


d) Evitarea incertitudinii 


Domnul Jobnson: Ce părere ai de noul plan? 

Domnul Trudeau: Pare OK, dar încă îl mai studiez. 

Domnul Jobnson: Tot îl mai studiezi şi după trei săptămâni? 

Domnul Trudeau: Mai sunt câteva aspecte care mi se 
pare că pun probleme. 


Domnul Jobnson: A, ştiu asta. Important este să ne apucăm 
de treabă și o să remediem pe parcurs micile probleme 
care s-ar mai putea să apară. 

Domnul Trudeau: Da? 


8. Realizaţi un eseu cu titlul „Rolul limbii în situaţiile de comu- 
nicare interculturală”. 

9. Povestiţi o situaţie în care aţi resimţit șocul cultural. Prezentaţi 
gândurile și sentimentele pe care le-aţi trăit. 

10. Încercaţi să explicaţi modul în care diverși factori influenţează 
adaptarea individului la un mediu cultural nou. 


V. CULTURA ROMÂNĂ. REPERE 


În termenii teoriei parametrilor de variaţie culturală (Hofstede, 
1984, 1997a ; vezi capitolul II, 5.3) profilul culturii române este 
următorul: cultură preponderent colectivistă, cultivând o distanță 
mare faţă de putere, preponderent feminină, cu nivel ridicat de 
evitare a incertitudinii și orientare pe termen scurt (potrivit unui 
studiu sociometric întocmit de Gallup International și Interact, 
18 aprilie 2005, publicat parțial pe internet la adresa http :// 
customer.kinecto.ro/2005/Interact/martie2005/editorial.htm). 
Tabelul următor sintetizează valorile estimate pentru cultura 
română la cele patru dimensiuni de variaţie culturală (vezi 
Hofstede, http ://www.geert-hofstede.com/hofstede_dimensions. php) : 
individualism (ID), distanţa față de putere (DP), masculinitate 
(M), evitarea incertitudinii (ED, orientare pe termen scurt (OTS).. 


indice [i [be m [er [ors | 


Valoare estimată pentru cultura | 30 90 42 
română 


Poziţia culturii române apare cu claritate din comparaţia cu 
diverse culturi (i) cu care a avut contacte economice — politice — 
lingvistice importante, directe și de lungă durată, în istoria sa 
(culturile turcă, greacă, maghiară, germană); (i) culturi europene 
spre care s-a orientat în perioada sa de modernizare (culturile 
franceză, italiană) ; (iii) culturi cu care împărtășește trăsăturile roma- 


1. Nu există măsurători legate de orientarea pe termen scurt a culturii 
române. 

nității periferice în limbă (cultura ibero-romanică ; limba română 
prezintă puternice asemănări cu limba portugheză) ; Civ) culturile 
ţărilor slave vecine, cu care a avut relaţii constante în istorie, 
chiar dacă variabile de la o etapă la alta (culturile rusă, bulgară!) ; 
(v) pentru etapa actuală, este interesantă o comparaţie cu cultura 
americană, având în vedere importarea modelului american de 
management în companiile românești, precum şi influenţa puter- 
nică a limbii engleze asupra limbii române începând cu 1999. 

Următoarele grafice comparative s-au realizat pe baza celor 
publicate pe site-ul profesorului Geert Hofstede?, htp ://www.geert- 
-hofstede.com: 


MI România 
4 Franța 


EI România 
i Austria 


DPI M FI OTS DP IL M EI OTS| 


Fig. 1 — Cultura română în comparație cu diverse culturi 


BI România BI România 
3% Ponugalia 1% Statele Unite ale Americii 


1. Nu sunt grafice comparative cu Serbia. 


. PS . ni end 2 » - A A . . . . 
Nu există comparaţia pentru factorul „orientare în timp”. Fig. 1 — Cultura română în comparaţie cu diverse culturi (continuare) 

Dintr-un studiu de piață efectuat de IRSOP în 2005, dedicat 
fixării valorilor româneşti în context european, reies următoarele 


valori, reproduse în imaginile de mai jos: 

Fig. 2 — Profilul de personalitate al europeanului şi al românului 


(Sursa: pe baza studiului Valorile și credințele românești şi europene: 
la fel sau nu? IRSOP Market Research and Consulting LTD., 2005) 

Fig. 2 — Profilul de personalitate al europeanului şi al românului 
(continuare) 


(Sursa: pe baza studiului Valorile şi credintele româneşti şi europene : 
la fel sau nu ?, IRSOP Market Research and Consulting LTD., 2005) 

Românii au o orientare european-naţională : 44% dintre români 
sunt în egală măsură mândri de a fi români și europeni, 9% 
dintre români se mândresc mai ales cu faptul că sunt europeni și 
într-o mai mică măsură cu faptul că sunt români (Eurobarometru, 
64.2, www.europa.eu.int). 


1. Valorile culturii române 


Pe baza unor lucrări de referință privind specificul naţional, a 
unor comparații implicite cu alte culturi, a unor argumente de 
tip comportamental și material, voi prezenta în acest capitol 
ceea ce cred a fi valorile specifice culturii române. Luând ca voci 
de autoritate sociologi, psihologi, esteticieni, folclorişti de marcă 
ai culturii române, îmi voi limita rolul la a face sinteza personală 
a unor puncte de vedere ce se dovedesc extrem de moderne și 
de actuale. 


1.1. Eclectismul 


Un element structural fundamental al spiritului românesc este 
eclectismul, având o justificare geografică și istorică. 

Geografic și istoric, cultura română se situează la întâlnirea 
dintre două mari culturi antitetice: cultura Orientului și cultura 
Occidentului. Este o „cultură-punte” (Stăniloae, 2001, p. 25). S-a 
format prin colonizarea romană (106-271) a Daciei locuite de o 
populație de origine geto-tracă, urmată, între secolele al IV-lea 
și al XVIII-lea, de evenimente istorice care au pus în contact, de 
scurtă sau de lungă durată, populaţia locală cu populaţii de 
origini dintre cele mai diverse: pecenegii, cumanii, gepizii, slavii, 
goții, hunii, bulgarii, avarii (în timpul marilor migrații) ; slavii de 

sud (limba slavă fiind limbă de cult până în secolul al XVII-lea) ; 
maghiarii, sașii şi şvabii Gn Transilvania și Banat) ; turcii și grecii 
(în Țara Românească și Moldova); ucrainenii (în Moldova). 
Începând cu secolul al XIV-lea, pe acest teritoriu s-au stabilit 
romii, iar din secolul al XVI-lea, evreii (atestați pe la 1600, veniţi 
aici, masiv, după ce au fost alungaţi din Galiţia). Din a doua 
jumătate a secolului al XVIII-lea a avut loc un proces de orientare 
a culturii române spre Occident și de relatinizare a limbii, sub 
influenţa limbii franceze și italiene: tinerii proveniţi din rândul 
elitelor se duceau să studieze la Paris, Viena şi Berlin, aplicând 
la întoarcerea în țară modelul cultural occidental în reformarea 
instituţiilor, a comportamentelor sociale, în politică, literatură și 
artă. D. Drăghicescu (1907/1995), în prima carte de psihologie 
socială scrisă la noi, prezintă metaforic devenirea poporului 
român: „zămislit de căsnicia daco-romană”, rămas „orfan la 
naștere”, părăsit în calea barbarilor, „cules de slavi și bulgari”, 
preluat de unguri, „va ucenici” ca adolescent la turci, apoi la 
greci, de care se scutură în pragul majoratului și își găsește „ceva 
rude de neam bun” în Apusul Europei; în fine, este major, 
apucând pe calea sa. La începutul celui de-al Doilea Război 
Mondial, cultura română era integrată în curentele de idei ale 
Europei. Regimul comunist instaurat la 30 decembrie 1947 a 
impus iniţial un model ideologic și cultural de inspiraţie sovietică ; 
cu toate acestea, relativa liberalizare a regimului începând cu 
anii '60 a refăcut parţial legăturile cu lumea occidentală. După 
1989, reîntoarcerea la un sistem democratic a fost marcată de 
reformarea instituţiilor şi a legislaţiei după model european, în 
paralel cu adoptarea unui stil managerial și a unor elemente de 
viață caracteristice societății americane, favorizând pătrunderea 
masivă în limbă a anglicismelor. 


Toate popoarele moderne sunt produsul unui amestec de rase. La 
noi însă, multiplicitatea raselor și influențelor care au plămădit 
poporul de astăzi a fost mai mare ca oriunde. S-a zis că aici a fost 
coridorul de circulaţie a popoarelor între Orient şi Occident. [...] 

Dintr-o așa enormă variaţie de influenţe şi contribuții reiese, desigur, 
o anumită neutralizare de caractere. Nu s-a format încă un nucleu 
central, o tonalitate preponderentă. Cel ce va voi să facă psihologia 
poporului nostru va trebui să se lovească numaidecât de acest haos 
de elemente străine, incomplet digerat încă (Ralea, 1924/1997, p. 68). 


S-a remarcat însă rapiditatea cu care românul adoptă elemente 
străine, dar și viteza cu care renunţă la ele, când nu îi mai sunt 
folositoare. 


Spiritul de sinteză complexă al neamului nostru nu se explică numai 
prin persistenţa lui din vremuri imemoriale în spaţiul de mijloc între 
Occident și Orient, ci și din îmbinarea în el a caracterului latin și a 
creștinismului ortodox. De altfel, caracterul nostru latin nu este 
străin de vechimea ființei noastre de traci, care nu s-au mutat 
niciodată din acest spaţiu de mijloc între Occident şi Orient, dar nici 
de îmbinarea în el a caracterului latin și a creștinismului ortodox 
(Stăniloae, 2001, coperta IV). 


În mentalități și comportamente, eclectismul cunoaște diverse 
forme de manifestare : mimetismul ; toleranța pentru diversitate ; 
coexistenţa contrariilor; gustul pentru pitoresc. 


1.1.1. Mimetismul 


A fost remarcată tendinţa românilor de a privi atent la alte culturi 
şi de a adopta ceea ce pare a fi o soluţie practică sau, cum ar 
spune Călinescu (1941/1982, p. 974), „lromânul] priveşte tăcut și 
cu interes progresele altora, împrumutând tot ce simte că îi e 
realmente util”. 

În mentalul colectiv românesc, străinătatea consacră modelul. 
Cultura română s-a dezvoltat mai ales prin „imitație” (Eugen 
Lovinescu), prin preluarea unor elemente din culturi diferite: 


„N-am avut timp să construim noutăţi, dar am avut meritul de a 
pricepe și asimila imediat cs au făcut bun alții (Ralea, 1924/1997, p. 76). 

Pornită din complexul unei culturi mici, dar și din curiozitate 

și deschidere față de progres, dorinţa de sincronizare a fost 
adeseori „formă fără fond” (Titu Maiorescu) sau exagerare : 


De multe ori Bucureștiul întrece Parisul. Dacă se poartă pantalonii 
largi acolo, la noi devin enorm de largi. Orice modă devine „Șarjată” 
aici. Curentele de idei care își au rostul lor acolo, deși gratuite, la 
noi devin și mai febrile (Ralea, 1924/1997, p. 84). 


Credinţele populare, superstiţiile, proverbele sunt adeseori 
tot o formă de mimetism. Decât să creeze expresii noi ale 
gândului și afectivității, românii preferă șablonul, structura preexis- 
tentă cu eficienţă verificată. 


1.1.2. Toleranţa pentru diversitate 


De-a lungul istoriei sale, cultura română a adoptat, silită sau din 
nevoi proprii, elemente diverse, pe care le-a înglobat con- 
junctural, adică non-critic, non-selectiv. Astfel se explică existența 
în același spaţiu fizic și mental a unor forme de manifestare 
materială și spirituală care se impun atenţiei prin diversitate. De 
pildă, G. Călinescu (1941/1982, pp. 974-976, passim) ilustra 
această diversitate prin tipurile umane reprezentate de autorii 
români: | 


Examinând pe Eminescu, Sadoveanu, Hogaș, am văzut că izbitoare 
la ei este regresiunea spre civilizaţia de mod arhaic, pasivitatea faţă 
de natură [...]. Creangă, Anton Pann [...] întăresc aceste caractere 
ale vechimii. Și ei sunt „muţi”, cum s-a observat a fi Sadoveanu, în 
sensul că n-au o expresie subiectivă a experienţei lor. Comunicarea 
cu lumea se face în proverbe ce condensează o înțelepciune stereotipă, 
atât de controlată prin vechimea rasei, încât contribuţia individuală 
este neglijabilă. Creangă arată contemporaneitatea civilizaţiei noastre 
cu cele mai vechi civilizaţii din lume, vârsta noastră asiatică. [...] 
Goga exprimă în cel mai artistic fel jalea rasei în faţa tragicului 
naţional fatal, întrucât ne aflăm la răspântia drumurilor de imigrație, 

jale cu grijă învăluită în simboluri impenetrabile. Din cauza marelui 
concurs de grupuri alogene, poporul nostru a căpătat o silă de 
străin și de venetic, pe care nu și-o acoperă. El are o vie aspirație 
eugenică de puritate a rasei. Opera lui Eminescu, lui Goga exprimă 
această stare de spirit. [...] Țăranul de la Dunăre e mai idilic şi 
epicurean, aplecat spre grațios și diminutival. „Jalea” ardeleană a lui 
Goga nu se va găsi la Dunăre și nici ritualul milenar din poezia lui 
Coşbuc. Aici la Siret, ori pe Dâmboviţa, oamenii sunt mai hârșiți cu 
imigranții și se lasă cuceriţi de soare şi ierburile câmpului. Podgoriile 
îi fac dioniziaci. Uberitatea dealului dă spirit panteistic și Blaga 
aparţine acestei zone secundare care excită palmele mâinii cu linia 
mieilor și tălpile picioarelor cu iarbă udă. Cât despre Caragiale, el e 
de la marginea de jos a rasei noastre, el e un balcanic traco-elin. El 
aduce sensibilitatea excesivă, iubirea de aglomerare citadină, spiritul 
critic exagerat, zeflemist, preocuparea de politică, apetiţia spre o 
culturalitate maximă, cunoașterea de oameni, mimica repede, tea- 
tralitatea, oratoria. Macedonski [...] e grandoman în sensul sublim 
(notă comună raselor migrante), neliniștit, eroic. Indivizii din ramura 
lui aduc prudenţei noastre mirajul, fabulosul, construcția unei lumi 
artificiale, instinctul de lux necesar oricărei mari culturi, compensând 
mișcarea de regresiune a carpatinilor. Macedonski visează comori; 
veșminte fastuoase, palate mirifice, tronuri, nestemate, E IstCRița 
superbă. Eliade și Macedonski, amândoi utopici violenți, mistici 
constructori de lumi neterestre. Evreii, informaţi, colportori de 
lucrurile cele mai noi, anticlasiciști, moderniști, agitaţi de probleme. 
Ei compensează inserţia tradiţiei și o fac să se EVIL SC de [...] 
Aceste însușiri sunt legate de tipicele iritante cusururi: dezinteres 
total pentru creaţia ca scop, „trăirismul” exagerat, negarea criticii [...], 
umanitarismul [...]. 


D. Drăghicescu (1907/1995, p. 383) asocia diversitatea non- 
critică inconsecvenţei : „Aproape toate fructele mintalităţii românești 
poartă pecetea inegalităţi, a incoerenţei, a lipsei de unitate și 
metodă”. Dumitru Stăniloae (2001, p. 59) admira diversitatea 
regională a cântecului popular românesc și a interpretărilor 
personale. 

1.1.3. Coexistenţa contrariilor 


Ca manifestare extremă a eclectismului se remarcă prezenţa în 
același spaţiu de gândire și acţiune a unor elemente contra- 
dictorii, opuse, antitetice. Ralea (1924/1997, p. 69) remarca 
dualismul dintre realitatea românească și faptele de cultură 
străină „pe care o înmagazinăm și care ne indică cu totul alte 
criterii de judecată și valorificare decât cele care se obişnuiesc 
aici”. Elemente din istoria noastră atestă această bipolaritate : 


La noi, prin lipsa burgheziei care să facă legătura, noblețea și 
țărănimea au trăit, una în faţa celeilalte, secole de-a rândul ca două 
popoare deosebite și vrăjmașe. E greu de constatat vreo legătură 
între boierul latifundiar, rafinat în cultura grecească ori occidentală, 
adeseori absenteist, și țăranul iobag, rămas prin obiceiurile și cre- 
dinţele sale încă la epoca vechilor traci. Astfel, în loc de un singur 
suflet naţional, pregătit prin aceeași cultură și aceeași viață politică 
și socială, avem două suflete juxtapuse, dar străine (Ibidem, p. 71). 


Și astăzi diferenţele dintre sat și oraș sunt accentuate, însă 
valorile satului patriarhal și cele ale orașului modern nu se 
exclud; luxul extrem și sărăcia coexistă în spaţii apropiate, fără 
a interfera (un studiu recent a relevat că în același bloc, cu 
camere mici și înghesuite, construite în timpul comunismului, 
trăiesc oameni extrem de săraci, alături de alţii care au făcut 
reamenajări costisitoare, cu produse „de firmă”); companiile 
românești au adoptat modelul managerial american, astfel încât 
valorile unei societăți individualiste, relativ masculine, care acceptă 
incertitudinea, au fost implementate într-o societate colectivistă, 
preponderent feminină, care evită incertitudinea și în care distanţa 
faţă de putere este relativ mare. Soluţia adoptată de cultura 
română contrazice principiul asemănărilor dintre culturi, dar 
este coerentă cu acomodarea antitezelor în interiorul sistemului. 
Observând destinele paralele care au cizelat istoria colectivităţii, 


Mihai Ralea (1924/1997, p. 70) considera că 

sufletul nostru etnic e greu de indicat din cauza diferenţelor sociale 
prea mari din trecutul nostru, diferenţe care au creat cel puţin două 
suflete în loc de unul. 


Alături de acest dualism social, Ralea (1924/1997, p. 76) 


remarca același principiu al opoziţiei și în atitudini: 


Există în caracterul nostru excese de lene, de plictiseală, de îndurare, 
de răbdare excesivă, care ne împiedică de a fi occidentali. Pe de 
altă parte, găsim în noi iniţiative, o anumită hărnicie în a pricepe ce 
e bun în altă parte şi a ni-l apropia, o vioiciune în a pricepe imediat 
mecanismul unei noutăţi, o agerime în a nu fi dezorientați și nici 
intimidaţi în faţa neprevăzutului, care ne îndepărtează cu mult de 
apatia indolentă a Orientului. 


În mod analog, Blaga (1936/1985, pp. 288-289) observa în 


arta românească 


o sinteză de tendinţi opuse, o polaritate de un ultim rafinament, 
soluționată cu mijloace primare şi necăutate, pe temeiul unei uimitoare 
intuiţii despre sensul artei. Această echilibristică între tendinţi opusc, 
între geometrism stihial şi organicism, această armonie sub auspiciile 
echivocului l-a ferit pe țăranul român de desăvârșirea mortificantă. 


Sau: 


Farmecul cu totul particular al acestor icoane se datorește unor 
interferenţe de tendințe polare: năzuinţa stihială, hieratică nu e 
rece dusă până la capăt, ci e atenuată prin contraponderea tehnicii 
organice. [...] Interesant și demn de relevat e că țăranul se va feri 
totuși să tragă o linie dreaptă cu rigla ; aceasta atât în arta textilă sau 
în ornamentica smalţurilor, cât și în arhitectură. Utilizarea riglei, 
reale sau fictive, nu este pentru țăranul nostru un temei pentru 
înălțarea frumuseţii. [...] Linia va prezenta totdeauna anume per- 
ceptibile iregularităţi; de aici aspectul însuflețit al acestui geo- 
metrism. În ornamentică românul iubește linia dreaptă, dar el îi 
imprimă o pulsaţie ; tot așa românul iubeşte stihialul, dar acestuia el 
îi dă un aspect sub care palpită viața. Pe acest plan de semnificaţii 

„stângăcia” încetează de a mai fi stângăcie, fiind ridicată la rang de 
noimă (Ibidem, p. 288). 


Credinţa creștină a majorităţii locuitorilor se ghidează tot 


după un principiu binar: fapta bună și păcatul, omul bun și 
omul rău, raiul și iadul, piaza bună și piaza rea, diavolul şi 
-spiridușul, ceasul rău și sfânta cruce. În basmul românesc binele 
înfruntă răul, Făt-Frumos se bate cu Zmeul, Ileana Cosânzeana e 
salvată din ghearele Mumei Pădurii, oamenii trăiesc pe acest 
tărâm, arătările pe tărâmul celălalt. 


1.1.4. Pitorescul 


Trăsătură comună culturilor din Balcani şi din Orientul Apropiat, 
cultivarea detaliului, a podoabei, a arabescului, a culorilor și 
formelor pestrițe, excesive și violente a fost numită în cultura 
română „duhul pitorescului” (Lucian Blaga). 


Există o orientare spre pitoresc, care echivalează cu o determinantă 
stilistică, inconștientă, organică, constitutivă. Această orientare poate 
să invadeze în sens creator toate domeniile de manifestare ale vieţii 
spirituale și culturale. Determinantă, poate fi și un puternic organ 
de asimilare a unor influenţe străine. Ea figurează ca atare de pildă 
în matricea stilistică a poporului românesc (Blaga, 1936/1985, 
p. 275). 


Într-o remarcabilă pagină de literatură, Blaga descrie imaginea 


românilor ca o defilare de păpuși etnografice însufleţite : 


Parcă ar ieși dintr-o biserică acest mic popor, atât e de vioi și de 
sărbătoresc. A pornit ceata spre iarmaroc sau se împrăștie numai 
după un joc zgomotos și fierbinte, într-o duminică mare de sat? Iată 
o ţărăncuţă din Gorj, cu zigzaguri galbene, cu iia de coloarea 
zăpezii; aceea cu catrință neagră și cu broboadă bogată coboară de 
la Haţeg. Grănicerul din Banat e aci, cu pălăria ţuguiată, cu cămaşa 
simplu împodobită cu ornamente pătrate. Nu lipsește nici primarul 

de la Chizătău cu pieptarul cu borduri negre de fină ornamentaţie, 
închipuită din linii ce par urme de pasăre în zăpadă. Ciobănașul cu 
țundra cafenie vine din Muscel, iar cel cu țundra mai scurtă din 
Prahova. Alături e țăranul monumental, în costum de o mare linie 
clasică, din Dolj, şi gorjanul cu pieptar de podoabă neastâmpărată 
și cu cămașa lungă și înfoiată. Îndreaptă-ți ochii la costumul de 
uimitoare efecte, obținute prin simplitate, al haţeganului, sau spre 
bucovineanca ceea baroc încărcată de coloare, de bani, de flori. 
Dobrogeanul te atrage mai puţin, fiindcă ţine să ilustreze influenţe 
tătărești destul de sumbre. Din cealaltă parte se apropie sălișteanca 
cochetă cu mult negru şi alb, femeia de-un aspect cam mănăstiresc 
din Vlașca, bănățeanca din Graniţă cu cârpa încornorată și cu opreg 
din șerpi multicolori. Pădureanca purtând pe mâneci podoabă 
masivă, compactă și cu mărgele, care dau ritm și linie șoldului. Te 
izbeşte costumul ţărăncii de la Pitești, strigător ca un răsărit de 
soare, nu mai puţin și aproape antipodic al lugojanului în negru 
solemn. [...] Galeria acestor contemporani și strămoși e vastă cât 
țara (Ubidem, p. 271). 


Acelaşi duh al pitorescului îl observă Blaga în aspectul casei 
românești, la care concură „un remarcabil număr de elemente 
inutil estetice și de asemenea un pitoresc sui generis” (Jbidem, 
p. 257), care contrazic „calapodul etic și practic” al caselor din 
apusul Europei. 


Casele românești sunt mai liber laolaltă, ele sunt despărțite și 
distanţate prin grădini, au pridvoare împrejur și ferestruici așa de 
joase, că poţi vedea totul înăuntru; casele formează grupuri nesi- 
metrice ca țăranii când se duc în dezordine la o înmormântare sau 
la o nuntă; comuna românească e o colectivitate instinctivă de 
oameni deschiși, iubitori de pitorescul vieţii (Ibidem, p. 204). 


Stilul se regăseşte și în metaforă, în creaţiile populare, în 
superstiții și proverbe : 


Pitorescul a invadat metafizica şi mitologia populară. [...] Când 
pitorescul pătrunde înţelepciunea populară, aceasta ia înfățișarea 

„sfătoșeniei”. Proverbele românești sunt cel mai adeseori produsul 
unei înțelepciuni, alimentate de simţul pitorescului (/bidem, 
pp. 271-272). 


1.2. Adaptarea 


Această particularitate a acțiunii sociale și a mentalului colectiv 
românesc este o consecință a eclectismului asumat. Adoptarea 
în sistemul culturii române a unor elemente variate, cu surse 
dintre cele mai diverse, se sprijină pe o atitudine de auto- 
modelare în fața provocărilor materiale și spirituale. 


Funcţia adaptării e efectul persecuțiilor milenare. Dar cel care se 
poate adapta înseamnă că poate trăi. Ea e semnul vitalităţii noastre 
(Ralea, 1924/1997, pp. 88-89). 


Plasată între cele două civilizații (Occidentul, cu aptitudinea 


sa creatoare, și Orientul, cu resemnarea lui pasivă!), cultura 


1. 


Ralea (1924/1997, pp. 73-75): „Sub diferite variaţii de detaliu, omul 
care locuiește azi continentul nostru se prezintă sub două tipuri 
bine definite : occidentalul și orientalul. În apusul și centrul Europei 
domnește o mentalitate, iar către răsărit, către posturile cele mai 
avansate ale Asiei, o alta. [...] 

Toată civilizaţia occidentală stă într-un singur cuvânt: aptitudinea 
creatoare. Ridicat deasupra mediului, dominându-l prin stăpânire 
de sine, prin curaj, prin răbdare şi iniţiativă, occidentalul e spirit 
activ mai înainte de toate. El preface ambianța, sfințește locul, 
căruia îi impune legea și ideea sa și care îl ascultă docil și învins. 
Apuseanul e stăpânul voinţei sale elastice şi ferme în același timp și 
pentru aceasta e și stăpânul lucrurilor înconjurătoare. Curajul său e 
când temerar, când rezonabil. Știe să rişte şi să fie în același timp 
prudent. [...] 

În asemenea condiţii, filosofia sa nu poate fi decât voluntaristă. El 
crede că totul e posibil, e optimist în încrederea pe care o acordă 
forțelor sale, crede în libertare, mai mult, în liber-arbitru, pentru că 

română a găsit o valoare intermediară : adaptabilitatea. „Această 
adaptabilitate am perfecționat-o făcând din ea arma noastră de 
luptă în existență” (/bidem, p. 76). Trăsăturile psihologice 
legate de ea sunt: puterea de observaţie, percepția iute, înțe- 
legerea exactă și clară a mediului. Ralea citește semnele 
puterii de adaptare a românului în rapiditatea cu care acesta 
se integrează în medii sociale noi, în ușurința cu care învață 
limbi străine, în succesele obţinute în profesiuni care implică 
abilităţi de contextualizare (medicina, avocatura, politica, ac- 
toria). 


rezistența determinismului orb o învinge cu puterea înţelepciunii 


sale ; forțează evenimentele prin voinţa sa de triumf. Individualismul . 


e, fără îndoială, idealul său ultim. 

Psihologia orientalului e exact contrară. Ea se reduce, de obicei, la 
o resemnare pasivă. Dacă occidentalul se impune mediului, orientalul 
se supune. Forţa naturii îl zăpăcește, îl zdrobește, îl apasă. Recu- 
noaște într-însa cine știe ce forță religioasă misterioasă, contra căreia 
i se pare inutil să mai lupte. Ordinea evenimentelor i se pare mai 
dinainte stabilită de un zeu inefabil. Fatalismul, adică constatarea 
acestei aşezări prestabilite pe care voinţa omului e prea slabă să o 
îndrepte, i se pare singura soluţie. Totul e acceptat așa cum se 
prezintă. Niciun orgoliu, nicio ambiţie, nicio rezistenţă. Imaginaţia 
și voința nu prefac deloc realitatea înconjurătoare. [...] Idealul său e 
confundarea în masa anonimă, în colectivitatea absorbantă. Între 
aceste două tipuri extreme de civilizaţie, între aceste două inter- 
pretări ale existenței, datorită a două structuri deosebite, între 
creațiunea occidentalului și resemnarea orientalului se poate găsi o 
valoare intermediară. Să numim această structură adaptabilitate. 
Această aptitudine nu e încă activitate creatoare. A te adapta la 
mediu nu înseamnă chiar a preface mediul. Înseamnă cel mult a 
rezolva un conflict cu ambianța, înseamnă a ajunge la un fel de 
armistițiu. E o activitate, dacă vreţi, pe jumătate creatoare. Cel care 
se adaptează e oarecum pasiv, fiindcă imită în bună parte mijloacele 
de existenţă ale mediului, acceptă ceea ce i se impune, stabilind un 
echilibru printr-o cedare, un compromis”. 

Specificul adaptării românului pare să fie acomodarea indi- 
viduală, găsirea soluţiei personale: 


Se adaptează oricărei situaţii, [...] nu se resemnează complet, ci 
încearcă să amelioreze situaţia pe cale individuală, căutând pe cât 
se poate un aranjament prin stăruinţe ori favoruri care trebuiesc să 
facă din el o excepţie, un privilegiat. Şi odată acest ţel ajuns, situaţia 
generală nu-l mai interesează (bidem, pp. 77-78). 


Mihai Ralea atrage însă atenţia: 


Adaptabilitatea e o sabie cu două tăișuri. Ea poate însemna evoluţie, 
inteligenţă, finețe, supleţe, progres, după cum poate însemna lașitate, 
duplicitate, şiretenie, superficialitate. În ea se găsesc conţinute 
virtual și posibilitățile de progres, și cele de decadenţă. Totul va 
depinde de directiva culturală, socială și morală care va fi imprimată 
poporului nostru de conducătorii săi. Destinul care ne așteaptă e 
astfel dublu. La răspântie se cere mai multă înțelepciune decât 
oriunde (Ibidem, pp. 90-91). 


În acest echilibru fragil pe care îl conţine în ea adaptabilitatea, 
autorii care au investigat sufletul românesc au văzut fie virtutea 
(Constantin Rădulescu-Motru, Mihai Ralea, Lucian Blaga, 
G. Călinescu), fie viciul (Dumitru Drăghicescu). 

Formele pe care le îmbracă adaptarea în cultura română 
sunt: instinctul de autoconservare, fluctuaţia, schimbarea ca scop 
în sine, soluția de moment, ambivalenţa (dualitatea, duplicitatea, 
disimularea), compromisul și nuanţa, asumarea lucidă a legilor 
firii, măsura, firea lucrurilor (rânduiala). 


i. Astfel, primii autori citați tind să dea o conotaţie pozitivă trăsăturilor 
naționale ale românilor, în timp ce D. Drăghicescu, constant critic, 
conotează negativ efectele adaptabilității în planul psihologiei sociale, 
conturând un personaj colectiv cu multe defecte. 

1.2.1. Instinctul autoconservării 


Deseori s-a spus că persistenţa în timp a poporului român a fost 
un „miracol istoric”. Probabil a lucrat instinctul autoconservării, 
dezvoltat de-a lungul secolelor în care românii s-au luptat pentru 
supravieţuire înfruntând diverse popoare. Pentru Mihai Ralea, 
instinctul autoconservării se manifestă prin lipsa opiniei publice : 


Puţine popoare se pot acomoda mai ușor la suferințe, la nedreptăţi, 
la erori ca românul. Orice s-ar întâmpla, nu protestează. [...] S-a 
spus, și lucrul e perfect adevărat, că suntem singura țară care n-a 
avut încă o revoluţie (Ralea, 1924/1997, p. 77). 


Pentru G. Călinescu, instinct înseamnă „un simţ politic mira- 
culos”: „Când privim cu perspectivă ne dăm seama că instinctul 
nostru a lucrat totdeauna sigur. Numai noi am scăpat de penetraţia 
otomană administrativă, păstrându-ne independenţa”. Înţelep- 
ciunea populară ne învață: „Capul plecat, sabia nu-l taie”. 


1.2.2. Fluctuaţia 


Expresia celebră a fluctuaţiei este „sentimentul spaţiului mioritic”, 
așa cum a fost definit de Lucian Blaga (1936/1985, pp. 191 și 
„urm.). Pornind de la teoria lui Spengler! asupra spaţiului ca 


1. În teoria lui Spengler (apud Blaga, 1936/1985, p. 192), spaţiul este 
un factor sufletesc creator, configurează structura orizontului spaţial 
al inconștientului : sentimentul spaţiului determină trăsătura funda- 
mentală a fiecărei culturi. Astfel, 


Cultura faustiană a Apusului, o cultură a zbuciumului sufletesc, a setei de 
expansiune, a perspectivelor, implică sentimentul simbolizat prin spaţiul 
infinit tridimensional. Cultura greacă antică, apolinică, măsurată, luminoasă, 
implică spaţiul limitat, rotunjit, simbolizat prin imaginea corpului izolat. 
Cultura arabă, magică, de-un apăsător fatalism, [...] ar avea ca substrat 
sentimentul spaţiului-boltă. Vechea cultură egipteană implică sentimentul 
spaţial al drumului labirintic, care duce spre moarte (/bidem, p. 193). 

factor sufletesc creator, Blaga consideră determinant pentru 
spiritul poporului român „plaiul, adică un plan înalt, deschis, pe 
coamă verde de munte, scurs molcom la vale”, „orizontul înalt, 
ritmic și indefinit alcătuit din deal și vale”. Expresia metaforică a 


acestui spaţiu o identifică autorul în balada populară Miorița: 


„Pe-un picior de plai, 
Pe-o gură de rai”. 


Totodată, Blaga identifică expresii ale spațiului mioritic în 
aşezarea caselor românești, în doină, ca specie folclorică definitorie 
pentru sufletul românesc, în metrica versului. 


Casele în satele românești de șes nu se alătură în front înlănţuit, 
dârz și compact, ca verigile unei unităţi colective, ci se distanțează 
fie prin simple goluri, fie prin intervalul verde al ogrăzilor și al 
grădinilor, puse ca niște silabe neaccentuate între case. Această 
distanță, ce se mai păstrează, e parcă ultima rămășiță și amintire a 
văii, care desparte dealurile cu așezări ciobănești (Ibidem, p. 198). 


Doina exprimă 


melancolia, nici prea grea, nici prea ușoară, a unui suflet care suie 
şi coboară, pe un plan ondulat indefinit, tot mai departe, iarăși și 
iarăși, sau dorul unui suflet care vrea să treacă dealul ca obstacol al 
sorții, şi care totdeauna va mai avea de trecut încă un deal și încă 
un deal, sau duioșia unui suflet, care circulă sub zodiile unui destin 
ce-și are suișul și coborâșul, înălțările și cufundările de nivel, în ritm 
repetat, monoton și fără sfârșit (Ibidem, p. 195). 


Specific poeziei românești este „versul construit din silabe 


accentuate și neaccentuate, una câte una”, asemenea ritmului 


„alcătuit din deal și vale sau din vale și deal”. 


Limba românească și-a creat, probabil concomitent cu constituirea 
ritmică a spaţiului nostru, un ritm interior, care a făcut-o mai aptă 
pentru metrica întemeiată pe troheu și iamb, decât pentru metrica 


? 

dezvoltată din celelalte unități ritmice (Călinescu, 1941/1982 
pp. 199-200). 


Ritmurile existenţei noastre în istorie — retragerea în munți din 
calea năvălitorilor și revenirea la șes după trecerea -primejdiei —, 
cele ale vieţii pastorale — transhumanţa — s-au întipărit în mintea 
românului ca variaţii, fluctuații necesare: „Azi aici, mâine-n 
Focșani”. În viziunea lui D. Drăghicescu (1907/1995, p. 221), 
fluctuaţia apare în forma „continuului acces de isterie”, „convul- 
siunilor şi spaimelor la intervale scurte”!. 

În atitudinile faţă de ființa lor etnică, românii pendulează 


între critică excesivă și etnocentrism encomiastic. 


1.2.3. Schimbarea ca scop în sine 


Istoria românilor apare ca un lung șir de „schimbări la faţă”, 
acceptate de oameni pentru a-și asigura supraviețuirea. Nu este 
o schimbare planificată, cu un scop, motivată, ci una dictată, 
impusă, adusă din exterior. „Schimbarea de dragul schimbării.” 
Călătorii străini prin ţările române îi caracterizau pe români ca 
„doritori de schimbări şi prefaceri” (secolul al XVI-lea; apud 
Barbu, 2000, pp. 15-34, passim). Este schimbarea ca formă de 
existenţă, adeseori generatoare de confuzie și stres. „Mintea 
românului de pe urmă”; el acționează instinctiv, fără scop, dar 
înţelege lucrurile abia la sfârșit, când poate privi în urmă, la 
drumul parcurs până în punctul de sosire. 

Adaptarea prin schimbări rapide și numeroase a creat un 
sentiment special al timpului: 


1. Autorul dă exemplul grăitor al mazilirii domnilor români la intervale 
scurte de timp; astfel, între 1538 şi 1634, Țara Românească a avut 
31 de domni. 


CULTURA ROMÂNĂ. REPERE 325 


Românii par să alunece pe firul unui timp infinit, al unui timp 
pentru care prezentul este un simplu vehicul ce poartă de la o clipă 
la alta, în vreme ce viitorul este o veșnică amânare datorită lipsei 
scopului. 


Percepția timpului se fundamentează pe 


mișcarea continuă, imaginaţia lipsită de dorinţă sau caracterizată de 
o dorinţă fluidă şi nestructurată, cea a schimbării pur și simplu, [pe] 
infinitul temporal, care face ca orice moment și orice loc să fie 
lipsite de coordonate finite, determinate (Barbu, 2000, p. 139). 


Românul distinge între „vreme” ca veșnicie și „timp”, măsurabil 
cu ceasul sau cu calendarul. Vremea, cu ritmuri cosmice, stă sub 
dominaţia trecutului măreț, glorios și al unui viitor incert, nepredictibil. 
Timpul stă sub semnul prezentului, al latinescului carpe diem. 
Ovidiu Papadima (1936/1995, p. 95) remarca la român „pofta lui 
nebună de viaţă şi înclinarea de a-i gusta din plin toate bunătăţile”. 
Românul este petrecăreț, chefliu, de lume, veselnic, ţine nunta 
trei zile și trei nopţi, chiuie de-l aude tot satul, face mâncăruri 
multe și alese de sărbători, vrea să moară sătul, bea „câte-un 
pic-pic-pic/până n-o mai rămânea nimic”, ține sărbători multe, 
zilele de naștere și zilele de nume, stă în vizită ore în șir, „râde 
și se veselește”, căci „ce-i în mână nu-i minciună”, se liniștește 
cu o filosofie simplă — „ce-a fost azi am văzut, ce e mâine om 
mai vedea”, „văzând și făcând”, căci pentru el „nu aduce anul ce 
aduce ceasul”. 

Absența scopului și a motivaţiei, ca principiu în evoluţie, 
pare să se reflecte și în planul discursului: „acum spune una, 
mâine spune alta”, „vorbește ca să se audă vorbind”, „vorbește 
ca să nu tacă”, „vorbeşte ca să fie vorba pe drum”, „vorbește să 
se afle în treabă”. 

1.2.4. Soluţia de moment 


Românul găsește soluția de moment — rapidă, comodă și simplă — 
pentru a-și satisface trebuinţele, motivându-și superficialitatea 
prin dorinţa de a respecta „firea locului”. 


Românul nu va încerca prea mult să schimbe cursul întâmplărilor; 
el va modifica, dar nu va modifica configuraţia pământului. El își 
clădește casa și la spatele lui Dumnezeu, știind pe semne că 
Dumnezeu are ochi și în spate. Uliţele unui sat de munte, românesc, 


se pierd printre stânci șerpuitoare, ca pâraiele. Uliţele în loc să taie 


stâncile, mai bucuros le ocolesc. Colaborează la acest fel atât 
dragostea invincibilă față de pitoresc, cât și respectul religios față 
de „fire” în ale cărei rosturi și măruntaie e păcat să intervii silnic 


(Blaga, 1936/1985, p. 266). 


De aceea lucrul românului arată improvizat, de mântuială, 
nefinalizat. Dar este soluţia rapidă prin care evită incertitudinea 
şi își găsește liniștea interioară. „E bine oricum, numai să fie”, 
„Lasă, că merge și așa”. Cu formula lui D. Drăghicescu: „Chiar 
când săvârșim ceva, niciodată nu desăvârșim nimic” (1907/1995, 
p. 373) sau prin imaginea din balada Meșterului Manole: „Un zid 
părăsit/Şi neisprăvit”. Ironic, Drăghicescu afirmă: „E greu să 
înceapă, că de lăsat se lasă” (Jbidem) şi citește în această atitudine 
„un contur sufletesc neisprăvit” reflectând lipsa desăvârșirii geo- 
grafice, istorice și sociale: „Suntem neisprăviți geograficește și 
istoricește, suntem nevârstnici din punct de vedere social” (Jbidern, 
p. 344). Blaga (1936/1985, p. 265) observa manifestări ale impulsului 
de moment în arhitectura românească: 


Arhitectura românească era făcută fără raportarea prea strânsă la 
rezistența temporală, din duhul intermitenței sezoniere. Casele și 
bisericile cresc și dispar, dispar și cresc, ca spicul secerat, ca grâul 
semănat, ca frunza, care, căzând, a lăsat în locul ei latenţa altei 
frunze. 

Graba românului de a isprăvi, găsind soluţii superficiale, de 
moment, netrainice, este justificată, pe de o parte, prin incer- 
titudinea viitorului, iar, pe de altă parte, prin dorinţa de a reveni 
cât mai curând la ritmurile cosmice, naturale, pe care acţiunea 
pare să le tulbure. Românul „face să fie făcut”, „de mântuială”, 
„în dorul lelii”, „acolo, să fie”, „să nu zică că n-a făcut”. De 
aceea, soluția de moment a românului este adeseori machiavelică: 
„Se face frate și cu dracul ca să treacă puntea”. 

„Veșnica nemulțumire, dorinţa de schimbări și prefaceri, iubirea 
de noutăţi împletite cu trăirea stereotipă, sub semnul eternității, 
a istoriei creionează o imagine contradictorie a lumii umane.” Aș 
numi această imagine contradictorie coerenţa clipei care asigură 
reașezarea lucrurilor în matca lor. 


1.2.5. Ambivalenţa 


Ambivalenţa îmbracă la români diverse forme, mai mult sau mai 
puţin vinovate. Dualitatea vine din faptul că e nehotărât, nu 
poate alege: „ba e lae, ba-i bălae”, vrea să fie „și cu slănina în 
pod, și cu cratița unsă”, e „și cu rușii, și cu turcii”, vrea să împace 
„Şi capra, și varza”, e „imparţial, ca tot românul”. Când e duplicitar, 
e calp, „deștept” (ironic, dezaprobator), fals, făţarnic, fățărit, 
fariseic, iezuit(ic) (fig.), machiavel(istic, mincinos, nesincer, 
perfid, pestriţ, prefăcut, proclet, șiret, şmecher, tartuf, telpiz, 
trombonist, viclean, zugrăvit, „se dă după cum bate vântul”, 
„0 scaldă”, „o întoarce ca la Ploiești”. Când nu e nici dual, nici 
duplicitar, își disimulează gândurile, intenţiile prin fapte („face 
de ochii lumii”, „pupă-l în bot și papă-i tot”), faptele prin vorbe 
(„să faci ce zice popa, nu ce face popa”, „zice ca tine și face ca 
el”, „în faţă zice una, în spate zice alta”), vorbele prin tăcere 
(„dacă tăceai, filosof rămâneai”, „vorba lungă, sărăcia omului”), 
stânjeneala prin zâmbet. Vocaţia dublului se regăsește și în 
formele prin care românul dă expresie umorului: umorul mucalit 

(râde sub chipul seriozităţii), zeflemeaua (minimalizează lucruri 


importante), ironia (speculează aparenţa și esenţa), autoironia 


(se denigrează cu intenţia de a-și minimaliza defectul), „hazul de 
necaz” (râde când ar fi de plâns). În toate ipostazele sale, râsul 
are funcţia de a întări sentimentul de grup, de a stabili relaţii 
agreabile, detensionate între interlocutori. 


1.2.6. Compromisul și nuanţa 


Când totuși trebuie să aleagă, românul preferă soluţia de mijloc, 
de compromis. „Calea de mijloc e cea mai bună.” Conflictele le 
rezolvă prin „înţelegeri” („o împăcare dreaptă e totdeauna mai 
bună decât o judecată strâmbă”) sau le mușamalizează. În arta 
plastică, preferă nuanțele -— „nuanțele fine, stinse, stoarse din 
sângele diafan al buruienilor” (Blaga, 1936/1985, p. 281). În 
muzică, „substanţa sonoră e alcătuită în mare parte din tonuri 
intermediare, imprecise, de stăruitoare nuanţare a stărilor sufle- 
tești” (Ibidem, p. 289). Sentimentele tipic românești — dorul, 
jalea, urâtul — sunt „stări de nuanţă” (Jbidem. 

O altă față a compromisului și a nuanței este vagul, inde- 
finitul, confuzia : facem „planuri vagi, [...] ceţoase, nelămurite” 
(Drăghicescu, 1907/1995, p. 372). „Oarecum, întru câtva, pe undeva, 
într-un fel.” 


1.2.7. Asumarea lucidă a legilor firii 


Printre trăsăturile definitorii ale poporului român, Drăghicescu 
includea „lipsa de energie și de voinţă activă, pasivitatea defensivă 
și resemnată în faptă” (1907/1995, p. 350), „tradiționala noastră 
nepăsare, credinţa în fatalitate, în soartă, în noroc, cu desăvârșită 
lipsă de încredere în noi înșine” (Ibidem, p. 363). Dimitrie Gusti 

şi Emil Cioran vorbeau, de asemenea, despre fatalism, resemnare, 
pasivitate. 

Cu toate acestea, există deosebiri fundamentale între fatalismul 
oriental și cel din spaţiul mioritic. 

Lucian Blaga îl numește „sentimentul destinului”: 


Sentimentul destinului, încuibat subteran în sufletul românesc, e 
parcă și el structurat de orizontul spaţial înalt și indefinit ondulat [...]. 
De un fatalism pus sub surdină de-o parte, de-o încredere niciodată 
excesivă de altă parte, sufletul acesta este ceea ce trebuie să fie un 
suflet, care-și simte drumul suind și coborând, şi iarăși suind și 
iarăși coborând, ca sub îndemnul și-n ritmul unei eterne și cosmice 
doine, de care i se pare că ascultă orice mers (Blaga, 1936/1985, 
pp. 196-198). 


Ovidiu Papadima îl numește „acceptare lucidă a legilor firii”. 
Românul vede universul dominat de lege, „de armoniile dumne- 
zeiești ale firii, care au fost stabilite tot pentru frumuseţea vieții 
omului” (Papadima, 1936/1995, p. 121). Acestea au, pe de o 
parte, praguri de taină („dacă vrea Dumnezeu”, „voia Domnului”, 
„Dumnezeu știe ce face”, „puterea lui Dumnezeu mintea omului 
nu o poate cuprinde”), iar, pe de altă parte, porunci și așezări pe 
care omul le-ar putea înțelege, dar care i-ar sfărâma sufletul și viaţa 
prin revelarea lor (Papadima, 1936/1995, p. 119). Prin urmare, 


ceea ce pare fatalism nu sunt decât rigorile lucid acceptate ale unei 
severe concepții despre ordine, adică rânduială (Papadima, 1936/1995, 
p. 117). 


Omul știe că poate abate prin înșelăciune sorții daţi de 
Ursitoare, poate iscodi prin încăpățânare, prin viclenie, prin 
impertinenţă rânduielile dumnezeiești, dar e păcat. În moarte nu 
vede un despot crunt, ci o biată bătrână, care duce la împlinire 
rânduielile lumii; încearcă s-o înșele, și moartea trebuie să-l 
prindă, la rândul ei, prin vicleșug (Papadima, 1936/1995, 
pp. 112-116). Românul vede universul dominat de lege, 

de armoniile dumnezeiești ale firii, care au fost stabilite tot pentru 
frumusețea vieţii omului (Papadima, 1936/1995, p. 121). 


Călinescu îl numește „fatalism energetic”: 


Rasa noastră a căpătat prin marea ei vârstă, ca una ce a văzut 
mărirea și decadenţa împăraţilor (celți, romani, barbari, turci, imperiali), 
o filosofie de sus: Ce e val ca valul trece; Din codru rupi o 
rămurea,/ Ce-i pasă codrului de ea (Călinescu, 1941/1982, p. 976). 


La Noica, fatalismul este expresia existenţei potenţiale, aflate 
sub dominaţia legilor atemporale ale firii, aşa cum este ea 
ilustrată prin: este — expresia existenţei pure, aie poa E, fu 
este — expresia non-existenţei; n-a fost să fie — SXpEESIa ființei 
neîmplinite, a lucrului care nu și-a atins legea, conţinând în ea 
opoziţia negativ/afirmativ ; era să fie — expresia a ec ce purta 
în el legea și avea toate temeiurile să fie, dar ceva întâmplător şi 
din afară venise să-l blocheze, să-l suspende, astfel încât 
expresia, deși uită de negativ, recade în el; va fi Jisa, — pa 
posibilităţii bănuite a fiinţei, a făgăduinței de fiinţă tocmai în 
măsura în care temeiurile ei erau în joc; arfi să fie — expresia 
fiinţei posibile, asigurate, a îndreptăţirii de a fi în Jicuui unei 
realităţi a cărei lege o indică, invocând legea de dinainte sa 
lucrul să fie; este să fie — exprimă situaţia fiinţei ca intrare în 
fiinţă, fiinţa intrării în ființă, temeiurile unei fiinţe până la imi ac aja 
trecerii ei în realitate; a fost să fie — expresia fiinţei săvârșite, 
consumate, împlinite, evocând legea de după consumarea în 
realitate a lucrului (Noica, 1978, pp. 20-57, passim). Astfel, 
românii conceptualizează existența ca parcurs între Apr Diiriţa 
(purtând în ea perspectiva fiinţei) și post-tiinţă (purtând în ea 
perspectiva fostei ființe), ambele guvernate de lege. Prezentul 
lui a fi este un prezent atemporal, pancronic. i 

La români, acceptarea lucidă a destinului este o formă de 
adaptare la legile firii, adică ale universului atemporal. 

1.2.8. Măsura 


Măsura, ca formă de evitare a exceselor, este aspiraţia de atingere 
a stării de echilibru. „Ajunge un par la un car de oale.” Altfel, 
românul caută echilibrul în lumea lucrurilor (simţul măsurii, 
buna-cuviință, buna-credinţă, buna înţelegere) și a spiritului: 


Imaginea românească a raiului și iadului “corespunde întru totul 
spiritului profund creștin, dar în același timp atât de liniștit, atât de 
echilibrat în firea sa, ca și în realismul concepției sale de viaţă. [...] 


Rai și iad înseamnă, creștinește, răsplată și pedeapsă pentru fapte 
bune și pentru păcate (Papadima, 1936/1995, p. 47). 


Echilibrul interior și cel exterior al fiinţei îmbină esteticul cu 
eticul. Virtutea pentru român înseamnă deopotrivă cumpătare, 
răbdare, perseverenţă, respectul pentru tradiție, îndeplinirea 
obligațiilor sociale, construirea unei imagini personale favorabile 
„în Ochii lumii” și protejarea ei „de gura lumii”. Expresia echi- 
librului românesc este măsura : românul răspunde „pe măsură”, 
face lucrurile „cu măsură”, judecă „cu dreaptă măsură”, se poartă 
„Măsurat”, își „măsoară cuvintele”. „Nici prea-prea, nici foarte- 
-foarte.” 

Echilibrul înseamnă și simetrie, adică perfecţiune. Despre 
oamenii care și-au pierdut echilibrul se spune că sunt într-o 
parte”, „într-o doagă”, „într-o ureche”. Totodată, înseamnă „calea 
dreaptă”, fără abateri. Pe ţesături se regăsește echilibrul culorilor. 
Portul ţărăncilor exprimă simţul măsurii. 


Tăietura veșmintelor e și ea plină de graţie şi de varietate, în același 
timp de seriozitate. Fiecare piesă a costumului are altă tăietură, altă 
formă. Românca nu poartă rochii lungi și largi, ci catrinţa strânsă în 
brâu, de o lungime și o lărgime moderată, care exteriorizează 
sprinteneala ei spirituală și-i permite o mișcare ageră. Urcușul și 
coborâșul pe cărările dealurilor și ale munţilor impunea românului 
un veșmânt strâns pe corp, cu o fluturare nu prea largă, ca să nu se 
împiedice în el. Nimic în îmbrăcăminte nu dă impresia unei neglijenţe, 

a ceva ce se târăște după om, a ceva scăpat de sub control; dar nici 
nu scoate în relief în mod impudic formele ispititoare. Ea dă corpului 
mai degrabă o frumusețe spirituală, decât să o pună în relief pe cea 
carnală, precum costumul orășenesc de origine occidentală (Stăniloae, 
2001, p. 54). 


Sunetele au armonii prelungi și triste în doină, dar scurte și 
vesele în cântecul de joc. 

Forma de echilibru cea mai dorită este pacea. Domniile erau 
bune pentru popor atunci când puteau să le aducă vremuri de 
pace. 


1.2.9. Firea lucrurilor (rânduiala) 


Armonia este forma desăvârșită a echilibrului universal. La români, 
armonia se numește firea lucrurilor, rânduiala lăsată de Dumnezeu 
pe pământ, rosturile firii. Acest sentiment îi vine românului din 
ortodoxism, din calma acceptare a voinței divine, a puterii lui 
Dumnezeu, care a rânduit toate lucrurile. Poporul român pare să 
aibă „conștiința armoniei perfecte în care Dumnezeu a îmbinat 
toate așezările firii” (Papadima, 1936/1995, p. 51). Sau: 


așa cred că vede poporul acesta lumea: ca o rudimentară dar 
frumoasă armonie de rânduieli, în bine ca și în rău — sub aparenta 
lor încâlcire barbară —, privegheată necontenit de ochiul înţelept și 
bun al lui Dumnezeu. [...] Orice amănunt - fie al binelui, fie al 
răului — își găsește nesilit locul în această viziune. Fiindcă făpturile 
toate — fie de duh, fie de carne, fie de piatră — sunt rezultate ale 


voinţei divine şi se poartă numai după orânduirile ei (Ibidem, p. 29). 


Rândul și rânduiala sunt aspiraţiile ultime ale omului: „a fi 
om în rândul lumii”, „a rândui toate lucrurile” și „a le găsi apoi 
în bună rânduială”. Rânduiala este o ordine a firii, o lege a ei, 
nesilită de om. „Rânduiala are, deci, pentru noi, un înţeles 
cosmic” (Papadima, 1936/1995, p. 61). 

Ideea de armonie cosmică, de rânduială a firii, înglobează 
ideea de muncă, de ierarhie și de lege. 

Munca este pentru români o tradiţie, nu o valoare, împlinirea 
unui ritual cosmic, nu sursă a bunăstării; în numele păcatului 
avariţiei şi al cumpătării, românii muncesc numai atât cât să nu 
moară de foame, în schimb „au noroc la bucate”. 


Folclorul nostru nu privește biblic munca drept o pedeapsă, dată de 
Dumnezeu primilor oameni, după izgonirea lor din Rai. [...] Dumnezeu 
a trudit simplu, omenește și îndelung până ce a creat lumea. [...] 
Perfecţionarea lumii s-a rotunjit încet, prin grijă și trudă. [...] Prin 
semnul crucii, munca se integrează în armonia creștină a lumii 
(Papadima, 1936/1995, pp. 74-75). 


Munca e deci chin numai atunci când stă sub poruncile lăcomiei 
omenești și nu ale ordinii dumnezeiești. Deosebirea dintre lumea 
modernă și lumea veche — care stă încă încremenită măcar în 
gândul satelor noastre — aceasta e; pentru economia patriarhală, 
munca este o necesitate firească de viaţă și nu un izvor de câștig, ca 
în lumea industrială de azi. Țăranul nostru încă și azi e obișnuit să 
muncească atât cât îi trebuie pentru viață (Papadima, 1936/1995, p. 76). 


S-a spus adeseori că „munca este dușmanul de moarte al 
românului” (vezi și Barbu, 2000, pp. 40-50); fără a fi foarte 
harnic, mulțumindu-se cu puţin, românul pare totuşi să înţeleagă 
munca, să vorbească laudativ despre ea („Meseria este brățară 
de aur”, „Cine mult vorbește lucrul nu-i sporește”, „Cine-i harnic 
muncitor, de pâine nu duce dor”, „Lenea e cucoană mare care 
cere de mâncare”, „Munca cu silință preface orice ființă”, „Cu 
muncă necurmată mănânci plăcintă lată”). 

Ierarhia este „un dat al firii”, structurând întreg universul. 
Domnul Dumnezeu este stăpânul atotputernic al lumii. Boierul 
este „domnul”, „stăpânul”. El trebuie să fie bun, blând și milos, 
căci altfel e un tiran, să aibă grijă de supuși, iar aceştia, la rândul 
lor, trebuie să-i fie ascultători și credincioși, să-i jure credinţă. 
Așa e rânduiala: 

Stăpânul nu e pedepsitor, cât aducător de dragoste și purtător de 


grijă. El coboară părţii lui de lume o parte din bunătatea și grija - 


infinită a Creatorului. De aceea, însușirea de seamă a stăpânului 
este apropierea de sfințenie. Toate soiurile de făpturi ale lumii sunt 
date în veghe câte unui sfânt. Peste păsări este Simeon Stâlpnicul. 
Peste gângănii, Arhanghelul Mihail. Peste lupi, sfântul Nicolae 
(Papadima, 1936/1995, p. 62). 


Puterea este asociată cu paternalismul, gloria, înțelepciunea, 
autoritarismul cu sfințenia („Ce spune stăpânul trebuie să fie 
sfânt”). Nesupunerea, când apare, nu ia forme agresive, faptice, 
ci rămâne în planul afectului, ca nemulţumire, resentiment, sau 
în planul discursului, ca rumoare, scandal, bârfă, „vorbe de 
clacă”, lamentare, injurii, sfadă, ceartă. 

Rânduiala cosmică este condusă de legile firii. Este o armonie 
neconstrânsă de legea modernă sau de instituţii (Barbu, 2000, 
pp. 50-65). Ea poate lua forma înțelepciunii celui puternic („voia 
domnului”, adică fie a stăpânului, fie a lui Dumnezeu) sau 
forma libertăţii naturale neîngrădite de reguli. „În raporturile 
sale cu statul modern, țăranul nostru e foarte anarhic și rebar- 
bativ” (Papadima, 1936/1995, p. 130); el percepe legile ca o 
constrângere a libertăților naturale!. În aspiraţia sa spre armonie 
universală, deci și socială, românul înţelege dreptatea nu ca 
pedepsire a vinovatului, ci ca o consolare a celui păgubit, nu ca 
aplicare a unei pedepse, ci ca „arătare cu degetul a vinovatului”, 
ca o certare a lui, o aducere a lui în fața mulţimii sau ca lăsare „în 
plata Domnului”, „să-l judece Dumnezeu”. Dreptatea se reduce în 
cele din urmă la o chestiune de bunăvoință a celui care o 
împarte și se poate cumpăra cu plocon, atenţie, cadou, mită, 
şpagă, sfănțuială, șperț, mâzdă, rușfet, bacșiș, simonie, procent, 
dar, peșcheș, prosforă, donaţie, prinos, ofrandă, „ceva cât de 


1. Ovidiu Papadima redă un dialog între Densusianu și un țăran din 
“Muntenia: „Aduceam lemne cu targa și nu mă-ntreba nimeni. Aveam 
de coseam fân și aram pă unde vream. Ne-a cuprins statu de tot, 
n-avem nicio mișcare” (apud Papadima, 1936/1985, p. 131). 

cât”, „un fleac, un nimic, cât să fie ceva”, sensibilizare, „dreptul 
lui”, „partea lui”, „un plic”, contribuţie, sponsorizare; chiar și 
pentru mort se aruncă bani la întretăierea drumurilor, pentru a-și 
plăti vămile, adică pentru a-și cumpăra intrarea în rai. Iertarea, 
mila, îndurarea par să facă legea supremă. 

Prin conștiința solidarităţii sufletești universale, Papadima 
(1936/1995, p. 90) explică legătura dintre om și natură, sentimentele 
de dragoste și intimitate cu aceasta. „Românu-i frate cu codrul.” 
„Firea se înţelege cu omul, fiindcă legătura se face de la suflet la 
suflet, de la al ei la al omului.” Și mai departe: 


Firea îi dă semne omului în fiecare clipă. E destul numai ca el să știe 
să le descifreze glasul mut, ca să se izbăvească. Întreaga meteorologie 
populară — care la noi e atât de bogată și precisă — se întemeiază i 
aceste semne (Papadima, 1936/1995, p. 91). 


Sintetic : „Conștiința solidarității cosmice a ajuns aici la termenul 
ei ultim. Își ajunge ea însăși sieși” (Papadima, 1936/1995, p. 66). 
Armonia își găsește diverse expresii. De pildă, arta populară 


împreună într-o viziune sintetică geometrismul static, năzuința stihială 
în tratarea motivelor naturale și orientarea spre nuanţă coloristică, 
ceea ce dă împreună un complex de determinante deosebit de 
armonic, cu mănunchi simfonic de acorduri parcă prestabilite (Blaga, 
1936/1985, pp. 284-285). 


Ca sentiment definitoriu al spaţiului mioritic, dorul exprimă 
„armonia rațională [...] între opuși (durere și plăcere) prin conto- 
pire de sensuri, iar nu prin compunere” (Blaga, 1936/1985, p. 289). 


La intersecţia acestor forme diverse de adaptare s-a cizelat 
spiritul românesc. În spaţiul spiritului românesc, a fi este o 
potenţialitate nelimitată și poartă în el sensul permanenței; 
a deveni reflectă parcursul întemeiat pe legile firii, dinspre va fi 

spre a fost, eșuând în perspectiva statică și lipsită de orizont a 
clipei; a avea se confundă cu a fi', căci românul consideră 
avariţia un păcat, iar sărăcia — o virtute, muncind atât cât îi 
trebuie pentru a exista; a face se reduce la gestul grăbit, de o 
clipă, prin care omul reinstaurează legile firii. A fi, a deveni, a avea 
și a face se contopesc în expresia paradoxală „A fost odată ca 
niciodată, că de n-ar fi nu s-ar povesti”. În arhitectură, perspectiva 
atemporală este simbolizată prin „înlănţuirea fără sfârșit a spi- 
ralelor” din stâlpii porţilor, din turnurile Mănăstirii Argeș sau din 
Coloana infinitului. 


1.3. Neamul 


Viața în colectiv a fost pentru român forma care l-a ajutat să 
reziste vitregiilor istoriei („Unde-i unul nu-i putere, la nevoi și la 
durere,/ Unde-s doi puterea crește şi dușmanul nu sporește”); 
munca împreună a compensat automulțumirea cu puţin și lenea 
(căci „au pus mână de la mână”, s-au „ajutat unul pe altul”, şi-au 
dat „o mână de ajutor” sau „au făcut clacă unii pentru alţii”), 
mâncarea și obiectele date de pomană ca formă de ajutor pentru 
cei săraci din sat; biserica, șezătoarea, hora, cârciuma reprezentau 
spaţiul de apropiere sufletească -— aici se consumau evenimentele 
importante din viața comunităţii, se împărtășeau emoțiile, se de- 
prindeau meșteșugurile, se petrecea. Prezenţa în aceste locuri 
era forma de participare la viața comunităţii. Colectivitatea îl 
sancţionează pe cel care „lucrează de capul lui” și cu care „nu te 
poţi înţelege”. 

Modul de manifestare în cadrul colectivităţii a fost imitaţia, 
spiritul de turmă, conformismul, aceasta însemnând: „a merge 
pe calea bătută”, „a fi în rândul lumii”, „a nu ieși ca păduchele 


1. Fapt petrecut, de altfel, și în planul limbii: sum pro babeo, babeo 
pro sum. 


CULTURA ROMÂNĂ. REPERE 337 
PoE a E PR DE PERII e tn ala dag pa o a II II a E 


în frunte”, „a fi cum se cuvine/cum se cade”, „a nu intra în gura 
lumii”, „a nu fi de râsul lumii”, „a fi ca toată lumea”, „a face cum 
se face”. Imitaţia a fost pentru români o formă de competiţie: 
„Să-i arăt că pot și eu, nu numai el”, iar dacă a adus cocoșul 
moșului galbeni, și-a trimis şi baba găina să-i aducă o comoară. 
Literatura populară este o expresie a spiritului colectivist, deci 
dezvoltarea ei nu a fost întâmplătoare, dobândind prioritate în 
fața creaţiei de autor, a literaturii culte, expresie a experienţei 
individuale. 

S-a spus că, în cultura română, colectivismul s-a manifestat ca 
un colectivism gregar (bazat pe imitație, supunere, docilitate, 
spirit „de turmă” — C. Rădulescu-Motru) sau pastoral: 


În forma noastră de civilizație covârșește factorul colectiv. Românul 
este o ființă sociabilă. [...] [El are] legături organice de familie și 
pământ (Călinescu, 1941/1982, p. 975). 


Forma pe care a îmbrăcat-o colectivismul românesc a fost 
neamul, extins în spaţiu (rudele, frăţia, vecinul, vatra satului, 
neamul nostru românesc) și în timp (din neam în neam). Individul 
nu se definește prin sine, ci prin apartenenţa sa la un anumit 
neam: este „din neamul Șoimăreștilor”, de „neam bun” sau de 
„neam prost”; mortul se pomenește „cu tot neamul lui cel adormit”; 
jurămintele se fac „pe neamul meu”, iar injuriile tot despre neam(uri) 
vorbesc. 

Rudele. Întâi de toate, neamul este familia extinsă : vorbind 
despre familia sa, românul spune „familia noastră”, evocând 
laolaltă toate rudele de sânge: „în neamul nostru au fost mai 
multe fete”, „nu s-a pomenit așa ceva în neamul nostru”, „e din 
neamul nostru”, „se țin de neamuri”. Relaţiile de rudenie se 
extind și asupra înrudirii spirituale : nașii tinerilor căsătoriţi devin 
neamuri (cumetri) cu familia fetei și a băiatului. În rudenia 
naturală sau în cea spirituală, accentul nu cade pe relaţiile 
afective, ci pe obligaţiile care decurg din relaţie : părinţii trebuie 
să-şi ajute copiii atât cât pot, căci la bătrâneţe și copiii vor avea 

grijă de ei; rudele toate trebuie să sară în ajutorul celui aflat la 


ananghie şi să fie toate prezente la evenimentele importante, 


fiecare având un rol precis și obligații mai mici sau mai mari, în 
funcţie de gradul de rudenie ; tot neamul dă tinerilor la nuntă un 
dar, pentru a-i ajuta să se așeze la casa lor; părinţii fetei sunt 
datori să-i facă zestre ; naşii, ca rude spirituale, iniţiază tinerii în 
căsătorie şi îi veghează, iar finii le mulțumesc nașilor prin daruri ; 
mortul e privegheat de tot neamul; greșelile și păcatele unuia se 
răsfrâng asupra neamului întreg. Intimitatea are forme concrete 
de manifestare : neamurile își fac casele alăturate, dorm în aceeași 
cameră sau în același pat, mănâncă la aceeaşi masă și din aceeași 
strachină, își pasc vitele împreună, își împrumută haine și obiecte 
din gospodărie, își fac casele la fel, ţes același model pe ștergare. 
Rudenia se manifestă prin proximitate și asemănare, uniformitate, 
imitație. Odată stabilite, relaţiile de rudenie persistă, indiferent 
de destinul familiei: fostul soţ, fostul cuscru (unde fost, par- 
ticipiul verbului a fi, nu are semnificaţia ieșirii din relaţie ca 
„ex”, ci reflectă doar o transformare în timp), copilul din prima 
căsătorie, mamă de-a doua. Apelative desemantizate ca „frate”, 
„soro”, „taică”, „maică”, „uncheașule”, „mătușică”, folosite de 
persoane străine de familie, exprimă includerea spontană a 
vorbitorului în grupul interlocutorului, ca modalitate de expri- 
mare a apropierii emoţionale. Importanţa familiei în comunitatea 
rurală este exprimată în metafora morţii ca nuntă ; îmbrăcarea în 
rochie de mireasă a tinerei fete moarte înainte de căsătorie 
exprimă nevoia împlinirii familiei. 

Frăția. Rudenia de sânge sau cea spirituală din cadrul familiei 
se extinde ca rudenie spirituală între străini, frăţia, adică : fraţii 
de suferinţă și fraţii de arme sunt legaţi prin experienţe și obligații 
comune, fraţii de cruce, sunt legaţi prin jurămânţ și ritual. În 
virtutea acestor legături, ei „se au ca frații”. 

Vecinul. Rudenia de sânge şi cea spirituală, înrudirea prin 
experienţe și sentimente se completează cu înrudirea prin 
proximitate spaţială : vecinii se au bine unul cu altul, „zici că 

sunt neamuri”. Relaţia de bună vecinătate se bazează pe interese 
imediate, adică pe același spirit tranzacţional, ca între rude: 
vecinii își împrumută obiecte casnice, se ajută la treburile gospo- 
dăriei (pomana porcului, claca), îşi sar în ajutor la nevoie. Pe 
scurt, „cu vecinii trebuie să te ai bine, că nu se știe când ai 
nevoie de ei”, de nu ei „pot să-ţi facă cine știe ce rău”. În toate 
situaţiile, grupul este spaţiul securizant și oferă garanţii de 
loialitate, cumsecădenie, cinste, bună purtare. Oamenii lasă ușile 
caselor descuiate, pentru că n-are cine să intre să fure ceva, 
vecinii își păzesc casa unul altuia ; „n-ar face una ca asta vecina P”; 
„e băiat bun, de aici, din vecini”; „poţi avea încredere în copilul 
ăsta, e copil bun, de aici, din vecini”. Vecinii își fac mici daruri 
de sărbători, își dau de pomană și nu merg în vizită unii la alții 
„cu mâna goală”. Vocativele „vecină !, „vecine!” sugerează inti- 
mitatea. Apelativele „lele”, „bade”, „ţaţă”, „nene”, „tanti” exprimă 
apropierea dintre oameni. Cu vecinii suntem „ca în familie”, 
„parcă am fi neamuri”. Câteodată vecinul ţi-e „chiar mai aproape 
decât unul de-al tău”. 

Vatra satului. În istoria colectivităţilor rurale au existat frecvent 
situaţii în care toți în sat erau neamuri, pentru că, de obicei, 
băiatul se căsătorea cu o fată din satul lui sau din satul vecin. lar 
dacă nu erau toți din același neam, atunci erau câteva neamuri 
care se înrudeau metaforic prin vecinătate. Metafora „vatra satului” 
trimite la imaginea satului văzut ca o familie strânsă în jurul 
vetrei. Casele sunt împrejmuite cu un gard care delimitează 
curtea și ograda, dar permite în același timp celui care trece pe 
uliţă să arunce o scurtă privire în curte pentru a da ziua bună 
gospodarului. Adeseori oamenii ies la poartă, parcă tocmai pentru 
a nu fi singuri în bătătură și pentru a se vedea cu ceilalți săteni. 

Neamul nostru românesc. Metafora se bazează pe sentimentul 
unui spațiu comun, locuit de persoane care împărtășesc același 
destin și aceeași limbă. În cultura română, conștiința spaţiului 
comun, pe care nu l-am părăsit niciodată, chiar dacă am fost 
atacați de nenumărate populaţii străine, şi conştiinţa unității de 

limbă au creat conștiința românismului: „Amândoi suntem de-o 
mamă, /De-o făptură și de-o seamă/Ca doi brazi într-o tulpină, / 
Ca doi ochi într-o lumină”. Absența unei gândiri și atitudini 
comune, ca și neînţelegerile- sunt echivalate cu o excludere din 
neamul românesc : „Ești turc!”, „Ești tătar!”, „Ești ţigan!”, „Faci pe 
chinezul !”, „Băi, bulgare”. 

Neam de neam. Sentimentul de neam îi cuprinde pe toți 
locuitorii spaţiului românesc, dar și pe toţi strămoșii, pomeniţi 
„din neam în neam”, „cu tot neamul lor”, „neam de neam”. 
Pomana este, de fapt, o uniune cu spiritul celui mort, cu șirul de 


DAE Lă 


morţi din familie. 

Granițele fluide existente în cadrul comunității, sentimentul 
puternic de apartenenţă la grup sunt compensate de separarea 
netă de ceilalţi. Străinii de neam sunt numiţi printr-o metaforă 
spaţială: „cei de afară”. „Afară” este antonimul lui „aici/la noi”. 

Comunitățile rurale au perpetuat mentalitatea colectivistă 
chiar și în condiţiile modernităţii; comunitățile intermediare, 
între sat și oraș, adică mahalalele, au importat modelul colec- 
tivismului rural, infuzându-le cu valorile citadine. Orașul s-a 
desprins treptat de modelul colectivist ; în marile orașe de astăzi, 
oamenii tind spre individualism. 


1.4. Cu frica lui Dumnezeu 


S-a spus adeseori că persistența poporului în istorie s-a datorat 
ortodoxiei, care i-a unit pe români și le-a alimentat conștiința 
etnică. Dar și că ortodoxia ne-a apropiat de Bizanţ, deci de 
Răsărit. Religia a jucat un rol important în menţinerea conștiinței 
naţionale, îmbrăcând însă o formă particulară în cultura română. 

La sfârşitul secolului al XVII-lea, Antim Ivireanul considera 
creștinismul semenilor săi „un nume uscat şi sec i aegarece 
comportamentul oamenilor în biserică era nepotrivit: „vorbim și 


a... 

râdem și facem cu ochiul unul altuia, mai rău decât la cârciume”, 
lucrurile sfinte sunt „batjocorite”, poruncile lui Dumnezeu „ocărâte”, 
legea „măscărită”, căci ce neam înjură ca noi de lege, de cruce, 
de cuminecătură, de comândare, de lumânare, de suflet, de 
mormânt, de colivă, de prescuri, de ispovedanie, de botez, de 
cununie, și de toate tainele sfintei biserici (apud Barbu, 2000, 
p. 66). La începutul secolului al XIX-lea, un călător străin prin ţările 
române, Erasmus Heinrich Schneider von Weismantel, scria: 


Așa după cum sunt originea, firea, obiceiurile și moravurile lor, tot 
astfel este şi credinţa și religia lor, deși ei se socotesc creștini și 
anume de rit ortodox. Totuși, la oamenii de rând, noţiunile despre 
creștinism nu merg mai departe decât că ei știu că au fost botezați, 
că ar exista Sfânta Treime, îngerii și Satana și că ar fi o viaţă veşnică 
şi o osândă veșnică. Despre cuvântul Domnului și despre Biblie nu 
au nicio cunoștință, iar puţinii lor preoți au foarte puţine cunoștințe, 
căci nu știu mai mult decât doar să citească, iar mulţi dintre ei nici 
nu știu să scrie. Ce este o predică nu știe nimeni în toată țara. Popa 
cântă cântările şi psalmii rituali numai din obișnuință, pe lângă 
popă enoriașii nici nu sunt în stare să înțeleagă binc și nici să 
tălmăcească cele auzite. Ar vrea și ei să se roage, dar nu ştiu nicio 
rugăciune, chiar Tată! nostru îl ştiu foarte puţini oameni din toată 
țara. Ei cad doar în genunchi înaintea icoanelor, dimineața și seara, 
mari şi mici, şi în loc de rugăciune fac atâtea cruci câte vor [...]. 
Totuși, ca să arate că ei sunt creștini adevăraţi și că pe deasupra ei 
mai aparţin singurei religii adevărate, ei se fălesc cu postul și în fapt 
și postesc mult și aspru [...], iar femeile, măcar că aproape nu știu 
nimic despre cuvântul lui Dumnezeu, țin morțiș la post și la cere- 
moniile lor, deși ele se duc puţin — și multe dintre ele chiar deloc — 
la biserică. Iar fete și flăcăi nu vezi deloc la biserică, decât doar 
dacă se duc la nunți sau intră de curiozitate, că nici preotul nu vrea 
să-i rabde în biserică (vezi în Barbu, 2000, p. 27). 


Mihai Ralea era de părere că nu se poate vorbi de un 
sentiment religios, ci doar despre „conduite de religie naturistă 
ori fetișistă primitivă, [în care] superstiţia domină”. 

Nu există însă acea pietate sufletească făcută din venerație, din 
adoraţie, din nevoie de comunicare mistică cu marele tot care face 
esența vieții sufletești religioase. Profanarea lucrurilor sfinte prin 
injurii odioase e foarte curentă la noi și clerul e foarte puţin 
respectat. Găsim poate în țărănime un anumit bigotism bazat pe 
frică. Dar acesta nu e încă sentimentul religios, făcut dintr-o anumită 
elevaţiune sufletească (Ralea, 1924/1977, pp. 86-87). 


În mod asemănător, Rădulescu-Motru (1942/1996, p. 18) 
vorbește despre „încrucișări spirituale născute din păgânism şi 
creştinism”. 

Faptele din istorie par să confirme aceste puncte de vedere: 
fie că erau obidiţi, inculţi şi neinstruiţi, neînţelegând textul slavon 
al Bibliei, fie că au format mai târziu o elită cu privilegii sau au 
reprezentat o unealtă în mâna statului, preoţii nu au adus lumina 
spirituală oamenilor simpli ; credinţa a fost „un labirint de super- 
stiţii” și un ritual pe care oamenii se duceau la biserică „să îl 
vadă” pentru „a fi văzuţi” că se duc. „Aşa e bine” — „Așa face 
toată lumea” — „Așa se face” — „Ăsta e rostul”. În rest, oamenii 
abia dacă știau o rugăciune, în schimb își făceau câteva cruci, 
spunând în fugă „Doamne, iartă-mă”, „Doamne-ajută”, „Dă 
Doamne”, „Să te-audă Dumnezeu”, „Să te vadă Dumnezeu”. 

Religia românilor a fost în fapt un creștinism popular, exprimat 
ca supunere din frică, cerută de legile firii. Românii sunt oameni 
cu frica lui Dumnezeu. Deși neexprimată prin vorbe, deși needu- 
cată prin cunoașterea textelor religioase, credința a existat în 
sufletul românilor, simbolizată prin icoanele din casele lor. 


1.5. Spiritul frust 


Românul are un spirit frust — adică rustic, natural, brut, nelucrat, 
neprelucrat, primar, primitiv, rudimentar, necultivat, needucat, 
simplu. Istoria sa politică, militară, socială și culturală l-au constrâns 
să se păstreze — fizic, dar și mental — aproape de natură, departe 

de acţiunea modelatoare a culturii. Cotropirile numeroase l-au 
făcut să stea mai mult în munți, retrăgându-se din calea năvă- 
litorilor, pentru ca, la întoarcerea pe plai, să reconstruiască ce 
fusese distrus ; războaiele nesfârșite nu i-au dat răgazul să stea să 
se instruiască pentru a-și cultiva comportamentele și spiritul; 
schimbările succesive nu i-au permis să-și consolideze instituţiile 
pentru a impune tradiţia constrângerilor formale. În lumea civilizată, 
guvernată de reguli, el apare ca necivilizat, căci nu se poartă şi 
nu vorbește după reguli construite de oameni, apare sălbatic, 
întocmai ca natura neamenajată, apare necultivat, exact ca ogorul 
nelucrat, trăind după legile naturale ale adaptării și sub zodia 
norocului. 

Stereotipurile care au existat despre români de-a lungul 
istoriei sunt tocmai expresia acestui spirit frust, valorizat cel mai 
adeseori negativ de călătorii proveniţi din Occidentul civilizat, 
cultivat. Dincolo de suprafaţa acestor stereotipuri, care nu sunt 
de fapt decât expresia unor convenții ale lumii civilizate, apare 
spiritul frust, apropiat de natură al românilor. Stereotipurile 
legate de înfățișarea românilor evidenţiază robusteţea, sănătatea, 
naturaleţea necizelată de cultură : chipul aspru, neglijenţa cu sine 
şi cu casele lor, trupul înalt și vârtos (secolul al XVI-lea); 
chipeși, arătoși, aveau femei frumoase (secolul al XVII-lea); 
cu o constituţie bună, zdraveni, răbdători la oboseală, femeile erau 
frumoase, iar bărbaţii bine făcuţi, sănătoși, robuști (secolul 
al XVIII-lea) (apud Barbu, 2000, pp. 15-34, passim). Stereotipurile 
legate de comportamente pun în evidenţă capacitatea de adaptare, 
instinctul de supravieţuire și conservare, caracterizat adeseori 
prin excese care contravin manierelor și preceptelor sociale și 
morale ale lumii civilizate: primitivi, lacomi de bani, născuți 
pentru furt, cruzi, cu obiceiuri barbare, conduși de legea bunului- 
-plac, beţivi, lacomi, trădători, șireţi, tâlhari, se lasă pe tânjală, 
delăsători, învaţă repede orice limbă (secolul al XVI-lea) ; puneau 
la cale uneltiri, duceau o viaţă necumpătată, erau aplecaţi spre 
hoție și tâlhărie, făceau învoieli pe bani, erau înșelători, aveau o 
țară bogată, dar nu prin munca oamenilor, căci munca era 

duşmanul lor, erau leneși, nepăsători, așteptau totul de-a gata 
(secolul al XVII-lea). Stereotipurile privind atitudinile pun în 
evidenţă lipsa de cenzură și autocenzură în relaţiile sociale, 
manifestările instinctuale: spirit grosolan, necioplit, viteji, dar 
fără disciplină militară, puși pe harţă, războinici, puțin primitori, 
răi, se poartă autoritar, nervoși (secolul al XVI-lea); buni ostași, 
veseli în sărăcie, nerușinaţi, impulsivi, iubitori de noutate (secolul 
al XVII-lea) ; recunoscători pentru faptele bune, dar răzbunători 
când sunt jigniţi, curtenitori, amabili, iubitori de străini (secolul 
al XVIII-lea); nu păstrează amintirea răului mai mult decât pe 
cea a binelui, se îndrăgostesc repede şi uită şi mai repede, îşi 
iubesc mult ţara sau cel puţin vorbesc mult despre ea; sunt 
capabili de emoții violente şi rapide, înțeleg ușor, pricep repede, 
au instinctul argumentaţiei și vorbirea abundentă, au o curiozitate 
copilărească (secolul al XIX-lea). În legătură cu educaţia și instrucția, 
stereotipurile pun în evidenţă ignoranţa : trăiesc mai mult după 
legea firii decât după religie (secolul al XVI-lea); aveau preoți 
ienoranţi (secolul al XVII-lea); cu puțină pietate şi cucermicie, 
făcându-și pe tăcute multe cruci și ținând post, inculți, nu se 
preocupă de învăţăturile divine (secolul al XVIII-lea); absenţa 
sentimentului religios ce ţine de chiar esenţa ortodoxiei. Lipsa 
de experienţă în organizarea instituțiilor, adică în organizarea 
culturii, apare în stereotipurile din secolul al XIX-lea: clerul 
iubeşte intriga, posibilitatea divorțului dezorganizează familiile şi 
produce o relaxare a moravurilor, literatura e dominată de senti- 
mentul iubirii, se face multă gazetărie, dar, pentru că nu au 
obișnuință, românii creează multe teorii găunoase. Urmărind 
evoluţia în timp a stereotipurilor, se poate observa o desprindere 
treptată de natură şi trecerea spre cultură a chipului pe care 
românii îl au în ochii străinilor. 

Formele prin care se manifestă spiritul frust al românului 
sunt: gândirea concretă, spiritul practic, prudența, mândria, 
omenia. 


a... 

1.5.1. Gândirea concretă 


Relaţia imediată cu natura a determinat gândirea concretă a 

românilor, bazată pe percepțiile senzoriale, pe observarea atentă 

a mediului și a realității înconjurătoare, accentuarea laturii pal- 

pabile a existenţei, a determinărilor spaţio-temporale precise. 
Ovidiu Papadima remarca 


tendința rurală specifică de a înțelege și a înfățișa lumea în forme 
concrete. Chiar și pe aceea a revelaţiilor transcendentale, fără a o nega, 
prin această convertire a liniilor ei imateriale, ci doar umanizând-o 
într-atât încât să apară mai aproape (Papadima, 1936/1995, p. 34). 


Sau: 


E interesant de subliniat același veșnic amestec specific de concret 
și abstracție, de tragic și de liniște măruntă — în credințele noastre 
(Papadima, 1936/1995, p. 94). 


Autorul își exemplifică afirmaţiile prin contaminarea spiritului 
religios de superstiții puternic ancorate în realitate, prin care se 
vehiculează însă instrucțiuni de comportament civilizat, sănătos: 


Blidele numaidecât seara să le speli, căci peste noapte linchește 
dracu în ele; De-ţi cade bucăţica, cer morţii, s-o lași, să nu mănânci; 
Când se face o bortă într-o oală, să n-o ţii, că se risipește familia ; Să 
nu muști de unde a mușcat altul, că te muști cu acela și ţi-e dușman; 
Lingurile să nu le lași în strachină, că nu poţi să dormi; Când te 
piepteni, să nu mănânci, că îți mănânci viaţa; Să nu mături cu 
mătura pe pat, că-i huit (Papadima, 1936/1995, p. 40, passim). 


Aceeași infuzare a spiritualităţii cu o gândire concretă apare 
și în concepţia despre moarte: 


E foarte interesant acest aspect de realism și spiritualitate, în con- 
cepţia ţăranului asupra vieţii și a morţii. Moartea, pentru acest om, 
este doar o strămutare în altă lume, omul părăsindu-și numai lutul 

pentru un alt trup, mult mai desăvârșit în ușurătatea și puritatea lui 
aeriană (Papadima, 1936/1995, p. 69). 


Lumea cealaltă este 


o lume concretă, o lume ce poate fi văzută şi chiar pipăită, deși e 
pe alt tărâm, pe unde omul numai cu gândul poate ajunge (Papadima, 
1936/1995, p. 69). 


În concluzie: 


E un creștinism — dacă vreţi, rudimentar, fără prea multe putinţe de 
zboruri în transcendent — dar organic și adânc (Papadima, 1936/1995, 


p. 29). 


Expresiile se bazează deseori pe termeni concreţi și pe 
imagini care frizează senzorialul: „a-și pune capul la contribuţie”, 
„a se da cu capul de pereţi”, „a-și pune în cap”, „a se pune cu 
burta pe carte”, „a băga mâna în foc”, „a-l rupe în bătaie”, „a i se 
frânge inima”, „a-și da cămașa de pe el”, „om cu scaun la cap”, 
„a o pune de mămăligă”, „a o băga pe mânecă”, „tobă de Cartei 
„a-și da cu stângul în dreptul”. Metaforele pun adeseori laolaltă 
termeni concreţi din sfera locuinţei și a fiinţei: „gura sobei”, 
„piciorul scaunului”, „braţul fotoliului”, „fața de masă”, „gâtul 
sticlei”, „buza paharului”, „ochiul plitei”. Comparaţiile cu un termen 
concret sunt frecvente, învestite cu forță persuasivă : „trage ca un 
cal”, „se uită ca mâţa-n calendar”, „s-a gătit ca o sorcovă”, „arată 
ca o sperietoare”, „vorbeşte ca prostu”, „e mare cât o zi de post”, 
„e greu ca plumbul”, „vorbește ca o moară stricată”, „e alb ca 
varul”, „e rece ca gheaţa”, „e tare ca piatra” etc, 

O interesantă expresie concretă a spiritului este păcăleala : 
umorul, gluma, ironia sunt întrupate în fapte. Păcală este la 
români un personaj proverbial. 

Consecința gândirii concrete este superficialitatea trăirilor 
afective, ancorate în evenimentul imediat : românul are emotivitate, 
nu pasiuni devoratoare, nu are viaţă interioară, îi lipsesc remușcarea 

îndelungată, intimitatea gândului și a sentimentului, viaţa sa e 
obiectivă, se revarsă în gesturi şi acţiuni. Jocul popular este mai 
degrabă o etalare a costumului și a calităţilor fizice (sprinteneala 
băiatului și graţia fetei) şi mai puţin o exteriorizare a sentimentului. 


1.5.2. Spiritul practic 


Ancorarea în concret, în realitatea imediată presupune spirit 
practic, corespunzător necesităţilor supraviețuirii zilnice, rezolvării 
simple și rapide a lucrurilor. Un om cu spirit practic este un om 
abil, descurcărţ, capabil, competent, destoinic, deștept, dibaci, 
dotat, experimentat, ingenios, iscusit, isteţ, încercat, îndemânatic, 
înzestrat, meșter, practician, pregătit, priceput, valoros, versat, 
vrednic, orientat, rutinat. El găsește o soluție bună adaptându-se 
unei situaţii concrete. i 


Românul e înainte de toate inteligent. Deșteptăciunea sa e vioaie, 
suplă, dar mai ales limpede. Nicio umbră de misticism ori de 
nebulozitate nu-i tulbură funcțiunea exactă a minţii sale. Cel care se 
adaptează are nevoie de reflectare perfect clară, de o luciditate 
neturburată a condiţiilor mediului, îi trebuie o anumită specie de 
organizare mintală. El n-are nevoie de inteligența aceea bazată pe 
fantezie, pe plăsmuire imaginativă. N-are nevoie de visuri poetice, 
de miturile grandioase care falsifică realitatea și o prezintă altfel de 
cum este. N-are nevoie nici de inteligenţa abstractă, uscată, prea 
raţionalistă, prea logică, făcută numai din concepte și silogisme, 
rezultată din exerciţii dialectice milenare, așa cum e inteligența 
evreului. Inteligența românului, în adevăr, nu e nici prea ima- 
ginativă, nici prea abstractă. E inteligența imediată, plină de claritate 
şi mai ales de bun-simţ. Bergson a definit inteligenţa parcă pentru 
uzul nostru când a scris că „Lintelligence, c'est le moyen de se tirer 
d'affaire”. E ceea ce se cheamă trivial „învârteala”. Nimic monstruos, 
nimic disproporționat la român. Nicio ieşire deșănţată, ridicolă. Din 
contră, un spirit critic foarte dezvoltat pe care-l găsim și la ţăran, 
mai ales la țăranul moldovean așa de ironic și așa de filosof în faţa 

societăţii și a existenţei. O asemenea inteligenţă exclude mai ales 
naivitatea. Nimeni nu e mai puţin naiv decât românul. [...] Românul 
nu e candid niciodată. Luciditatea sa, spiritul său critic, bunul său 
simţ, sentimentul de actualitate nu-i permit. [...] El nu prea visează 
alături de realitate și e, cum se zice, totdeauna „la pagină”, întot- 
deauna în contact cu condiţiile prezentului. E atent și rareori distrat 
(Ralea, 1924/1997, pp. 85-86). 


1.5.3. Prudenţa 


Prudenţa este considerată mama tuturor virtuţilor. Ea presupune 
pătrunderea esenței lucrurilor, cunoștințe folosite în scopul unei 
judecăţi practice cu efecte în plan personal, atenţie, circum- 
specţie, grijă, precauţie, prevedere, băgare de seamă, luare- 
-aminte, fereală, pază, priveghere, socotinţă, veghere, memoria 
lucrurilor, inteligenţă, istețime, agerime, iuţeală a minţii, grijă la 
detalii. Un om prudent are capacitatea de a-și controla/inhiba 
atât emoţiile negative (teama, disperarea, ura, enervarea etc.), 
cât și pe cele pozitive (bucuria succesului scontat, nerăbdarea 
atingerii țintei etc.). i 

În spaţiul românesc prudenţa pare să fie rezultatul istoriei 
zbuciumate : 


Rasa noastră, care a văzut că munca ei este periodic culcată la 
pământ de seismica politică, a căpătat prudenţe (Călinescu, 1941/ 
1982, p. 975). 


Prudenţele au dus, printre altele, la forme de expresie materială 
discrete, sărăcăcioase, la lipsă de combativitate, la metienţă. 


Românul construieşte minuscul, solid și pitit la munte. [...] Îi e frică 
să atragă atenţia aruncând clopotniţe spre cer (Ibidem). 


Ne-am redus individualitatea și combativitatea la minimum ca să nu 
irităm inamici prea puternici, ne-am reţinut de la orice afirmare de 

sine ca să ne putem salva viața. De aceea progresul a întârziat atât. [...] 
În general românul nu crede în bunătatea oamenilor, n-are o con- 
cepție idilică şi sentimentală a vieţii. Câteodată chiar ideea pe care 
și-o face despre oameni, atinsă de bănuială, de mefienţă, are în ea 
ceva pesimist. [...] Presupune în cel pe care îl cunoaște mai întâi un 
dușman și abia după ce se convinge bine îi acordă încrederea și 
atunci încă niciodată complet (Ralea, 1924/1997, pp. 85-86). 


1.5.4. Dorul 


Gândirea concretă, spiritul practic şi prudenţa se pare că au 
distras atenţia românului de la lumea interioară a emoțiilor. 
Preocupat să-i cunoască pe alţii, pe sine s-a cunoscut mai puţin. 
De aceea, el nu își exprimă emoția: fie pentru că trăirea lui 
interioară este superficială, fie pentru că nu își reprimă emoția 
din prudenţă. Dintre emoţiile negative, cel mai adesea își 
exprimă supărarea (în forme arhaice, jalea și urâtul), un sen- 
timent vag, cu surse și manifestări multiple. Dintre emoțiile 
pozitive, bucuria este adeseori exprimată prin forme concrete : 
a petrece, a se veseli. Sentimentul de nuanţă specific românilor 
este însă dorul: polar, implicând și tristețe, și bucurie, aplicat și 
fiinţei, și lucrului, el se asociază cu o nedorită distanţă spaţială. 
„Mi s-a făcut dor de...” — „Mi-e dor de...” — „Mi-a venit dorul de...”. 
Este un sentiment atavic, legat de temerile și bucuriile trăite de 
strămoși în legătură cu spaţiul pe care l-au ocupat continuu, fără 
a-l părăsi, în ciuda amenințărilor. Exprimă dorinţa de a partaja 
același spaţiu, „de a fi împreună”, „de a fi alături de”: „Insul 
singur nu e omul întreg, e omul amputat” (Stăniloae, 2001, 
p. 110). În spiritul colectivismului românesc, dorul exprimă și 
comuniunea viilor cu morţii: fata se duce pe lumea cealaltă cu 
dorul după băiatul iubit, băiatul poartă și în mormânt dorul 
iubitei. Forma concretă prin care se manifestă dorul de cei morţi 
este pomenirea lor, adică aducerea lor în spaţiul comunităţii prin 

cuvânt și pomană, adică transmiterea unor obiecte ale mortului 
la alți membrii ai comunităţii, pentru ca aceștia să-și amintească 
de el. 


1.5.5. Omenia 


Varianta românească a generozităţii, omenia, pare să fie expresia 
conştiinţei de sine a românului ca ființă socială: „om Ir E 
oameni”, „om de omenie”, „îşi omenește oaspeţii”, e omenos Şi 
se poartă omenește (adică blând, înţelegător, îngăduitor, cinstit, 
cuviincios, respectuos, cum se cade, cum se cuvine), îi tratează 
pe ceilalți cu omenie (adică binevoitor, cu bunăvoință, cinstit, 
corect). Pentru a fi în rândul oamenilor, omul trebuie să „înveţe 
ce e omenia”, să „ştie ce e omenia”, să „dea dovadă de omenie”. 
Pentru a fi apreciat, omul trebuie „să fie om”, „să fie om la locul 
lui”, „om la casa lui”. În plus, trebuie „să ne înţelegem ca 
oamenii”. „Şi ne înțelegem, ce Dumnezeu, că oameni suntem.” 
Opusul omeniei este „porc de câine”, „lepră”, „câine de SIR 
„jigodie”, adică neom. În spiritul unui colectivism cuprinzător și 
umanitar, omul își exprimă comuniunea și cu străinul, în forma 
ospitalităţii, căci străinul „e şi el om”, „e și el un suflet de om”. 
Ospitalitatea românească, negată de unii călători străini din 
secolul al XVI-lea, lăudată de alţii începând cu secolul al XVI-lea, 
îmbină în ea un complex de inferioritate (îl tratează pe străin „ca 
pe un rege, ca pe domni”), dorinţa de a-și învinge complexele 
(de a-i arăta celuilalt că „nici noi nu suntem mai prejos”), interes 
(ospitalitatea uneori interesată, cu scopul de a câștiga/cumpăra 
bunăvoința, aprecierea, răsplata celuilalt), dorința de a-i oferi 
pribeagului protecţie (a-l face să se simtă ca la el acasă). 


steam psi 

2. Stilul de a vorbi al românilor 


Stilul de a vorbi al românilor reflectă valorile culturale care îi 
configurează personalitatea. 


2.1. Limba 


Limba română este o limbă neolatină, cu substrat traco-get și 
superstrat slav, care s-a dezvoltat multe secole (din secolul al IV-lea 
până în a doua jumătate a secolului al XVIII-lea) izolată față de 
alte limbi romanice („insulă de latinitate într-o mare slavă”). 
Astfel, a conservat unele elemente arhaice (de aceea a fost 
considerată adeseori cea mai autentică sau pură limbă romanică), 
împărtăşind cele mai multe trăsături cu romanitatea din cealaltă 
zonă laterală, din Peninsula Iberică. Structura sa gramaticală este 
fundamental latină, cu puţine elemente slave (incert neutrul, 
vocativul în -0, câteva desinenţe de origine slavă); în schimb, 
vocabularul are mai multe straturi etimologice, româna păstrând 
cuvinte din limbile tuturor culturilor cu care a intrat în contact 
direct sau livresc, deși vocabularul fundamental al limbii este 
esențialmente romanic. 

Reflexul în limbă al eclectismului culturii române îl reprezintă 
caracterul eterogen al lexicului. Ca şi în societate, și în lexic s-a 
manifestat aceeași capacitate de adaptare la schimbări succesive, 
prin adoptarea rapidă și mimetică a unor elemente dintr-o nouă 
limbă și prin renunțarea, la fel de rapidă, la elementele consi- 
derate inutile la un moment dat. Diversitatea straturilor etimo- 
logice conferă vocabularului limbii române un caracter pitoresc: 
groapă, copac, măgar, balaur, barză (cuvinte din substratul 
traco-dac); a ara, boală, boier, ciocan, a citi, a clădi, comoară, 
drag, brană, a iubi, muncă, nevastă, plug, a țese (cuvinte din 
superstratul slav); a ademeni, a bănui, a cheltui, fel, gând, 
hotar, meşter, neam, oraș, vamă, viclean (cuvinte de origine 


352 CUM GÂNDESC ŞI CUM VORBESC CEILALŢI 


maghiară) ; folos, prisos, a lipsi, a părăsi, călimară, pungă, traistă, 
spital, nostim, plicticos, ieftin, simandicos (cuvinte de origine 
neogreacă); dovleac, dud, salcâm, catâr, dulap, tavan, saltea, 
basma, ciorap, ciorbă, sarma, dulgher, cântar, murdar, şiret 
(cuvinte de origine turcă); balonzaid, crenvurst, pantof, rucsac, 
niţel, fraier, şmecber, ştecăr (cuvinte de origine germană); 
baros, călău, a paradi (cuvinte de origine țigănească); armată, 
bilanţ, campion, casier, flaut, locotenent, mitralieră, piaţă, orgoliu, 
revistă, spaghete, speranță, a costa, a sfida, a stima, a studia 
(cuvinte de origine italiană) ; anchetă, apel, avantaj, bluză, elev, 
gară, grup, botel, jurnal, palton, priză, șef, şofer, tablou, tren, 
vot, egal, gri, important, mondial, simpatic, șic, a ceda, a comanda, 
a prefera, a servi, vizavi, apropo (cuvinte de origine franceză) ; 
comiltel, cooperativă (cuvinte de origine rusă); blugi, feedback, 
lobby, marketing, mass-media, software, cash, sexy (cuvinte de 
origine engleză). Coexistenţa contrariilor se manifestă în limbă 
prin existența unor dublete etimologice (clar, chiar; drepi, direct; 
cărbune, carbon; lapte, lactat) şi a unor serii sinonimice cuprin- 
zând cuvinte de origini diferite : cuvânt (lat.), vorbă (sl.); arbore 
(at.), copac (sl.); a veni (lat.), a sosi (ngr.); sigur (ngr.), cert 
(neologism de origine latină); graniță (sl.), botar (maghiar), 
frontieră (fr); a ucide (at.), a omori(sl.), a asasina (îr.). Instinctul 
autoconservării ca formă de adaptare la schimbare, care a 
funcţionat în planul mentalităților, a însemnat în limbă conservarea 
caracterului său latin, în ciuda influențelor diverse exercitate de 
idiomuri non-romanice. Odată cu Școala Ardeleană (a doua 
jumătate a secolului al XVIII-lea) a început reorientarea culturii 
spre culturile occidentale și relatinizarea limbii române ca urmare 
a contactelor directe (studii, călătorii) și livrești (traduceri, manuale) 
cu culturile neolatine. Formele care siluiau „firea limbii” au fost 
înlocuite cu altele, „în haine latinești”. Şcoala Ardeleană fost o 
mișcare politică și culturală conștientă, dirijată de cărturarii români 
din Transilvania, în numele unităţii de neam și limbă, al ralierii la 
spiritul limbilor noastre surori. 

Evoluţia de-a lungul secolelor a limbii române de la latină 
sub influența unor idiomuri străine, dar și a unor mentalități 

diverse a adus unele modificări și în structura gramaticală față de 
structura limbii latine: marea diversitate a structurilor imper- 
sonale (plouă, trebuie, nu e bine, e frig, mi-e foame, mă doare 
capul, se pare că, se ştie că... etc.), transformarea sum pro babeo, 
habeo pro sum (cartea este a elevului — elevul are o carte; el are 
un dor la inimă — îi este dor), dezvoltarea a două structuri pasive 
(au fost aduse cărțile, s-au adus cărțile) cu frecvenţă ridicată în 
limbă, diversificarea structurilor cu verbe: însoţite de reflexiv 
(Jon se spală, Ion se gândește, Ion se vaită, Ion şi Gheorgbe se 
salută, Jon şi-a pierdut stiloul), specializarea prepoziţiei pe, la 
origine cu sens locativ, ca marcă a complementului direct uman 
specific (L-am văzut pe Ion), dublarea complementului direct 
animat specific (Am văzut fotografia, Am văzut copilul, L-am 
văzut pe copil) şi a complementului indirect (I-am spus și lui ce 
s-a întâmplat), dezvoltarea structurilor cu dativ posesiv (Mi-am 
așteptat copilul la gară), reorganizarea sistemului politeţii în trei 
trepte (tu-dumneata-dumneavoastră) etc. 

Formarea limbii literare pe baza românei populare, adică a 
limbii vorbite, a însemnat fixarea în limbă a unui mare număr de 
forme fluctuante ca structură gramaticală, a unor paradigme 
gramaticale cu multe iregularități şi excepţii, a unor structuri 
inconsecvente, a unor sensuri relativ imprecise. Activităţile de 
normare a uzului au tolerat inconsecvenţele și au găsit soluţii de 
COMpromis prin acceptarea în normă a mai multor variante din 
uz. Acțiunile normative au fost adeseori influențate de conjuncturi 
politice (reforma lui î și sînt din 1953, a lui și suntdin 1993). 
Reintroducerea lui $ şi sunt în 1993 a fost o schimbare ca scop 
în sine, operând cu criterii politice și. emoţionale în domeniul 
convențiilor justificate ştiinţific. 

În atitudinea sa faţă de limbă, cultura română își vădește 
afinităţile cu Orientul: 


Limba aci, în Răsărit, nu e privită ca un simplu material disponibil, 
asupra căruia să se poată aplica inițiativa individuală ; aici limba e 
privită ca un organism viu şi supraindividual, ca un organism mai 

larg în care insul se integrează cu firească evlavie [...] Respectul 
înnăscut al răsăriteanului față de grai, privit ca un fapt organic, 
care-i depășește drepturile de iniţiativă, a împiedicat o diferenţiere 
dialectală prea violentă. Abaterile individuale stau în răsăritul nostru 
sub controlul firesc al unei puteri anonime; ele sunt „păcate” cari 
nu se pot consuma în slobozenie ca în Apus. Unitatea limbii 
românești nu e deci o problemă filologică, nici politică, ci o problemă 
foarte adâncă, de filosofie a culturii și de filosofie a stilurilor de 
viaţă. [...] Aci limbile literare s-au născut încetul cu încetul din 
graiurile populare și-și păstrează necurmat legătura cu această 
matcă. Aci limbile literare cresc ca niște organisme, fiind şi astăzi 
alimentate din izvoare populare. Între limbă literară şi grai popular 
se va păstra aci totdeauna un fel de osmoză organică. Nu fiindcă 
limbile literare ar fi mai puţin „gata” decât în Apus, ci fiindcă acesta 
e duhul stilistic al locului (Blaga, 1936/1985, p. 217). 


2.2. Strategiile de comunicare 


Strategiile de comunicare reprezintă alegerile discursive pe care 
le fac vorbitorii în situaţii concrete de interacțiune pentru a-și 
atinge scopurile comunicative. Există o diversitate de factori 
sociali, psihologici și individuali care determină aceste alegeri. 
Ele se consumă însă toate în spaţiul determinat al culturii, deci 
factorii culturali sunt esenţiali sub aspectul disponibilităţilor pe 
care le au vorbitorii. Fiecare cultură pune la dispoziţia vor- 
bitorilor ei un set particular de opţiuni comunicative. Caracte- 
rizările ce urmează se bazează pe prezentările făcute în capitolul III, 
„Stiluri culturale de comunicare”. Ele sunt detaliate în Andra 
Vasilescu, Cum vorbesc românii. Studii de comunicare (inter)cul- 
turală, Editura Universităţii din București, 2007. 


Practicile discursive ale românilor pendulează între cuvânt și 
tăcere. Tipurile predilecte de discurs sunt discursul public (în 
faţa mulţimii, adică în piața publică sau în Parlament), discursul 
argumentativ (în instanță), discursul fatic, flecăreala (de stabilire 

și întreținere a contactelor sociale: „vorbim să ne aflăm în 
treabă”, „să ne treacă timpul”, „să ne facem de lucru”, vorbim 
chiar și dacă nu avem nimic de zis, „ne băgăm în vorbă”), intriga 
(„a duce vorba de colo-colo”, „a face vorbe”, „a scoate vorbe”, 
„a umple satul cu vorbe”). Rezultă din enumerarea acestor forme 
preferate un model monologic de comunicare, în care vorbitorul 
tinde să monopolizeze cuvântul, pretinzând interlocutorului să 
îl asculte; această formă de interacţiune - verbală apare și în 
interacțiunea didactică, în şedinţele de la locul de muncă, la 
medic etc. Monologul are de obicei un caracter slab structurat 
(cu reveniri, paranteze, repetiţii, treceri de la o idee la alta, adică 
bazat pe un limbaj al momentului neprecedat de o planificare 
atentă). Se preferă comunicarea orală comunicării scrise („facem 
înțelegeri” verbale și „batem palma” în loc să semnăm contracte), 
comunicarea directă comunicării mediate (dialogul „ochi în ochi” 
îl percepem mai eficient decât convorbirea telefonică). 
Comunicarea este centrată pe vorbitor — important este ca acesta 
să spună ce are de spus, în forma în care o dorește, iar problema 
înțelegerii cade exclusiv în sarcina interlocutorului („Înţelegi ce 
vrei...”, „Dacă înţelege bine, dacă nu, iarăși bine, eu i-am spus 
ce aveam de spus...”). Până după 1990 școala nu a promovat 
programe speciale pentru deprinderea tehnicilor de redactare și 
de discurs public, abilităţile de scriere și vorbire fiind lăsate în 
seama talentului și al intuiţiei. 

Construirea semnificației se bazează de obicei pe reguli laxe. 
În ceea ce priveşte selecția tiparului discursiv, per ansamblu, se 
poate vorbi despre predominanţa tiparului inductiv, deși se 
întâlnesc și texte structurate pe tiparul deductiv, pe un tipar 
hibrid (combinând cele două tipuri de bază), sau texte fără 
vreun tipar anume, în care semnificaţia se constituie prin acumu- 
lare de elemente lăsând implicită concluzia. Înțelegerea mesajului 
pare să fie o problemă de adaptare la vorbitor. Progresia tematică 
nu este de obicei liniară : pauzele, repetițiile, revenirile, anticipările 
Tup coerenţa internă a textului. Gradul de focalizare a infor- 
maţiei este scăzut: temele se tratează superficial, în termeni 

vagi, se fac afirmaţii generale fără a fi detaliate, se, presupune 
existenţa unei cantități mari de informaţie împărtășite cu 1itEz= 
locutorul ; nu există de obicei o idee centrală formulată explicit, 
ci mai multe idei neierarhizate, juxtapuse, aflate pe același plan, 
sau o idee vagă, pe care interlocutorul trebuie să o deducă din 
context. Uneori intenţia comunicativă a interlocutorului este 
imprecisă, iar scopul — nedeterminat. Narativizarea este o formă 
de punere în scenă în care vorbitorul își asumă Tele regizor . 
când povestește, românul insistă asupra cronologiei Tue Caa 
telor, a detaliilor picante sau cu semnificaţie afectivă, iu rod ce 
pasaje în vorbirea directă (și el zice, și eu zic, și el zice, și eu 
zic...); obiectivitatea este un element sccundar, contează punerea 
în scenă, vizualizarea episoadelor de către interlocutor, preciiaa 
și transmiterea aprecierilor și a emoțiilor personale. Rona alu! au 
relatează sec fapte, ci „mai pune de la el”, „le înfloreşte 
„exagerează”, „spune numai ce-i convine”, „POVesleşte GU doi 
în doi”. Componenta persuasivă a comunicării nu se află în text, 
ci în relaţia dintre interlocutori: șeful își convinge subalternul în 
virtutea poziţiei ierarhice, cuvântul specialistului/profesorului/ 
celui mai bătrân este luat „de bun”, fără reflecţie critică, părinţii își 
conving adeseori copiii prin autoritarism. Există, în Ap, reguli 
nescrise pentru cine pe/de cine „ascultă” (adică face cum îi spune 
acea persoană), cine pe cine poate contrazice. Legea lui „a eteae 
pe cuvânt” îl scutește pe vorbitor să mai Ag NE RAS ZE piaci GUI 
spun eu, că știu ce spun”, „faci ca mine, că sunt Dartăii zi ai 
văzut (mai) multe decât tine”, „ori faci cum spun eu, ori mă iaşi 
în pace”, „fă, nu mai comenta” impun un raționament tautoiogic ; 
ordinele nu se discută, se execută” impune autoritatea forţei, 
dublată uneori de „a ţipa la el”, „a se lua de el”, „a-i face morală/ 
scandal” sau chiar „a-l obrăznici”, „a-l da pe ușă afară”. Argu- 
mentul etic (autoritatea persoanei) prevalează, deoarece comu- 
nicarea, ca în toate culturile în care distanţa față de putere este 
mare, nu se desfășoară de pe poziţii interpersonale, ci de pe 
poziţia de rol; apelul la mit (credinţe, Suipertilii, prpvetie, 
tradiţii) este convingător „în sine”, pentru o comunitate pancronică, 

ancorată în valorile neamului, vehiculate stereotip prin proverbe 
şi zicători; argumentele emoționale sunt preferate argumentelor 
logice, acestea din urmă fiind preferate în special de persoanele 
instruite. Orientarea socioemoţională a indivizilor îi face să fie 
sensibili în special la argumentele emoționale care reflectă 
experienţe de grup, trecute sau viitoare, bunele practici ale 
grupului. 

În mod evident, cultura română este o cultură orală ; primul 
document scris integral în limba română este din 1521 (Scrisoarea 
lui Neacșu din Câmpulung) ; majoritatea populației nu a învăţat să 
scrie și să citească până târziu, în secolul al XIX-lea (la înființarea 
învățământului obligatoriu în limba română); dualitatea spiritului 
s-a manifestat și prin dualitatea lingvistică (limba scrisă a fost 
timp de secole limba slavonă, în vreme ce limba conversaţiei 
curente era româna) ; traducerile în română au fost târzii (secolul 
al XVI-lea), corupte de imitarea originalului ; în secolul al XIX-lea 
învățătura era privilegiul elitelor, în timp ce pentru oamenii 
simpli, a merge la școală era o aspirație și un titlu de glorie. Și 
astăzi educaţia este un factor care imprimă un caracter ierarhic 
relaţiilor dintre interlocutori („Sunt de 30 de ani profesor !”, 
„A făcut școala la Paris!”, „E om cu carte multă...”), dar şi sursă 
de superioritate morală: românii se mândresc cu cultura lor, iar 
în vorbirea intelectualilor incult are o conotaţie negativă. Uneori 
se face opoziția, justificată istoric, om cizit, cultivat, deștept — țăran, 
incul!, prost. Dată fiind esenţa orală a culturii române, în construirea 
și decodarea semnificației un rol important îi revine contextului. 
Semnificaţia se află în context, nu în text. Deseori, pentru 
interpretarea semnificației interlocutorii detaliază elementele 
contextului în care s-a produs comunicarea : „Și ce a mai spus?”, 
„Și era nervos?”, „cum a spus, exact?”, „tu ce i-ai răspuns?”, „dar 
nu a întrebat de ce?”. Prin acest mod de a iscodi — aparentă 
curiozitate —, interlocutorul caută să afle cât mai multe detalii 
care să-i permită să contextualizeze și să interpreteze mesajul cât 
mai corect. Elementele nonverbale joacă un rol important, iar 
intuiţia îi ajută pe români să înțeleagă foarte bine semnificaţiile 
transmise implicit. 

Cuvântul săteanului este un cuvânt-gest. El exprimă stări sufletești 
subiective și prea puţin înţelesuri obiective. Pe acestea din urmă 
săteanul n-are nevoie să le exprime cu tot dinadinsul, deoarece ele 
sunt prezente în mintea tuturor sătenilor sub formă de credințe, de 
proverbe; ele circulă în întreg satul ca un avut comun [...]. Între 
sătenii care își vorbesc în sat stă la mijloc, înlesnindu-le înţelegerea, 
actualitatea sufletească pe care o dă tradiția. Abia apucă a vorbi 
unul, că ceilalți au înțeles ce vrea să spună. Ei se cunosc între ei 
prea bine, iar noutățile satului sunt prea rare. Cu totul altfel, în 
aglomeraţiile mari de populație, în care a slăbit sau chiar a dispărut 
comunitatea sufletească întreținută prin tradiţiile etnicului. Aci, 
nemaifiind o intimitate de toate zilele între vorbitori, cuvintele ce se 
schimbă între ei trebuie ca prin proprietăţile lor să producă comu- 
nitatea de suflet necesară pentru a fi înțelese (Blaga, 1936/1985, p. 81). 


Determinarea contextuală a semnificației permite folosirea 
unui număr mare de elemente deictice (el, ea, aici, acolo), elipse 
recuperate contextual, expresii vagi (chestia asta, treaba aia, 
asta), lăsarea unor enunţuri neterminate, neexprimarea unei 
semnificaţii și mutarea ei în spaţiul interlocutorilor (știi tu, nu e 
nevoie să-ți mai spun eu, ştii ce-am vorbii), enunţuri puţin elaborate 
și structurate sub aspect gramatical (se preferă adeseori juxta- 
punerea semnificaţiilor, nu ierarhizarea lor prin coordonare), 
raporturile circumstanţiale dintre enunţuri sunt uneori implicite, 
redate prin intonaţii și pauze, nu prin conectori. Nu întâmplător, 
în stilul informal apare un număr mare de termeni neaoși, 
comparații și metafore de sorginte populară, proverbe şi zicători ; 
este evocat astfel stilul conversaţional autentic, românesc. 


În performarea actelor de vorbire există câteva tendinţe gene- 


rale. Aserţiunile se performează adeseori atenuat, eventual moda- 
lizate ca incertitudine, consultare a interlocutorului. Lipsa de 
asertivitate este, în cultura română, consecinţa prudenţei ; atenua- 
rea aserţiunii dă posibilitatea revenirii asupra ei, modificarea 
fără a fi afectate foarte mult relaţiile interpersonale. Prin faptul 
că impun o obligaţie interlocutorului, întrebările sunt percepute 
adescori ca ameninţări la adresa lui („Nu mă mai întreba atâtea”, 
„Cine e curios moare repede”); de aceea, există situaţii în care 

protocolul de comunicare presupune ca vorbitorii să se abţină 
de la formularea de întrebări (întrebările prea numeroase puse 
de elevi profesorului pot fi percepute ca agresiuni; subalternii 
evită să pună întrebări șefului), eventual să recurgă la reformularea 
lor ca sugestii, opinii cu structură declarativă și intonaţie ezi- 
tant-descendentă. Directivele, ordinele se dau, de obicei, direct, 
atenuate la nivel lexical („Închide geamul, te rog frumos/dacă se 
poate/dacă nu te deranjează”) sau convertite în structuri decla- 
rative („Mă gândeam să deschidem geamul”). Promisiunile sunt 
făcute pentru a fi încălcate; nu apare întotdeauna cu claritate 
dacă o promisiune este sau nu sinceră: a nu te ţine de cuvânt 
este o practică frecventă, în ciuda prescripţiei culturale „e frumos/ 
e bine/trebuie să te ţii de cuvânt”; „a da plasă cuiva”, „a chiuli”, 
„a Zice că ai uitat” sunt forme de neîndeplinire a promisiunii. 
Incălcarea promisiunii nu pare să genereze mari probleme sociale, 
ci doar să-i aducă celui care nu și-a ţinut cuvântul eticheta de 
„neserios”. Forme specifice de întărire a promisiunii și a intenţiei 
sincere a vorbitorului sunt „pe cuvântul meu de onoare”, „îţi 
dau/ai cuvântul meu”, „zău”, „jur pe ochii mei/pe copilul meu/ 
pe sfânta cruce”, „să nu-mi ajute Dumnezeu”. Actele de vorbire 
expresive sunt adeseori enunţuri cu structură exclamativă („Ce 
frumos”) sau formule ritualice, invocând esenţele şi ritmurile 
firii („Să vă dea Dumnezeu sănătate !”, „Să fie într-un ceas bun udă 
„Noroc!”, „La mulţi ani!”) sau invocând elementul concret („La 
revedere !”, „S-auzim de bine”, „Drum bun”, „Casă de piatră !”). 
Există o corelaţie între preferința pentru actele de vorbire in- 
directe/directe și distanţa discursivă, gradul de intimitate : cu cât 
distanța discursivă dintre interlocutori este mai mare, cu atât 
tendinţa de folosire a actelor de vorbire indirecte este mai mare, 
precum și tendința de intensificare sau atenuare a expresiei ; cu 
cât gradul de intimitate dintre interlocutori este mai mare, cu 
atât este mai mare libertatea folosirii actelor de vorbire directe, 
necorupte de atenuatori și intensificatori ; folosirea actelor de 
vorbire indirecte, atenuate sau intensificate în vorbirea dintre 
persoane cu grad de intimitate ridicat generează implicaturi 
conversaţionale (pedanterie, ironie, glumă etc.). 

Maximele cooperării (cantitatea, calitatea, relevanţa și maniera) 
au o maximă supraordonată: maxima prudenţei. „Fii prudent!” 
Prudenţa comunicativă este legată de posibile consecinţe negative 
în plan evenimențial și/sau deteriorarea imaginii publice a unuia 
dintre interlocutori. Cuvântul este pus deci sub semnul preju- 
diciilor pe care le poate aduce: „Atenţie ce și cum vorbeşti în 
lume !”, „Vezi ce și cum îi spui”, „Să nu cumva să spui pe urmă 
că am zis eu asta!”, „Eşti gură spartă, nu stă deloc vorba în 
tine!”, „Gura bate fundul!”, „Vorbește gura fără ea!”, „Gura o 
strică”, „N-ai avut atâta minte să fi tăcut...”, „Gândește-te de 
două ori înainte să scoţi vorba din gură”, „Vorbește mult și 
prost”, „Spune multe și de toate”, „Şi-a dat drumul la gură”. Din 
perspectiva stilului românesc de comunicare, maximele conu 
nicării sunt exploatate de vorbitori pentru a măsura, a pune în 
balanţă, a cumpăni costurile și beneficiile comunicării. Maxima 
prudenţei se aplică contextual, în funcție de tema de discuţie, de 
interlocutor, de locul comunicării. A da mai puţină informaţie 
decât se cere nu este o maximă transcontextuală (cum se întâmplă 
în unele culturi), ci, în funcţie de context, vorbitorul face acest 
lucru din diverse motive: pentru că vrea să evite consecințele 
negative ale implicării în subiectul respectiv, pentru că vrea să 
protejeze o terță persoană, pentru că vrea să protejeze imaginea 
interlocutorului („Nu mi-a venit să-i spun direct în faţă”), pentru 
că este răuvoitor în legătură cu interlocutorul, pentru că reține 
informaţie ca expresie a puterii intradiscursive (solicitarea unor 
informaţii la ghișee publice). A da mai multă informaţie decât se 
cere este adeseori semn de volubilitate, interes comunicativ, 
ospitalitate (grijă, protecţie față de interlocutor). A spune un 
neadevăr poate însemna „o minciună albă”, o formă de manipulare, 
o modalitate de a scăpa dintr-o încurcătură protejând atât ima- 
ginea publică a vorbitorului, cât și pe cea a interlocutorului. 
Relevanţa este adeseori influențată de gradul de dependenţă 
contextuală a mesajului; mesajul pare vag, confuz, deloc la 
subiect pentru că intenţia comunicativă nu este precisă, mesajul 
se bazează excesiv pe informaţia contextuală partajată, se face 


CULTURA ROMÂNĂ. REPERE 361 
aaa aa N O IERI OR oi cică) ac IE II a 
apel la elemente nonverbale numeroase, iar structura este neela- 
borată. Maniera de formulare a mesajului este adeseori prolixă 
din cauza unor fraze ample; confuză, din cauza lipsei unei 
intenţii comunicative clare sau a unui scop precis determinat; 
neclară, din cauza folosirii unor termeni vagi sau a lipsei de 
structurare a informaţiei conform unui pattern discursiv. Atât 
lipsa de relevanţă, cât și manierea ambiguă se pot corela cu 
intenţia vorbitorului de a evita răspunsul.- 

Negocierea se bazează pe reguli interpersonale: „Pentru 
dumneavoastră e numai 10 lei, că sunteţi clientul meu”. Scopul 
nedeclarat al fiecărui negociator nu este găsirea unei soluţii în 
comun acceptate, ci impunera propriului punct de vedere : „Ca 
mine sau deloc”. De aceea, accentul nu cade pe dezbaterea 
problemei și pe argumentarea ei rațională, ci pe evidenţierea 
avantajelor propriei soluţii. Afectele sunt adeseori implicate în 
negociere; nesatisfacerea soluţiei personale antrenează emoții 
negative. Fiecare dintre negociatori tinde să reitereze punctul 
său de vedere, repetitiv, ignorând punctul de vedere al celuilalt. 
Uneori există în negociere lucruri care nu se spun explicit, ci 
sunt considerate cunoscute de interlocutor sau se dau doar de 
înțeles ; verificarea gradului în care celălalt a înţeles punctul de 
vedere propriu se face rareori, fiind interpretată de interlocutor 
ca aluzie la incapacitatea sa de a înţelege („Lasă c-am înţeles eu 
foarte bine, că nu-s prost, nu-mi spune tu mie”). Spiritul frust se 
reflectă în negociere prin afirmaţii directe : „Nu e bine cum vrei 
tu”, „Nu ai dreptate”, „Nu îmi convine”, „Așa nu-i drept”. Nego- 
cierea este deseori influențată de relaţiile dintre interlocutori 
(diferenţele de statut constituie un argument etic puternic). 
Insistența pe divergență, repetitivitatea, implicarea afectelor, 
exagerarea beneficiilor personale, ignorarea soluţiei celuilalt, 
toate acestea apropie negocierea de conflictul verbal: „Până la 
urmă ajungeţi să vă şi bateți...”. Este posibil ca lungi pledoarii în 
favoarea soluţiei personale, discursuri paralele, digresiuni să nu 
finalizeze negocierea și să ducă la încheierea negocierii fără nicio 
soluţie : „Mai vedem, mă mai gândesc”, „Lăsăm pe mâine”. Eșecul 
negocierii poate fi semnalizat prin exprimarea unei emoții negative 

indefinite: „M-am supărat, nu mai vreau şi gata”. Eșecul în 
rezolvarea problemei din cauza prevalării emoției negative este 
surprins în zicala „S-a supărat ca văcarul pe sat”. | 

În negocierea accesului la cuvânt inițiativa verbală aparţine, 
în relaţiile ierarhice, superiorului, care introduce, întrerupe, 
schimbă tema, decide încheierea schimbului verbal; se pre- 
supune că inferiorul trebuie să reacționeze la intervenţiile supe- 
riorului. Când, din diverse motive, inferiorul are iniţiativa verbală, 
el recurge la presecvenţe, prin care se scuză pentru PERI HascA 
regulilor de dialog („Mă scuzaţi că vă deranjez, aș vrea să vă rog 
ceva”) sau prin care cere cuvântul („Aș putea să vă spun CENA ). 
Între egali, iniţiativa verbală este liberă. Oamenii care au iniţiativă 
verbală sunt consideraţi inteligenţi, simpatici, „ai ce vorbi cu ei” ; 
cei lipsiţi de iniţiativă verbală sunt consideraţi ADROStjic pianul, 
Lipsa iniţiativei verbale poate fi interpretată și ca lipsă a ia 
resului comunicativ, plictiseală, lipsă de cunoștințe în domeniul 
temei de discuţie. 

Accesul la cuvânt este controlat de reguli de statut: inferiorul 
poate întrerupe, reglează lungimea replicilor Pâriicipaapiloc, : 
replica sa este respectată de interlocutor, fără ai iEErupsa. 
Prescripţia culturală explicită este „Nu e frumos să întrerupi”. Gu 
toate acestea, între egali, accesul la cuvânt este liber. Replicile 
sunt cel mai adesea scurte; există multe suprapuneri și între- 
ruperi, considerate formă de coparticipare interesată la li cupe 
Suprapunerile sunt relativ lungi. Uneori între replica vorbit mului 
curent şi cea a interlocutorului există o pauză extrem de seuță, 
astfel încât cele două replici apar ca sudate. Tempoul vorbirii 
este mai rapid în Muntenia și Moldova, mai lent în Transilvania, 
Oamenii vorbesc mult, animat și relativ tare, deși prescripţia 
culturală este „Nu-i frumos să vorbeşti tare”. Vorbitul tare este 
apreciat ca „vulgar”, adică popular, vorbitul calm și cu voce mai 
joasă este considerat distins, stilat, propriu omului Edlucale Per- 
soanele vorbăreţe sunt percepute ca volubile, simpatice, „de 
lume” („Dragostea din ce-i făcută?/ Din ochi dulci și vorbă 

multă”); taciturnii sunt percepuți ca „ascunși”, „MOTrOCcănoși”, 
„urâcioși” („Urâtul din ce-i făcut?/ Din omul care-i tăcut”). Volubi- 
litatea se corelează cu strategii ale politeţii pozitive și apare între 
egali; atitudinea verbală reţinută se corelează cu strategiile 
politeţii negative și este frecventă în relaţiile ierarhice. Intenţia 
de a păstra cuvântul se marchează de obicei prin elemente 
paraverbale (ridicarea tonului, viteza vorbirii, vorbirea simultană 
cu interlocutorul); marcarea explicită de a păstra cuvântul 
(„lăsaţi-mă să termin”, „ascultați-mă puţin”, „un lucru vă mai 
spun și am terminat”) este o formă emfatică de exprimare a 
intenţiei discursive (datorită caracterului său explicit, direct) și 
prin aceasta generează implicaturi conversaţionale care includ 
un reproș, o contestare la adresa interlocutorului sau o emoție 
negativă (iritarea de a fi fost întrerupt). 

Semnalele de recepţie din română sunt extrem de variate sub 
aspectul structurii și al semnificației vehiculate : unele sunt vide 
semantic (îm, aba, aşa), altele sunt expresii concentrate ale 
unor emoții sau impulsuri voliţionale (00/ a..., a, vai /, ia 
naiba !), alele sunt expresii ale atitudinii ascultătorului față de 
interlocutor (acord, empatizare cu acesta : fireşte !, bineînţeles !, 
sigur). Semnalul de recepţie da este un stereotip verbal, care 
poate să nu semnifice neapărat acordul real cu vorbitorul. În 
principiu, un număr mare de elemente pot funcţiona contextual 
ca semnale de recepție, iar același semnal se încarcă funcţional, 
din context, cu semnificaţii variate, marcate prin intonaţie. Frec- 
vente sunt semnalele de recepţie nonverbale. Funcționarea sem- 
nalelor de recepție este reglată de principiul politeţii: când se 
adoptă strategii ale politeţii deferente în raport cu un superior, 
semnalele de recepţie sunt, în general, nonverbale, pentru a se 
evita întreruperea vorbirii superiorului; când relaţiile dintre 
vorbitori sunt de egalitate, atunci semnalele de recepție sunt 
frecvente, plasate de obicei spre sfârșitul replicii vorbitorului 
curent. Semnalele de recepție pot fi emfatizate prin mimică și 
gesturi, prin repetiție (da-da-da), prin marcare intonaţională 
suplimentară. Uneori ele sunt integrate în perechea de adiacenţă 
printr-un conector specific (pă?). 

În cadrul interacțiunii, accentul cade nu pe rezolvarea pro- 
blemei, ci pe negocierea relațiilor interpersonale. Conservarea 
imaginii publice reciproce este scopul ambilor interlocutori, 
astfel încât aceștia se concentrează mai puțin asupra tehnicilor 
de transmitere eficientă a informaţiilor și mai mult asupra tehnicilor 
de construire a imaginii personale, de menţinere sau flatare a 
imaginii interlocutorului : „Tonul face muzica”. Astfel se explică 
preferința pentru acte de vorbire indirecte („Bate şaua să priceapă 
iapa”, „Spune pe ocolite”, „O ia pe departe”), frecvenţa atenuatorilor 
şi a intensificatorilor de expresie, amplificarea intervenţiei cu 
presecvenţe (sper să nu te superi, să nu mi-o iei în nume de rău, 
vreau să înţelegi bine ce spun), cuvinte de umplutură, precum şi 
fenomene ca ezitări, false începuturi, pauze strategice, semnale 
de recepţie marcând falsul acord (da, sigur, de acord, evident), 
empatizarea cu vorbitorul, zâmbetul folosit ca mască a dez- 
acordului sau a afectelor negative. Expresii ca „Nu așa se vor- 
bește”, „Nu știe să vorbească” se referă tocmai la inabilitatea 
vorbitorului de a construi relaţia interpersonală, în timp ce 
expresii ca „Să văd cum îl iau să-l conving” reflectă preocuparea 
vorbitorului pentru relaţie, nu pentru dezbaterea lucidă a pro- 
blemei. În narativizări conţinând relatarea unui dialog cu inter- 
locutorul, apar deseori comentarii ale vorbitorului de tipul să 
vezi ce simpatic a fost, m-a enervai foarte tare, era prost dispus, 
n-am înţeles nimic de la el, reflectând încărcătura emoțională pe 
care vorbitorul o atașează interacțiunii evocate (simpatie, enervare, 
disconfort, frustrare). Uneori, apelative desemantizate în diferite 
grade sintetizează relaţiile dintre interlocutori: fată !, gagiule 
(intimitatea exprimată argotic), dom'le (nemulțumirea), drăguță 
(superioritatea de vârstă sau ierarhică), duduie (distanţa poli- 
ticoasă), domnișorică (simpatia), iubită doamnă (aprecierea, 
respectul), băi (intimitatea informală) etc. Intonaţia şi elementele 
nonverbale joacă un rol important în negocierea relaţiei inter- 
personale, iar strategiile politeţii negative sau pozitive se plasează 
în special la nivel lexical. 
Comunicarea fatică are un rol important în cultura română. 
Socializarea, întreţinerea canalelor de comunicare deschise se 

realizează prin flecăreală, bârfă, gargară, șuetă. În spaţiile publice 
necunoscuţii intră ușor în vorbă (la coadă, la policlinică, în staţia 
de autobuz, în tren), abordând superficial teme impuse de situaţia 
de comunicare (sănătate, orarul autobuzelor) sau generale, legate 
de vreme, politică, familie; temele sunt, de obicei, abordate 
superficial și conţin supraordonate acte de vorbire de tipul 
sfaturi, atenţionări, nemulțumiri legate de aspecte variate ale 
vieţii sociale. Ca secvenţe introductive în cadrul dialogului 
secvențele fatice sunt reduse, uneori pot lipsi, datorită scrie 
mentului comunitar existent între vorbitori și datorită poziţiei de 
rol care predetermină interacțiunea. 

| In ce privește deschiderea comunicativă Și întimitatea 
discursivă, cultura română se plasează între culturile individualiste 
și cele colectiviste. Reticența comunicativă cu străinii sau ospi- 
talitatea faţă de ei este reglată de intuiţie : românul îl măsoară pe 
străin „din cap până în picioare” pentru a decide dacă este om 
rău” sau „om bun”. Aceasta face ca interacțiunea cu străinii să se 
desfășoare mai degrabă de pe poziţii interpersonale. În schimb 
Soimii Care a cu membrii grupului se face de pe poziţii de ARI 
iar rolul social este cel care dictează gradul de deceda 
comunieativă : faţă de superiori există o relativă închidere comu- 
nicativă, în schimb cu egalii gradul de intimitate este mai mare : 
autodezvăluirea poate fi folosită pentru a obține milă, favoriti 
de la superiori; vechimea relaţiei modelează gradul de intimitate 
(„Ne cunoaștem de-o viaţă, și cu rele, și cu bune”). 

Politejea și impolitețea comunicativă sunt reglate prin relaţiile 
de rol. Asimetria relației de comunicare impune un grad crescut 
de politeţe, în timp ce simetria relaţiei poate antrena renunțarea 
la unele mărci ale politeţii, care rămân implicite, sau poate 
atrage, prin antifrază, folosirea unor mărci ale impoliteţii. Ierarhia 
favorizează selecţia unor mărci ale politeţii negative, în timp ce 
egalitatea percepută între interlocutori induce orientarea mai 
degrabă spre mărci ale politeţii pozitive. Marcarea relaţiei dintre 
interlocutori se face prin apelative specializate. Nu există însă 

scripturi rigide ale politeţii în cultura română, ele putând fi 
negociate de interlocutori în funcție de situaţia de comunicare. 

Empalizarea cu interlocutorul este direct proporțională cu 
gradul de intimitate discursivă. În relațiile instituționale, în cele 
cu străinii sau cu membri ai grupului puţin cunoscuți, vorbitorul 
tinde să empatizeze puţin și superficial. Relaţiile bazate pe 
intimitate presupun afecţiune și obligaţii ce decurg de aici; 
expresiile empatizării nu sunt multe, de obicei succinte (înţeleg, 
te înțeleg, cred, sigur-sigur, vai), rolul principal revenind ele- 
mentelor paraverbale și nonverbale (de pildă, confesiunea tristă 
a vorbitorului îl poate determina pe interlocutor să plângă; 
bucuria vorbitorului se manifestă la ascultător prin mimica bunei 
dispoziţii și prin râs, exprimarea nemulțumirii de către vorbitor 
poate determina la interlocutor o mimică a nemulțumirii). Adeseori, 
empatizarea se realizează prin manifestarea interesului faţă de 
temă (și, şi ce altceva ?), prin completarea ideilor vorbitorului 
cu mărturii suplimentare ale interlocutorului în același sens, ca 
formă de sprijin comunicativ. 

În planul emoțiilor, cultura română se manifestă prin „vag 
emoțional”, în sensul că indivizii își analizează puţin emoțiile, le 
exteriorizează superficial și imprecis, trăiesc emoţii de nuanţă 
(dor, supărare, bucurie), de obicei de scurtă durată și fluctuante. 
În schimb, joacă un rol crescut în cizelarea relaţiilor inter- 
personale. Emoţia de grup prevalează asupra emoției individuale. 
Românii tind să-și exteriorizeze în special emoţiile negative 
(nemulțumire, indignare, frustrare, dispreţ), în timp ce emoțiile 
pozitive sunt exprimate mai superficial și mai succint. Mărcile 
discursive ale emoției sunt preponderent nonverbale și paraverbale. 
Există două structuri sintactice tipice pentru exprimarea emoțţiei, 
în care experimentatorul nu apare ca subiect sintactic, ci în 
poziţia de complement direct sau indirect: Mă înspăimântă, Mă 
enervează, Mă stresează, Mă plictisește, Mă bucură, Mă uimeşte 
și Mi-e dor, Mi-e urât, Mi-e frică, Mi-e teamă, Mi-e lene, Mi-e 
drag de/să (cu realizarea eliptică mi-e — Mi-e să nu zică ceva) sau 
Îmi pare bine, îmi pare rău. Interesantă este raportarea la emoție 

prin intermediul altui agent declanșator (Mă enervează înseamnă 
„El face ca eu să mă enervez”) sau la un agent indeterminat 
(Mi-e frică înseamnă „Există starea de frică la care mă raportez”). 
Transferarea răspunderii pentru declanșarea emoţiei unui agent 
extern este explicită în structuri de tipul Turcii au adus cu ei 
multă jale în Ţara Românească sau Mă faci să-mi fie frică/să 
regret/să plâng. Există numeroase expresii prin care emoțiile 
capătă un suport concret de expresie („a-și-ieși din pepeni”, „a-și 
bate joc”, „a se da cu capul de pereți”, „a-și aprinde paie în cap”, 
„a se bate cu pumnii în piept”, „a-și smulge părul din cap”, „a se 
zborși la cineva”, „a sări în sus de bucurie”, „a sta ascuns de 
frică”, „a-i fi drag ca sarea în ochi”) şi de gradare („a-i fi drag ca 
lumina ochilor”, „a face pe el de frică”, „a muri de frică”). 
Adeseori inechitatea (în relaţiile sociale și individuale) este sursa 
emoțiilor negative („Eu nu mă port așa cu el”, „Nu meritam 
asta”), în timp ce realizările/beneficiile personale concrete şi de 
circumstanță par să fie sursa frecventă a emoțiilor pozitive. 

Pe axa consens — conflict, în linii generale, cultura română 
este consensuală, caută restabilirea echilibrului prin conflicte 
superficiale, de scurtă durată. Conflictele sunt orientate în special 
spre relaţie, mai puţin spre probleme. Se realizează mai ales ca 
atacuri la imaginea publică a interlocutorului și au o mare 
încărcătură emoţională, care face ca expresia să fie directă, frustă. 
Antifraza este o strategie frecventă, prin care cuvintele spun 
exact opusul a ceea ce se intenţionează să se transmită (iro- 
nizarea, folosirea apelativelor de intimitate în locul celor de 
distanțare, evocarea unei situaţii potenţiale antitetice — Și eu nu 
te-am ajutat, nu?; Tu n-ai nicio vină, deci?; Aşa sunt eu, mai 
prost; Sunt eu nebun, atunci). Dintre stilurile de conflict, cele 
mai frecvente, adoptate în funcţie de context, sunt: evitarea 
conflictului (de obicei, în situaţii asimetrice de comunicare, cel 
aflat în poziţie de inferioritate evită angajarea în conflict: „Nu 
mă pun cu el”), dominarea (se întâlneşte, de obicei, în relaţiile 
dintre egali: „Care pe care”), exprimarea emoțională (prezentă 
atât în situaţiile simetrice, cât și în cele asimetrice de comunicare, 

ca formă de evaluare afectivă a problemei și a situaţiei), 
solicitarea unui mediator (acesta este adeseori luat ca martor — 
„Spune şi tu dacă n-am eu dreptate !”, fiind mai degrabă refuzată 
implicarea lui efectivă în conflict — „Vezi-ţi de treaba ta, nu te 
băga !”). 

Atitudinile comunicative cele mai frecvente par să fie prudenţa 
comunicativă în relaţie cu străinii sau cu membrii grupului 
percepuți la distanţă faţă de vorbitor, sfătoșenia, adică tendinţa 
de a da sfaturi bazate pe cunoștințele și experienţa personală și 
apetenţa pentru detaliu („Ascultă-mă ce-ţi spun eu, că am trecut 
prin asta”, „Am auzit eu că se răcește vremea, așa că du-te și 
culege merele”), lăudăroșenia (ca dorinţă de mascare a complexului 
de inferioritate și de creare a unei imagini publice pozitive). 

Elementele paraverbale joacă un rol important. Viteza vorbirii 
este un element distinctiv între graiurile din Transilvania (se 
vorbește mai lent) și cele din Muntenia și Moldova (se vorbește 
mai repede). Sunt sancţionate atât lentoarea excesivă („Nici îi 
pute, nici miroase”, „Doarme pe el”), cât și precipitarea extremă 
(„E repezită”, „Se agită”). Animozitatea verbală transmite indirect 
informaţii legate de interesul comunicativ al interlocutorilor, 
relaţiile ierarhice, temperamentul persoanei, gradul de stres. 
Animozitatea verbală este interpretată ca deschidere comunicativă, 
în timp ce tonul egal, ca reticență comunicativă. Intonaţiile joacă 
un rol important în transmiterea semnificației : interpretarea con- 
textuală a intonaţiei dă indicii în legătură cu sensul intenţionat de 
vorbitor. Tot prin elemente paraverbale se transmit și emoțiile 
(oftatul, râsul, sunete nazale cu diverse intonații exprimând uimirea, 
dezaprobarea, curiozitatea, nemulțumirea). 

Elementele nonverbale însoțesc comunicarea și frecvent o 
substituie. Se spune că „se înțeleg din ochi”. 


Şi ei sunt „muţi”, cum s-a observat a fi Sadoveanu, în sensul că n-au 
o expresie subiectivă a experienţei lor. Comunicarea cu lumea se 
face în proverbe ce condensează o înţelepciune stereotipă, atât de 
controlată prin vechimea rasei, încât contribuţia individuală este 

neglijabilă. Muţeniei îi corespunde ritualitatea (Călinescu, 1941/ 
1982, p. 976). 


Regulile privind vestimentația sunt destul de generale și vagi 
(a evenimente importante „trebuie să te duci frumos îmbrăcat”, 
cu costum și cravată, cu o rochie „bună”), legate de locul în care 
are loc comunicarea (la școală nu te îmbraci ca la teatru, la mort 
nu te duci gătit ca la bal), de reguli generale ale decenţei în 
societate (nu umbli murdar, rupt, șleampăt) și de stereotipuri de 
statut (poziţiile sociale înalte presupun o vestimentaţie de calitate, 
în timp ce oamenii simpli se presupune că sunt simpli și în 
vestimentaţie); uniforma este respectată (cea militară, sutana, 
halatul doctorului), ca semn al unui rol social care conferă 
autoritate. Distanţele de interacţiune sunt în general mici, cultura 
română fiind o cultură „a atingerii, a contactului” ; aglomeraţia 
este tolerată, totuși gradul de intimitate dintre interlocutori mode- 
lează distanţele mai mari sau mai mici de interacțiune. Românii 
au o punctualitate moderată („sfertul academic” imitat după 
francezi); ei pretind punctualitate și o apreciază, deși uneori 
întârzie cu măsură (cerându-și scuze și invocând situații per- 
sonale și sociale limită, exterioare, necontrolate de vorbitor: 
o problemă în familie, „nu a sunat ceasul”, „a fost un accident”, 
„a fost drumul înzăpezit”). | 


Exerciţii. Aplicaţii 


1. Spuneţi-vă părerea în legătură cu valorile culturii române, 
aşa cum apar ele prezentate în acest capitol. 

2. Citiţi opiniile despre cultura română exprimate de: Dimitrie 
Gusti, Simion Mehedinţi, Mihai Ralea, Tr. Brăiloiu, N. Petrescu, 
Lucian Blaga, Nichifor Crainic, Dumitru Stăniloae, Mircea 
Eliade, Nicolae Iorga, Garabet Ibrăileanu, Mihail Sadoveanu, 
Ovid Densusianu, Eugen Lovinescu, Vasile Pârvan, Ion Pillat, 

Tudor Vianu, Dan Botta, C. Petrescu. Realizaţi o sinteză pe 
baza opiniilor prezentate de aceștia. 

3. Folosind informaţiile din acest capitol, încercaţi să corelaţi 
valorile culturale ale românilor cu elementele care configu- 
rează în mod specific stilul lor de a vorbi. Completaţi urmă- 
torul tabel: 


STIL COMUNICATIV 

autoconservării 


Soluţia de moment 
Adaptare 

Compromisul și nuanţa 

Asumarea lucidă a 

legilor firii 


Frica de Dumnezeu 
Rudele 

Frăția 

Vecinul 

Vatra satului 
Neamul românesc 
Neam de neam 


[97] d 
z A S %lale 2 
(77) 0. mă 
2 E 3|e 5 
5 5 ŞI5|3 a 
SR] alea“ 

Ce [<t) 

[=9] 

ei 

[94] 

O 

9 

3 

3 


Neamul 


Cu frica lui 
Dumnezeu 


Gândirea concretă 
Spiritul practic 
Prudenţa 

Dorul 

Omenia 


Spiritul frust 

4. Completaţi tabelul următor pentru a ilustra valorile specifice 
culturii române cu proverbe, zicători, expresii specifice : 


VALORI CULTURALE [STIL COMUNICATIV | 


Beja Dualitatea 
Coexistenţa contrariilor 


Instinctul 
autoconservării 
Schimbarea ca scap în 
Soluţia d 

PT pa e moment 
Ambivalenţa 
Compromisul și nuanţa 
legilor firii 


Cu frica lui 
Dumnezeu 


Spiritul frust Prudenţa 


A 
5 
0 


Pi = 
1) q 
5 [es] 
SI [E 
a S 
a [=] 


&|& Z 
5 | jah 
3 [3 , 
ai i 
> |S 
Sa 
9 lo» 
= [a 
A 
e) 


(Ye) 
=|a 
3 |ă 
[+] 
a ja 
2 | 
&|2 
a 
[zf 

5. 


1. 


CUM GÂNDESC ŞI CUM VORBESC CEILALȚI 


Observaţi textele următoare! şi, pe baza lor, extrageți elemente 
particulare ale stilului comunicativ românesc în interacţiunile 


dintre. cetăţeni şi funcționarii publici. 


LA JUDECĂTORIE 


Situaţia de comunicare 
Data înregistrării: 15.03.2001 
Locul înregistrării: Judecătoria, biroul judecătorului de 
serviciu 
Participanţii : 
A: m., cca 30 de ani, judecătorul de serviciu 
B: f., cca 30 de ani, solicitant 
C: m., cca 45 de ani, solicitant 
D: m., cca 50 de ani, solicitant 
Observaţii: numai A a știut că se înregistrează 
Autorul înregistrării: CIP 
Autorul transcrierii: CIP 


: bună ziua 

: bună ziua Y o persoană vă rog.“ CÂTE-O perlsoană> 

: [suntem împreună. 

: dacă sunteţi împreună ? vă ascult. 

: domnu judecător Y avem o problemă Î ă: dînsa: ă: 
are transformare în legea /obzejdoi/ Î şi am depus î 


reexaminarea y astăzi. 


: aŞa. 

: ă: este nevoie să-i angajez avocat? pentru că i 
: da'dumneavoastră CINE sunteţi. 

: sunt rudă cu ea. 

: așa Y și dânsa nu poate vorbi singură? 


Editura Universităţii din București, 2002. 


Textele au fost reproduse din volumul Liliana Ionescu Ruxăndoiu 


A 

C 

A: așla Î. 
(coord.), Interacțiunea verbală în limba română. Corpus și tipologie, î 

: je <, nu prea> 


B 

A: nu? 

B: nu se prea descurcă y <, nu știu ce să mai spun.> 

A: <, da da> eu știu ce să vă spun? <, dumneaVOASTRĂ 
hotărâți dacă vă trebuie avocat sau nu> 

: aș putea să intru cu ea? dumneavoastră CE [ziceţi 

: [dumneavoastră NU 

: nu pot Y 

: pentru că nu aveţi niciun fel de caliTATE 

: da. 

NU. 

„că: 

: numai contravenienta. 

: deci numai contravenienta. pentru că am depus ea 
mun- ea muncește efectiv la /adepe/ ? și: transfor- 
mările astea vedeți au fost scăPATE la început. 

A: da. deci dumneavoastră NU aveţi calitatea să vorbiţi fa 

dacă doamna doreşte să-și angajeze apărător În îşi 

poate angaja apărător. 


YWP>I> 5 > 95 >w 


B : cică-i prea în scurt. cu cine am vorbit Y că n-are acces 
la dosare ? și e prea scurt și— 

A: < nu știu.> 

B: tare mi-e frică să ajungă la la pușcărie. 

A: nu știu. urmează să vedem.+ să intre cineva vă TOg. 

B: da. 

[...] 

A: da? 

C: < bună ziua.> ă:: <, fiţi amabil> am:: mâine o:: 


înfățișare : : 
: aşa Î 
: în legătură cu partaju: rezolvat 


: [amabil Y 
: da? 


— — —— — —— —— 


bă 

C: și::ă <, trebuie să duc această tranzacţie> sau:: î: 

A: nu trebuie s-o duceţi Y dacă aţi închi- dacă o încheiați 
o DUceţi. dacă nu încheiați tranzacţia Y n-o DUceţi. 

C: < deci e încheiată tranzacţia | va fi semnată de : amândoiY> 

A:da? 

C: mai trebui vrun Tlmbru ceva îÎ [mai:: 

A: Înu: 

C: asta-i tot [ce se: 

A: Înu se timbrează [suplimentar 

C: [da 

+A : cererea de tra— cererea! 

C: da [v-am 

A : (încheierea tranzacţiei. 

C:dalday 

A: NU. AMbele părți prezente personal cu buletinu_n 
mână? 

C: day 

A: [în sală și-a 

C: (şi să (xxx) 


((uşa scârțâie)) 


D>ITOPOPO 


: da. 

: aceasta este Y 

: < da da da. mulțumesc mult [de tot> 
: [finalizarea dosalrului. 

: (da. 

] 

: (Cace)) 


: spuneţi CE doriţi cu cererea asta. 

: asta: am avut MIERcurea trecută <, uitaţi am avut 
procesul> Y şi a zis domnu:: preşedinte 

: da Î 

: a zis martoru.<p de ce MARtor în loc de mine n-am 1 
zic nu știu zic strada și număru Își am acasă> 

: Își v-a spus să-l indicaţi Y da? 

: [da [ca să” 


+A 


Situația de comunicare 
Data înregistrării: 21.03.2001 

Locul înregistrării: o secţie de Poliţie 
Participanţii : 

: [deci vă rog faceţi cererea cum trebuie j subsem- 
NATUL 


: [< așa aşa> 
: cum vă numiţi Y în calitate DE y <, pârât reclamant ce 


sunteți> Y « depun la dosaru_NUMĂRU 


: da: 
: numele și adresa MARtorului încuviinţat în data DE. nu 


aşa. subsemnatul Î și pârât Y numele adresa. nu merge. 


: deci <, cum am vrut și eu Y> 
; Scrieţi aici pe larg pe LARG domnule președinte j 


subsemnatul <, în calitate de ce sunteţi dumneavoastră 
acolo> Y depun la dosar lista cu martorul | LISTA 
adresa și numele marltorului 


: [a cui Y a mea. 
: nu: DA și adresa dumneavoastră <, da” scrieţi adresa şi 


numele MARTorului> 


: da | da | da | 
: să arătaţi acolo despre ce e vorba. 
: day daY da j 


LA SECȚIA DE POLIȚIE 


A: m., cca 28 de ani, plutonier 
B: f., 60 de ani, reclamantă 

C: f., 23 de ani, fiica reclamantei 
D: m., cca 70 de ani, pârât 

E: f., 25 de ani 


Observaţii: numai E a știut că se înregistrează 
Autorul înregistrării: NIC 
Autorul transcrierii: CIP 


+A: < 


: (acuma: a:cuma: 
: [xxx 


: la început [lam spus | | 
: [deci a :vând în vedere faptuL <. că așa făceam și cu Sei 
cu pământu> au apucat deja să-și pună pă pământurile 
lor Y < DAR au căzut la_nţelegere_ntre ei <, da domle 
având în vedere că deja ţi-ai pus_[acuma>> 
D : [da 
AS partea_aslta> 


D: lda 


nm Și nu mai poţi să pui nimic Y ia tu recolta.> 
R/IM 


D: da 

B : e |proprietatea noastră 

A: [așa V înţelegeţi Î 

+B : [<, și n-aveţi ce să căutaţi> | 

A: [deci eu știu da” | mă ascultați Î eu știu că e proprie- 
tatea _dumneavoastră 

B: <ei nu:> N 

A: deci mă ascultați un pic Î eu vă eu vă spun că ĂSTA 
este conflictu Y de fapt. 


D: da. i Ş j 
deci c cu ce e-n legătură_cu cu pământu_ăla. că 


pământu e_al dumneavoastră Y asta-i clar. 

: <_ păi lda.> 
A ici i ământullui> 

: [< dânșii n-au nicio pretenţie asupra pămân 
: [da. 
: < au greşit și şi-au recunoslcut greșeala> 
: Inumai::: păi (xxx) 
: < acuma având în vedere bunulrile.> 
: [da” am recunoscut-o de la început dacă (xx[x) 
: [deci acum având în vedere bunurile. 


: [da 


> 


D>D>w>o>rm 

A: [deci oriunde. și dacă eu mă duc într-o clădire și am 
investit ceva în eaj ă proprietaruY poate fi obligat 
<, deci chiar dacă e propriletar>= 

D: =[<, să-l despăgubești cu ceva> | 

A: e obligat să-l despăgubeşti pe celălalt.+ o: mică partev 
având în vedere cât a investlit 

B: [da'Y dacă am fost de acord când a venit să investească 
da' dacă n-am fost [s-a băgat 


A: Înu există de acord pentru că. <, deci când apar din 
cauza erorilor astea : [de:: măsurători> 

D: [da da da da 

B: nu e eroarev el știa. 

A: da' N-AVEţi nicio graniță doamnă nu alveţi pariy 

B: [CUM SĂ nu. 

A: nu aveţi nimica 

B: CUM să nu. 

A: deci v-a stabilit domnu: primar. 

D: a:cuma s-a stabilit 

B: și ştia 

C: Își știa dinainte 

A: [aţi făcut dumneavoastră măsurăltoarea ? 

B: [da da' de CE n-a venit! CUM [să nuj 

A: [dacă aţi făcut măsurătoarea UNDE ați pus [limita 

B : [scrie-n act. 

A: aţi pus (limită? 

B : Iscrie-n act. 

A: < nu scrie-n actY că_acolo scrie doamnă>+ 

B: păi da' (xxx) 

A: < acolo scrie-n metri da” nu dumneavoastrăy da' nu 


faceţi decâr_în urma unei măsurători se stabilleşte 
o_limită> | 
: leu nu mai zic nimica lălsaţi. 


o»! 


A: [să aveţi un:: un punct de reper. aţi avut vrun punct de 


reper? 

DISCUŢIE CU UN FUNCȚIONAR DE LA „ELECTRICA” 


Situaţia de comunicare 

Data înregistrării: 08.08.2001 

Locul înregistrării: București, sediul S.C. ELECTRICA -— 
Ilfov 

Participanţii : 
A: f., cca 35 de ani, funcţionar la S.C. ELECTRICA — ilfov 
B : f., 25 de ani, reprezentant al unei societăți comerciale 

Observaţii: numai B a știut că se înregistrează 

Autorul înregistrării: MI 

Autorul transcrierii: MI 


A: [...] ee 

B : + din cauza ASTA plătim estimat MArey + 

A : <, deci grija dumneaVOAstră > da d DECI estiMAtuy 
care este cel mai marey consumul la: 4 

: day 

- a: cât a fost? ((privind pe factura întinsă de A)) opta: 
doișpe milioane plus două milioane virgulă : cinşpe 
milioa :ne : și cevay a: s-a făcut la valorile acesteay din 
anexa șase DA: de aceeay aceste valori trebuie să 
fie cât_mai_aproape_de_realitateY DEci? dacă: dumnea- 
voastră spuneți mult? plătiți mult în avanst + < asta 
este situaţia. > DEIci? 

B: [<, /ochei/>Y 

A: < în totalY <, nu trebuie să fie grija noastră noi vă 

sugeră :m> ca :mÎ+ 1 de-aia vă şi_întrebăm? 

B: day da. 

A: cam CARE-ar fi consumul 

B: dal daj dar păi eu nu știu? c-am Văzut azi pe 

factură : 


> Ww 


a ii O i e i oa e E 

de toate anexele luiy sau lipsa de grijă, se va reflecta 
în: niște i mai mariy + + din această cauză:f 
anexa ACEAstay e mult mai Mlcăj+ 1 i | 
a puteri. da? 
B: day daț dal i 
: ca atare:f ă:f estimatul dumneavoastră? va fi mai mic 


de acum încolo:f ă: această SUmă trebuie s-o plătiţi 
inteGRALyY | 


B: da.j 


:și:fă:f fiind destul de Mare :X + ă: la factura urmă- 
toare va fi i: 4 deci veți avea un cont (xxx) pe < 
probabil factura următoare va fi pe minus >y mă-nţe- 
LEgeţi? 

B: <] îhî> (xxx) 

A: (xxx) 


lia textele următoare și, pe baza lor, extrageţi 
S emente particulare ale stilului comunicativ românesc 
in interacţiunile de tipul „La magazin”. 


LA FARMACIE 


Situaţia de comunicare 
Data înregistrării: 27.09.2001 


Locul înregistrării: o farmacie din București 
Participanţii : 


A: 23 de ani, studentă, clientă 

B: cca 35 de ani; vânzătoare 
Observaţii: numai A a știut că se înregistrează 
Autorul înregistrării: DS 
Autorul transcrierii: DS 


Ar bună ziua. fiți amabilăy aveţi cumva> loţiune 
gerovitalÎ pentru regenerarea părului. 
((B clatină din cap)) 


—————— SR ii i 


A: 


nut atunci ulei de ricin? 


((B aduce o sticluță)) 


> Ww > 


: așa și:: dacă aveţi cumva tifon. ((uitându-se la sticluţa 


cu ulei)) [nu aveţi :? 


: [comprese sterile sau fașă. | | 
: fașă. fașă. ((arătând spre sticluța cu ulei)) nu aveţi 


decât la gramajul acesta? 


: da. 

: daţi-mi DOuă vă rog. 

: douăzeci de mii și fașa (XXXXXXX) 
: da ((întinzându-i o bancnotă)) 


((B punând obiectele într-o pungă)) 


> yu >W> 5 > o > > 5 > 


: leucoplast aveţi? 

: da. cu rivanol sau fără? 

: fără. simplu. 

-ă rolăY nu? 

: da. 

: la paisprezece mii. 

: [cred căL 

: [vă dau? 

: DA. da. 

: treizeciy patruzeci și <, patru de mii>. 
: (Quând pachetul) mulțumesc. | 
: (numărând restul)) patruzeci și cinciY cinzeci. 
: (Quând restul) mulţumescy bună ziua. 


LA PLAFAR 


Situaţia de comunicare 

Data înregistrării: 27.09.2001 
Locul: un plafar din București 
Participanţii : 


A: f., 23 de ani, cumpărătoare 
B: f., cca 30 de ani, vânzătoare 
C: f., cca 40 de ani, vânzătoare 


——— —————_ —— ——— 

Observaţii: numai A a știut că se înregistrează 
Autorul înregistrării: DS 
Autorul transcrierii: DS i 


A: bună ziua. fiți amabilăy aveţi cumva loţiune gerovitalț 
pentru regenerarea părului?+ e o formulă nouă am 
văzut. cu petrol? și ulei de ricin? 

: NU (XXX) 

: ce anume? 

: gerovitaly cu ricin și petrol. 

: (către A)) a: gerovital NU mai avem. 

: da. 

: primiţi curând? să-ncerc tot aici? săptămâna AStay 
<, săptămâna viitoare>yY 

: săptămâna asta nu cred. 

: mulţumesc. la CE preț era. 

: cinzecișitrei. 

: mulțumesc. 


PIOIO0wI 


POPPO 


LA PAPETĂRIE 


Situația de comunicare 

Data înregistrării: 24.09.2001 

Locul înregistrării: o papetărie 

Participanţii : 
A: m., 23 de ani, cadru didactic, coleg cu B 
B: f., 25 de ani, cadru didactic 
C: f., cca 40 de ani, vânzătoare 

Observaţii : numai A a știut că se înregistrează ; A și B se 
află împreună la papetărie 

Autorul înregistrării: RS 

Autorul transcrierii : RS 


A: săru' mâna (către B)) dosare plic? + de toate nea- 
murileY CUM îţi trebuie. 


: Cu clapey au scris ei acolo < hm> 
: cu clalpe? 
: [deci îmi trebuie la o înscriere la un examen și scria 


o > 


>O0PO»>wWw OP O PW5 > 


DOP IBPO0I 


Li 

acolo dosar plic cu clape 


: d-ăla așa d-acolo ultimu: ((arată spre raft)) 
: ăla N-ARE. deci probabil clapele-năuntruy probabil cu 


șină-n interior sauv 


: păi la asta mă gândeam și io 
: cu clape dintr-astea. nu astea sunt? 
: păi nuy dacă-i plic e logic că are clape d-astea + eu 


mă gân(deam 


: [păi altu: 

: să nu aibă șină-aici 

: nu [cred 

: [astea plic n-au șină 

: păi nul nul 

: deci cu șină separati ((arată spre raft)) și astea plic 


n-au șină. 


: a: deci astea sunt singureley lpractic? 

: [da 

: deci niciunu n-are șină 

: probalbils 

: [au numai clape 

: că la asta s-au referity ca să aibă clape cât mai mari să 


nu : pice documentele 


: mda + + și CÂT e unu din ăslta. 

: [așa două mii 

: deci îmi iau [unu d-ăsta 

: [ia-ţi și tu unu d-ăsta mai frumos. 
: a: pentru [CE. 

: [lasă mă: 


((A râde)) 
B: nu or să primească: sute? 


C 


: p-ormă dacă scrieţi pe ely ei îl alruncă 


i mea a 

—— ——— ———— ——_ 


B 

C: CE să facă cu el. 

B: îl scriem. <, tocmai> 
A 

B 


: așav să-mi dai și mie 
: da să-ți dau și: 

((B plătește)) 

B: mulţumesc. 

C: cu plăcere. 


LA MAGAZINUL DE DULCIURI 


Situaţia de comunicare 
Data înregistrării: 11.04.2002 
Locul înregistrării: magazin de dulciuri 
Participanţii : 

A: f., cca 45 de ani, vânzătoare 

B: f., cca 70 de ani, pensionară, clientă 

C: f., cca 25 de ani, clientă 
Observaţii: numai C a ştiut că se înregistrează 
Autorul înregistrării: CIP 
Autorul transcrierii: CIP 


A: le-aţi încurcat ((râde)) 

B: le-a încurcat fata asta care-i nouă 4 cred că le-a 
confundaty CINE știe ce-a făcut? (xxx) le-a băgat la un 
preţ mai mic 

: da 

: de la treijnouă la treișapte 

: (xxx) 

: treișapte cinci sute candi 

: candi? 

: dat dă zece mii? 

: da. dă zece mii. 

: alceva? 


DO DI > 5 > 5 > 

A : daţi-mi de CINCI mii câteva arahide d-aleay ((arată cu 
degetul)) d-alea ca să pun pă ceva 


NORME DE TRANSCRIERE A TEXTELOR 
Se folosește literă mică atât la iniţială de propoziţie sau de 


frază, cât și la inițiala numelor proprii; majuscula notează emfaza. 
ab âta ? ia ini ta ca A E aie aa 
B: ((cântărește)) ş-alceva? <, v-ajunge atâta ?> PRI Cuvintele în limbi străine sunt notate conform audiţiei, între 
E: ivă - în | & SEI 
A: mi-ajungeț pun p-o colivă.* un domn DNA DUBA SA bare oblice (exemplu : /niiorc/ pentru New York). 
fac o colivă pentru sora lui și: și daţi-mi de cinci mii 
biscui- biscuiţi digestivi Accent â se notează numai când 
B: alceva? „diferă de cel curent 
A: atât. TEXT accent emfatic (al cuvântului sau al unei 
C: a biscuiţi cu graham aveţi? silabe) 
B. da Intonaţie contur melodic 
sa i, descendent terminal 
C: CÂT este chilogramul. 
B i d contur melodic 
a UEEIBHUIIU descendent non- 
C: îmi: daţi jumătate. terminal 
B : ((cântărește)) Ş ? contur melodic 
C: să fie de cinșper + şi-mi daţi şi niște:: caisey < o sută dscendent taria] 
de grame.> e) contur melodic 
B : ((cântărește)) ai non- 
să ag RI PRR E ! aaa Al ala 
: i ȘI | contur melodic ușor 
C: da? Șa trebuia să le fi lăsat pe toatey nu vă mai> descendent. asocia cui 
B : ((cântărește)) paișpe mii. înălţimea scăzută a 
(3 aşay vocii; semnalează 
B : și cu cinșpe doujnouă. E inapoi sondă 
C: şi biscu-L nuY covrigeii aceia sunt de dulce sau de afisa piei sa 
post?f precedente) 
B: sunt de post. Înălţime <> înălțime ridicată a 
C: î:mi daţi cam două sute de grame vocii 
B: ((cântăreşte)) să las de unsprezece |mii aicea? <> înălțime scăzută a 
vocii 
C: [da. da. da. | gotic 
B : facem patruzeci de mii cu totu. Tempo <> tempo ent al vori ii 
C.: EXAct <> tempo rapid al vorbirii 
B. aleea Intensitate ti intensitate forte a vocii 
C i tât ulei &ăe <> intensitate slabă a 
: atat. - 


vocii 

u:/m: 

(linie jos, între rostire legato 
cuvinte) , 


(linie de dialog) cuvânt neterminat 


lungire a unui Sunet; numărul de semne (:) 
indică, în mod aproximativ, durata 
fenomenului 


apocopa unor sunete; omiterea curentă a lui l 
final articol definit este marcată sistematic, fără 
a se utiliza apostroful 

stop glotal 

pauză; numărul de semne indică, în mod 
aproximativ, durata pauzei 


intervenţie începută de un vorbitor și 
continuată, fără pauză, de altul (engl. 
latcbing) 


începutul suprapunerii unor intervenții EI 
succesive; se marchează atât în intervenţia în 
curs, cât şi în intervenţia suprapusă 
continuarea primei intervenţii fără a se ține 
seama de intervenţia suprapusă 

construcție abandonată (engl. false start) 
secvenţă redată de emiţător în vorbire directă 
râs concomitent cu rostirea 

zâmbet concomitent cu rostirea 


secvenţă rostită prin mișcarea expiratorie 
specifică oftatului 

secvenţă pusă în evidenţă printr-o rostire rară 
(uneori chiar silabisită) și apăsată 

imitarea modului de a vorbi al unei persoane 
emițătorul citește un text 

indicaţii „scenice” (exemplu: tușește; își drege 
vocea etc.) 

transcriere probabilă 


text neclar; numărul de semne (x) indică, în 
mod aproximativ, lungimea secvenţei neclare 


secvenţă netranscrisă 


ornate ta 

